
PARTEA ÎNTÂI 


SCÂNTEIA 


Strâng în palme sticla plată, deși aerul inghe- 
tat a absorbit căldura ceaiului de multă vreme. 
Frigul mi-a crispat mușchii. Dacă o haită de câini 
sălbatici și-ar face apariţia în clipa asta, șansele 
de a mă cățăra într-un copac înainte de atacul lor 
n-ar fi în favoarea mea. Ar trebui să mă ridic, 
să mă mișc, să scap de ințepeneala picioarelor, 
însă continui să rămân locului, tot atât de neclin- 
tită ca piatra pe care stau, în timp ce zorile prind 
să lumineze pădurea. Nu mă pot lupta cu soa- 
rele. Nu pot decât să privesc, neajutorată, cum 
mă târăște spre o zi la care de mai multe luni mă 
gândesc cu groază. 

La amiază vor sosi cu toții în casa mea din 
Cartierul Învingătorilor. Reporterii, echipa de 
cameramani, chiar şi Effie Trinket, vechea mea 
insoţitoare, vor ajunge în Districtul 12, venind 

de la Capitoliu. Mă întreb dacă Effie o să mai 
poarte peruca aia absurdă, roz, sau dacă o să afi- 
șeze o altă culoare nefirească, special pentru Tur- 
neul Triumfal. Mă vor aștepta și alţii. Un grup 
care să se ocupe de toate nevoile mele pe durata 
îndelungatei călători cu trenul. O echipă de ex- 
perți care să mă facă frumoasă pentru aparițiile 
in public. Cinna, stilistul și prietenul meu, crea- 
torul costumelor superbe cu care am cucerit aten- 
ţia spectatorilor în timpul Jocurilor Foamei. 

Dacă ar fi după mine, aș incerca să uit cu desă- 
vârşire jocurile astea. Să nu vorbesc niciodată de- 
spre ele. Să pretind c-au fost doar un vis urât. Dar 
e imposibil, din cauza Turneului Triumfal. Plasat 
strategic, la jumătatea intervalului dintre Jocurile 
anuale, reprezintă metoda aleasă de Capitoliu 
pentru a menține vie o spaimă iminentă. Noi, 
cei din districte, nu suntem siliți doar să ne rea- 
mintim în fiecare an strânsoarea de fier a puterii 
Capitoliului, ci s-o și sărbătorim, iar anul acesta 
eu sunt una dintre vedetele spectacolului. Tre- 
buie să călătoresc din district în district, să stau 
în faţa unor mulțimi care ovaţionează şi care, în 
taină, mă detestă, să privesc în ochii oamenilor 
cărora le-am ucis copiii... 

Soarele continuă să se înalțe, aşa că mă ridic. 
Toate încheieturile mele se plâng, iar piciorul 

stâng mi-a fost amorţit atâta vreme încât reîn- 
cep să-l simt abia după câteva minute de mers. 
Sunt în pădure de vreo trei ore, dar, fiindcă n-am 
făcut cu adevărat nici o încercare de a vâna, 
n-am cu ce mă făli. Pentru mama și pentru Prim, 
surioara mea, nu mai are importanţă. Își pot per- 
mite să cumpere carne de la măcelăria din oraș, 
deși toate trei preferăm carnea proaspătă, de 
vânat. Însă Gale Hawthorne, prietenul meu cel 
mai bun, și familia lui depind de captura de azi 
și nu-i pot dezamăgi. Îmi încep turul de o oră și 
jumătate, timpul necesar pentru a trece în revistă 
șirul nostru de capcane. Înainte, când eram la 
școală, aveam la dispoziție după-amiezile ca să 
verificăm cursele, să vânăm și să culegem, după care 
ne rămânea timp și pentru negoțul din oraș. Dar 
acum, când Gale merge la muncă în minele de 
cărbuni, iar eu n-am nimic de făcut cât e ziua 
de lungă, am luat totul asupra mea. 

La ora asta, Gale a inceput lucrul în mină, a 
coborât în adâncurile pământului cu liftul care 
iți răscolește stomacul, iar acum izbește, proba- 
bil, în filonul de cărbune. Știu cum e acolo, jos. 
În fiecare an, clasa mea făcea un tur al minelor, 
ca parte a pregătirii noastre școlare. Când eram 
mică, nu reprezenta decât o experiență neplăcu- 
tă. Tunelele claustrofobice, aerul urât mirositor, 

întunericul sufocant din jur. Dar, după ce tata 
şi alți mineri au fost uciși într-o explozie, abia 
mi-am mai putut impune să intru în ascensor. 
Excursia anuală a devenit un imens prilej de ne- 
linişte. În două rânduri mi s-a făcut atât de rău 
doar gândindu-mă la ea, incat mama m-a ținut 
acasă, crezând că mă imbolnăvisem de gripă. 
Mă gândesc la Gale, care nu se simte cu ade- 
vărat viu decât în pădure, cu aerul ei proaspăt, 
cu lumina soarelui, cu apa limpede, curgătoare. 
Nu știu cum de poate suporta. Ei... ba da, știu. 
Suportă, fiindcă așa își poate hrăni mama, cei doi 
frați mai mici şi sora. lar eu am găleți de bani, 
mai mult decât suficienți pentru mâncarea am- 
belor noastre familii, dar el nu vrea să primeas- 
că nici măcar o singură monedă. Îi vine greu până 
şi să mă lase să le aduc carne, deși el ar fi avut 
cu siguranţă grijă să le hrănească pe mama și pe 
Prim: dacă aș fi fost ucisă în timpul Jocurilor. Li 
tot spun că-mi face o favoare, că innebunesc 
stând toată ziua degeaba. Chiar și așa, nu aduc 
niciodată vânatul când e el acasă. Ceea ce e uşor, 
de vreme ce lucrează douăsprezece ore pe zi. 
Nu reușesc să-l văd decât duminica, atunci 
când ne întâlnim în pădure și vânăm împreună. 
Continuă să fie cea mai frumoasă zi a săptă- 
mânii, dar nu așa cum era odată, când ne puteam 

destăinui totul unul altuia. Jocurile au stricat 
până și asta. Îmi păstrez speranţa că, pe măsura 
trecerii timpului, vom reuși să ne simţim din nou 
în largul nostru impreună, dar o parte din mine 
ştie că e zadarnic. Nu există cale de intoarcere. 

Adun o pradă imbelșugată din capcane - opt 
iepuri, două veverițe și un castor care a ajuns, 
inot, intr-o şmecherie din sârmă, concepută chiar 
de Gale. El e un soi de vrăjitor al capcanelor, le 
concepe astfel incât să incovoieze puieţi care saltă 
apoi captura, ferind-o de animalele de pradă, 
echilibrează butuci acționați de declanșatoare de- 
licate, construite din bețe, impletește coșuri pen- 
tru prins pește din care nu există scăpare. În tump 
ce înaintez, repunând cu grijă în funcțiune fie- 
care cursă, ştiu că n-o să pot niciodată inlocui 
ochiul lui care sesizează echilibrul, instinctul care 
îi spune prin ce loc va traversa prada o potecă. 
E vorba despre ceva mai presus de experienţă. 
E un dar innăscut. Așa cum pot eu lua la ochi 
un animal pe o beznă aproape de nepătruns, do- 
borându-l totuși cu o singură săgeată. 

Când ajung înapoi, la gardul care inconjoară 
Districtul 12, soarele s-a ridicat destul de mult 
deasupra orizontului. Ca de obicei, ascult o clipă, 
dar nu se aude nici un zumzet care să trădeze pre- 
zența curentului electric în ochiurile plasei. Se 

intâmplă extrem de rar să se afle sub tensiune, 
deşi ar trebui să fie electrificată tot timpul. Mă 
strecor prin spărtura din partea de Jos a gardu- 
lui și ies pe Pajiște, la o aruncătură de băț de casa 
mea. De vechea mea casă. O păstrăm, pentru că, 
oficial, e locuinţa atribuită mamei și surorii mele. 
Dacă aș cădea moartă în clipa asta, ar fi nevoite 
să se întoarcă acolo. Dar, in momentul de față, 
se simt fericite în noua casă din Cartierul Învin- 
gătorilor, iar eu am rămas singura care folosește 
mica proprietate unde am crescut. E adevăra- 
tul meu cămin. 

Acum mă duc acolo să mă schimb. Dau jos 
vechea jachetă de piele a tatei și iau o haină din 
stofă fină de lână, care mi se pare intotdeauna 
prea strâmtă la umeri. Îmi înlocuiesc cizmele de 
vânătoare, moi și uzate, cu o pereche de pantofi 
scumpi, de fabrică, pe care mama îi consideră mai 
potriviți pentru cineva cu statutul meu social. 
Arcul şi săgețile le-am lăsat în scorbura unui copac 
din pădure. Deși timpul fuge cu fiecare tic-tac, 
imi permit să mă așez câteva minute în bucătărie. 
Fără foc în sobă și fără faţă de masă, pare o casă 
abandonată. Plâng după traiul pe care îl duceam 
aici. Abia reușeam să ne câștigăm existența, dar 
ştiam unde mă încadrez, ştiam unde îmi era lo- 
cul în țesătura deasă a vieţii noastre. Aş vrea s-o 

reiau, fiindcă, privind în urmă, pare atât de sigură 
faţă de cea de acum, când sunt atât de bogată, 
atât de cunoscută şi atât de detestată de condu- 
cerea Capitoliului. 

Un sunet tânguitor imi îndreaptă atenția către 
ușa din spate. O deschid și dau de Buttercup, 
bătrânul motan murdar al lui Prim. Detestă noua 
noastră locuinţă aproape la fel de mult ca și mine 
Și O părăsește întotdeauna când e Prim la școală. 
Nu ne-am fost niciodată prea dragi unul altuia, 
dar acum s-a creat această nouă legătură. Îl las 
să intre, il hrănesc cu o bucată zdravănă de slănină 
de castor, ba chiar îl scarpin puţin între urechi. 

- Eşti hidos, ştii, nu-i așa? îl întreb. 

Se impinge în mâna mea, dornic de mai multe 
mângâieri, dar trebuie să plec. 

- Haide, vino. 

Îl ridic într-o mână, îmi înșfac traista cu vânat 
cu cealaltă și ies în stradă. Motanul se eliberează 
dintr-o săritură și dispare într-un tufiș. 

Vârful pantofilor imi apasă prea tare degetele 
când pășesc pe trotuarul pavat cu zgură. Scurtez 
drumul luând-o pe alei lăturalnice și prin curțile 
din spate și ajung acasă la Gale în câteva minute. 
Stând aplecată deasupra chiuvetei din bucătărie, 
mama lui, Hazelle, mă vede pe fereastră. Își șterge 

mâinile de șorţ și dispare ca să mă-ntâmpine în 
pragul ușii. 

Îmi place Hazelle. O respect. Explozia care 
mi-a ucis tatăl a lăsat-o și pe ea fără soţ, cu trei 
băieţi și cu un copil incă nenăscut. La mai puţin 
de o săptămână după ce l-a adus pe lume, umbla 
pe străzi, căutând de lucru. Deoarece trebuia să-i 
poarte de grijă bebelușului, nu putea să lucreze 
în mine, dar a reușit să găsească niște negustori 
care i-au dat rufe la spălat. La paisprezece ani, 
Gale, fiul cel mai mare, a devenit principalul 
susținător al familiei. Era deja inscris pentru te- 
sere, care le dădeau dreptul la o rație sărăcăcioasă 
de grâne și de ulei în schimbul unor intrări su- 
plimentare ale numelui său în extragerea care îl 
putea transforma în tribut. Pe deasupra, încă de 
pe atunci era un braconier îndemânatic. Dar tot 
nu era de-ajuns pentru întreţinerea unei familii 
de cinci persoane dacă Hazelle nu-și tocea dege- 
tele până la os frecând rufărie. Iarna erau atât 
de roșii și de crăpate, încat sângerau la cea mai 
ușoară atingere. Fără alifia preparată de mama, 
ar mai sângera încă. Însă Hazelle și Gale au 
hotărât că nici ceilalți băieți, Rory, de doispre- 
zece ani, și Vick, de unsprezece, nici micuța Posy, 
care nu are decât patru, nu se vor înscrie nici- 
odată pentru tesere. 

Hazelle surade la vederea vânatului. Ia casto- 
rul de coadă, apreciindu-i greutatea. 

- O să iasă o tocăniță bună din el. 

Spre deosebire de Gale, pe ea n-o deranjează 
aranjamentul nostru. 

- Şi blana e bună, îi răspund. 

E reconfortant să stau aici, cu Hazelle. Să 
evaluăm calitățile vânatului, așa cum am făcut 
întotdeauna. Îmi toarnă ceai fierbinte, din plante 
medicinale, intr-o cană în jurul căreia îmi strâng 
cu recunoştinţă degetele înghețate. 

- Ştii, mă gândeam că, după întoarcerea din 
tur, aș putea să-l iau când și când pe Rory cu mine, 
afară. După orele de școală. Să-l invăț să tragă 
cu arcul. 

Hazelle dă din cap, incuviințand. 

- Ar fi bine. Şi Gale vrea s-o facă, dar el nu e 
liber decât duminica, pe care cred că preferă s-o 
păstreze pentru tine. 

Nu pot impiedica roșeaţa să-mi inunde obra- 
ji. Firește că e stupid. E greu de spus că m-ar 
cunoaşte cineva mai bine decât Hazelle. Știe ce 
mă leagă de Gale. Sunt sigură că, deși mie nu mi-a 
trecut niciodată prin minte, o grămadă de oameni 
au presupus că ne vom căsători în cele din urmă. 
Dar asta se întâmpla înainte de Jocuri. Când 
celălalt tribut din district, Peeta Mellark, încă nu 

anunţase că mă iubea nebunește. Idila noastră a 
devenit o strategie esențială pentru supravieţu- 
irea în arenă. Numai că, pentru el, n-a fost doar 
o strategie. Nu sunt sigură ce-a fost pentru mine. 
Iar acum știu că, pentru Gale, n-a insemnat decât 
durere. Simt o strângere de inimă la gandul că, 
în timpul Turneului Triumfal, eu şi Peeta va tre- 
bui să apărem iarăși în postura de îndrăgostiţi. 

Îmi sorb cu lăcomie ceaiul, deşi e prea fier- 
binte, și mă îndepărtez de masă. 

- Ar fi mai bine să plec. Să mă fac frumoasă 
pentru camerele de luat vederi. 

Hazelle mă îmbrățișează. 

- Să savurezi mâncarea. 

- Pe deplin, spun eu. 

Următoarea mea oprire e la Vatră, locul unde 
fac, in mod tradițional, grosul afacerilor mele. 
Cu ani în urmă, nu era decât un depozit pentru 
cărbune, dar, când n-a mai fost folosit, a devenit 
un loc de întâlnire pentru tranzacţii ilegale, care 
a prosperat apoi transformându-se într-o piață 
neagră permanentă. Dacă atrage elemente ale so- 
cietății cu înclinații criminale, atunci presupun 
că locul meu e acolo. Vânătoarea în pădurile din 
jurul Districtului 12 violează cel puţin o duzină 


de legi și se pedepsește cu moartea. 

Deși ei nu vorbesc despre asta niciodată, le 
sunt datoare obișnuiţilor Vetrei. Gale mi-a po- 
vestit că Sae Unsuroasa a iniţiat o chetă ca să ne 
sponsorizeze pe mine și pe Peeta în timpul Jo- 
curilor. Trebuia să se limiteze numai la Vatră, 
dar o mulțime de alți oameni au aflat și şi-au dat 
obolul. Habar n-am cât s-a strâns, dar preţul ori- 
cărui dar primit în arenă era exorbitant. Și, din 
cate știu, pentru mine a reprezentat diferenţa 
dintre viață și moarte. 

Încă mi se mai pare ciudat să trag de ușa grea, 
pătrunzând înăuntru cu traista de vânat goală, 
fără nimic bun pentru troc, dar simțind în schimb 
greutatea monedelor din buzunar apăsându-mi 
şoldul. Încerc să ajung la cât mai multe tarabe 
cu putință, cumpărând, pe rând, cafea, checuri, 
ouă, aţă şi ulei. Ca adaos, iau trei sticle de votcă 
de la Ripper, o femeie ciungă, victima unui ac- 
cident din mină, destul de inteligentă ca să gă- 
sească un mod de supraviețuire. 

Băutura nu e pentru familia mea. E pentru 
Haymitch, mentorul meu și al lu: Peeta de pe 
durata Jocurilor. E ursuz, violent și beat în cea 
mai mare parte a timpului. Dar și-a făcut dato- 
ria — mai mult decât datoria -, căci, pentru prima 
oară în istorie, a fost permisă declararea a două 
tributuri drept învingători. Aşa că, indiferent 

cum ar fi Haymitch, și lui îi sunt datoare. Şi asta 
pentru vecie. Îi cumpăr votca fiindcă, acum câ- 
teva săptămâni, 1 s-a terminat stocul și nu se găsea 
nici de vânzare, aşa că a fost nevoit să se abțină, 
tremurând şi zbierând la niște creaturi cumplite, 
pe care numai el le putea vedea. A speriat-o de 
moarte pe Prim și, sincer vorbind, nici mie nu 
mi s-a părut prea distractiv să-l văd intr-un ase- 
menea hal. De atunci am început să fac rezerve, 
pentru cazul unei noi penurii de băutură. 

Cray, şeful Apărătorilor Păcii din districtul 
nostru, se încruntă când mă vede cu sticlele. E 
un bărbat în vârstă, cu câteva șuvițe de păr argin- 
tiu întinzându-se pieziș deasupra feţei lui roşco- 
vane, lucioase. 

- E prea tare pentru tine, fetiţo. 

El știe mai bine deoarece, în afară de Hay- 
mitch, bea mult mai mult decât oricine altcineva 
pe care l-am cunoscut vreodată. 

- A, e pentru mama, o folosește la medicamente. 

- Ei da, ucide aproape orice microb, spune, trân- 
tind pe tarabă o monedă în schimbul unei sticle. 

Când ajung la Sae Unsuroasa, mă salt pe tej- 
ghea şi comand niște supă, care pare dintr-un 
amestec de dovleac și fasole. În timp ce mănânc, 
apare un alt Apărător al Păcii, Darius, și cumpără 
un castron plin. Când e vorba despre oamenii 

legii, el e unul dintre favoriţii mei. N-o face pe 
grozavul și ţine de obicei la glume. Probabil 
se apropie de treizeci de ani, dar nu pare cu 
mult mai vârstnic decât mine. Zâmbetul și 
părul lui roșu, zbârlit în toate părțile, îi dau un 
aer adolescentin. 

- N-ar trebui să fii în tren? mă întreabă. 

- Vin să mă ia la amiază, îi răspund. 

- N-ar trebui să arăţi mai bine? întreabă din 
nou, într-o șoaptă sonoră. 

Tachinările îmi smulg un zâmbet, în ciuda 
proastei mele dispoziţii. 

- Poate o panglică în păr sau cam aşa ceva? 

Îmi atinge ușor coada împletită și îi îndepăr- 
tez mâna. 

- Nu-ţi face griji. În momentul când vor ter- 
mina cu mine, n-o să mă mai recunoști. 

- Bine, face el. Ca variaţie, să dăm dovadă 
de puţină mândrie districtuală, domnişoară Ever- 
deen. Hm? 

Clatină din cap către Sae Unsuroasa, cu o de- 
zaprobare prefăcută, şi pleacă să li se alăture prie- 
tenilor săi. 

- Vreau castronul ăla inapoi, strigă ea în urma 
lui, dar, fiindcă râde, nu pare prea supărată. Gale 


vine să te conducă? mă întreabă apoi. 

A 

- Nu, nu e pe listă, îi spun. Însă ne-am întal- 
nit duminică. 

- Cred că ar fi trebuit să ajungă pe listă. Fi- 
indcă e vărul tău și așa mai departe, spune ea 
cu prefăcătorie. 

Nu e decât o altă parte a minciunii inventate 
de Capitoliu. Când eu și Peeta am rămas prin- 
tre ultimu opt supraviețuitori ai Jocurilor, și-au 
trimis reporterii să scrie articole despre viaţa 
noastră. Când s-au interesat de prietenii mei, 
toată lumea i-a indrumat către Gale. El era prea 
arătos, cu un aer prea bărbătesc și nicidecum dis- 
pus să zâmbească și să fie prietenos în fața came- 
relor. Însă semănăm puţin unul cu altul. Păr 
negru, lins, piele măslinie, ochi cenușii. Așa că 
s-a găsit un geniu care să-l transforme în vărul 
meu. Eu am aflat abia când am ajuns acasă, pe 
peronul gării, și am auzit-o pe mama spunând: 

- Vărul tău e nerăbdător să te vadă! 

M-am întors şi am dat cu ochii de Gale, de 
Hazelle și de copii, așteptându-mă, și ce altceva 
aș fi putut să fac, decat să intru în Joc? 

Sae Unsuroasa ştie că nu suntem rude, insă 
până și o parte dintre oamenii care ne cunosc de 
ani de zile par s-o fi uitat. 

- Abia aştept să se termine toată povestea, 
șoptesc eu. 

- Ştiu, zice ea. Dar trebuie să treci prin toate 
și să mergi până la capăt. Ar mai bine să nu-ntârzii. 
În timp ce mă indrept spre casă, prinde să ningă 
incet. Cartierul Invingătorilor e la o distanţă de 
vreo opt sute metri de piaţa din centrul orașului, 
dar pare pe de-a-ntregul o altă lume. O așezare 
distinctă, construită în jurul unei frumoase pe- 
luze verzi, presărată cu tufe de flori. Sunt două- 
sprezece case, oricare dintre ele suficient de mare 
ca să cuprindă zece de dimensiunile celei în care 
am crescut. Nouă sunt pustii, așa cum au fost intot- 
deauna. Cele trei aflate în folosinţă îi au drept 
proprietari pe Haymitch, pe Peeta și pe mine. 
Atât locuinţa familie: mele, cât și a lu: Peeta 
emană strălucirea caldă a vieţii. Ferestre luminate, 
fum ieșind din coșuri, mănunchiuri de spice 
strălucitor colorate prinse de ușile din față, ca de- 
coraţiuni pentru apropiatul Festival al Recoltei. 
Însă casa lui Haymitch pare părăsită, lăsată în voia 
sorții, în ciuda interesului pe care și-l dă ingriji- 
torul zonei. Odată ajunsă în prag, imi fac curaj — 
știind că o să fie scârbos —, apoi imping ușa și intru. 
Nasul mi se încrețește imediat a dezgust. Hay- 
mitch refuză să-i permită altcuiva să se ocupe de 
curăţenie, iar el însuși nu e în stare de așa ceva. 
Mirosurile de alcool şi de vomă, de varză fiartă 
şi de carne arsă, de haine murdare și de excremente 

de șoarece s-au contopit de-a lungul anilor într-o 
duhoare care îmi umple ochii de lacrimi. Înain- 
tez cu greu printr-o harababură de ambalaje goale, 
de cioburi şi de oase către locul unde ştiu c-o să-l 
găsesc pe fostul meu mentor. Stă la masa din 
bucătărie, cu braţele rășchirate pe tăblia de lemn, 
cu faţa într-o baltă de băutură, sforăind vârtos. 

Îi dau un ghiont în umăr. 

— Scoală-te! mă răstesc la el, fiindcă am învățat 
că nu poate fi trezit cu delicateţe. 

Sforăitul încetează pentru o clipă, întrebător, 
apoi reîncepe. Îl zgâlțâi mai tare. 

— Scoală-te, Haymitch. E ziua Turului! 

Mă străduiesc să-mping fereastra în sus, inspi- 
rând adânc aerul curat de afară. Picioarele mele 
iși fac loc printre gunoaiele de pe podea, dezgrop 
un ibric de tinichea și îl umplu cu apă de la chiu- 
vetă. În soba de gătit nu s-a stins cu desăvârșire 
focul și reușesc să conving cei câțiva cărbuni încă 
aprinși să se preschimbe într-o flacără. Pun în 
vas niște cafea măcinată, destul de multă ca să 
mă asigur că licoarea o să fie gustoasă și tare, și 
îl așez pe plită, la fiert. 

Haymitch e incă rupt de lume. Fiindcă nimic 
altceva n-a dat rezultate, umplu un castron cu apă 
rece ca gheaţa, i-l vărs în cap și mă arunc într-o 
parte. Din găâtlej îi iese un sunet gutural, animalic. 

Sare în sus, azvârle scaunul la trei metri în spate 
cu o lovitură de picior și flutură un cuțit. Am 
uitat că doarme întotdeauna strângând unul în 
mână. Ar fi trebuit să i-l smulg dintre degete, dar 
mintea mea era prea preocupată cu altceva. Scuipă 
blasfemii și spintecă aerul preţ de câteva clipe, 
inainte de a-și regăsi mințile. Își șterge fața cu una 
dintre mânecile cămășii şi se intoarce spre perva- 
zul ferestrei pe care m-am cocoţat, pentru cazul 
că ar fi necesar să scap repede cu fuga. 

- Ce faci aici? bolborosește. 

- Mi-ai spus să te trezesc cu o oră înainte de 
sosirea aparatelor de filmat, răspund. 

- Ce? face el. 

- A fost ideea ta, insist eu. 

Pare să-și aducă aminte. 

- De ce sunt ud din cap până-n picioare? 

- Nu te-ai trezit când te-am zgâlțâit, ii explic. 
Uite ce e, dacă voia: să fii luat cu binișorul, tre- 
buia să-l rogi pe Peeta. 

- Ce să mă roage? 

Simplul sunet al vocii lui îmi răscolește sto- 
macul, transformându-l într-un nod de emoții 
neplăcute, cum ar fi vinovăția, tristeţea și spaima. 
Și dorul. Trebuie să recunosc că există și așa ceva. 
Numai că trebuie să facă față unei concurenţe 
prea dure ca să poată avea vreodată câștig de cauză. 

Îl urmăresc pe Peeta traversând încăperea în 
direcția mesei, razele soarelui dezvăluind licărul 
zăpezii proaspete din părul lui blond. Pare pu- 
ternic şi sănătos, atât de diferit de băiatul bol- 
nav și infometat pe care-l știu din arenă, până și 
șchiopătatul abia dacă i se mai poate observa. 
Pune pe masă o franzelă caldă și strânge mâna 
lui Haymitch. 

- Te-am rugat să mă trezești fără să mă-mbol- 
năvești de pneumonie, spune acesta din urmă, 
lăsând deoparte cuțitul. 

Își scoate cămașa murdară, dând la iveală un 
maieu tot atât de jegos, i se șterge apăsat cu par- 
tea uscată. 

Peeta zâmbește și inmoaie cuțitul lui Hay- 
mitch în sticla cu votcă de pe podea. Şterge lama 
cu poala cămășii și taie franzela felii. Peeta ne 
oferă tuturor bunătăți proaspăt scoase din cup- 
tor. Eu vânez. El coace. Haymitch bea. Avem, 
cu toții, modul nostru de a ne ocupa timpul, de 
a ține la distanță gândul la vremea în care am fost 
concurenţi ai Jocurilor Foamei. Abia după ce ui 
intinde lui Haymutch colțul pâinii se uită la mine 
pentru prima oară. 

- Vrei o felie? 

- Nu, am mâncat în Vatră, spun. Dar iți 
mulţumesc oricum. 

Vocea îmi sună nefiresc, e atât de oficială. Așa 
cum a sunat de fiecare dată când am vorbit cu 
Peeta după ce camerele au terminat de filmat fe- 
ricita noastră intoarcere acasă și ne-am reluat 
adevărata viaţă. 

- Pentru puțin, spune el, crispat. 

Haymitch își azvârle cămașa undeva, în mij- 
locul harababuru. 

- Brrr. Voi doi trebuie să deveniți mult mai 
prietenoși inainte de inceperea spectacolului. 

Bineînțeles că are dreptate. Publicul se așteaptă 
să vadă perechea de indrăgostiți care a câștigat 
Jocurile Foamei. Nu do: oameni care abia dacă 
se pot privi în ochi. Dar eu nu spun decât: 

- Fă o baie, Haymitch. 

Pe urmă mă avânt peste pervazul ferestrei, 
mă las să cad pe pământ și traversez peluza către 
casa noastră. 

Zăpada a inceput să se aștearnă, și în spatele 
meu se întinde un șir de urme. Mă opresc la ușa 
din faţă, scuturându-mi zloata de pe pantofi 
inainte de a intra. Mama a muncit zi și noapte 
pentru ca totul să arate perfect în fața camere- 
lor de luat vederi, așa că nu e momentul potri- 
vit să las urme pe podelele ei strălucitoare. Nici 
n-apuc să intru bine că ea deja e acolo, întinzân- 
du-și brațul ca și cum ar vrea să mă oprească. 

- Nu-ţi face griji, mă descalț aici, spun, aban- 
donându-mi pantofii pe covorașul de lângă prag. 

Mama scoate un hohot de râs straniu, şuie- 
rat, și îmi ia de pe umăr traista de vânătoare plină 
cu provizii. 

- Nu e decât zăpadă. Plimbarea a fost plăcută? 

- Phmbarea? 

Ştie că am fost în pădure o jumătate de noapte. 
Pe urmă îl văd pe bărbatul care stă în spatele «i, 
in cadrul ușii bucătăriei. Arunc o singură privire 
asupra costumului său făcut la comandă și a tră- 
săturilor de o perfecțiune chirurgicală și ştiu că 
e din Capitoliu. Ceva nu e în ordine. 

- A fost mai degrabă ca la patinaj. Zăpada în- 
cepe să alunece de-a binelea. 

— A venit cineva care vrea să te vadă, mă anun- 
tă mama. 

Are faţa mult prea palidă și aud neliniștea pe 
care incearcă s-o ascundă. Mă prefac că nu ob- 
serv în ce stare e. 

- Credeam că nu trebuie s-ajungă inainte de 
amiază. A venit Cinna mai devreme, ca să mă 
ajute să mă pregătesc? 

- Nu, Katniss, €..., incepe mama. 

- Pe aici, te rog, domnişoară Everdeen, spune 
calm bărbatul. 

Arată în lungul coridorului. E ciudat să fii 
călăuzit în propria ta casă, dar știu că nu e cazul 
să comentez. 

Mă pun în mișcare aruncând peste umăr un 
zâmbet liniștitor pentru mama. 

- Probabil alte instrucțiuni pentru tur. 

Mi-au trimis tot soiul de materiale legate de 
itinerar și de protocolul care trebuie respectat in 
fiecare district. Dar, în timp ce mă indrept spre 
ușa biroului, pe care n-am mai văzut-o niciodată 
închisă până acum, îmi simt gândurile alergând. 
Cine e aici? Ce vrea? De ce e mama atât de palidă? 

- Intră, imi spune bărbatul de la Capitoliu, 
care a străbătut holul în urma mea. 

Răsucesc mânerul strălucitor, de alamă, și trec 
pragul. Remarc mirosurile contradictorii, de tran- 
dafiri și de sânge. Un bărbat mărunţel, cu părul 
alb și cu un aer vag familiar, citeşte o carte. Ru- 
dică un deget, ca și cum ar spune: „Acordă-mi 
o clipă.“ Apoi se intoarce și îmi stă inima. 

Mă uit în ochii de șarpe ai președintelui Snow. 


A . . . 
În viziunea mea, președintele Snow ar tre- 
bui să apară în fața unor coloane de marmură 

impodobite cu steaguri supradimensionate. E 
șocant să-l văd în mijlocul obiectelor obișnuite 
din încăpere. Ca și cum aș sălta capacul unei oale 
ȘI aș găsi o viperă în loc de tocană. 

Ce caută aici? Gândurile mi se întorc în grabă 
către zilele de deschidere ale altor Tururi Trium- 
fale. Îmi aduc aminte că am văzut tributurile 
câștigătoare, alături de mentorii și stiliștii lor. 
Uneori au apărut chiar și oficialități guvernamen- 
tale de rang înalt. Dar nu l-am zărit niciodată pe 
președintele Snow. El ia parte la sărbătoririle din 
Capitoliu. Punct. 

Dacă a bătut tot drumul până aici, nu poate 
insemna decât un singur lucru. Am dat de un mare 
necaz. Și, dacă asta e adevărat pentru mine, e și 
pentru familia mea. Mă străbate un fior la gândul 
că mama și sora mea se află atat de aproape de 
acest om care mă detestă. Mă va detesta intotdea- 
una. Pentru că am fost mai inteligentă decât sa- 
dicii lui creatori-de-joc, am făcut Capitoliul să pară 
stupid și, ca urmare, i-am subminat autoritatea. 

N-am făcut nimic altceva în afară de a încerca 
să mă menţin în viață - pe mine și pe Peeta. 
Orice act de revoltă a fost o simplă coincidență. 
Dar, când Capitoliul decretează că numai un sin- 
gur tribut poate supravieţui, și tu ai neobrăzarea 
de a-i contesta hotărârea, presupun că asta este 

prin ea Însăși o revoltă. Singurul lucru pe care 
puteam să-l invoc în apărare a fost pretinsa 
dragoste pătimașă pentru Peeta care m-a făcut 
să-mi pierd mințile. Așa că ni s-a îngăduit să trăim 
amândoi. Ca să fim încoronați ca învingători. Ca 
să ne întoarcem acasă şi să sărbătorim, să ne flu- 
turăm mâinile în faţa camerelor, în semn de 
rămas-bun, și să fim lăsați în pace. Până acum. 

Poate locuinţa mea nouă sau șocul apariției 
lui, sau înțelegerea reciprocă a faptului că ar 
putea cere să fiu ucisă cât ai clipi mă fac să mă 
simt ca o intrusă. De parcă ne-am afla în casa lui, 
ȘI eu aș fi venit neinvitată la o petrecere. Așa că 
nu-i spun că e bine-venit și nu-i ofer un scaun. 
Nu spun nimic. De fapt, îl tratez ca și cum ar fi 
cu adevărat un șarpe, unul veninos. Stau nemiș- 
cată, cu ochii țintuiți într-ai lui, gândindu-mă 
cum să bat în retragere. 

- Cred că putem simplifica situația căzând de 
acord să fim sinceri unul față de celălalt, spune 
e]. Ce părere a1? 

Sunt de părere că limba mi-a ințepenit și că 
mi-e imposibil să vorbesc, așa că mă surprind pe 
mine însămi când îi răspund cu voce fermă: 

- Da, cred că asta ar economisi timp. 

Președintele Snow zâmbește și îi remarc pen- 
tru prima oară buzele. Mă aştept să fie ca de 

șarpe, ceea ce e totuna cu a spune că îi lipsesc. 
Dar ale lu: sunt mult prea pline, cu pielea prea 
intinsă. Mă întreb dacă gura nu i-a fost cumva 
modificată, ca să devină mai atrăgător. Dacă e 
aşa, au irosit timpul şi banii, fiindcă e lipsit de 
orice farmec. 

- Consilierii mei se temeau c-o să fu dificilă, 
dar n-ai o asemenea intenție, nu-i aşa? mă în- 
treabă el. 

- Așa e, îi răspund. 

- Asta le-am spus și eu. O fată care merge atât 
de departe ca să-și salveze viața nu e interesată 
să se lepede de ea cu amândouă mâinile. Și tre- 
buie să se gândească și la familia ei. Mama, sora 
ŞI toți acel... veri. 

După felul în care ezită inainte de a pronunța 
ultimul cuvânt, îmi dau seama că ştie că eu şi 
Gale n-avem un arbore genealogic comun. 

Ei, acum jucăm cu toate cărțile pe masă. Poate 
e mai bine. Nu-mi plac amenințările voalate. Pre- 
fer să ştiu cum stau. 

- Să ne aşezăm. 

Preşedintele Snow se instalează la biroul lat, 
din lemn lăcuit, unde își face Prim temele, şi mama 
bugetul. Aidoma casei noastre, e un loc pe care 
il ocupă fără a avea nici un drept, dar, în ultimă 
instanţă, are toate drepturile din lume. Eu mă 

așez in faţa biroului, pe unul dintre scaunele 
sculptate, cu spatele drept. E făcut pentru cineva 
mai înalt decât mine, așa că pe podea nu mi se 
odihnesc decât vârfurile degetelor. 

- Am o problemă, domnişoară Everdeen, 
spune el. O problemă care a apărut în arenă, când 
ai scos fructele alea otrăvite. 

Acela a fost momentul când am ghicit că, puși 
in Situaţia de a alege între a ne privi pe mine și 
Peeta sinucigându-ne - ceea ce ar fi însemnat 
să nu existe nici un învingător - și a ne lăsa pe 
amândoi să trăim, creatorii-de-joc vor prefera a 
doua variantă. 

- Dacă șeful creatorilor-de-joc, Seneca Crane, 
ar fi avut un strop de creier, te-ar fi făcut fărâme. 
Dar a avut o străfulgerare nefericită de sentimen- 
talism. Așa că iată-te aici. Poți ghici unde e el acum? 
mă întreabă. 

Încuviinţez cu o înclinare a capului fiindcă, 
după cum o spune, e clar că Seneca Crane a fost 
executat. Mirosul de trandafiri și de sânge e mai 
puternic acum, când nu ne mai desparte decât 
biroul. Președintele Snow are o roză prinsă la 
reverul hainei, ceea ce sugerează cel puţin sursa 
parfumului floral, dar trebuie să fi fost inten- 
sificat prin procedee genetice, fiindcă nici un 

trandafir autentic nu are un miros atât de pătrun- 
zător. Cât despre sânge... nu știu. 

- Pe urmă n-a mai fost nimic de făcut, în afară 
de a te lăsa să-ți prezinți micul scenariu. Și tu ai 
jucat foarte bine în episodul cu școlărița innebu- 
nită de dragoste. Oamenii din Capitoliu au fost 
cât se poate de convinși. Din nefericire, nu toți cei 
din districte s-au lăsat inşelaţi de interpretarea ta. 

Pe chipul meu trebuie să fi apărut măcar o 
străfulgerare de nedumerire, pentru că el vine 
imediat cu un răspuns. 

- Bineînțeles că nu ştii asta. N-ai acces la in- 
formațiile despre starea de spirit din alte districte. 
Oricum, într-o serie dintre ele, oamenii au văzut 
in micul tău truc cu fructele de pădure o mani- 
festare a sfidării, nu a iubirii. Și, dacă o fată nu 
de altundeva, ci tocmai din Districtul 12, poate 
sfida Capitoliul scăpând nevătămată, ce îi poate 
impiedica pe ei să facă același lucru? Ce poate 
impiedica, să zicem, o revoltă? 

E nevoie de o clipă ca să pricep sensul ultimei 
lui fraze. Pe urmă mă :zbește cu toată puterea 
importanței sale. 

- Au fost revolte? întreb, atât înfiorată, cât 
și încântată de o asemenea posibilitate. 

- Încă nu. Dar vor urma dacă nu se schimbă 
cursul evenimentelor. Si se ştie că revoltele 

conduc la revoluție. Președintele se freacă deasu- 
pra sprâncenei stângi, în același loc unde simt eu 
insămi durerile de cap. Ai idee cam ce-ar insemna 
asta? Câţi oameni ar muri? Cu ce ar trebui să se 
confrunte supraviețuitorii? Indiferent ce pro- 
bleme ar putea avea unii sau alții cu Capitoliul, 
crede-mă când îți spun că, dacă își slăbește strån- 
soarea asupra districtelor, chiar şi pentru scurt 
timp, întregul sistem de va nărui. 

Sunt luată prin surprindere de exprimarea lui 
directă, ba chiar şi de sinceritatea acestui discurs. 
De parcă prima lui grijă ar fi bunăstarea cetăţe- 
nilor din Panem, când nimic nu poate fi mai de- 
parte de adevăr. Nu știu cum de îndrăznesc să 
rostesc următoarele cuvinte, dar o fac. 

- Trebuie să fie foarte fragil dacă o mână de 
fructe îl poate dărama. 

Urmează o pauză îndelungată, în timpul căreia 
mă studiază. Apoi spune, simplu: 

- E fragil, dar nu aşa cum iţi închipui. 

Se aude o bătaie în ușă, și bărbatul din Capi- 
toliu își strecoară capul înăuntru. 

- Mama ei întreabă dacă doriți ceai. 

- Aș vrea. Mi-ar plăcea să beau niște ceai, spune 


imediat președintele. 

Ușa se deschide mai larg, și în prag stă mama, 
cu o tavă pe care se află serviciul de porțelan adus 
de ea în Filon când s-a măritat. 

- Punețu-l aici, vă rog. 

Președintele își așază cartea pe colțul birou- 
lui și bate cu palma în centru. 

Mama lasă tava pe birou. Conţine un ceainic 
de porțelan și cești, frişcă și zahăr, o farfurie cu 
fursecuri. Glazura care le împodobește inchipuie 
flori în culori pastelate. Nu poate fi decat opera 
lui Peeta. 

- Ce privelişte bine-venită! Ştiţi, e ciudat cât 
de des uită oamenii că și preşedinţii trebuie să 
mănânce, spune Snow, cu un aer fermecător. 

Ei, şi asta pare, oricum, s-o mai destindă puţin 
pe mama. 

- Pot să vă aduc și altceva? Aș putea să vă 
pregătesc ceva mai substanțial dacă vă e foame, 
se oferă ea. 

' — Nu, nimic n-ar putea fi mai aproape de per- 
fecțiune. Mulţumesc, spune el, cerându-i evi- 
dent să plece. 

Mama dă din cap, imi aruncă o privire şi iese. 
Preşedintele Snow toarnă ceai pentru amândoi 
și îşi umple cana cu frişcă și zahăr, mestecând apoi 
indelung. Simt că a terminat ce avea de spus și 
așteaptă răspunsul meu. 

— N-am vrut să stârnesc o revoltă, îi mărturisesc. 

- Te cred. N-are importanţă. Sulistul tău a fost 
profet când ţi-a ales a garderoba. Tu, Katniss 
Everdeen, fata din foc, te-ai dovedit a fi scânteia 
care, nesupravegheată, se poate transforma în- 
tr-un infern, distrugând Panemul, spune el. 

- De ce nu mă ucideți acum? mă trezesc eu 
să întreb. 

- Public? întreabă el. Asta ar însemna să torn 
gaz peste foc. 

- Atunci înscenaţi un accident. 

- Cine s-ar lăsa păcălit? mă întreabă. Tu nu, 
dacă ai urmări totul. 

- Atunci spuneți-mi ce vreți de la mine. O s-o 
fac! îi promit. 

- Măcar de-ar fi atât de simplu. Ia între de- 
gete unul dintre biscuiţi: impodobiţi cu flori și 
1] studiază. Adorabil. Mama ta i-a făcut? 

- Peeta. 

Şi, pentru prima oară, îmi dau seama că pot 
să-i susțin privirea. Întind mâna după cana mea 
cu ceai, dar o pun la loc când o aud zăngănind 
pe farfurioară. Maschez totul grăbindu-mă să iau 
un biscuit. 

- Peeta. Ce face iubirea vieţii tale? se inte- 
resează el. 

- E bine, îl informez eu. 

- Când şi-a dat seama in ce măsură iţi e indi- 
ferent? întreabă, înmuindu-și biscuitul în ceai. 

- Nu-mi e indiferent, protestez. 

- Dar poate că nu-l iubeşti pe băiatul ăsta atât 
de nebunește cum ai vrea s-o creadă întreaga țară. 

- Cine spune că nu? 

- Eu, zice președintele. Și nu m-aș afla acum 
aici dacă aș fi singurul care are dubii. Cum îi merge 
frumosului tău văr? 

- Nu ştiu... nu... 

Repulsia față de conversaţia asta, față de o dis- 
cuţie cu președintele Snow despre sentimentele 
mele pentru doi dintre oamenii la care țin cel mai 
mult, îmi ia graiul. 

- Răspunde, domnişoară Everdeen. Pe el il 
pot ucide cu ușurință dacă nu ajungem la un 
deznodământ fericit, imi spune. Nu-i faci nici 
o favoare când dispăreți amândoi în pădure, în 
fiecare duminică. 

Dacă ştie asta, ce altceva mai ştie? Și cum de 
o știe? Există mulți oameni care i-ar putea spune 
că eu și Gale ne petrecem duminicile vânând. Nu 
ne facem apariția, în seara fiecăreia dintre ele, 
impovărați cu vânat? N-a fost așa vreme de ani 
de zile? Adevărata întrebare este ce își inchipuie 
el că se petrece în pădurile din afara Districtu- 
lui 12. Cu siguranţă că n-am fost urmăriți acolo. 

Sau am fost? Am fi putut fi urmăriți? Mi se pare 
imposibil. Cel puţin ca urmăritorul să fie o per- 
soană. Camere de luat vederi? Asta nu mi-a tre- 
cut niciodată prin minte până acum. Pădurea a 
fost intotdeauna locul nostru sigur, locul unde 
nu ne poate ajunge braţul Capitoliului, unde sun- 
tem liberi să spunem ceea ce simţim, să fim noi 
înșine. Cel puţin înainte de Jocuri. Ce-ar fi văzut 
dacă ne-ar fi urmărit atunci? Doi oameni vânând, 
rostind lucruri considerate inaltă trădare la adresa 
Capitoliului, da. Dar nu doi îndrăgostiți, așa cum 
pare să dea de înţeles aluzia președintelui Snow. 
În privinţa acestei acuzaţii, suntem în siguranță. 
Doar dacă nu cumva... nu cumva... 

S-a întâmplat o singură dată. Scurt și pe neaș- 
teptate, dar s-a întâmplat. 

După întoarcerea mea și a lui Peeta de la Jo- 
curi, au trecut mai multe săptămâni fără să-l întâl- 
nesc pe Gale între patru ochi. Mai întâi au avut 
loc festivitățile obligatorii. Un banchet în onoa- 
rea învingătorilor, la care au fost invitate numai 
persoanele de cel mai inalt rang. O zi de sărbă- 
toare pentru întregul district, cu mâncare gratis 
și cu comedianți aduși din Capitoliu. Ziua Pa- 
chetelor, prima din dintre cele douăsprezece, în 
care toți locuitorii districtului au primit pachete 
cu mâncare. Asta a fost preferata mea. Să vezi toți 

puștii flămânzi din Filon alergând de colo-colo 
și fluturând cutii cu gem de mere, conserve cu 
carne, chiar și bomboane. Sacii cu grâne și bidoa- 
nele cu ulei, prea mari pentru a putea să le care, 
aveau să-i aștepte acasă. Să știi că, vreme de un 
an, aveau să primească în fiecare lună câte un pa- 
chet... A fost una dintre puţinele dăți când m-am 
bucurat într-adevăr fiindcă am câștigat Jocurile. 

Prin urmare, cu atâtea ceremonii, cu diversele 
evenimente și cu reporterii care îmi înregistrau 
fiecare mișcare în timp ce prezidam, mulțumeam 
sau îl sărutam pe Peeta pentru public, nu m-am 
bucurat de nici un fel de intimitate. După câteva 
săptămâni, lucrurile s-au liniștit în sfârșit. Echi- 
pele de cameramani și de reporteri și-au făcut ba- 
gajele și au plecat acasă. Eu și Peeta am adoptat 
relația rece pe care o avem de atunci incoace. 
Familia mea s-a instalat în casa noastră din Car- 
tierul Învingătorilor. Viaţa de zi cu zi din Dis- 
trictul 12 - muncitorii în mine, copiii la școală - 
şi-ă reluat ritmul obișnuit. Am așteptat până ce 
am crezut că nu mai era nici un pericol, apoi, in- 
tr-o duminică, fără să spun nimănui, m-am tre- 
zit cu câteva ore înaintea zorilor și am plecat 
spre pădure. 

Vremea era incă destul de călduroasă ca să 
n-am nevoie de haină. Am luat o traistă plină cu 

delicatese, friptură rece de pui și brânză, pâine 
de la brutărie şi portocale. În vechea mea casă, 
mi-am pus cizmele de vânătoare. Ca de obicei, 
gardul nu era electrificat, așa că m-am furișat pur 
și simplu în pădure și mi-am regăsit arcul și săgețile. 
M-am dus la locul nostru - al lui Gale și al meu -, 
locul unde impărțiserăm micul dejun în dimi- 
neaţa extragerii care m-a trimis la Jocuri. 

Am aşteptat cel puţin două ore. Începusem să 
cred că Gale iși pierduse increderea în mine în 
săptămânile care trecuseră sau că nu-i mai păsa 
de mine. Că poate chiar mă ura. Iar ideea de a-l 
pierde pentru totdeauna pe el, prietenul meu cel 
mai bun, singurul om căruia îi incredințasem 
vreodată secretele mele, a fost atât de dureroasă 
incât n-am putut s-o suport. Ma: ales după tot 
ce s-a întâmplat. Mi-am simţit ochii umezindu-se 
și gâtlejul strângându-mi-se, așa cum mi se întâm- 
plă când mă supăr. 

Pe urmă mi-am ridicat privirea, şi el era acolo, 
la trei metri distanță, uitându-se pur și simplu la 
mine. Fără să mă gândesc, am sărit în picioare şi 
mi-am aruncat brațele în jurul lui, scoțând su- 
nete stranii, în care se amestecau râsul, respiraţia 
tăiată și plânsul. El mă strângea atât de tare încât 
nu-i puteam vedea faţa, dar a trecut un timp cu 
adevărat îndelungat până când mi-a dat drumul 

şi apoi n-a prea mai avut de ales, pentru că îi står- 
nisem atât de tare sughițul încât a fost nevoit 
să bea apă. 

În ziua aceea am făcut ceea ce făcuserăm întot- 
deauna. Am luat micul dejun. Am vânat, am pes- 
cuit și am cules. Am vorbit despre oamenii din 
oraș. Nu despre noi, despre noua lui viață din mină 
și despre timpul petrecut de mine în arenă. 
Numai despre alte lucruri. Cred că, in momen- 
tul când am ajuns lângă prima gaură din gard 
aflată în apropierea Vetrei, eram cu adevărat con- 
vinsă că era posibil să nu se fi schimbat nimic. 
Că am fi putut continua să facem ceea ce făcuse- 
răm mereu. l-am dat lui Gale să vândă tot vana- 
tul, de vreme ce noi aveam acum atât de multă 
mâncare. l-am spus că n-o să vin în Vatră, deși 
eram nerăbdătoare să ajung acolo, pentru că mama 
şi sora mea nici măcar nu știau că plecasem la 
vânătoare și se intrebau unde sunt. Pe urmă, pe 
neașteptate, in timp ce mă ofeream să iau asu- 
pra mea verificarea zilnică a capcanelor, mi-a prins 
faţa în mâini și m-a sărutat. 

Am fost luată complet prin surprindere. S-ar 
putea crede că, după ce stătusem atât de multe ore 
impreună cu Gale - privindu-l vorbind, râzând 
ȘI incruntându-se —, ar fi trebuit să ştiu tot ce era 
de ştiut despre buzele lui. Dar nu-mi imaginasem 

că, apăsate de ale mele, le-aș fi putut simţi atât 
de calde. Sau că mâinile acelea, capabile să insta- 
leze cele mai complicate capcane, se puteau în- 
chide cu atata ușurință în jurul meu. Cred că am 
scos un soi de sunet din fundul gâtului și îmi 
amintesc vag de degetele mele, strâns incovrigate, 
odihnindu-se pe pieptul lui. 

- Trebuia să fac asta. Măcar o singură dată, a 
spus apoi, dându-mi drumul. 

ȘI a plecat. 

Cu toate că apunea soarele, și familia mea era 
probabil îngrijorată, m-am așezat, rezemându-mă 
de un copac de lângă gard. Am incercat să hotă- 
răsc ce simţeam în privinţa sărutului, dacă îmi 
plăcuse sau îl detestasem, dar adevărul era că nu 
reușeam să-mi amintesc decât apăsarea buzelor 
lui și mirosul de portocale, care zăbovea incă, 
impregnându-i pielea. Totul părea lipsit de sens 
in comparație cu numeroasele sărutări schimbate 
cu Peeta. Dar încă nu-mi dădusem seama dacă vre- 
una dintre ele avea vreo importanță. În cele din 
urmă m-am dus acasă. 

În săptămâna aceea m-am ocupat de capcane 
Și i-am dus carnea lui Hazelle. Dar pe Gale nu 
l-am mai văzut până duminică. Îmi pregătisem 
un discurs întreg despre faptul că nu-mi doream 
un iubit și că nu-mi făcusem niciodată planuri 

de căsătorie, dar n-am sfârșit prin a-l rosti. Gale 
s-a purtat de parcă nu ne-am fi sărutat niciodată. 
Poate aştepta să spun eu ceva. Sau să-l sărut la 
rândul meu. În schimb, m-am mulţumit să pre- 
tind și eu că nu se întâmplase nimic. Dar nu era 
așa. Gale spărsese un soi de barieră invizibilă din- 
tre noi ȘI, prin asta, imi distrusese orice speranță 
de reluare a vechii noastre prietenii fără compli- 
cații. Indiferent ce aș fi pretins, nu m-am mai 
putut uita niciodată la buzele lui ca până atunci. 

Toate acestea îmi fulgeră prin minte într-o 
clipă, în timp ce ochii preşedintelui Snow mă 
sfredelesc, imediat după ameninţarea de a-l ucide 
pe Gale. Ce proastă am putut să fiu când mi-am 
inchipuit că, după intoarcerea acasă, Capitoliul 
o să mă ignore! Poate că nu știam despre posi- 
bilele revolte. Dar ştiam că îi înfuriasem. Ce-am 
făcut eu în loc să mă port cu prudenţa extremă 
cerută de situație? Din punctul de vedere al preșe- 
dintelui, nu i-am dat atenție lui Peeta şi mi-am 
etalat preferința pentru compania lui Gale în faţa 
intregului district. Dând astfel clar de înțeles că, 
de fapt, imi băteam joc de Capitoliu. Iar acum, 
prin neglijența mea, i-am pus în pericol pe Gale 
şi pe ai lui, mi-am primejduit familia și pe Peeta. 

- Vă rog să nu-i faceți nici un rău lui Gale, 
șoptesc. Nu mi-e decât prieten. Suntem prieteni 

de ani de zile. Nu e nimic altceva între noi. În 
plus, acum toată lumea ne crede veri. 

- Nu mă interesează decât modul în care afec- 
tează evoluţia relației tale cu Peeta și, ca urmare, 
starea de spirit a districtelor, spune el. 

- O să fie neschimbată În timpul turului. O 
să fiu îndrăgostită de el, exact așa cum am fost, 
îi răspund. 

- Exact aşa cum eşti, mă corectează el. 

- Aşa cum sunt, confirm. 

- Numai că va trebui s-o faci mai bine dacă 
vrem să evităm revoltele, subliniază el. Turul ăsta 
o să fie singura ta șansă de a schimba situația. 

- Ştiu. O s-o fac. O să conving pe toată lumea 
din districte că n-am sfidat Capitoliul, am fost doar 
indrăgostită nebunește. 

Președintele Snow se ridică şi işi tamponează 
buzele pufoase cu șervetul. 

- Când dai greș trebuie să țintești mai sus. 

- Cum adică? Cum aș putea ținti mai sus? intreb. 

- Convinge-mă pe mine, spune el. 

Lasă șervetul să cadă și iși recuperează cartea. 
Nu-l privesc când se îndreaptă către ușă, așa că 
tresar când imi șoptește la ureche. 

- Apropo, știu de sărut. 

Iese, și ușa se inchide cu un pocnet. 

Mirosul de sânge... era în răsuflarea lui. 

Oare ce face? mă întreb. Îl bea? Mi-l imagi- 
nez sorbindu-l dintr-o ceașcă de ceai. Înmuind 
un biscuit de pe care se preling apoi picături roșii. 

O mașină prinde viață dincolo de fereastră, 
suavă și silențioasă ca un tors de pisică, apoi se 
pierde în depărtare. Dispare pe furiș, așa cum a 
sosit, neobservată. 

Încăperea se rotește încet, în cercuri lente, în- 
clinate, şi mă intreb dacă sunt în stare s-o pără- 
sesc. Mă aplec şi-mi încleştez o mână de tăblia 
mesei. În cealaltă mai țin încă biscuitul superb 
făcut de Peeta. Cred că pe el era un crin-tigru, 
dar, în pumnul meu, s-a transformat în firimi- 
turi. Nici măcar n-am știut că îl striveam, dar pre- 
supun că trebuia să mă ţin de ceva in vreme ce 
lumea mea scăpa de sub control. 

O vizită a președintelui Snow. Districte la un 
pas de revoltă. O ameninţare directă cu moar- 
tea la adresa lui Gale, sugerând că îi vor urma 
Și alții. Toți cei pe care ii iubesc condamnați. Și 
cine știe cine altcineva va mai plăti pentru fap- 
tele mele dacă nu reușesc să schimb lucrurile în 
timpul acestui tur, să amuțesc nemulțumirile și 

să-i aduc inima la loc președintelui Snow? Și asta 
cum? Dovedindu-i intregii țări, fără nici o umbră 
de îndoială, că il iubesc pe Peeta Mellark. 

Nu sunt în stare, mă gândesc. Nu sunt atât 
de bună. Peeta e cel bun, cel fermecător. El ii 
poate face pe oameni să creadă orice. Eu sunt cea 
care tace din gură, stă cu mâinile încrucișate şi 
lasă vorbele în seama lui, într-o cât mai mare 
măsură. Dar nu e Peeta cel care trebuie să-și do- 
vedească dragostea. Eu sunt. 

Aud pe hol pașii ușori și grăbiţi ai mamei. N-o 
pot lăsa să afle, mă gândesc. Nimic din toate astea. 
Îmi întind mâinile deasupra tăvii și îmi scutur 
repede sfărâmăturile de biscuit din palmă și de 
pe degete. Sorb tremurând din cana mea de ceai. 

- E totul în ordine, Katniss? mă întreabă ea. 

- E perfect. Nu vedem niciodată la televizor, 
dar președintele îi vizitează intotdeauna pe 
invingători inaintea turneului și le urează noroc, 
spun, cu un aer radios. 

Chipul mamei se umple de ușurare. 

- Oh. Am crezut că e vreun soi de belea. 

- Nu, nicidecum, răspund. Belelele vor incepe 
când echipa mea pregătitoare o să vadă cum mi-am 
lăsat din nou sprâncenele să crească. 

Mama râde, și eu mă gândesc că lucrurile nu 
s-au mai schimbat de când am luat'grija familiei 


47 


asupra mea, la unsprezece ani. Că va trebui s-o 
protejez intotdeauna. 

- Ce-ar fi să-ncep cu baia ta? mă Întreabă. 

- Excelent, spun, și văd ce încântată e de răs- 
punsul meu. 

De când m-am intors acasă, mă străduiesc din 
greu să-mi imbunătățesc relația cu mama. Cerân- 
du-i să facă diverse lucruri pentru mine în loc să-i 
resping orice ofertă de ajutor, așa cum s-a îintâm- 
plat ani de zile, din pricina furie: mele. Lăsand-o 
să aibă grija tuturor banilor pe care îi câștig. 
Răspunzând imbrățișănilor ei în loc să le suport. 
Timpul petrecut în arenă m-a făcut să înţeleg cât 
de multă nevoie aveam să încetez cu pedepsele 
pentru ceva pe care nu-l putuse impiedica, adică 
pentru depresia ei psihică de după moartea tatei. 
Pentru că uneori oamenilor li se întâmplă lucruri 
cărora nu sunt pregătiţi să le facă față. 

Așa cum e, de exemplu, cazul meu. Chiar acum. 

În plus, mama a făcut ceva extraordinar când 
m-am intors în district. După ce familiile și prie- 
tenii ne-au întâmpinat pe mine şi pe Peeta la gară, 
reporterilor li s-a îngăduit să pună câteva intre- 
bări. Cineva a intrebat-o pe mama ce părere avea 
despre noul meu iubit, iar ea a răspuns că, în vreme 
ce Peeta reprezenta insuși modelul a ceea ar tre- 
bui să fie un bărbat tânăr, eu nu eram destul de 

mare ca să am un iubit. Si-a încheiat vorbele cu 
o privire pătrunzătoare către Peeta. Din partea 
reporterilor au urmat o mulțime de râsete şi co- 
mentarii de genul „cineva a dat de belea“, iar el 
mi-a eliberat mâna și s-a îndepărtat cu un pas. 
Ceea ce nu a durat mult — eram prea presaţi să 
ne purtăm altfel -, dar ne-a oferit o scuză pen- 
tru a fi ceva mai rezervaţi decât la Capitoliu. Și 
poate e posibil să fie de folos ca scuză pentru prea 
puținul timp pe care l-am petrecut alături de Peeta 
după plecarea camerelor de luat vederi. 

Urc la etaj, in baie, unde mă așteaptă o cadă 
aburindă. Mama a presărat și câteva flori uscate 
dintr-o mică punguţă, și asta inmiresmează aerul. 
Nici una dintre no: nu e obișnuită cu luxul de 
a deschide un robinet, având oricând la-ndemână 
o rezervă nelimitată de apă caldă. În casa noastră 
din Filon nu aveam decât apă rece, iar baia însem- 
na s-o încălzim pe foc. Mă dezbrac și mă afund în 
apa mătăsoasă - mama a turnat și un soi de ulei — 
şi mă străduiesc să iau lucrurile sub control. 

Prima intrebare este cui să-i povestesc, dacă 
e să-i povestesc cuiva. Evident că nu mamei și 
lui Prim; s-ar imbolnăvi de grijă. Nu lui Gale. 
Chiar dacă reuşesc să stau de vorbă cu el. Ori- 
cum, la ce i-ar folosi informația asta? Dacă ar fi 
singur pe lume, aș putea incerca să-l conving să 

fugă. Ar supravieţui cu siguranţă în pădure. Dar 
nu e singur și nu și-ar abandona niciodată fami- 
lia. Sau pe mine. Când o să mă întorc acasă, o 
să fiu nevoită să-i spun de ce duminicile noastre 
sunt de domeniul trecutului, dar nu mă pot gândi 
la asta acum. Nu mă pot gândi decat la urmă- 
toarea mea mutare. În plus, Gale e deja atât de 
furios și de frustrat din cauza Capitoliului încât 
uneori mă tem că va pune el insuși la cale o re- 
voltă. Un imbold e ultimul lucru de care are ne- 
voie. Nu, nu-i pot spune nimănui dintre cei pe 
care îi las în urmă, în Districtul 12. 

Mai există totuși trei oameni în care m-aş 
putea increde, incepând cu Cinna, stilistul meu. 
Dar bănuiesc că el s-ar putea afla deja în pericol 
şi nu vreau să-i fac mai multe necazuri legându-l 
mai strâns de mine. Pe urmă e Peeta, care îmi va 
fi partener in această înșelătorie, dar cum să-ncep 
discuţia? Ei, Peeta, iți aduci aminte cum ţi-am 
povestit că, intr-un fel, mă prefăceam că sunt 
indrăgostită de tine? Ei bine, acum am cu ade- 
vărat nevoie să dai totul uitării și să pretinzi că 
mă iubeşti și mai mult, fiindcă altfel preșe- 
dintele o să-l ucidă pe Gale. Nu pot s-o fac. În 
plus, Peeta o să-și interpreteze foarte bine rolul, 
indiferent dacă știe sau nu ce e în joc. Asta nu 
mi-l lasă decat pe Haymitch. Beţvul, irascibilul 

și ostilul Haymitch, căruia tocmai i-am turnat 
în cap o cană cu apă rece ca gheaţa. În calitate de 
mentor al meu în cadrul Jocurilor, e datoria lui 
să mă păstreze în viaţă. Nu pot decât să sper că 
mai e incă dispus să-și accepte rolul. 

Mă afund mai tare în apă, lăsând-o să mă des- 
partă de toate sunetele din jur. Aș vrea să se ex- 
tindă cada, să pot inota, așa cum făceam în zilele 
fierbinți de vară, petrecute în pădure, alături de 
tata. Zilele acelea erau un deliciu aparte. Plecam 
dimineaţa, devreme, și mergeam prin pădure, 
ajungând mai departe decât de obicei, la micul 
lac descoperit de el în timp ce vâna. Nici măcar 
nu-mi aduc aminte cum m-am deprins să inot, 
când m-a învățat eram prea mică. Nu-mi amin- 
tesc decât că mă scufundam, făceam tumbe, îno- 
tam ca un câine. Îmi amintesc de fundul mâlos 
de sub degetele picioarelor. De mirosul florilor 
și al frunzișului. Pluteam pe spate, așa cum stau 
acum, fixând cu privirea cerul albastru, cu ure- 
chile afundate în apă, surde la trilurile pădurii. 
Tata vâna păsările care cuibăreau pe mal, eu cău- 
tam ouă în iarbă și săpam amândoi în apa puțin 
adâncă după rădăcini de katniss, planta al cărei 
nume l-a ales pentru mine. Noaptea, când ne în- 
torceam acasă, mama se făcea că nu mă recunoaște, 
fiindcă eram atât de curată. Apoi ne pregătea o 

cină uimitoare, cu friptură de rață și tuberculi 
de katniss copţi cu sos de carne. 

Pe Gale nu l-am dus niciodată la lac. Aș fi 
putut. E nevoie de mult timp ca să ajungi acolo, 
dar păsările de apă sunt o pradă atât de ușoară 
încât compensează timpul de vânătoare pierdut. 
Însă e un loc pe care nu mi-am dorit niciodată 
să-l impart cu altcineva, un loc care ne aparţinea 
numai mie și tatei. După Jocuri, când nu prea 
am avut cu ce să-mi ocup timpul, am mers acolo 
de vreo două ori. Înotul încă mi-a mai făcut plă- 
cere, dar, în cea mai mare parte, vizita mi s-a părut 
deprimantă. Chiar și după cinci ani, lacul e ului- 
tor de neschimbat, insă eu am devenit aproape 
de nerecunoscut. 

Aud zarva chiar și de sub apă. Urletele claxoa- 
nelor, ţipete de bun venit, uși trântite. Nu poate 
insemna decat că mi-a sosit escorta. Abia am timp 
să mă şterg și să-mi pun un halat când echipa mea 
de experți dă buzna în baie. Nici urmă de intimi- 
tate. Când e vorba despre trupul meu, eu și acești 
trei oameni nu avem Nici un secret. 

- Katniss, sprâncenele tale! ţipă imediat Venia 
Și, chiar și cu norul negru care atârnă asupra mea, 
trebuie să-mi înăbuș râsul. 

Părul ei albastru-verzui a fost aranjat astfel 
incât vârfurile impung spre exterior pe tot capul. 

Iar tatuajele aurii care înainte nu îi coborau sub 
sprâncene i se curbează acum în jurul ochilor 
și sub ei, totul intărindu-mi impresia că am șo- 
cat-o literalmente. 

Octavia se apropie și o linişteşte, bătând-o uşu- 
rel pe spate, trupul ei cu rotunjimi bogate părând 
mai rotofei decât de obicei alături de al Veniei, 
colțuros şi subțire. 

- Gata, gata. Le poţi repara cât ai clipi. Dar 
ce mă fac eu cu unghiile astea? 

Îmi înhaţă palma şi mi-o întinde între mâinile 
ei verzi ca mazărea. Nu, pielea ei nu mai are acum 
chiar nuanţa asta de verde. E, mai degrabă, ver- 
dele deschis al plantelor perene. Schimbarea e, fără 
îndoială, o încercare de a se menţine în ton cu ten- 
dinţele capricioase ale modei din Capitoliului. 

- Zău, Katniss, ai fi putut să-mi lași ceva cu 
care să lucrez! se văicăreşte ea. 

Are dreptate. Mi-am mușcat unghiile până la 
carne în ultimele două luni. M-am gândit să mă 
dezbar de obiceiul ăsta, dar n-am găsit nici un 
motiv destul de bun. 

- Îmi pare rău, murmur eu. 

E adevărat că nu mi-am petrecut prea mult 
timp întrebându-mă cum va afecta asta echipa 
mea pregătitoare. 

Flavius sală câteva șuviţe ale părului meu 
ud și incâlcit. Clatină dezaprobator din cap, ceea 
ce face să-i tresalte buclele ca nişte tirbușoane 
portocalii. 

— S-a atins cineva de tine de când ne-am văzut 
ultima oară? întreabă el, cu asprime. Sper că-ți 
aduci aminte, ţi-am cerut în mod deosebit să-ţi lași 
părul așa cum e. 

- Da! răspund, recunoscătoare fiindcă le pot 
demonstra că nu îi desconsider. Adică nu, nu l-a 
tăiat nimeni. Am ţinut minte. 

Nu, n-am ţinut. Numai că problema asta nu 

. œ v A A Y 
s-a pus niciodată. De când m-am întors acasă, 
n-am făcut nimic altceva decât să-l împletesc în 
vechea mea coadă lăsată pe spate. 

Asta pare să-i calmeze și mă sărută cu toții, 
mă instalează pe un scaun din dormitorul meu 
și, ca de obicei, încep să vorbească întruna, fără 

. v w v A’ A . 
a se obosi să vadă dacă îi ascult sau nu. In timp 
e A Żă > < A e A e. 
ce Venia imi recreează sprâncenele, Octavia imi 
. o L] . A . v v v . 
pune unghii false și Flavius imi masează rădăcina 
părului, aflu totul despre Capitoliu. Ce succes 
. A . . . 
au avut Jocurile, cât de plictisitor a fost totul de 
atunci incoace, cum așteaptă toată lumea cu nerăb- 
dare ca eu și Peeta să-i vizităm din nou la sfârșitul 


Turneului Triumfal. Pe urmă n-o să mai dureze 

mult până ce vor începe să se pregătească pen- 
tru Jubileul Pacificăriui. 

- Nu e incitant? 

— Nu te simți norocoasă? 

- În primul tău an ca invingătoare, o să fii 
mentor la un Jubileu al Pacificării! 

Cuvintele li se contopesc, pierzându-se într-un 
val de entuziasm. 

- O, da, le răspund eu, cu nepăsare. 

E cel mai bun lucru pe care-l pot face. Într-un 
an obișnuit, a fi mentorul tributurilor e un prilej 
de coşmaruri. Acum nu pot trece pe lângă școală 
fără să mă întreb ce copiliță voi fi nevoită să an- 
trenez. Dar, ca să înrăutăţească lucrurile, acesta 
e anul celei de-a Șaptezeci și cincea Ediţii a Jocu- 
rilor Foamei, ceea ce înseamnă că este, totodată, 
un Jubileu al Pacificării. Au loc o dată la fiecare 
douăzeci şi cinci de ani, marcând aniversarea în- 
frângerii districtelor printr-o sărbătorire extra- 
ordinară și, pentru mai multă distracție, aduc niște 
modificări neprevăzute, cumplite pentru tribu- 
turi. Bineînțeles că până acum n-am prins nici 
unul. Dar îmi amintesc cum ni s-a povestit la școală 
că, pentru cel de-al doilea, Capitoliul a cerut să 
fie trimis în arenă un număr dublu de tributuri. 
Profesorii n-au intrat în prea multe amănunte, 
ceea ce e surprinzător, pentru că în anul acela 

coroana a fost câștigată de Haymitch Abernathy, 
din districtul nostru. 

- Haymitch ar face bine să se pregătească, 
fiindcă o să i se acorde foarte multă atenție! 
strigă Octavia. 

Haymitch nu mi-a povestit niciodată despre 
experienţa lui personală din arenă, dar nici eu nu 
l-am întrebat. Și, chiar dacă am văzut vreodată 
o reluare televizată a Jocurilor de atunci, pro- 
babil că nu eram destul de mare ca să mi-o pot 
aduce aminte. Însă, anul ăsta, Capitoliul nu-l va 
mai lăsa să uite. Într-un anume fel, e bine că atât 
eu, cât și Peeta vom fi disponibili ca mentori în 
timpul Pacificării, fiindcă nu există nici o indo- 
ială că Haymitch va pierde timpul cu altceva. 

După ce epuizează subiectul Jubileului, echipa 
mea pregătitoare se lansează într-o vorbărie in- 
terminabilă despre viețile lor de o stupiditate de 
neînțeles. Cine și ce a spus despre altcineva, 
despre care eu nu am auzit niciodată, ce soi de 
pantofi și-au cumpărat de curând și o lungă isto- 
risire a Octaviei despre greșeala pe care făcut-o 
ingăduind ca toată lumea să poarte pene la pe- 
trecerea organizată pentru ziua ei de naștere. 

În curând, sprâncenele mă ustură, părul îmi 
e descâlcit și mătăsos, și unghiile îmi sunt gata pen- 
tru a fi pictate. Se pare că au primit instrucțiuni 

să-mi pregătească numai mâinile și faţa, proba- 
bil fiindcă orice altceva va fi acoperit din cauza 
vremii răcoroase. Flavius ține morțiş să-mi dea 
pe buze cu propriul lui ruj violet, dar cedează 
în favoarea unuia roz când încep să-mi coloreze 
fața și unghiile. Îmi dau seama, după paleta de 
culori aleasă de Cinna, că voi arăta copilărește, 
nu sexi. E bine. N-o să conving niciodată pe ni- 
meni de nimic dacă încerc să fiu provocatoare. 
Haymitch mi-a explicat-o foarte clar în timp ce 
mă pregătea pentru interviul dinaintea Jocurilor. 

Intră mama, oarecum timidă, și spune că a fost 
rugată de Cinna să le arate experților cum mi-a 
aranjat părul în ziua extragerii. Ei reacționează 
cu entuziasm Și apoi o privesc, cu o atenție deplină, 
în timp ce ea le explică toate etapele acelei imple- 
tituri complicate. Văd în oglindă expresiile se- 
rioase cu care îi urmăresc fiecare mișcare, zelul 
de care dau dovadă când le vine rândul să incerce 
unul dintre paşi. De fapt, toți trei sunt așa de sin- 
cer respectuoși și de amabili cu mama, încât mă 
simt jenată fiindcă am senzaţia că le sunt atât de 
superioară. Cine ştie cum aș fi ajuns sau despre 
ce-aș fi vorbit dacă aș fi fost crescută în Capito- 
liu? Poate cel mai cumplit dintre regretele mele 
ar fi fost tot costumele cu pene de la aniversarea 
zilei de naştere. 

După ce mi se aranjează părul, il găsesc pe 
Cinna la parter, în camera de zi, și simpla lui ve- 
dere imi dă mai multe speranţe. Arată la fel ca 
intotdeauna, haine simple, păr castaniu tuns scurt, 
nimic altceva decât o umbră de machiaj auriu 
care evidențiază ochii. Ne imbrățișăm și abia îmi 
rețin șuvoiul vorbelor prin care aș vrea să-i po- 
vestesc episodul cu preşedintele Snow. Dar am 
hotărât să-i spun mai întâi lui Haymitch. El să știe 
mai bine pe cine să împovărez cu asta. Însă îmi 
vine atât de uşor să discut cu Cinna. În ultima 
vreme am vorbit o mulțime la telefonul primit 
odată cu casa. E un soi de glumă, fiindcă, dintre 
toate cunoștințele noastre, aproape nimeni nu 
mai are așa ceva. Ar fi Peeta, dar evident că pe 
el nu-l sun. Haymitch l-a smuls pe al lui din 
perete cu ani în urmă. Prietena mea Madge, fiica 
primarului, are telefon acasă, dar, dacă vrem să 
stăm de vorbă, o facem prin viu grai. La început, 
obiectul ăsta era folosit extrem de rar. Pe urmă 
a inceput să mă sune Cinna, ca să ne ocupăm de 
talentul meu. 

Se presupune că fiecare învingător are unul. 
Prin talent se înțelege acea activitate care îţi ocupă 
timpul de când nu mai ai de lucru nici la școală, 
nici în industria din districtul tău. Poate fi real- 
mente orice, orice lucru despre care poţi da un 

interviu. S-a dovedit că Peeta are cu adevărat unul, 
și acela e pictura. În brutăria familiei, a împo- 
dobit ani de zile cu glazură prăjiturile și biscuiţii. 
Însă acum, când e bogat, își poate permite să facă 
tablouri adevărate, pe pânză. Eu n-am nici un 
talent, dacă nu pui la socoteală vânătoarea ile- 
gală, de care nu se ţine cont, sau poate înclinația 
spre muzică, dar n-aş cânta pentru Capitoliu nici 
de-acum într-un milion de ani. Mama a incercat 
să-mi trezească interesul față de o serie de alter- 
native corespunzătoare, de pe lista trimisă de 
Effie Trinket. Gătitul, aranjamentele florale, cân- 
tatul la flaut. Nici una dintre ele n-a mers, deși 
Prim e pricepută la toate trei. În cele din urmă 
a intervenit Cinna, oferindu-mi o mână de aju- 
tor ca să-mi educ pasiunea pentru designul ves- 
timentar, un talent ce ar trebui într-adevăr educat, 
fiindcă e inexistent. Dar am spus da pentru că 
asta însemna să stau de vorbă cu Cinna, iar el a 
promis să facă totul în locul meu. 

Acum aranjează în camera de zi lucrurile aduse: 
haine, materiale, blocuri de desen cu schiţele făcute 
de el. Iau unul dintre blocuri şi studiez o rochie, 
o presupusă creație de-a mea. 

- Ştii, cred că talentul meu e foarte promi- 


ţător, comentez. 

- Îmbracă-te, creatură de două parale, spune 
el, îndesându-mi în braţe un pachet cu haine. 

Poate că nu manifest nici un interes faţă de 
designul vestimentar, dar ador vestimentația cre- 
ată de Cinna pentru mine. Cum e cea de acum. 
Pantaloni negri, cu linii fluide, dintr-un mate- 
rial gros, călduros. O cămașă albă, comodă. Un 
pulover din lână verde, albastră și gri, catifelat 
ca blana unui pisoi. Cizme din piele, cu șireturi, 
care nu-mi strivesc degetele. 

- Eu mi-am creat costumul? îl întreb. 

- Nu, tu aspiri să ţi-l creezi și să ajungi ca mine, 
eroul tău în materie de modă, răspunde Cinna. 
Îmi întinde un mic pachet de cartonașe. Le citeşti 
din afara cadrului, în timp ce sunt filmate hainele. 
Ai grijă să lași impresia că eşti interesată. 

Effie Trinket soseşte chiar în acest moment, 
cu o perucă portocalie ca un dovleac. 

- Avem un program de respectat! ne reamin- 
teşte tuturor. 

Mă sărută pe amândoi obrajii în timp ce își 
flutură mâna către echipa de cameramani, apoi 
imi ordonă să-mi ocup locul. Effie e singurul mo- 
tiv care ne-a făcut să fim punctuali când ne-am 
aflat la Capitoliu, așa că mă străduiesc să mă adap- 
tez cerinţelor ei. Încep să ţopăi de colo-colo ca 
o marionetă, ridicând în aer haine și spunând 

absurdități de genul: „Nu vă place la nebunie?“ 
Echipa de sunet mă înregistrează citind de pe 
cartonaşe cu voce vioaie, astfel încât să mă 
poată insera mai târziu, apoi sunt scoasă din încă- 
pere ca să poată filma în liniște schițele creațiilor 
mele /ale lu: Cinna. 

Prim a scăpat mai devreme de la școală cu oca- 
zia evenimentului. Acum e în bucătărie, inter- 
vievată de o altă echipă. Arată incântător într-o 
rochiță azurie, care îi scoate în evidență ochii și 
părul blond, prins la spate cu o panglică asor- 
tată. Se apleacă ușor în faţă, stând pe vârfurile 
ghetelor ei de un alb strălucitor, de parcă ar fi gata 
să-și ia zborul, ca... 

Bum! E ca și cum cineva mi-ar trage un pumn 
în plex. Bineînțeles că n-a făcut-o nimeni, dar dure- 
rea e atât de reală, încât mă retrag cu un pas. Strâng 
din ochi cu putere și n-o mai văd pe Prim - o văd 
pe Rue, fetița de doisprezece ani din Districtul 11 
care mi-a fost aliată în arenă. Putea să zboare, ca 
o pasăre, din copac în copac, agăţându-se de cele 
mai subțiri crengi. Rue, pe care n-am salvat-o. Pe 
care am lăsat-o să moară. O văd zăcând la pământ, 
cu sulița încă înfiptă în stomac... 

Pe cine altcineva nu voi reuși să salvez de răz- 
bunarea Capitoliului? Cine altcineva o să moară 
dacă președintele Snow nu va fi mulțumit? 

Mă trezesc din visare când Cinna incearcă să 
mă imbrace cu un palton, așa că îmi ridic brațele. 
Simt blana, în interior și pe exterior, acoperin- 
du-mă. Nu e a niciunui animal pe care să-l fi vă- 
zut vreodată. 

- Hermină, imi spune el, în timp ce mângâi 
mâneca albă. 

Manuși din piele. O eșarfă de un roșu strălu- 
citor. Ceva din blană îmi acoperă urechile. 

- Relansezi moda acoperitoarelor pentru urechi. 

Le detest, imi spun eu. Te fac să auzi cu greu- 
tate și imi displac încă și mai mult de când o ex- 
plozie m-a făcut să surzesc de o ureche în arenă. 
Capitoliul mi-a refăcut urechea după ce am câș- 
tigat, dar încă mă mai pomenesc punând-o la 
incercare. 

Mama vine în grabă, aducând ceva în cău- 
şul palmei. 

- Ca să-ți poarte noroc, imi spune. 

E broşa pe care mi-a dat-o Madge inainte de 
a pleca la Jocuri. O gaiţă-zeflemitoare intr-un 
cerc de aur. Am încercat să i-o dau lui Rue, dar 
ea n-a vrut s-o primească. A spus că broșa era mo- 
tivul care o făcuse să se-ncreadă în mine. Cinna 
mi-o prinde de nodul eșarfei. 


Effie Trinket e alături de noi, bătând din palme. 

- Atenţie, toată lumea! Suntem gata să facem 
primul instantaneu în exterior, unde învingăto- 
rii se salută la inceputul minunatei lor călătorii. 
Foarte bine, Katniss, zâmbește larg, ești foarte 
entuziasmată, da? 

Nu exagerez spunând că mă-mpinge pe ușă-afară. 

Pentru o clipă, nu văd prea bine din cauza ză- 
pezii, fiindcă a început să ningă zdravăn. Pe urmă 
il deslușesc pe Peeta, ieșind pe ușa din faţă a casei 
sale. Aud în minte instrucțiunea președintelui 
Snow: „Convinge-mă pe mine“. Și știu că trebuie 
s-o fac. 

Un zâmbet enorm Îmi imparte în două chi- 
pul și o pornesc spre Peeta. Apoi incep să alerg, 
ca ȘI cum n-aș mai putea aștepta nici o secundă 
in plus. El mă prinde în braţe, mă invartește, apoi 
alunecă - încă nu reușește să-și controleze pe 
deplin piciorul artificial, cădem în zăpadă, eu 
deasupra lui, și acolo ne sărutăm pentru prima 
oară, după luni de zile. Totul e numai blană, fulgi 
de zăpadă și ruj, dar, dincolo de ele, simt stabili- 
tatea pe care o aduce Peeta oriunde. ȘI știu că nu 
sunt singură. Deși l-am rănit atât de rău, n-o să 
mă demaște în fața aparatelor de filmat. N-o să 
mă denunțe cu un sărut lipsit de entuziasm. Încă 
mă mai protejează. Exact așa cum a făcut în arenă. 
Gândul mă îndeamnă cumva să plâng. În loc s-o 

fac, îl ridic în picioare, îmi îndes mănușa în sco- 
bitura braţului lui și îl trag veselă după mine. 

Restul zilei e o nebuloasă în care ajungem la 
gară, ne luăm rămas-bun de la toată lumea, tre- 
nul se pune în mișcare, vechea echipă - eu și 
Peeta, Effie și Haymitch, Cinna și Portia, stilista 
lui Peeta - ne delectăm cu o cină indescriptibil 
de delicioasă, pe care nu mi-o aduc aminte. Apoi 
sunt înfășurată în pijama și într-un halat gros, 
stând in compartimentul meu luxos și așteptând 
să adoarmă ceilalți. Știu că Haymitch o să rămână 
treaz ore-ntregi. Nu-i place să doarmă când e în- 
tuneric afară. 

Când trenul pare cufundat în liniște, îmi pun 
papucii și mă furișez până la ușa lui. Trebuie să 
bat de mai multe ori înainte de a-mi deschide, în- 
cruntându-se, de parcă ar fi sigur că aduc vești rele. 

- Ce vrei? întreabă, aproape doborându-mă 
cu un damf de vin. 

- Trebuie să stăm de vorbă, șoptesc. 

- Acum? face el. 

Eu dau din cap. 

- Atunci ar fi bine să fie ceva plăcut. 

Rămâne in așteptare, dar eu sunt singură că 
fiecare cuvânt rostit într-un tren al Capitoliului 
e inregistrat. 

- Ei? se răsteşte el. 

Trenul frânează și, pentru o clipă, mă gândesc 
că președintele Snow mă urmăreşte și nu e de 
acord cu increderea pe care i-o acord lui Hay- 
mitch, așa că se decide să meargă mai departe și 
să mă ucidă chiar acum. Însă nu ne-am oprit decat 
pentru realimentare. 

- În tren e un aer atât de închis, spun eu. 

E o frază inofensivă, dar văd ochii lui Hay- 
mitch îngustându-se când o înţelege. 

- Știu de ce ai nevoie. 

Trece pe lângă mine și străbate culoarul clăti- 
nându-se, până ajunge la o ușă. Face eforturi s-o 
deschidă și, când reușește, suntem izbiți de o ra- 
fală de zăpadă. El coboară din tren. O însoțitoare 
de la Capitoliu se grăbeşte să ne ajute, dar Hay- 
mitch o alungă cu o fluturare veselă mâinii, clăti- 
nându-se pe picioare. 

- Vrem o gură de aer curat. Nu durează decât 
un minut. 

-Îmi pare rău. E beat, spun eu, cerând scuze. 
O să-l aduc inapoi. 

Sar jos și mă impleticesc pe urmele lui, de-a 
lungul șinei, udându-mi leoarcă papucii in zăpadă 
în timp ce mă conduce dincolo de capătul tre- 
nului, unde nu putem fi auziţi. Apoi se întoarce 


spre mine. 
- Ce e? 

Îi povestesc totul. Despre vizita președinte- 
lui, despre Gale, îi spun că o să murim cu toții 
dacă dau greș. 

Capătă o expresie sobră şi pare să imbătra- 
nească în lumina roșie a farurilor din spate. 

- Atunci nu trebuie să dai greș. 

- Dacă m-ai putea ajuta să trec de călătoria 
asta..., incep eu. 

- Nu, Katniss, nu e doar călătoria asta, zice el. 

- Cum adică? 

- Chiar dacă reușești, se vor întoarce peste cå- 
teva luni, să ne ia pe toți la Jocuri. Tu și Peeta 
veţi fi mentori în fiecare an de acum înainte. Şi 
in fiecare an vor regăsi idila voastră și vor difuza 
amănuntele vieții voastre intime, și n-o să poţi 
niciodată, absolut niciodată, să faci altceva decât 
să trăieşti fericită alături de băiatul ăsta, până la 
adânci bătrâneți. 

Întregul impact al vorbelor lui mă izbeşte în 
plin. N-o să am niciodată o viaţă alături de Gale, 
chiar dacă mi-o voi dori. Și n-o să mi se ingăduie 
niciodată să trăiesc de una singură. Trebuie să 
fiu îndrăgostită de Peeta pe vecie. Capitoliul in- 
sistă în privința asta. Pentru că acum nu am decât 
șaisprezece ani, o să mai am poate la dispoziție 
alți câțiva, în care să stau cu mama și cu Prim. 
ȘI apoi... apoi... 

— Înţelegi ce vreau să spun? mă presează el. 

Dau din cap. Vrea să spună că, dacă vreau să-i 
păstrez in viaţă pe cei dragi și să supraviețuiesc 
eu insămi, nu există decat un singur viitor. Tre- 
buie să mă mărit cu Peeta. 

Ne întoarcem în tren înaintând cu greu și în 
tăcere. Pe culoar, în faţa ușii mele, Haymitch mă 
bate pe umăr, spunând: 

— Ştii, ai fi putut s-o nimerești cu mult mai rău. 

Pleacă spre compartimentul lui, luând cu sine 
izul de vin. Ajunsă în camera mea, imi scot pa- 
pucii imbibaţi de apă, halatul ud și pijamaua. Mai 
sunt altele în sertare, dar mă strecor între cuver- 
turile patului în lenjeria de corp. Mă holbez in 
intuneric, cu gândul la discuţia cu Haymitch. E 
adevărat tot ce-a spus despre așteptările Capito- 
liului, despre viitorul meu alături de Peeta, e ade- 
vărat chiar și ultimul lui comentariu. Bineînţeles 
că aș fi putut avea parte de ceva mult mai rău 
decât Peeta. Dar ăsta nu e totuși miezul proble- 
mei, nu-i așa? Una dintre puținele libertăți pe 
care le avem în Districtul 12 este aceea de a ne 
căsători cu cine vrem sau de a nu ne căsători 

deloc. lar acum nu mi se mai îngăduie nici măcar 
atât. Mă întreb dacă președintele Snow va insista 
să avem copii. În cazul ăsta, vor fi expuși extra- 
gerii în fiecare an. Și nu-i așa că ar fi ceva să fie 
ales pentru arenă un copil care nu e doar al unui 
învingător, ci are drept părinți doi câștigători ai 
Jocurilor? Copiii învingătorilor au mai ajuns în 
competiție. E intotdeauna foarte incitat și dă 
naștere multor discuții despre sorții care nu sunt 
în favoarea familiei respective. Însă se întâmplă 
mult prea des ca să fie vorba doar despre noroc. 
Judecând după convingerea lui Gale, Capitoliul 
o face înadins, măsluieşte extragerea, pentru ca 
spectacolul să fie mai dramatic. Date fiind toate 
necazurile pe care le-am provocat, probabil că 
oricare dintre copii mei va avea un loc garantat 
ca participant la Jocuri. 

Mă gândesc la Haymitch, necăsătorit, fără fa- 
milie, rupându-se de lume prin băutură. Ar fi 
putut alege orice femeie din district. Și a ales sin- 
gurătatea. Nu singurătate este cuvântul potrivit. 
Mai degrabă o detenție în solitudine. Pentru că, 
odată ce a fost în arenă, știe că e mai bine decât 
să riște alternativa? Am simţit gustul acelei al- 
ternative când a fost strigat numele lui Prim în 


Ziua extragerii ȘI am privit-o mergând spre scenă 

și spre moarte. Dar, ca soră, i-am putut lua locul, 
o opţiune interzisă mamei noastre. 

Mintea mea caută nebunește o cale de scăpare. 
Nu-l pot lăsa pe președintele Snow să mă con- 
damne la aşa ceva. Chiar dacă ar fi nevoie să-mi 
iau viața. Dar, inainte de a ajunge aici, aș putea 
incerca să fug. Ce-ar spune dacă aș dispărea pur 
și simplu? Să dispar în pădure și să nu mai apar 
niciodată? Aș putea oare izbuti să-i iau cu mine 
pe toți cei care-mi sunt dragi, să incep o viață 
nouă în inima sălbăticiei? Puțin probabil, dar 
nu imposibil. 

Scutur din cap, limpezindu-mi gândurile. Nu 
e momentul potrivit să fac planuri nebunești de 
evadare. Trebuie să mă concentrez asupra Tur- 
neului Triumfal. De reușita spectacolului pe care 
il voi oferi depinde soarta prea multor oameni. 

Zorile sosesc inaintea somnului, și Effie imi 
bate la ușă. Îmi pun la nimereală hainele care se 
află în vârful teancului din sertar și mă târăsc spre 
vagonul-resturant. De vreme ce ziua asta e re- 
zervată doar pentru călătorie, nu văd ce impor- 
tanță are ora la care mă trezesc, dar se dovedeşte 
că machiajul de ieri a fost numai pentru drumul 
până la tren. Astăzi o să dau de belea cu echipa 
de experți. 

- De ce? E prea frig ca să pot arăta ceva, bo- 
dogănesc. 

- Nu și în Districtul 11, spune Effie. 

Districtul 11. Prima noastră oprire. Pentru că 
acolo a fost căminul lui Rue, aș fi preferat să 
incep de oriunde altundeva. Dar așa e organizat 
Turneul Triumfal. De obicei pornește din Distric- 
tul 12, trecând prin celelalte în ordine descres- 
cătoare, până ce ajunge în 1, care este urmat de 
Capitoliu. Districtul învingătorului este omis, 
fiind lăsat pentru final. Deoarece Districtul 12 
organizează o sărbătorire aflată cel mai departe 
de o festivitate fabuloasă - în majoritatea cazu- 
rilor doar un dineu pentru tributuri și o adunare 
festivă în piaţa orașului, unde nimeni nu pare să 
se distreze - e probabil mai bine să fim dați deo- 
parte cât mai curând cu putinţă. Pentru prima 
oară după victoria lui Haymitch, ultima oprire 
din Tur va fi anul acesta în 12, iar Capitoliul va 
plăti festivitățile. 

Încerc să savurez mâncarea, așa cum mi-a spus 
Hazelle. E limpede că personalul de la bucătărie 
vrea să-mi facă pe plac. Printre alte delicatese, 
au pregătit preferata mea, tocana de miel cu prune 
uscate. Sucul de portocale și un vas aburind cu 
ciocolată fierbinte așteaptă pe masă, în dreptul 
scaunului ce-mi este rezervat. Aşa că mănânc o 

grămadă și mâncarea e mai presus de orice re- 
proș, dar nu pot spune că sunt în stare să o savu- 
rez. Și mă deranjează faptul că, în afară de Effie, 
n-a mai apărut nimeni altcineva. 

- Unde sunt toți ceilalți? întreb. 

- Oh, cine poate știi unde e Haymitch, 
spune ea. 

De fapt, nu mă aştept să apară Haymitch, 
fiindcă probabil la ora asta tocmai se bagă în pat. 

- Cinna a stat până târziu, punând în ordine 
vagonul cu garderoba ta. Cred că are peste o sută 
de costume pentru tine. Hainele tale de seară sunt 
atât de rafinate. Iar echipa lui Peeta probabil că 
nu s-a trezit încă. 

- El n-are nevoie de pregătire? întreb. 

- Nu așa ca tine, răspunde Effie. 

Ce înseamnă asta? Înseamnă că toată dimi- 
neaţa mi se smulge părul de pe corp, in vreme 
ce Peeta își continuă somnul. Nu m-am gândit 
prea mult la asta, dar, în arenă, unii dintre băieți 
iși pot măcar păstra părul de pe trup, în vreme ce 
nici O fată n-o poate face. Acum imi aduc aminte 
de părul lui Peeta, din momentul când l-am spălat 
în pârâu. Foarte blond în lumina soarelui, odată 
ce apa a îndepărtat noroiul și sângele. Numai fața 


îi rămăsese fără nici un fir. Nici unuia dintre 

băieți nu-i creştea barbă, deși unii erau destul de 
mari pentru asta. Mă întreb ce le-or fi făcut. 

Dacă eu mă simt maltratată, echipa mea pre- 
gătitoare pare într-o stare şi mai proastă, dând 
peste cap cafele și impărţind între ei pilule mici, 
strălucitor colorate. Din câte ştiu eu, nu se tre- 
zesc niciodată inainte de amiază, dacă nu apare 
vreun soi de urgență națională, de genul părului 
meu de pe picioare. M-am simţit atât de fericită 
când a crescut din nou. De parcă ar fi fost un 
semn că lucrurile puteau reveni la normal. Îmi 
plimb degetele peste părul moale și creț de pe 
pulpe și mă dau pe mâna echipei. Nici unul din- 
tre ei nu e dispus să pălăvrăgească, așa cum o fac 
de obicei, și aud fiecare fir smuls din rădăcină. 
Trebuie să mă umezesc Într-o cadă plină cu o 
soluție vâscoasă, urât mirositoare, în timp ce fața 
și părul Îmi sunt acoperite cu creme. Urmează 
alte două băi in soluţii mai puţin agresive. Sunt 
jumulită, spălată, masată şi unsă până când mă 
simt Jupuită. 

Flavius îmi saltă bărbia şi oftează. 

- Cinna a spus să nu-ți facem nici o modifi- 
care, dar asta e o rușine. 

- Da, am fi putut într-adevăr să te transfor- 
măm în ceva deosebit, spune Octavia. 

- Când o să mai imbătrânească, spune Venia, 
aproape cu înverșunare. Atunci va trebui să 
ne-o permită. 

Ce să le permită? Să-mi dilate buzele ca pe ale 
președintelui Snow? Să-mi tatueze sânii? Să-mi 
cioplească fața in modele decorative? Să-mi im- 
planteze gheare curbate? Sau mustăţi de pisică? 
Am văzut toate astea şi multe altele la oamenii 
din Capitoliu. Oare chiar n-au idee cât de cara- 
ghios arată în ochii noștri, ai celorlalți? 

Gândul de a fi lăsată la bunul plac al fantezi- 
ilor echipei mele pregătitoare în ceea ce priveşte 
moda se adaugă pe lista suferințelor care concu- 
rează ca să-mi monopolizeze atenția - corpul meu 
chinuit, lipsa somnului, căsătoria impusă și spaima 
că nu voi fi în stare să satisfac cerințele președin- 
telui Snow. Când ajung la masa de prânz, pe care 
Effie, Cinna, Portia, Haymitch și Peeta au înce- 
put-o fără mine, sunt prea impovărată de griji 
ca să mai am chef de vorbă. Ceilalți ridică în slăvi 
mâncarea şi somnul bun de care ai parte în tre- 
nuri. Toţi sunt entuziasmați de tur. Ei, toţi în 
afară de Haymitch. El se luptă cu o mahmureală 
şi ciugulește dintr-o brioșă. Nici mie nu mi-e cu 
adevărat foame, poate fiindcă m-am indopat prea 
mult dimineaţă sau poate fiindcă mă simt atât 
de nefericită. Îmi fac de lucru cu un castron cu 

supă, mâncând doar o lingură sau două. Nici 
măcar nu mă pot uita la Peeta - viitorul meu soț 
desemnat —, deși nu e vinovat pentru nimic din 
toate astea. 

Ceilalți observă, incearcă să mă atragă în con- 
versație, dar îi ignor. La un moment dat, trenul 
se opreşte. Slujitorul nostru ne anunţă că nu e 
vorba despre alimentare - o anumită componentă 
funcționează defectuos și trebuie înlocuită. O să 
fie nevoie de cel puţin o oră. Ceea ce o ingrijo- 
rează pe Effie. Îşi scoate desfășurătorul şi începe 
să studieze modul în care va fi afectat de întâr- 
ziere fiecare eveniment din restul vieților noas- 
tre. În cele din urmă, nu mai suport s-o ascult. 

- Effie, nimeni nu se sinchiseşte de asta! mă 
răstesc. 

Toy cei din jurul mesei se holbează la mine, 
inclusiv Haymitch, despre care ai crede că e de 
partea mea în privinţa asta, fiindcă Effie îl înne- 
buneşte. Intru imediat în defensivă. 

- Ei bine, nu-i pasă nimănui! spun, mă ridic 
ȘI părăsesc vagonul-restaurant. 

Trenul pare să fornăie pe neașteptate, și acum 
mă simt evident îngreţoșată. Găsesc ușa care 
dă în afară, o deschid forțat — activând un soi de 
alarmă, pe care o ignor - şi sar jos, așteptându-mă 
să aterizez în zăpadă. Dar simt pe piele atingerea 

caldă şi blândă a aerului. Copacii încă mai au 
frunze verzi. Cât de departe spre sud am ajuns 
intr-o singură zi? Merg de-a lungul şinei, cu ochii 
mijiţi din pricina strălucirii soarelui, regretând 
deja vorbele adresate lui Effie. Nu pot da vina 
pe ea pentru situația mea cumplită. Ar trebui să 
mă-ntorc ȘI să-i cer scuze. Izbucnirea mea a fost 
culmea proastelor maniere, iar manierele au pen- 
tru ea o importanţă deosebită. Dar continui să 
merg, pe lângă tren, ajung la capătul lui și îl las 
in urmă. O întârziere de o oră. Pot să merg două- 
zeci de minute într-o direcție și să mă întorc, având 
timp de rezervă din belșug. Dar, după vreo două 
sute de metri, mă las să cad pe pământ și rămân 
acolo, cu privirea pierdută in depărtare. Dacă aș 
fi avut arcul și săgețile, aș fi mers pur și simplu 
mai departe? 

După o vreme, aud pași în spatele meu. Tre- 
buie să fie Haymitch, a venit să mă certe. Nu că 
n-aş merita-o, dar tot nu vreau să-i aud dojenile. 

- N-am dispoziţia necesară ca s-ascult o pre- 
legere, avertizez pâlcul de buruieni de lângă pan- 
tofii mei. 

- Încerc să fiu scurt. 

Peeta se așază alături de mine. 

- Credeam că e Haymitch, spun eu. 

- Nu, el incă se mai luptă cu brioşa aia. 

ÎI privesc pe Peeta cum incearcă să-și găsească 
o poziție confortabilă pentru piciorul lui artificial. 

- O zi proastă, e1? 

- Nu e nimic, răspund. 

El respiră adânc. 

- Uite ce e, Katniss, vreau să-ți vorbesc despre 
purtarea mea din tren. Vreau să spun, din celălalt 
tren. Cel care ne-a adus acasă. Ştiam că e ceva 
între tine şi Gale. Eram gelos pe el încă dinainte 
de a te cunoaşte oficial. Și n-a fost corect să te fac 
răspunzătoare pentru tot ce s-a petrecut în tim- 
pul Jocurilor. Îmi pare rău. 

Scuzele lui mă iau prin surprindere. E ade- 
vărat că Peeta m-a respins după ce i-am mărturisit 
că dragostea pe care i-am arătat-o în timpul Jocu- 
rilor a fost un fel de inscenare. Dar nu-i reproșez 
asta. În arenă, am mers pe scenariul idilei de dra- 
gul tuturor avantajelor pe care le oferea. Au fost 
momente când, cinstit vorbind, n-am ştiut exact 
ce simțeam pentru el. De fapt, nu știu nici acum. 

- Și mie Îmi pare rău, spun. 

Nu sunt sigură pentru ce. Poate fiindcă e cu 
adevărat posibil să fiu pe punctul de a-l distruge. 

- N-are de ce să-ți pară rău. N-ai făcut altceva 
decât să ne asiguri supraviețuirea. Dar nu vreau 
să continuăm așa, ignorându-ne în viaţa reală și 
căzând în zăpadă ori de câte ori e o cameră de luat 

vederi în apropiere. De aceea m-am gândit că, dacă 
n-o să mai fiu așa, ştii tu, rănit, o să putem face 
o încercare de a fi prieteni, spune el. 

Toți prietenii mei vor sfârși, probabil, prin a fi 
uciși, dar refuzându-l pe Peeta n-o să-l țin la adăpost. 

- OK, incuviinţez. 

Oferta lui mă face să mă simt mai bine. Mai 
puţin duplicitară, intr-un anume fel. 

Ar fi fost frumos dacă mi-ar fi făcut propu- 
nerea asta mai devreme, inainte de a afla că pre- 
ședintele Snow are alte planuri și că a fi doar 
prieteni nu mai e pentru no! o opțiune. Însă, ori- 
cum ar fi, mă bucur că vorbim din nou. 

- Aşadar, ce e atât de rău? 

Nu pot să-i spun. Jumulesc pâlcul de bălării. 

- Să începem cu ceva mai elementar. Nu e ciu- 
dat să te știu gata Să-ţi riști viaţa ca s-o salvezi pe 
a mea... dar să n-am habar care e culoarea ta pre- 
ferată? spune el. 

Pe buze mi se furișează un surâs. 

- Verdele. Dar a ta? 

- Portocaliul, răspunde el. 

- Portocaliul? Ca părul lui Effie? 

- Ceva mai discret. Ma: asemănător cu... apu- 
surile de soare. 

Apusul. Îl pot privi imediat, coroana soare- 
lui în coborâre, brăzdând cerul cu numeroase 

nuanţe de portocaliu. Superb. Îmi aduc aminte 
de fursecul cu crinul-tigru și acum, când Peeta 
imi vorbește iarăși, e tot ce pot face ca să nu-i 
povestesc de-a fir a păr despre președintele Snow. 
Dar știu că asta n-ar fi pe placul lui Haymitch. 
E mai bine să vorbesc despre fleacuri. 

- Ştii, toată lumea e innebunită după tablou- 
rile tale. Îmi pare rău că nu le-am văzut, îi spun. 

- Ei, am aici un vagon întreg. Se ridică şi-mi 
intinde mâna. Haide. 

E bine să-i simt degetele impletindu-se din nou 
cu ale mele, nu pentru public, ci într-un gest real 
de prietenie. Ne întoarcem în tren mână în mână. 
La uşă imi aduc aminte. 

- Trebuie să-i cer mai întâi scuze lui Effie. 

- Exagerează fără teamă, mă sfătuieşte Peeta. 

Așa că ne întoarcem în vagonul-restaurant unde 
ceilalți sunt încă la masă, îi cer lui Effie scuze 
intr-un mod care mi se pare exagerat, dar care, 
in mintea ei, reușește probabil să ofere exact com- 
pensaţia necesară pentru încălcarea etichetei. Spre 
meritul său, le acceptă cu eleganță. Spune că mă 
aflu evident sub presiune. Iar comentariile ei de- 
spre necesitatea de a se ocupa cineva cu toată se- 
riozitatea de orar nu durează decât vreo cinci 


minute. Scap într-adevăr ușor. 

După ce termină Effie, Peeta mă conduce către 
tablourile lui, străbătând câteva vagoane. Nu știu 
la ce să mă aştept. Poate la versiuni mărite ale 
florilor de pe biscuiţi. Dar e cu totul altceva. Peeta 
a pictat Jocurile. 

O parte dintre imagini nu pot fi înțelese ime- 
diat dacă n-ai fost tu însuți în arenă, alături de 
el. Apă picurând prin crăpăturile grotei noastre. 
Fundul secat al iazului. O pereche de mâini, måâi- 
nile lui, săpând după rădăcini. Pe altele le-ar re- 
cunoaște orice privitor. Cornul de aur numit al 
Abundenței. Clove aranjându-și cuţitele în inte- 
riorul hainei. Unul dintre mutanți, fără nici o 
îndoială cel blond, cu ochii verzi, menit să fie 
Glimmer, mârâind când se îndreaptă spre noi. 
Și eu. Sunt pretutindeni. Sus, într-un copac. Fre- 
când o cămașă de pietrele din pârâu. Zăcând, in- 
conștientă, intr-o baltă de sânge. Și o imagine pe 
care n-o pot plasa nicăieri — poate așa mă ve- 
dea când îi crescuse febra - ieșind dintr-o ceață 
gri-argintie, o culoare care se potriveşte perfect 
cu ochii mel. 

- Ce părere ai? mă întreabă. 

- Le detest, îi răspund. 

Aproape că pot simţi mirosul sângelui, al nă- 


molului, al respirației nefirești a mutantului. 

- Eu nu fac altceva decât să încerc să trec peste 
ele, să dau uitării arena, iar tu o readuci la viață. 
Cum de-ţi aminteșşti toate astea cu atâta exactitate? 

- Le văd în fiecare noapte, spune el. 

Știu despre ce vorbeşte. Coşmarurile — care 
nu îmi erau străine nici inainte de Jocuri - mă 
torturează acum ori de câte ori mă fură somnul. 
Dar cel vechi, care mă bântuia de obicei, cu tata 
făcut fărâme de explozia din mină, revine rareori. 
În schimb, retrăiesc versiuni ale întâmplărilor 
din arenă. Încercarea mea inutilă de a o salva pe 
Rue. Peeta sângerând de moarte. Trupul puhav 
al lui Glimmer dezintegrându-se în mâinile mele. 
Sfârșitul oribil al lui Cato în ghearele mutanților. 
Ăştia sunt oaspeții cei mai frecvenți. 

- Și eu. Te ajută? Ţi-e mai bine dacă le pictezi? 

- Nu știu. Cred că imi e ceva mai puţin teamă 
să dorm noaptea sau cel puţin Îmi spun că e așa, 
zice el. Însă coșmarurile n-au plecat nicăieri. 

- Poate nu dispar. Ale lui Haymitch n-au 
făcut așa. 

El n-o spune, dar sunt sigură că ăsta e motivul 
pentru care nu-i place să doarmă pe întuneric. 

- Nu. Însă pentru mine e mai bine să mă tre- 
zesc cu o pensulă în mână, nu cu un cuţit, comen- 
tează el. Deci chiar le deteşti? 

- Da. Dar sunt extraordinare. Sincer. 

Și chiar aşa e. Însă eu nu-mi doresc deloc să 
le mai privesc. 

- Vrei să vezi cum e cu talentul meu? Cinna 
a făcut o treabă foarte bună. 

Peeta rade. 

- Mai târziu. 

Trenul pornește clătinându-se și pe fereastră 
zăresc câmpul alunecând pe lângă noi. 

- Haide, aproape c-am ajuns în Districtul 11. 
S-aruncăm o privire. 

Mergem în ultimul vagon al trenului. E plin 
de scaune și de canapele confortabile, dar partea 
minunată sunt geamurile din spate, care se re- 
trag către plafon, așa că faci călătoria ca și cum 
al fi afară, în aerul proaspăt, și ai o vedere largă, 
panoramică, a peisajului. Campii imense, des- 
chise, pe care pasc turme de vaci de lapte. Atat 
de deosebite de căminul nostru, cu pădurile lui 
dese. Viteza se reduce treptat și mă gândesc că 
s-ar putea să ne oprim din nou, când în fața noas- 
tră apare un gard. Se înalță la cel puţin zece metri, 
cu bucle imense de sârmă ghimpată în varf, fă- 
când ca gardul nostru din Districtul 12 să pară 
o jucărie pentru copii. Ochii mei îi cercetează 
grăbiţi baza, care e dublată de plăci metalice 
imense. Nu poți săpa pe sub ele, n-ai cum să scapi, 
cum să pleci la vânătoare. Pe urmă văd turnurile 

de pază, plasate la intervale egale şi pline cu gar- 
dieni înarmați, părând atât de nelalocul lor prin- 
tre florile de câmp din jur. 

- Uite ceva deosebit, spune Peeta. 

Rue mi-a creat impresia că în Districtul 11 le- 
gile sunt impuse cu mai multă asprime. Dar nu 
mi-am imaginat niciodată așa ceva. 

Acum încep lanurile, întinzându-se cât vezi 
cu ochii. Bărbaţi, femei și copii apărați de soare 
de pălării din paie își înalță capetele, se răsucesc 
către noi, își permit să-și îndrepte spatele pen- 
tru o clipă, privind trenul nostru. Zăresc în depăr- 
tare livezile și mă întreb dacă acolo o fi lucrat 
Rue, culegând fructe de pe cele mai subțiri ramuri 
din vârfurile copacilor. Pâlcuri de colibe - prin 
comparaţie, casele din Filon sunt luxoase — răsar 
ICI și colo, dar toate sunt goale. Probabil că e ne- 
voie de orice om apt de muncă pentru recoltare. 

Ținutul se intinde mai departe, tot mai departe. 
Nu-mi vine să cred cât de mare e Districtul 11. 

- Câţi oameni crezi c-or fi locuind aici? în- 
treabă Peeta. 

Clatin din cap. La școală ni se spune că e un 
district mare, atât și nimic mai mult. Nimic de- 
spre numărul populației. Dar copiii pe care îi sur- 
prind camerele așteptând în fiecare an extragerea 
nu pot fi decât o selecţie dintre cei care trăiesc 

aici. Cum procedează? Fac trageri la sorți preli- 
minare? Îi aleg pe câştigători din timp Și se asi- 
gură că se află în mulțime? Cum a nimerit de fapt 
Rue pe scenă, fără ca nimeni și nimic, în afară 
de vânt, să se ofere să-i ia locul? 

Vastitatea acestui loc parcă fără margini în- 
cepe să mă obosească. Nu obiectez când apare 
Effie, cerându-ne să ne imbrăcăm. Mă duc în com- 
partimentul meu și las echipa pregătitoare să-mi 
aranjeze părul și machiajul. Intră Cinna, aducând 
o rochiță frumoasă, portocalie, al cărei model 
înfățișează frunze ruginii. Mă gândesc cât de mult 
o să-i placă lui Peeta culoarea. 

Effie ne adună pe amândoi și trece pentru o 
ultimă oară în revistă programul zilei. În unele 
districte, învingătorii străbat orașul în uralele lo- 
cuitorilor. Însă în 11 - poate din cauză că nu există 
cu adevărat un oraș ca punct de plecare, locu- 
inţele fiind atât de imprăștiate, sau poate fiindcă 
nu vor ca atât de mulți oameni să piardă timpul 
când culesul e în toi - apariţia în public se desfă- 
șoară numai în piață. Are loc în faţa clădirii Jus- 
uțuiei din districtul lor, o construcție imensă, din 
marmură. Cândva trebuie să fi fost o minunăţie, 
dar timpul și-a luat tributul. Până și la televizor se 
văd și iedera care pune stăpânire pe faţada dărăpă- 
nată, și acoperișul lăsat. Piaţa Însăși e înconjurată 

de vitrinele unor prăvălii în ruină, cele ma: multe 
fiind abandonate. Indiferent unde ar locui oame- 
nii cu stare din Districtul 11, locul acela nu e aici. 

Întreaga noastră reprezentaţie publică se va 
derula în exterior, având drept scenă ceea ce nu- 
mește Effie veranda, un spaţiu pavat cu dale si- 
tuat între ușile din față și scări şi umbrit de un 
acoperiș susținut de coloane. Eu și Peeta vom fi 
prezentați, primarul din Unsprezece va citi un 
discurs în onoarea noastră, iar noi vom răspunde 
cu mulțumirile din scenariul pregătit de Capi- 
toliu. Dacă învingătorul a avut aliați deosebiți 
printre tributurile moarte, adăugarea unor co- 
mentarii personale este considerată un aspect po- 
zitiv. Eu ar trebui să spun într-adevăr ceva despre 
Rue, dar și despre Thresh, însă acasă, ori de câte 
ori am încercat să-mi scriu discursul, am sfârșit 
cu o foaie goală inaintea ochilor. Mi-e greu să 
vorbesc despre ei fără să devin sentimentală. Din 
fericire, Peeta a incropit ceva care, cu unele mici 
modificări, se poate lua în considerare pentru noi 
amândoi. La sfârşitul ceremoniei vom primi în 
dar un soi de plăcuță memorială, după care ne 
vom putea retrage în clădirea Justiţiei, unde ni 
se va servi un dineu special. 

În timp ce trenul trage în gara Districtului 
11, Cinna dă tușele finale ale costumației mele, 

schimbându-mi panglica portocale din păr 
cu una aurie și prinzându-mi de rochie broşa cu 
gaița-zeflemitoare pe care am purtat-o în arenă. 
Pe peron nu există nici un comitet de intâmpi- 
nare, ci doar un grup de opt Apărători ai Păcii 
care ne conduc în partea din spate a unui camion 
blindat. Effie strâmbă din nas când ușa se închide 
zăngănind în urma noastră. 

- Ai zice că suntem cu toți niște criminali, 
Zău așa. 

Nu toți, Effie. Numai eu, îi răspund în gând. 

Camionul ne lasă în spatele clădirii Justiţiei. 
Suntem zoriți să mergem inăuntru. Simt miro- 
surile cinei excelente care se pregăteşte, dar asta 
nu acoperă izul de mucegai și de putreziciune. 
Nu ni se lasă timp să ne uităm în jur. Când ne 
indreptăm spre intrarea principală pe drumul cel 
mai scurt, aud imnul incepând să răsune în piață. 
Cineva îmi prinde un microfon de haine. Peeta 
mă ia de mâna stângă. Primarul ne prezintă în 
timp ce ușile masive se deschid cu un geamăt. 

- Zambete largi! spune Effie și ne dă un ghiont. 

Picioarele noastre prind să înainteze. 

Asta e. Ăsta e locul unde trebuie să conving 
pe toată lumea cât de mult il iubesc pe Peeta, 
cuget eu. Ceremonia solemnă are un plan foarte 
rigid, așa că nu știu sigur cum o s-o fac. Nu e un 

moment potrivit pentru sărutări, dat poate reu- 
șesc să strecor una. 

Avem parte de aplauze sonore, dar de nici una 
dintre celelalte reacții pe care le stârneam la Ca- 
pitoliu, aclamaţuile, țipetele și fluierăturile. Stră- 
batem veranda umbrită până când ieșim de sub 
acoperiș și stăm În vârful unei scări uriașe de mar- 
mură, sub soarele orbitor. După ce mi se obiș- 
nuiesc ochii, văd că de toate clădirile din piață 
au fost agăţate bannere care ajută la mascarea 
înfățișării lor neglijate. Piaţa e ticsită de oameni, 
dar, încă o dată, nu e vorba decât despre o parte 
a locuitorilor de aici. 

La baza scenei a fost construită, ca de obicei, 
o platformă specială pentru familiile tributuri- 
lor moarte. Din partea lui Thresh nu se află decât 
o femeie bătrână, cocoșată, şi o fată înaltă, mus- 
culoasă, despre care presupun că îi e soră. Din 
partea lui Rue... nu sunt pregătită să dau ochii 
cu familia ei. Părinţii ei, cu durerea încă vie pe 
chipuri. Cei cinci frați și surori mai mici, care 
ii seamănă atât de bine. Trupurile zvelte, ochii 
căprui, luminoși. Alcătuiesc un stol de păsări 
MICI, intunecate. 

Aplauzele se sting, și primarul își ține discursul 
in cinstea noastră. Două fetițe urcă pe scenă, cu 
buchete imense de flori. Peeta își spune partea 

lui din răspunsul pregătit, și eu mă pomenesc cu 
buzele mișcându-se, pentru a-l încheia. Din fe- 
ricire, mama și Prim m-au pregătit, așa că aș pu- 
tea s-o fac și în somn. 

Peeta și-a scris comentariile personale pe un 

A 

cartonaș, dar nu-l scoate. În schimb, vorbeşte în 
stilul lui simplu, fermecător, povestind cum au 
ajuns Thresh și Rue printre cei opt finaliști și 
cum m-au ajutat amândoi să supraviețuiesc — 
ajutându-l așadar și pe el să rămână în viaţă - și 
spunând că o astfel de datorie nu poate fi plătită 
niciodată. Pe urmă ezită şi adaugă ceva care n-a 
fost scris pe cartonaș. Poate fiindcă s-a temut că 
Effie i-ar fi putut cere să sară peste asta. 

- Ştiu că astfel nu îi putem înlocui pe cei pe 
care i-aţi pierdut, dar, ca semn al recunoștinței, 
am dori ca fiecare dintre familiile tributurilor din 
Districtul 11 să primească veniturile noastre pe 
O lună, în fiecare an, atât cât vom trăi. 

Mulțimea nu se poate impiedica să răspundă 
cu icnete și murmure. Gestul lui Peeta e fără pre- 
cedent. Nici măcar nu știu dacă e legal. Proba- 
bil că nici el nu știe și nici nu cred că a întrebat 
pe cineva. Cât despre membrii celor două fami- 
lii, se mulțumesc să ne fixeze cu priviri șocate. 
Vieţile li s-au schimbat pentru totdeauna când 
i-au pierdut pe Thresh și Rue, însă acest dar le 

va schimba încă o dată. Veniturile unui tribut 
pe o lună îi ajung cu ușurință unei familii pen- 
tru un an întreg. Cât trăim noi, nu vor mai răbda 
niciodată de foame. 

Mă uit la Peeta, şi el îmi adresează un zâmbet 
trist. Aud vocea lui Haymitch: „Ai fi putut s-o 
nimerești cu mult mai rău.“ În clipa de față, mi-e 
imposibil să-mi imaginez că, în privința asta, aș 
fi putut găsi ceva mai nimerit. Darul... e perfect. 
Așa că mă pot sălta pe vârfuri ca să-l sărut, și ges- 
tul nu pare nicidecum forțat. 

Primarul face un pas inainte și oferă fiecăruia 
câte o plăcuță memorială atât de mare încât tre- 
buie să-mi las buchetul de flori jos ca s-o pot ţine. 
Ceremonia e pe punctul de a se încheia când 
observ că una dintre surorile lui Rue mă fixează 
cu privirea. Trebuie să aibă vreo nouă ani și e 
aproape o copie identică a lui Rue, incepând cu 
poziția in care stă, cu braţele ușor depărtate de 
Corp. În ciuda veștii bune despre venituri, nu e 
fericită. Privirea ei e, de fapt, plină de reproșuri. 
Oare din cauză că n-am salvat-o pe Rue? 

Nu. Din cauză că încă nu i-am mulţumit, 
imi spun. 

Rușinea mă potopește ca un val. Fata are drep- 
tate. Cum pot să stau aici, pasivă și mută, lăsân- 
du-l pe Peeta să vorbească pentru amândoi? Dacă 

ar fi câștigat, Rue nu ar fi lăsat niciodată moar- 
tea mea să se piardă în uitare. Îmi aduc aminte 
că în arenă am avut grijă s-o acopăr cu flori, să 
mă asigur că pierderea ei nu trece neobservată. 
Dar gestul acela nu va mai însemna nimic dacă 
nu îl susțin acum. 

- Aşteptaţi! 

Înaintez impleticindu-mă, apăsându-mi plă- 
cuța memorială pe piept. Timpul care mi-a fost 
alocat pentru discurs a venit și a trecut, dar tre- 
buie să spun ceva, sunt datoare măcar pentru 
atât. S1, chiar dacă le-aş dărui familiilor toate ve- 
niturile mele, asta n-ar fi o scuză pentru tăcerea 
mea de azi. 

— Aşteptaţi, vă rog. 

Nu știu cum să încep, dar, odată ce o fac, cu- 
vintele îmi țâșnesc de pe buze de parcă le-aș fi 
formulat în adâncul minții cu mult timp inainte. 

- Vreau să le mulțumesc tributunilor din Dis- 
trictul 11, spun. Mă uit spre cele două femei din 
partea lui Thresh. Cu Thresh nu am vorbit decât 
o singură dată. A fost de-ajuns pentru ca el să-mi 
cruțe viața. Nu l-am cunoscut, dar l-am respec- 
tat întotdeauna. Pentru puterea lui. Pentru re- 
fuzul lui de a participa la Jocuri altfel decât în 
condițiile stabilite de el. Profesioniştii au vrut să 

se alieze cu el de la bun inceput, dar i-a refuzat. 
L-am respectat pentru asta. 

Bătrâna cocoșată - oare e bunica lui Thresh? — 
iși ridică pentru prima oară capul, și pe buze îi 
joacă umbra unui zâmbet. 

Mulțimea a amuţit, e atâta liniște încât mă 
intreb cum reușesc s-o păstreze. Probabil că îşi 
tin răsuflarea. 

Mă întorc spre familia lui Rue. 

- Dar simt că am cunoscut-o cu adevărat pe 
Rue, şi ea va fi intotdeauna alături de mine. Tot 
ce e frumos mi-o readuce în minte. O văd în flo- 
rile galbene care cresc pe Pajiște, langă casa mea. 
O văd în gaițele-zeflemitoare care cântă în copaci. 
Dar, mai presus de toate, o văd în sora mea, Prim. 

Nu-mi mai pot stăpâni vocea, dar am ajuns 
aproape la sfârșit. 

- Vă mulțumesc pentru copiii voştri. Îmi înalt 
bărbia, adresându-mă mulțimii: Și vă mulțumesc 
tuturor pentru pâine. 

Stau acolo, simțindu-mă zdrobită și neinsem- 
nată, cu mii de ochi ațintiți asupra mea. Urmează 
o pauză îndelungată. Pe urmă, de undeva, din 
mulțime, cineva fluieră melodia de patru note 
pe care le-o cânta Rue gaiţelor-zeflemitoare. Me- 
lodia care anunţa sfârșitul zilei de muncă în li- 
vezi. Melodia care, în arenă, insemna că locul e 

sigur. În clipa când se încheie, l-am identificat 
pe cel care o fluieră, un bătrân stafidit, cu o că- 
mașă roșie decolorată și salopetă. Ochii lui îi întâl- 
nesc pe ai mel. 

Ceea ce se petrece apoi nu e o întâmplare. 
Totul e prea bine executat ca să fie spontan, pen- 
tru că mulțimea se mișcă la unison. Fiecare om 
in parte iși lipește cele trei degete din mijloc ale 
mâinii stângi de buze și le întinde apoi către 
mine. E semnul nostru din Districtul 12, ultimul 
rămas-bun pe care i l-am adresat lui Rue în arenă. 

Dacă n-ar fi fost discuţia cu președintele Snow, 
gestul m-ar fi mișcat până la lacrimi. Dar, cu ordi- 
nele lui recente de a calma districtele încă răsu- 
nându-mi în urechi, mă umple de groază. Ce-o 
să creadă despre acest salut public adresat fetei 
care a sfidat Capitoliul? 

Întregul efect al faptei mele mă izbeşte în plin. 
N-a fost intenționat — n-am vrut decât să-mi ex- 
prim mulțumirile, dar am stârnit ceva periculos. 
Un act de disidenţă din partea oamenilor din Dis- 
trictul 11. Adică exact genul de manifestare pe 
care ar fi trebuit s-o inlătur! 

Încerc să mă gândesc ce-aș putea să spun ca 
să subminez cele abia întâmplate, să neg totul, 
dar aud bâzâitul firav al paraziților care mă în- 
ştiinţează că microfonul meu a fost deconectat 

și că primarul a preluat controlul. Eu și Peeta 
acceptăm o ultimă rundă de aplauze. El mă con- 
duce înapoi, către ușă, fără să știe că n-a mers 
totul aşa cum ar fi trebuit. 

Mă simt ciudat și trebuie să mă opresc o 
clipă. În faţa ochilor îmi joacă fărâme străluci- 
toare de soare. 

- Nu te simți bine? mă întreabă Peeta. 

- Sunt doar amețită. Soarele a fost atât de pu- 
ternic, spun eu. Îi văd buchetul. Mi-am uitat flo- 
rile, murmur apoi. 

— Ți le-aduc eu, se oferă el. 

- Mă descurc, îi răspund. 

Dacă nu m-aș fi oprit și nu mi-aş fi uitat flo- 
rile, acum am fi fost în siguranţă, în Clădirea Jus- 
tițiel. În schimb, din umbra densă a verandei, văd 
tot ce se petrece. 

Doi Apărători ai Păcii târându-l în vârful scă- 
rilor pe bătrânul care a fluierat. Silindu-l să inge- 
nuncheze în fața mulțimii și trăgându-i un glonț 
in cap. 


Bătrânul abia a căzut grămadă la pământ când 
un zid de Apărători ai Păcii în uniforme albe ne 

blochează vederea. Ma: mulți soldați îşi ţin armele 
automate întinse înainte în timp ce ne imping 
către ușă. 

- Plecăm! spune Peeta, imbrâncindu-l pe Apă- 
rătorul Păcii care mă împinge. Am înțeles, bine? 
Haide, Katnuss. 

Mă cuprinde cu braţul și mă conduce inapoi, 
in clădirea Justiţiei. Apărătorii Păcii merg cu un 
pas sau doi în urma noastră. Ușa se trântește ime- 
diat ce intrăm și le auzim zgomotul cizmelor când 
se indreaptă din nou spre mulțime. 

Sub un ecran pe care joacă paraziți, montat 
pe perete, ne așteaptă Haymitch, Effie, Portia și 
Cinna, cu feţele crispate de îngrijorare. 

- Ce s-a-ntâmplat? se grăbeşte Effie să in- 
trebe. Am pierdut legătura imediat după minu- 
natul discurs al lui Katniss, și lui Haymitch i 
s-a părut c-aude un foc de armă, iar eu i-am spus 
că e ridicol, dar cine poate ști? Lunaticii există 
pretutindeni! 

- Nu s-a-ntâmplat nimic, Effie. Un camion 
vechi a dat un rateu, o lămurește Peeta, cu calm. 

Încă două impușcături. Uşa nu le amortizează 
prea mult. Cine a fost? Bunica lui Thresh? Una 
dintre micile surori ale lui Rue? 


- Veniţi cu mine. Amândoi, spune Haymitch. 

Eu și Peeta ne supunem, lăsându-i pe ceilalți 
in urmă. Acum, când suntem în siguranță înă- 
untru, Apărătorii Păcii plasați în toată clădirea 
nu manifestă prea mult interes față de mișcările 
noastre. Urcăm pe o scară curbată de marmură, 
de-a dreptul magnifică. Sus e un coridor lung, 
cu covoare uzate pe podea. Ușile duble sunt des- 
chise, primindu-ne cu dragă inimă in prima ca- 
meră peste care dăm. Înălțimea tavanului trebuie 
să fie de vreo șase metri. Pe cornișă sunt gravate 
fructe și flori și de pe fiecare latură se uită în jos, 
spre noi, copilași grăsulii, inaripați. Vazele cu 
flori răspândesc un miros greţos, înțepător și 
incep să mă mănânce ochii. Hainele noastre de 
seară sunt agățate de cuierele din perete. Încăpe- 
rea a fost pregătită pentru noi, dar abia dacă stăm 
acolo atât cât e necesar ca să ne lăsăm cadourile. 
Pe urmă Haymitch ne smulge microfoanele prinse 
in piept, le indeasă sub pernele de pe o canapea 
şi ne face semn să-l urmăm. 

Din câte știu, Haymitch n-a mai fost aici decât 
O singură dată, cu decenii în urmă, în timpul pro- 
priului său Turneu Triumfal. Dar are, probabil, 
o memorie remarcabilă sau un instinct pe care 
se poate bizui, pentru că ne călăuzește în susul 
unui labirint de scări spiralate și de coridoare din 
ce în ce mai înguste. Din când în când, trebuie 

să se oprească și să forțeze câte o ușă. Scârțâitul 
de protest al balamalelor depune mărturie că n-a 
mai deschis-o nimeni, de multă vreme. În cele 
din urmă ne cocoțăm pe o scară care urcă spre 
o trapă. Când Haymitch o impinge într-o parte, 
ne pomenim în domul clădirii Justiţiei. E un spa- 
tiu imens, înţesat cu mobilă stricată, cu stive de 
Cărți și de registre și cu arme ruginite. Stratul 
de praf care acoperă totul e atat de gros incât e 
limpede că n-a mai fost atins de mulți ani. Lumina 
se străduiește să se strecoare prin patru ferestre 
pătrate, soioase, plasate în părțile laterale. Hay- 
mitch inchide trapa cu o lovitură de picior și se 
intoarce spre noi. 

- Ce s-a-ntâmplat? ne întreabă. 

Peeta îi povestește cele petrecute în piaţă. Flu- 
ieratul, salutul, oprirea noastră pe verandă, uci- 
derea bătrânului. 

- Ce-nseamnă toate astea, Haymitch? 

- O să fie mai bine dacă vine din partea ta, 
imi spune acesta. 

Nu sunt de acord. Cred c-o să fie de-o sută 
de ori mai rău. Dar îi povestesc lui Peeta, cu tot 
calmul de care sunt în stare. Despre președintele 
Snow, despre tulburările din districte. Nu omit 

nici măcar sărutul cu Gale. Ii spun că suntem cu 

toții în pericol, că intreaga ţară e în pericol din 
cauza trucului meu cu fructele de pădure. 

- Trebuia să repar lucrurile în turul ăsta. Să-i 
fac pe toți cei care aveau vreun dubiu să creadă 
că am acționat din dragoste. Să liniștesc spiritele. 
Dar e evident că astăzi n-am făcut nimic altceva 
decât să aduc moartea a trei oameni, și acum toți 
cei din piaţă vor fi pedepsiți. 

Mă simt atât de rău încât trebuie să mă așez 
pe o canapea, în ciuda faptului că i se văd arcu- 
rile și umplutura. 

- Atunci şi eu am înrăutățit lucrurile. Fiindcă 
am oferit banii, spune Peeta. 

Dă pe neașteptate cu piciorul într-o lampă 
așezată În echilibru precar pe o ladă, și lovitura 
o aruncă de-a curmezișul încăperii, după care se 
face bucăţi izbindu-se de podea. 

- Asta trebuie să inceteze. Imediat. Acest... 
acest... Joc pe care-l jucaţi voi doi, spunându-vă 
unul altuia secretele, dar ferindu-le de mine, de 
parcă aș fi prea lipsit de logică sau prea prost ca 
să le pot face faţă. 

- Nu e așa, Peeta..., incep eu. 

— Ba e exact așa, se răsteşte el. Și eu ţin la niște 
oameni, Katniss! La rudele și la prietenii de-acasă, 
din Districtul 12, care vor fi tot atât de morți 
ca al tăi dacă dăm greș. Carevasăzică, după toate 

cele prin care am trecut impreună în arenă, nu 
merit nici măcar să-mi spui adevărul? 

- Pe tine ne putem baza intotdeauna, Peeta, 
eşti atât de bun, zice Haymitch. Te prezinți cu 
atâta abilitate în fața aparatelor de filmat. N-am 
vrut să-ntrerup asta. 

- Ei bine, m-ai supraestimat. Pentru că azi am 
făcut-o cu adevărat lată. Ce crezi c-o să se întâm- 
ple cu familiile lui Rue și Thresh? Crezi că-și vor 
primi partea din veniturile noastre? Crezi că le-am 
oferit un viitor strălucit? Fiindcă, după părerea 
mea, sunt norocoşi dacă mai văd ziua de mâine! 

Peeta trimite altceva în zbor, o statuie! Nu 
l-am mai văzut niciodată aşa. 

- Are dreptate, Haymitch. Am greșit fiindcă 
nu i-am spus. Chiar și inainte, la Capitoliu. 

- Voi doi ați avut până şi în arenă un soi de 
schemă care a dat rezultate, nu-i așa? întreabă 
Peeta. Vocea îi e acum mai calmă. Ceva din care 
eu am fost exclus. 

- Nu. Nu oficial. Doar că-mi puteam da seama 
ce anume voia Haymitch de la mine în funcție 
de ceea ce imi trimitea sau nu, zic eu. 

- Ei, mie nu mi s-a oferit niciodată o aseme- 
nea ocazie. Fiindcă mie nu mi-a trimis nimic îna- 


inte de a-ți face tu apariția, spune Peeta. 

Nu m-am gândit prea mult la asta. Nu m-am 
intrebat cum arătau lucrurile din perspectiva lui 
Peeta când am apărut in fața lui, în arenă, după 
ce primisem un medicament pentru arsuri Și 
pâine în timp ce el, care se afla in pragul morții, 
nu căpătase nimic. Ca și cum mentorul m-ar fi 
ținut în viață pe socoteala lui. 

- Uite ce e, băiete..., dă să spună Haymutch. 

- Nu te osteni. Știu că trebuia să-l alegi pe 
unul dintre noi. Și eu voiam să fie ea. Dar acum 
e cu totul altceva. Acolo, afară, sunt morți. Vor 
urma Și alţii, dacă nu suntem foarte buni. Ştim 
cu toții că, în fața camerelor, sunt mai bun decât 
Katniss. Nu trebuie să mă-nveţe nimeni ce să 
spun. Dar trebuie să ştiu în ce mă bag, zice Peeta. 

- De-acum înainte o să primești toate infor- 
mațiile, promite Haymitch. 

- Aţi face bine s-aveţi grijă de asta, ripos- 
tează Peeta. 

Nici măcar nu se oboseşte să-mi arunce vreo 
privire înainte de a pleca. 

Praful pe care l-a stârnit se înalță tălăzuind și 
caută noi locuri unde să aterizeze. Părul meu, ochii 
mei, broșa mea strălucitoare de aur. 

- Chiar m-ai ales pe mine, Haymitch? întreb. 

- Da, imi răspunde. 

- De ce? El iți place mai mult, zic eu. 

- E adevărat. Dar, nu uita, înainte de a se 
schimba regulile, nu puteam spera să-l scot de 
acolo viu decât pe unul dintre voi, îmi explică. 
De vreme ce el era hotărât să te protejeze, ei bine, 
m-am gândit că toți trei am fi putut reuși să te 
aducem înapoi, acasă. 

- Oh - asta e tot ce-mi dă prin minte să spun. 

- O să vezi ce alegeri ești nevoită să faci. Dacă 
supravieţuim turului, spune el. O să-nveţi. 

Ei bine, astăzi am învăţat ceva. Locul ăsta nu 
e o versiune mai mare a Districtului 12. Gardul 
nostru e nepăzit și rareori electrificat. Apărătorii 
Păcu de la noi nu sunt acceptaţi cu braţele des- 
chise, dar nici nu sunt atât de brutali. Greutățile 
noastre țin mai degrabă de munca istovitoare 
decât de violență. Aici, in Unsprezece, suferințele 
sunt mai mari, Și disperarea mai puternică. Preșe- 
dintele Snow are dreptate. O scânteie ar fi sufi- 
cientă ca s-aprindă focul. 

Toate se petrec prea repede ca să le pot trece 
prin filtrul rațiunii. Avertizarea, impușcăturile, 
recunoașterea faptului că e posibil ca eu să fi pus 
in mișcare ceva cu urmări de amploare. Toată 
povestea pare atât de neverosimilă. Și măcar dacă 
intenţia mea ar fi fost să ațâţ lucrurile, dar, date 
fiind împrejurările... cum de-am putut să aduc 
atâtea necazuri? 

- Haide. Ne așteaptă un dineu, zice Haymitch. 

Stau sub duș atât de mult cât mi se îngăduie 
inainte de a trebui să ies pentru a fi pregătită. 
Echipa pare să fie oarbă în privinţa evenimen- 
telor zilei. Sunt excitaţi cu toții din cauza cinei. 
În districte sunt consideraţi destul de importanți 
ca să ia parte, dar la Capitoliu nu sunt aproape 
niciodată invitaţi la evenimentele de mare pres- 
tigiu. În timp ce încearcă să ghicească felurile de 
mâncare, continui să văd inaintea ochilor cum 
e spulberat capul bătrânului. Nici măcar nu acord 
atenţie activității generale care mă are drept 
obiect până în clipa când sunt gata să plec și mă 
privesc în oglindă. Tivul unei rochii fără bretele, 
de un roz palid, îmi atinge pantofii. Părul îmi e 
prins, dezgolindu-mi chipul, și mi se revarsă pe 
spate într-o cascadă de bucle. 

Cinna vine în spatele meu și îmi aranjează în 
jurul umerilor un șal argintiu, strălucitor. Îmi 
intâlneşte privirea în oglindă. 

- Îşi place? 

- E superbă. Ca de obicei, răspund. 

- Să vedem cum se asortează cu un zâmbet, 
imi spune el cu blândeţe. 

E modul lui de a-mi aduce aminte că, peste 
un minut, vor reapărea camerele de luat vederi. 
Reușesc să-mi salt colţurile buzelor. 

- Asta e. 

Când ne întâlnim ca să mergem cu toții la 
dineu, îmi dau seama că Effie nu e în apele ei. 
Sunt sigură că Haymitch nu i-a povestit ce s-a 
intâmplat în piaţă. ÎN-aș fi surprinsă dacă Portia 
și Cinna ar ști, dar se pare că există înțelegerea 
nerostită de a o ține pe Effie în afara veștilor 
proaste. Însă nu durează mult până aflu despre 
ce e vorba. 

Effie trece în revistă orarul serii, apoi îl aruncă 
intr-o parte. 

- Și apoi, slavă Domnului, o să ne putem 
urca din nou cu toții in tren, ca să plecăm de-aici, 
spune ea. 

- E ceva în neregulă, Effie? o Întreabă Cinna. 

- Nu-mi place cum suntem tratați. Înghesu- 
iți în camioane Și izolaţi de scenă. lar acum vreo 
oră m-am hotărât să dau un ocol clădirii Justi- 
ției. Ştiţi, sunt un fel de expert in design arhitec- 
tural, adaugă ea. 

- O, da, am auzit despre asta, spune Portaa, 
inainte ca tăcerea să se prelungească prea mult. 

— Așa că tocmai aruncam o privire în jur, 
fiindcă ruinele din districte vor fi ultimul răcnet 
al modei anul ăsta, când au apărut doi Apără- 
tori ai Păcii care mi-au ordonat să mă-ntorc în 

cartierul nostru general. Unul dintre ei m-a îm- 
pins efectiv cu țeava armei! povestește Effie. 

Nu pot să nu mă gândesc că asta a fost urma- 
rea directă a dispariției lui Haymitch, a lu: Peeta 
ȘI a mea de mai devreme. Însă e într-adevăr liniș- 
titor gândul că e posibil ca Haymitch să fi avut 
dreptate. Că nimeni n-a monitorizat domul plin 
de praf în timpul discuţiei noastre. Deși fac pariu 
că acum îl monitorizează. 

Effie pare atât de nefericită incât o cuprind 
intr-o imbrățișare spontană. 

- E îngrozitor, Effie. Poate n-ar trebui să mer- 
gem deloc la dineu. Cel puţin nu înainte de a-și 
cere scuze. 

Știu că ea n-o să fie niciodată de acord cu așa 
ceva, dar chipul i se luminează vizibil la auzul 
propunerii, al confirmării nemulțumirii sale. 

- Nu, mă descurc. Ţine de slujba mea să fac 
faţă valurilor vieţii. Și nu pot permite ca voi doi 
să vă ratați cina, spune ea. Dar iţi mulțumesc pen- 
tru ofertă, Katniss. 

Effie ne aranjează în formație in vederea intră- 
rii. Mai întâi echipele pregătitoare, pe urmă ea, 
suliștii, Haymitch. Eu și Peeta încheiem cortegiul. 

Undeva, sub noi, orchestra incepe să cânte. 


Când primul rând al micii noastre procesiuni o 

pornește în josul treptelor, eu și Peeta ne luăm 
de mână. 

- Haymitch spune că n-am avut nici un drept 
să țip la tine. N-ai făcut nimic altceva decât să 
asculți instrucțiunile lui, zice Peeta. Și nu se poate 
afirma că eu nu ţi-am ascuns nimic în trecut. 

Îmi aduc aminte ce şocată am fost când l-am 
auzit pe Peeta mărturisindu-și dragostea pentru 
mine în faţa intregului Panem. Haymitch știuse 
ȘI nu-mi spusese nimic. 

- Cred că și eu am făcut praf câteva lucruri 
după interviul ăla. 

- Numai o vază, spune el. 

- Şi mâinile tale. Însă nu mai are sens s-o fa- 
cem, nu-i așa? Să nu fim sinceri unul cu altul? răs- 
pund eu. 

- Nici un sens, incuviințează Peeta. 

Stăm în capul scărilor, lăsându-i lui Haymitch 
un avans de cincisprezece trepte, așa cum ne-a 
instruit Effie. 

- Aceea a fost într-adevăr singura dată când 
l-ai sărutat pe Gale? 

Sunt atât de uimită incât ii răspund. 

- Da. 

După toate cele petrecute azi, Îl chinuiește cu 
adevărat intrebarea asta? 

- Sunt cincisprezece. Haide, spune el. 


103 


Un reflector cade asupra noastră și afișez cel 
mai strălucitor zâmbet de care sunt în stare. 

Coborâm treptele și suntem absorbiți de ceea 
ce devine o succesiune confuză de dineuri, cere- 
monii și călătorii cu trenul. Toate zilele sunt la 
fel. Trezește-te. Îmbracă-te. Treci prin mijlocul 
mulțimii care aclamă. Ascultă discursul în cinstea 
noastră. Răspunde printr-un discurs de mulțu- 
mire, redus acum la cel impus de Capitoliu, fără 
nici o adăugire personală. Uneori un tur rapid: 
o intrezărire a mării în unele districte, păduri 
impunătoare în altele, fabrici hidoase, lanuri de 
grâu, rafinării urât mirositoare. Pune-ţi hainele 
de seară. Participă la dineu. Trenul. 

În timpul ceremoniilor avem un aer solemn 
ȘI respectuos, dar suntem întotdeauna uniţi, ținân- 
du-ne de mână sau de braţ. La dineuri ne arătăm 
dragostea frizând delirul. Ne sărutăm, dansăm, 
suntem surprinși când încercăm să ne furișăm 
afară ca să fim singuri. În tren ne simțim de-a 
dreptul mizerabil încercând să evaluăm efectele 
atitudinii noastre. 

Chiar și fără ca adaosurile noastre personale 
la discursuri să declanșeze disidenta - nu e ne- 
voie să mai spun că acelea din Districtul 11 au fost 
cenzurate Înainte ca evenimentul să fie difuzat - 
se poate simţi ceva în aer, zgomotul fierturii în 

clocot înainte de a da în foc. Nu peste tot. Unele 
mulțimi par animale de povară istovite, o senza- 
ție pe care știu că o stârnește de obicei Districtul 
12 În timpul ceremoniilor dedicate învingăto- 
rilor. Dar în alte districte — mai ales în 8, 4 şi 3 — 
apariția noastră aşterne pe chipurile oamenilor 
o sinceră exaltare, iar sub exaltare e mânia. Îmi 
scandează numele ca și cum ar fi mai degrabă un 
strigăt de răzbunare decât o ovație. Când Apă- 
rătorii Păcii pătrund într-o mulțime nesupusă, 
incercând s-o liniștească, lumea se inghesuie către 
ei în loc să se retragă. Și știu că nu pot face nimic 
pentru a schimba asta. Nici o demonstraţie de 
dragoste, oricât de credibilă, nu va abate acest 
val. Dacă am luat în mână acele bobiţe otrăvite 
intr-un act de nebunie temporară, atunci și oa- 
menii aceștia vor adopta nebunia. 

Cinna începe să-mi strâmteze hainele pe talie. 
Echipa pregătitoare își face griji din cauza cear- 
cănelor de sub ochii mei. Effie se apucă să-mi dea 
somnifere, dar n-au nici un efect, sau nu au un 
efect mulţumitor. Adorm numai ca să fiu trezită 
de coșmarurile ce au sporit în număr și in inten- 
sitate. Peeta își petrece o mare parte a nopții cu- 
treierând prin tren și mă aude țipând când Încerc 
să mă smulg din confuzia stârnită de medicamen- 
tele care îmi prelungesc pur și simplu visele 

cumplite. Reușește să mă trezească și să mă cal- 
meze. Pe urmă se urcă în pat și mă ţine în braţe 
până ce adorm din nou. După aceea, refuz pas- 
ulele. Reușim să facem faţă intunericului așa cum 
ne-am descurcat în arenă, unul în braţele celui- 
lalt, păzindu-ne de pericolele ce pot apărea în 
orice clipă. Nu se mai întâmplă nimic altceva, 
dar aranjamentul nostru devine în curând subiect 
de bârfă în tren. 

Perfect. Poate ajunge și la urechile președin- 
telui Snow, mă gândesc când aflu asta de la Effie. 
Îi spun că vom face eforturi ca să fim mai discreți, 
dar nu mișcăm nici un deget. 

Aparițiile consecutive din districtele 2 și 1 sunt 
cumplite, în felul lor aparte. Atât Cato, cat și 
Clove, tributurile din 2, ar fi reuşit să se întoarcă 
acasă dacă eu și Peeta am fi dat greș. Și i-am ucis 
eu însămi pe Glimmer, pe fata din Unu și pe 
băiatul din același district. În timp ce mă stră- 
duiesc să nu-i privesc familia, aflu că se numea 
Marvel. Cum de n-am știut-o niciodată? Presupun 
că inainte de Jocuri n-am dat atenţie, iar după 
aceea n-am vrut s-o aflu. 

În momentul când ajungem la Capitoliu, sun- 
tem disperaţi. Aparițiile în fața mulțimii care ne 
adoră nu se mai sfârșesc. Nu există nici un pe- 
ricol de a stârni o revoltă aici, printre privilegiați, 

printre oamenii ale căror nume nu sunt nicio- 
dată plasate în bolurile pentru extragere, ai căror 
copii nu mor niciodată pentru presupusele crime 
comise cu generaţii în urmă. Nu trebuie să con- 
vingem pe nimeni din Capitoliu de dragostea 
noastră, dar păstrăm speranţa firavă că incă am mai 
putea ajunge la unii dintre cei pe care n-am reușit 
să-i convingem în districte. Indiferent ce-am face 
pare să fie prea puţin și să vină prea târziu. 

Când ne intoarcem în vechilul nostru sediu din 
Centrul de Antrenament, eu sunt cea care sugerează 

A v v ° A . 

o cerere în căsătorie în public. Peeta e de acord, 
însă dispare apoi in camera lui vreme îndelun- 
gată. Haymitch mă sfătuiește să-l las singur. 

- M-am gândit că și-o dorea oricum, spun eu. 

- Nu aşa, zice el. Voia să fie de-adevăratelea. 

Mă întorc in camera mea și zac sub pături, 
A A < UA e ‘œ 
încercând să nu mă gândesc nici la Gale și nici 
la nimic altceva. 

A . . 

În noaptea aceea, pe scena din fața Centrului 
de Antrenament, ne croim cu efervescenţă drumul 
printr-un șir de întrebări. Caesar Flickerman - 
A © Al Ae A 
în costumul lui pâlpâitor, de un albastru intune- 
cat, cu părul, pleoapele și buzele vopsite intr-un 
bleu palid — ne călăuzește ireproșabil de-a lungul 
interviului. Când ne întreabă despre viitor, Peeta 
se lasă intr-un genunchi, își deschide inima și mă 

imploră să ne căsătorim. Eu accept, firește. 
Caesar e copleșit, spectatorii din Capitoliu sunt 
isterici, instantaneele mulțimilor din intreg 
Panemul arată o ţară imbătată de fericire. 

Președintele Snow în persoană ne face o vi- 
zită-surpriză și ne felicită. Stânge mâna lui Peeta 
și îl bate aprobator pe umăr. Pe mine mă imbră- 
țişează, învăluindu-mă în mirosul de sânge și de 
trandafiri și îmi depune pe obraz un sărut pufos. 
Pe urmă se retrage, cu degetele înfipte în braţele 
mele, cu chipul zâmbitor privind către mine. În- 
drăznesc să ridic din sprâncene. Ele Întreabă ceea 
ce buzele nu sunt în stare. Am reușit? A fost su- 
ficient? A fost de-ajuns că am abandonat totul, 
că am intrat în joc, că am făgăduit să mă mărit 
cu Peeta? 

Îmi răspunde cu o clătinare aproape imper- 
ceptibilă a capului. 


6 


A . . . w w . . 

In acea unică mișcare firavă văd pierirea spe- 
ranței, inceputul distrugerii a tot ce imi e drag 
pe lume. Nu pot ghici ce formă va lua pedeapsa 
mea, cât de amplă va fi plasa azvârlită, dar, totul 

v A . . w . v A 
odată încheiat, probabil că nu va mai rămâne 

nimic. Așa stând lucrurile, s-ar putea crede că în 
clipa de faţă ar trebui să mă aflu în cea mai neagră 
disperare. lată partea stranie. Cea mai puternică 
senzație pe care o am e de ușurare. Fiindcă pot 
renunța la acest joc. Fiindcă intrebarea dacă voi 
avea sau nu succes în această aventură și-a primit 
răspunsul, deși e vorba despre un nu răsunător. 
Dacă vremurile disperate cer măsuri disperate, 
atunci sunt liberă să acționez cu toată dispera- 
rea pe care o doresc. 

Numai că nu aici, nu încă. E esenţial să mă 
intorc în Districtul 12, fiindcă partea cea mai im- 
portantă a oricărui plan le va include pe mama 
și pe sora mea alături de Gale și de familia lui. Şi 
de Peeta, dacă îl pot convinge să vină cu noi. Îl 
adaug pe Haymitch pe listă. Aceștia sunt oame- 
nii pe care trebuie să-i iau cu mine când fug în 
sălbăticie. Cum o să-i conving, unde o să mer- 
gem în toiul iernii, de ce-o să fie nevoie ca să scă- 
păm din captivitate sunt întrebări la care n-am 
răspuns. Dar cel puţin acum știu ce am de făcut. 

Așa că, în loc să cad la pământ și să plâng, mă 
pomenesc stând cu capul mai sus și având mai 
multă incredere în mine decât în ultimele săptă- 
mâni. Deși oarecum dement, zâmbetul meu nu 


e silit. Și intru fără nici o dificultate în postura 

fetei-aproape-catatonice-de-incântare când Președin- 
tele cere să se facă linişte şi întreabă: 

- Ce-aţi zice dacă le-am face nunta chiar aici, 
la Capitoliu? 

Caesar Flickerman e curios dacă s-a gândit la 
O dată anume. 

- Oh, înainte de a stabili data, am face bine 
să lămurim lucrurile cu mama ei, răspunde preşe- 
dintele. Spectatorii izbucnesc în hohote de râs, 
și el mă cuprinde cu braţul. Poate, dacă toată țara 
și-o pune în gând, reușim să te mărităm inainte 
de-a implini treizeci de ani. 

- Probabil va trebui să daţi o nouă lege, spun 
eu, chicotind. 

- Dacă de asta e nevoie, ripostează el, binedis- 
pus, căpătând un aer conspirativ. 

Oh, ce bine ne distrăm noi doi împreună! 

Organizată în sala de banchete a vilei preşe- 
dintelui Snow, petrecerea n-are egal. Tavanul inalt 
de doisprezece metri a fost transformat intr-un 
cer al nopţii, iar stelele arată exact ca acasă. Îmi 
inchipui că se văd la fel când le priveşti din Ca- 
pitoliu, dar cine ar putea ști? În oraș e întotdea- 
una atât de multă lumină încât de aici nu poți zări 
niciodată stelele. Muzicanţii plutesc la jumătatea 
distanţei dintre podea și plafon - pe ceea ce sea- 
mănă cu niște nori albi, pufoși -, dar nu reușesc 

să văd ce îi susține în aer. Tradiționalele mese 
pentru cină au fost inlocuite cu nenumărate ca- 
napele și scaune capitonate, unele inconjurând 
o serie de şeminee, iar altele aflându-se alături de 
grădini cu flori inmiresmate sau de iazuri pline 
cu pești exotici, așa că oaspeții pot mânca, bea şi 
face orice le este pe plac bucurându-se de cel mai 
. A .. 
desăvârșit confort. In centrul încăperii se află o 
zonă întinsă, acoperită de dale, care servește drept 
orice, de la ring de dans sau scenă pe care se pe- 
rindă actorii până la un simplu alt loc unde se 
invălmășesc petrecăreţii in costume flamboaiante. 
Dar adevărata vedetă a serii e mâncarea. De-a 
lungul pereților se înșiră mese încărcate cu de- 
licatese. Toate lucrurile la care te-ai putea gândi, 
plus altele, care nu ți-au trecut niciodată prin minte, 
stau în așteptare. Vaci intregi, fripte, și porci, 
și capre încă invârtindu-se in proțap. Platouri 
imense cu carne impănată cu fructe aromate și cu 
° vw ° “A A A 
miez de nucă. Creaturi ale oceanului inotând în 
° A v (0 A . A . 
suc de fructe sau implorând să fie inmuiate în fier- 
| .. . > A 
turi cu mirodenii. Nenumărate soiuri de brânză, 
de pâine, de legume, de dulciuri, cascade de vi- 
e e A . AT A A s ov 
nuri și râuri de alcool care pâlpâie în flăcări. 
Apetitul mi-a revenit odată cu dorința de a ri- 


posta. După săptămâni intregi in care m-am simțit 

prea îngrijorată ca să pot mânca, sunt moartă 
de foame. 

- Vreau să gust din tot ce e în încăpere, îi spun 
lui Peeta. 

Îl văd încercând să-mi desluşească expresia 
feţei, să-mi înțeleagă schimbarea. De vreme ce 
nu știe că președintele Snow e de părere c-am dat 
greș, nu poate presupune decat că, după părerea 
mea, am reușit. Poate și că sunt cu adevărat fe- 
ricită de logodna noastră. Ochii îi reflectă nedu- 
merirea, dar numai pentru o scurtă clipă, fiindcă 
suntem filmați. 

- Atunci ar fi bine s-o faci cu măsură, imi spune. 

- OK, o să iau numai câte o inghițitură din 
fiecare fel, zic eu. 

De hotărârea mea se alege aproape imediat 
praful, chiar la prima masă, pe care sunt vreo 
douăzeci de feluri de supă și unde dau peste o 
licoare cremoasă de dovleac fiert, impestrițată cu 
nucă tăiată felii și cu semințe mici, negre. 

- Aş fi în stare să mănânc numai asta toată 
noaptea! exclam. 

Dar nu e așa. Cedez din nou în fața unei supe 
de un verde limpede, pe care n-o pot descrie decât 
ca având gust de primăvară şi apoi, încă o dată, 
când gust o alta, de un roz spumos, presărată 
cu zmeură. 

Apar chipuri, sunt rostite nume, se fac foto- 
grafii, sărutările ating ușor obrajii. După toate 
aparențele, broșa mea cu gaița-zeflemitoare a făcut 
senzaţie, ajungând la modă, fiindcă mai multe 
persoane vin să-mi arate podoabele lor. Pasărea 
mea a fost reprodusă pe cataramele curelelor, bro- 
dată pe revere de mătase sau chiar tatuată in păr- 
țile intime. Toată lumea vrea să poarte însemnul 
învingătorului. Îmi pot imagina în ce hal îl înne- 
bunește asta pe președintele Snow. Dar ce pot face 
eu? Jocurile au fost un succes aici, unde fructele 
de pădure n-au reprezentat decât simbolul unei 
fete disperate, care incerca să-și salveze iubitul. 

Eu şi Peeta nu facem nici un efort pentru a 
căuta companie, dar suntem căutați fără incetare. 
Suntem acea parte a petreceri pe care nu vrea 
s-o scape nimeni. Mă port ca și cum aș fi incân- 
tată, dar acești oameni din Capitoliu nu mă in- 
teresează câtuşi de puţin. Nu fac altceva decat să 
mă distragă de la mâncare. 

Fiecare masă scoate la iveală tentaţii noi și, 
în ciuda regimului meu restrictiv de o-inghițitu- 
ră-din-fiecare-fel, stomacul incepe să mi se umple 
cu repeziciune. lau o mică pasăre friptă, mușc 
din ea, și limba îmi e inundată de suc de porto- 
cale. Delicios. Dar îl fac pe Peeta să mănânce res- 
tul, fiindcă vreau să continui doar să gust și imi 

repugnă ideea de a arunca mâncarea, așa cum văd 
că fac atât de mulți, cu atâta nepăsare. După vreo 
zece mese sunt ghiftuită, și n-am luat decât cate 
o îimbucătură din doar câteva dintre felurile de 
mâncare disponibile. 

Tocmai atunci dă peste noi echipa mea pregă- 
titoare, incoerentă din cauza alcoolului consu- 
mat Și a extazului de a lua parte la un eveniment 
atât de important. 

- De ce nu mănânci? mă întreabă Octavia. 

- Am mâncat, dar nu mai încape nici măcar 
o inghițitură. 

Rad cu toții, de parcă aș fi spus cea mai mare 
prostie pe care au auzit-o vreodată. 

- Nimeni nu lasă asta să-l oprească! spune con- 
vins Flavius. 

Ne conduc la o masă pe care sunt pahare cu 
picior minuscule, pline cu un lichid transparent. 

— Bei asta! 

Peeta ia unul, dând să soarbă, și ei își pierd 
cumpătul. 

- Nu aici! ţipă Octavia. 

- Trebuie s-o faci acolo, spune Venia, ară- 
tând uşa care dă spre toalete. Sau o să verși totul 
pe podea! 

Peeta se uită din nou la pahar pune totul cap 
la cap. 

— Vrei să spui că asta o să mă facă să vomit? 

Echipa mea pregătitoare râde isteric. 

- Bineinţeles, ca să poţi mânca în continuare, 
spune Octavia. Eu am fost deja de două ori acolo. 
Toată lumea o face, altfel cum s-ar putea distra 
la un ospăț? 

Rămân fără grai, holbandu-mă la păhărele fru- 
moase, cu gândul la toate implicaţiile lor. Peeta îl 
pune pe al lui înapoi, pe masă, cu atâta precizie încat 
ai crede că ar putea detona vreun explozibil. 

- Haide, Katniss, vino să dansăm. 

Melodia coboară strecurându-se printre nori, 
și el mă conduce departe de echipă și departe de 
masă, pe ringul de dans. Acasă nu știm decât foarte 
puţine dansuri, dintre cele care se potrivesc cu 
muzica de vioară şi de flaut și pentru care e ne- 
voie de mult loc. Dar Effie ne-a învăţat altele, care 
se bucură de popularitate în Capitoliu. Melodia 
e lentă — ca dintr-un vis —, așa că Peeta mă cuprinde 
în braţe și ne invârtim fără să facem, practic, nici 
un fel de pași. Am putea dansa pe un platou pen- 
tru plăcinte. Păstrăm o vreme tăcerea. Pe urmă 
Peeta vorbeşte cu voce nefirească: 

- Intri în jocul lor, te gândeşti că poți face 
față, că poate nu sunt Chiar atât de răi, și apoi 
iți dai seama... 

Se intrerupe. 


Singurul lucru care îmi vine în minte sunt tru- 
purile vlăguite ale copiilor de pe masa noastră din 
bucătărie, când mama le prescrie ceea ce părinții 
nu le pot da. Mai multă mâncare. Acum, când 
suntem bogați, îi poate trimite acasă oferindu-le 
câteva alimente. Dar în trecut se întâmpla ade- 
sea să nu aibă ce îi da copilului care, oricum, nu 
mai putea fi salvat. Iar aici, la Capitoliu, vomită 
pentru plăcerea de a-și umple burțile iarăși și iarăși. 
Nu din cauza unei: boli a trupului sau a minţii, 
nici a mâncării alterate. Asta face toată lumea la 
o petrecere. E de așteptat. Ține de distracţie. 

Într-o zi, când am trecut pe la Hazelle să-i las 
vânatul, Vick era acasă, bolnav, cu o tuse urâtă. 
Fiind din familia lui Gale, puştiul mănâncă mai 
bine decât nouăzeci la sută din restul Districtu- 
lui 12. Însă a petrecut totuși mai bine de cinci- 
sprezece minute povestind că au desfăcut o cutie 
cu sirop de porumb primită de Ziua Pachetelor, 
că şi-a pus fiecare cate o lingură plină peste pâine 
și că probabil vor mai căpăta câte o porție mai 
târziu, în cursul săptămânii. Și că Hazelle a spus 
că ar putea pune un strop în cana cu ceai, ca să-i 
potolească tusea, dar că lui nu i se pare corect dacă 
nu primesc și ceilalți câte un pic. Dacă asta se 


intâmplă la Gale, cum e în celelalte case? 

- Peeta, ne-au adus aici să ne luptăm pe viață 
și pe moarte pentru plăcerea lor, spun. Prin com- 
paraţie, asta nu e, de fapt, nimic. 

- Ştiu. Ştiu. Numai că uneori nu mai pot su- 
porta. Ajung în punctul în care... nu mai știu 
sigur ce-o să fac. Tace o clipă, apoi imi șoptește: 
Poate-am greşit, Katniss. 

- Când? 

- Când am incercat să liniștim spiritele în 
celelalte districte. 

Capul mi se intoarce rapid dintr-o parte în- 
tr-alta, dar se pare că n-a auzit nimeni. Echipa de 
cameramani s-a dus pe două cărări la masa cu 
moluște, iar cuplurile care dansează în jurul nos- 
tru sunt fie prea bete, fie prea preocupate de ele 
insele ca să ne dea vreo atenţie. 

- Îmi pare rău, spune el. 

Ar fi cazul. Nu e locul potrivit pentru a da 
glas unor asemenea gânduri. 

- Păstrează asta pentru acasă, îl sfătuiesc. 

Chiar atunci apare Portia, însoțită de un băr- 
bat voinic, cu o înfăţişare vag familiară. Îl pre- 
zintă drept Plutarch Heavensbee, noul şef al 
creatorilor-de-joc. Plutarch îl întreabă pe Peeta 
dacă mă poate răpi pentru un dans. Peeta își regă- 
sește expresia destinată camerelor și mă cedează 

politicos, avertizându-l pe celălalt să nu se atașeze 
prea mult. 

Nu vreau să dansez cu Plutarch Heavensbee. 
Nu vreau să-i simt mâinile, una lipită de a mea 
și cealaltă pe şoldul meu. Nu sunt obișnuită să 
fiu atinsă de cineva, cu excepția lui Peeta şi a fa- 
miliei mele, și, când e vorba despre creaturile pe 
care le doresc în contact cu pielea, îi situez pe 
creatorii-de-joc undeva mai prejos decat vier- 
mii. Dar el pare să simtă asta și mă ține aproape 
la o lungime de braţ distanţă în timp ce ne rotim 
pe podea. 

Pălăvrăgim despre petrecere, despre distracţii, 
despre mancare, iar el face apoi o glumă despre 
evitarea punciului de când cu ultimele antrena- 
mente. N-o înțeleg, dar pe urmă imi dau seama 
că e chiar bărbatul care a dat înapoi, căzând în 
vasul cu punci, când am tras săgeata spre creato- 
rii-de-joc, in timpul sesiunii de antrenament. E1, 
n-a fost chiar așa, am tras în mărul din gura pur- 
celului lor fript. Dar i-am făcut să sară-n sus. 

- Oh, dumneata eşti cel care... 

Rad, amintindu-mi cum a căzut pe spate, îm- 
proșcând punciul din vas. 

- Da. Şi-o să fii încântată aflând că nu mi-am 
revenit niciodată, zice Plutarch. 

Vreau să subliniez că nici douăzeci şi două de 
tributuri nu-și vor mai reveni vreodată de pe 
urma jocurilor la a căror creare a contribuit. Dar 
mă mulțumesc să spun altceva. 

- Bun. Anul ăsta ești, așadar, şeful creatori- 
lor-de-joc? Trebuie să fie o mare onoare. 

- Între noi fie vorba, n-au fost prea mulți ama- 
tori, răspunde el. După cum au evoluat Jocurile, 
s-a dovedit că răspunderea e prea mare. 

Da, ultimul tip care-a avut funcția asta e mort, 
cuget eu. 

Probabil știe despre Seneca Crane, dar nu pare 
câtuși de puţin îngrijorat. 

- Pregăteşti deja Jocurile Jubileului Pacificării? 
il intreb. 

- Oh, da. Es, la asta se lucrează, fireşte, de ani 
întregi. Arenele nu se construiesc intr-o singură 
zi. Dar, ca să spunem așa, s-a stabilit deja în ce va 
consta savoarea Jocurilor. Nu știu dacă mă crezi 
sau nu, dar în seara asta avem o întrunire pen- 
tru stabilirea strategiei, spune el. 

Face un pas în spate și scoate din buzunarul 
vestei un ceas de aur cu lanţ. Îi saltă capacul, vede 
Cât e Ora şi se incruntă. 

- Va trebui să plec În curând. Răsucește cea- 
sul astfel încât să-i pot zări cadranul. Începe la mie- 
zul nopții. 

- Pare c-am târziu pentru...., incep să spun, 
însă ceva îmi distrage atenția. 

Plutarch iși plimbă degetul pe suprafața de 
cristal a geamului ceasului și apare o imagine, 
pentru o singură clipă, strălucind ca în lumina 
unui bec. E o altă gaiță-zeflemitoare. Aidoma 
celei de pe broșa prinsă de rochia mea. Numai 
că asta dispare. El inchide ceasul cu un pocnet. 

- E foarte frumos, zic eu. 

- Oh, e mai mult decât frumos. E unicat, răs- 
punde el. Dacă intreabă cineva de mine, spune că 
am plecat la culcare. Întrunirile trebuie să fie se- 
crete, dar m-am gândit că nu risc nimic dacă-ți spun. 

- Da. Îşi păstrez secretul în siguranță. 

Când ne strângem mâinile, se inclină ușor, un 
gest obișnuit aici, la Capitoliu. 

- Ei, Katniss, ne vedem la vară, la Jocuri. Cele 
mai bune urări cu ocazia logodnei și mult noroc 
cu mama ta! 

- O să-mi prindă bine, spun. 

Plutarch dispare, și eu rătăcesc prin mulțime, 
căutându-l pe Peeta, în timp ce oameni necunos- 
cuți mă felicită: pentru logodnă, pentru câștiga- 
rea Jocurilor, pentru alegerea rujului. Le răspund, 
dar gândul îmi e la Plutarch și la ceasul lui frumos, 
unicat. Avea ceva straniu. Aproape clandestin. 
Dar de ce? Poate se teme c-o să-i fure cineva ideea 

de a pune pe cadranul unui ceas o gaiţă-zeflemi- 
toare care se face nevăzută. Da, probabil că l-a 
costat o avere, și acum nu poate arăta ceasul ni- 
mănui, de frică să nu facă altcineva vreo copie 
ieftină. Numai in Capitoliu. 

Îl găsesc pe Peeta admirând o masă cu prăji- 
turi sofisticat impodobite. Cofetarii au venit din 
bucătărie special ca să stea de vorbă cu el despre 
glazură și aproape călcându-se unii pe alții pe pi- 
cioare și inghesuindu-se să-i răspundă la întrebări. 
La cererea lui, ambalează un sortiment de prăji- 
turele pe care să le ia în Districtul 12, unde le 
poate studia munca în liniște. 

- Effie spunea că trebuie să fim în tren la ora 
unu. Mă întreb cât o fi ceasul, zice el, privind 
in jur. 

- E aproape miezul nopţii, îi răspund. 

Iau cu degetele floarea de ciocolată de pe o 
prăjitură și ciugulesc din ea, simțindu-mă cu mult 
deasupra preocupării pentru bunele maniere. 

- E timpul pentru mulțumiri și urări de bun 
rămas, ciripește Effie alături de mine. 

În asemenea momente o ador pentru punc- 
tualitatea ei maniacală. Îi luăm pe Cinna și pe 
Portia, și ea ne însoțește în jurul sălii - pentru 
a le spune la revedere tuturor persoanelor im- 
portante —, apoi ne mână către ușă. 

- N-ar trebui să-i mulțumim președintelui 
Snow? întreabă Peeta. E casa lui. 

- Oh, el nu e mare amator de petreceri. E prea 
ocupat, spune Effie. Am avut deja grijă să-i fie tri- 
mise mâine scrisorile și darurile necesare. Aici erați! 

Effie își flutură ușor mâna către doi servitori 
din Capitoliu între care e proput un Haymitch 
beat criță. 

Călătorim pe străzile orașului într-o mașină 
cu geamuri întunecate. În spatele nostru, o alta 
aduce echipele pregătitoare. Mulțimea în sărbă- 
toare e atât de deasă încât înaintăm cu inceti- 
neală. Dar Effie a făcut din toate astea o ştiinţă, 
aşa că, exact la ora unu, urcăm din nou în tre- 
nul care părăsește gara. 

Haymitch e depus în camera lui. Cinna co- 
mandă ceai şi ne așezăm cu toții în jurul mesei, 
in timp ce Effie iși foșnește hartiile cu programul 
ȘI ne reamintește că turul nu s-a incheiat încă. 

- Trebuie să mai avem în vedere și Festiva- 
lul Recoltei din Districtul 12. Așa că propun să 
ne bem ceaiul și să mergem direct în pat. 

Nimeni nu obiectează. 

Când deschid ochii, suntem în primele ore ale 
după-amiezii. Capul mi se odihneşte pe braţul lui 
Peeta. Nu-mi aduc aminte când a venit azi-noapte. 

Mă răsucesc având grijă să nu-l deranjez, dar el 
s-a trezit deja. 

- Nici un coșmar, spune. 

- Ce? întreb eu. 

- N-ai avut nici un coșmar, Îmi răspunde. 

Are dreptate. Pentru întâia oară după mai 
multe ore, am dormit intreaga noapte. 

- Am avut totuși un vis, spun, aducându-mi 
aminte. Urmăream o gaiță-zeflemitoare prin pă- 
dure. Vreme îndelungată. Era Rue, de-adevăra- 
telea. Adică, atunci când a cântat, vocea era a ei. 

- Unde te-a dus? întreabă el, indepărtându-mi 
părul de pe frunte. 

- Nu ştiu. N-am ajuns niciodată, spun eu. Dar 
mă simțeam fericită. 

- Păi, dormeai ca și cum ai fi fost fericită. 

- Peeta, cum se face că eu nu știu niciodată 
când ai tu coşmaruri? intreb. 

- Habar n-am. Cred că nici nu ip, nici nu mă 
zvârcolesc, nici nu fac altceva. Mă trezesc pur 
și simplu, paralizat de groază, zice el. 

- Ar trebui să mă trezești, spun, gândindu-mă 
cum îi stric eu somnul de două sau trei ori într-o 
noapte proastă și cât timp îi trebuie ca să mă 


liniştească cu adevărat. 

- Nu e nevoie. În coşmaruri te pierd de obi- 
cei pe tine, povestește el. Sunt OK imediat ce-mi 
dau seama că ești aici. 

Uf. Peeta rosteşte astfel de lucruri cu atâta 
nonşalanţă și e ca și cum aș primi o lovitură în 
stomac. Nu face altceva decat să-mi răspundă cu 
sinceritate. Nu mă presează ca să reacționez la fel, 
ca să-i fac vreo declarație de iubire, dar eu mă 
simt totuși groaznic, ca și cum m-aș fi folosit de 
el intr-un mod ingrozitor. Oare am făcut-o? Nu 
știu. Nu știu decat că, pentru prima oară, mă simt 
morală fiindcă e aici, în patul meu. Ceea ce e o 
ironie, de vreme ce acum suntem logodiţi oficial. 

- O să fie mai rău acasă, când o să dorm din 
nou singur, spune el. 

Are dreptate, aproape c-am ajuns. 

Programul din Districtul 12 include dineul 
din seara asta, organizat în casa primarului Un- 
dersee, și o intrunire în piață, în cinstea victo- 
riei, în timpul Festivalului Recoltei de mâine. 
Sărbătorim întotdeauna Ziua Recoltei în ultima 
zi a Turneului Triumfal, dar asta inseamnă, de 
obicei, să iei masa acasă impreună cu câţiva prie- 
teni, dacă ţi-o poți permite. Anul ăsta o să fie o 
petrecere publică și, cum este organizată din fon- 
durile Capitoliului, toată lumea din district va 
avea burta plină. 

Cea mai mare parte a pregătirilor noastre se 
va desfășura în casa primarului, de vreme ce ne 
intoarcem înfășurați în blănuri în vederea aparı- 
ției din exterior. Ne vom arăta în gară, pentru 
scurt timp, zâmbind și făcând cu mâna în timp 
ce ne vom ingrămădi în mașină. N-o să reuşim 
nici măcar să ne vedem familiile inainte de dineu. 

Mă bucur că mergem în vila primarului, și nu 
in clădirea Justiţiei, locul unde s-a ţinut comemo- 
rarea tatei și unde m-au dus după extragere, pen- 
tru a-mi lua acel sfâșietor rămas-bun de la familie. 
În clădirea Justiţiei e mult prea multă tristețe. 

Însă casa primarului Undersee îmi place, mai 
ales acum, când sunt prietenă cu fiica lui, Madge. 
Într-un anume fel, am fost prietene dintotdea- 
una. Prietenia e oficială de când a venit să-și ia 
rămas-bun de la mine înainte de plecarea la Jo- 
curi. Atunci mi-a dat broșa cu gaița-zeflemitoare, 
ca să-mi poarte noroc. După ce m-am întors acasă, 
am început să ne petrecem timpul impreună. S-a 
dovedit că şi Madge are de umplut o mulțime 
de ore. La inceput a fost oarecum stânjenitor, fi- 
indcă nu știam ce să facem. Le-am auzit pe alte 
fete de vârsta noastră vorbind despre băieți sau 
despre celelalte fete, sau despre haine. Eu și Madge 
nu suntem bârfitoare, iar discuțiile despre imbră- 
căminte mă plictisesc de moarte. Dar, după câteva 

incercări ratate, am descoperit că iși dorea din 
tot sufletul să meargă în pădure, așa că am dus-o 
de vreo două ori și i-am arătat cum se trage cu 
arcul. Ea se străduiește să-mi dea lecții de pian, 
dar mie imi place cel mai adesea s-o ascult cân- 
tând. Uneori mâncăm impreună, în casa uneia 
dintre noi. Lui Madge îi place mai mult la mine. 
Părinţii ei par de treabă, dar cred că nu-i vede 
prea des. Tatăl trebuie să conducă Districtul 12, 
iar mama are migrene înfiorătoare, care o țin- 
tuiesc în pat zile-n șir. 

- Poate ar trebui s-o duceți la Capitoliu, i-am 
spus, în timpul uneia dintre crize. 

În ziua aceea nu cânta la pian, pentru că, deși 
ne despărțeau două etaje, sunetul îi provoca du- 
reri de cap mamei ei. 

- Fac pariu că acolo o pot vindeca. 

- Da, dar la Capitoliu nu mergi decât dacă ești 
invitat, a spus Madge, cu un aer nefericit. Până 
şi privilegiile primarului sunt limitate. 

Când ajungem în casa tatălui ei, abia am timp 
să-mi imbrățişez prietena în grabă, fiindcă Effie 
mă zorește să urc la etajul doi, unde trebuie să 
mă pregătesc. După ce sunt dichisită și imbrăcată 
intr-o rochie lungă, argintie, mai am totuși o oră 
de pierdut inainte de inceperea dineului, așa că 
plec în căutarea lui Madge. 

Își are dormitorul la primul etaj, alături de 
mai multe camere de oaspeți și de biroul tatălui 
ei. Îmi strecor capul pe ușă vrând să-l salut pe 
primar —, dar încăperea e goală. Se aude sono- 
rul monoton al televizorului și mă opresc să 
văd imagini cu mine și Peeta de la petrecerea 
de aseară, din Capitoliu. Dansând, mâncând, 
sărutându-ne. Asta rulează acum în fiecare casă 
din Panem. Probabil că publicul s-a plictisit 
de moarte de indrăgostiții din Districtul 12, 
născuți sub o stea potrivnică. Sunt sigură că eu 
m-am plictisit. 

Dau să ies din cameră când un sunet de aver- 
tizare îmi atrage atenția. Mă intorc și zăresc ecra- 
nul televizorului intunecându-se. Pe urmă văd 
licărind cuvintele „EVENIMENIE LA ZI DIN 
DISTRICTUL 8“. Știu, instinctiv, că asta nu e pen- 
tru ochii mei, că e o transmisie specială, numai 
pentru primar. Ar trebui să plec. Repede. Însă 
mă pomenesc apropiindu-mă de televizor. 

Apare o prezentatoare pe care n-am mai Vă- 
zut-o niciodată. E o femeie cu părul cărunt și cu 
voce răgușită, autoritară. Avertizează asupra con- 
tinuei înrăutățuri a situației și a lansării unei alerte 
de Gradul 3. În Districtul 8 sunt trimise forțe 
suplimentare, și producția de materiale textile a 
fost întreruptă. 

Imaginea femeii e inlocuită de cea a pieţei cen- 
trale din Districtul 8. O recunosc fiindcă abia am 
fost acolo, săptămâna trecută. De acoperișuri încă 
mai Sunt agăţate bannere pe care flutură chipul 
meu. Sub ele se desfășoară o scenă de masă. Piaţa 
e ticsită de oameni, cu fețele ascunse de bucăți 
de pânză sau de măști artizanale, care urlă și aruncă 
cu pietre. Clădirile sunt în flăcări. Apărătorii Păcii 
trag în mulțime, omorând la întâmplare. 

N-am mai văzut niciodată ceva asemănător, dar 
pot depune mărturie pentru un singur lucru. Asta 
e ceea ce numește preşedintele Snow o revoltă. 


O tolbă de piele plină cu mâncare și o sticlă 
cu ceai fierbinte. O pereche de mănuși căptușite 
cu blană uitate de Cinna. Trei rămurele rupte 
din copacii golași zăcând în zăpadă și indicând 
direcția în care mă indrept. Asta las pentru Gale 
la locul nostru obișnuit de întâlnire în prima du- 
minică de după Festivalul Recoltei. 

Îmi continui drumul prin frigul și prin ceața 
pădurii, croind o cărăruie care nu-i va fi fami- 
liară lui Gale, insă picioarele mele găsesc drumul 
cu ușurință. Duce spre lac. Nu mai cred că vechiul 

nostru loc de întâlnire oferă intimitate și am 
nevoie de asta și de mai mult decât atât ca să-i 
pot dezvălui lui Gale secretele mele. Și dacă nici 
măcar n-o să vină? Atunci n-o să am de ales şi o 
să risc să merg la el acasă in toiul nopții. Sunt 
anumite lucruri pe care trebuie să le știe... anu- 
mite lucruri pe care nu le pot înțelege fără aju- 
torul lui... 

Imediat ce am fost izbită de implicațiile celor 
văzute la televizorul primarului Undersee, m-am 
indreptat spre ușă şi am pornit-o de-a lungul co- 
ridorului. Exact la timp, pentru că el a urcat scă- 
rile o clipă mai târziu. l-am făcut cu mâna. 

- O cauţi pe Madge? m-a întrebat, vorbindu-mi 
pe un ton prietenos. 

- Da, am răspuns, vreau să-i arăt rochia mea. 

- Ei, ștu unde o găsești. 

Din biroul lui s-a auzit, chiar atunci, un alt 
semnal de avertizare. Faţa primarului a căpătat 
O expresie serioasă. 

— Scuză-mă, a spus. 

A intrat în birou și a închis bine ușa. 

Am aşteptat pe culoar până când m-am liniș- 
tit. Mi-am amintit că trebuie să mă port normal. 
Pe urmă am găsit-o pe Madge în camera ei, în fa- 
ţa măsuței de toaletă, periindu-și părul ondulat, 
blond. Purta aceeaşi rochie albă, frumoasă, din 

ziua extragerii. Mi-a văzut reflexia în spatele ei 
și a zambit. 

- Uită-te la tine. Parcă ai veni direct de pe 
străzile Capitoliului. 

M-am apropiat mai mult. Am atins cu dege- 
tele gaița-zeflemitoare. 

- Până și broşa mea vine acum tot de-acolo. 
Mulțumită ție, gaițele-zeflemitoare sunt ultimul 
răcnet al modei din Capitoliu. Eşti sigură că n-o 
vrei inapoi? am întrebat-o. 

- Nu fi prostuţă, a fost un dar, a răspuns ea. 

Și-a strâns părul la spate, legandu-l cu o pan- 
glică festivă, aurie. 

- Oricum, de unde o ai? m-am interesat. 

— A fosta mătușii mele, dar cred că e de mult 
timp în familie. 

- Gaiţa-zeflemitoare e o alegere stranie, am 
comentat. Adică, din cauza celor întâmplate în 
timpul revoltei. Cu gaițele-l'mbute întorcându-se 
apoi impotriva Capitolului și aşa mai departe. 

Gaiţele-limbute erau mutanți, păsări mascul 
modificate genetic create de Capitoliu ca arme, 
pentru a-i spiona pe rebelii din districte. Puteau 
să memoreze și să repete pasaje lungi din vorbi- 
rea omenească, așa că erau trimise în zonele ocu- 
pate de rebeli ca să le rețină cuvintele și să le redea 
apoi la Capitoliu. Răzvrătiții și-au dat seama și 

le-au intors impotriva Capitoliului, trimițându-le 
acasă încărcate cu minciuni. Când asta a ieșit la 
lumină, gaiţele-limbute au fost lăsate să moară. 
În câțiva ani, au dispărut din ținuturile sălbatice, 
dar nu inainte de a se imperechea cu femele de 
sturz-zeflemitor, dând naștere unei specii cu to- 
tul diferite. 

- Dar gaiţele-zeflemitoare n-au fost niciodată 
o armă, a spus Madge. Nu sunt decat niște păsări 
cântătoare. Nu-i așa? 

- Da, cred că da, am răspuns. 

Dar nu e adevărat. Sturzul-zeflemitor e doar 
o pasăre cântătoare. Capitoliul nu a intenţionat 
niciodată ca să existe o creatură precum gaița-ze- 
flemitoare. Nu s-a ținut cont de capacitatea de 
adaptare la traiul în sălbăticie a gaiței-limbute, 
de posibilitatea de a-și lăsa moștenire codul ge- 
netic, de a prospera într-o nouă formă. Nu i s-a 
anticipat dorința de a trăi. 

Acum, când înaintez cu greu prin zăpadă, văd 
gaițele-zeflemitoare ţopăind pe crengile din jur în 
timp ce ascultă cântecele altor păsări, le copiază 
și le transformă apoi în altceva. Așa cum se în- 
tâmplă întotdeauna, au darul de a-mi aduce aminte 
de Rue. Mă gândesc la visul pe care l-am avut în 
ultima noapte petrecută în tren, când am urmat-o, 
și ea avea înfățișarea unei gaițe-zeflemitoare. Îmi 

doresc să mai fi dormit încă puţin, ca să aflu unde 
incerca să mă ducă. 

Până la lac e ceva de mers, fără îndoială. Dacă 
se hotărăște să vină pe urmele mele, Gale n-o să-și 
folosească excesiv energia, care poate fi cheltuită 
cu mai mult folos în timpul vânătorii. A lipsit 
intenționat de la dineul din casa primarului, cu 
toate că restul familiei a venit. Hazelle a spus că 
zăcea acasă, bolnav, ceea ce era evident o minciună. 
N-am reuşit să dau de el nici la Festivalul Recol- 
tei. Vick mi-a povestit că plecase la vânătoare. 
Ceea ce era probabil adevărat. 

După vreo două ore, ajung la vechea casă de 
la marginea lacului. Poate „casă“ e prea mult spus. 
E vorba despre o singură încăpere, un pătrat 
cu latura de vreo trei metri. După părerea tatei, cu 
mult timp în urmă existau o mulțime de clădiri - 
o parte dintre fundații mai sunt Încă vizibile — 
ȘI Oamenii veneau aici pentru distracție sau ca 
să pescuiască. Casa asta a rezistat mai mult decât 
altele fiindcă totul e făcut din beton: podeaua, 
acoperișul, plafonul. Geamurile uneia dintre cele 
patru ferestre au rămas la locul lor, vălurite şi 
ingălbenite de scurgerea vremii. Nu există nici 
un soi de instalație de apă și nici electricitate, dar 
şemineul e încă utilizabil, și într-un colț se află 
o stivă de lemne, adunate de tata cu ani în urmă. 

Aprind un mic foc, contând pe ceața care poate 
ascunde orice șuviță de fum trădător. În timp 
ce se intețește focul, dau deoparte zăpada strânsă 
sub ferestrele sparte folosindu-mă de mătura 
din nuiele pe care mi-a făcut-o tata când aveam 
vreo opt ani și mă jucam acolo de-a gospodina, 
pe urmă mă așez pe minusculul șemineu de 
beton, dezghețându-mă lângă foc și așteptân- 
du-l pe Gale. 

Apare după un timp surprinzător de scurt. Are 
un arc pe umăr și de centură îi atârnă un curcan 
sălbatic peste care a dat probabil pe drum. Stă în 
cadrul ușii, parcă întrebându-se dacă să intre sau 
nu. Ține în mână punga de piele cu mâncare, 
nedesfăcută, sticla şi mănușşile lu: Cinna. Daruri 
pe care n-o să le accepte, fiind furios din cauza 
mea. Știu exact ce simte. Eu nu i-am făcut același 
lucru mamei? 

Îl privesc în ochi. Sângele rece nu-i poate as- 
cunde suferința, faptul că se simte trădat de lo- 
godna mea cu Peeta. Asta, întâlnirea noastră de 
astăzi, va fi ultima mea șansă de a face ceva ca să 
nu-l pierd pentru totdeauna. Ar fi nevoie de ore 
intregi ca să încerc să-i explic, dar chiar și atunci 
s-ar putea să mă refuze. În schimb, intru direct 


A . v . o 
in miezul apărării mele. 

- Președintele Snow m-a amenințat personal 
că va pune să fii ucis, îi spun. 

Gale ridică ușor din sprancene, dar nu-și arată 
cu adevărat teama sau uimirea. 

- Mai are in vedere și pe altcineva? 

- Ei, adevărul e că nu mi-a dat o copie a lis- 
tei. Dar nu greșești presupunând că include am- 
bele noastre familii. 

E suficient ca să-l aducă langă foc. Se ghe- 
muiește în fața șemineului, incălzindu-se. 

- În afara cazului când? 

- Acum în afara nici unui caz, răspund. 

E evident că asta cere mai multe explicații, dar 
n-am idee de unde să incep, așa că mă mulțumesc 
să stau acolo, holbându-mă posomorâtă la foc. 

După aproximativ un minut, Gale rupe tăcerea. 

- Ei, mulțumesc pentru avertizare. 

Mă întorc spre el, gata să mă răstesc, dar îi sur- 
prind licărul din privire. Mă detest fiindcă surâd. 
Nu e un moment amuzant, dar presupun că e 
vorba despre prea multe ca să i le arunci cuiva 
pe cap dintr-odată. O să fim distruși cu toții, in- 
diferent ce s-ar întâmpla. 

- Ştii, eu am un plan. 

- Da, şi fac pariu că e extraordinar, zice el. 
Îmi azvârle mănușile în poală. Poftim. Nu vreau 
mănușile vechi ale logodnicului tău. 

- Nu e logodnicul meu. Asta face parte din 
scenariu. $i mănușile nu sunt ale lui. Sunt ale lui 
Cinna, îi spun. 

- Atunci dă-mi-le inapoi, zice el. Şi le pune, 
iși indoaie degetele și dă aprobator din cap. Măcar 
o să mor bucurându-mă de confort. 

- Asta-i o variantă optimistă. Firește, tu nu 
ştii ce s-a-ntâmplat. 

- S-auzim, spune el. 

Mă hotărăsc să-ncep cu noaptea încoronării 
mele și a lui Peeta ca învingători în Jocurile Foa- 
mei, când m-a avertizat Haymitch în privinţa fu- 
riei Capitolului. Îi povestesc despre neliniștea 
care s-a ţinut scai de mine chiar și după întoarce- 
rea acasă, despre vizita președintelui Snow, despre 
oamenii uciși în Districtul 11, despre tensiunea 
din mijlocul mulțimilor, despre ultimul efort 
care a fost logodna, despre semnul dat de preșe- 
dinte că nu fusese suficient, despre certitudinea 
mea că va trebui să plătesc. 

Gale nu mă întrerupe nici măcar o singură dată. 
h 
În timp ce vorbesc, își indeasă mănușile în buzu- 
nar și își face de lucru pregătind o masă pentru 
noi doi din mâncarea adusă în punga de piele. Pră- 
jeşte pâinea peste care pune apoi brânză, curăță 
merele de semințe, pune castanele pe foc să se ru- 
menească. Îi privesc mâinile, degetele frumoase, 

A E | E 
indemânatice. Pline de cicatrice — așa cum erau 
. A . . . . e 
şi ale mele înainte de a-mi fi șters Capitoliul toate 
. . . o . A” . 
semnele de pe piele —, dar puternice și iuți. Maini 
care au puterea de a extrage cărbunele, dar cărora 
nu le lipsește precizia necesară pentru instalarea 
. . A” “A A 
unei capcane delicate. Mâini în care am incredere. 
Mă întrerup și iau o înghiţitură de ceai inainte 
de a-i povesti despre intoarcerea acasă. 
- Ei, chiar c-ai incurcat lucrurile, spune el. 
- Nici măcar nu ţi-am povestit tot. 
- Am auzit destule pentru moment. Hai să 
sărim la planul ăla al tău. 
Respir adânc. 
- Fugim. 
- Ce? mă întreabă. 
Asta l-a luat într-adevăr prin surprindere. 
- Plecăm în pădure și fugim ca să ne salvăm 
vieţile, spun eu. 
Expresia feţei lui e indescifrabilă. O să râdă 
de mine, o să-mi respingă propunerea, conside- 
A . v e 1. . v vo’ v 
rând-o o prostie. Mă ridic, agitată, pregătindu-mă 
pentru o ceartă. 
. . A Lă 
— Şi tu ai spus că ne-am putea descurca! În di- 
mineața extragerii. A1 spus... 
Face un pas spre mine și mă simt săltată de 
A . . . 
la pământ. Incăperea se învârtește și trebuie să-mi 

strâng brațele în jurul gâtului lui Gale ca să am 
un punct de sprijin. El rade, fericit. 

- Hei! protestez, dar râd și eu. 

Gale mă lasă jos, dar nu-mi dă drumul din 
strânsoare. 

- OK, să fugim, spune el. 

- Serios? Nu crezi că sunt nebună? O să vu 
cu mine? 

O parte din greutatea zdrobitoare incepe să 
se ridice, mutându-se pe umerii lui Gale. 

- Cred că ești nebună, și totuşi o să vin cu 
tine, imi răspunde. 

Vorbește serios. Nu numai că vorbeşte serios, 
dar ideea i se pare bine-venită. 

- O putem face. Ştiu că putem. Să plecăm de 
aici Și Să nu ne mai intoarcem niciodată! 

- Eşti sigur? 1] întreb. Pentru că o să fie greu, 
cu copiii și tot restul. Nu vreau să merg opt kı- 
lometri prin pădure și să... 

- Sunt sigur. Sunt complet, pe de-a-ntregul, 
sută la sută sigur. 

Îşi apleacă fruntea, sprijinindu-și-o de a mea, 
și mă trage mai aproape. Pielea lui, intreaga lui 
ființă radiază, dogoritoare, fiindcă e atât de aproape 
de foc, și eu închid ochii, impregnându-mă de căl- 
dura lui. Respir sorbind mirosul de piele ume- 
zită de zăpadă, de fum şi de mere, mirosul zilelor 

friguroase de iarnă pe care le-am trăit impreună 
inainte de Jocuri. Nu încerc să mă indepărtez. 
Oricum, de ce aș face-o? Vocea lui coboară până 
la o șoaptă. 

- Te iubesc. 

De asta. 

Pentru mine, astfel de lucruri vin intotdeauna 
pe neprevăzute. Totul se petrece atat de repede. 
Acum propui un plan de evadare și, o clipă mai 
târziu..., ţi se cere să te descurci într-o asemenea 
situație. Răspunsul meu e, probabil, cel mai cum- 
plit cu putință: 

- Ştiu. 

Sună groaznic. Ca și cum aș afirma că el nu se 
poate impiedica să mă iubească, dar eu nu simt, 
în schimb, nimic. Gale dă să se retragă, dar intind 
mâna și îl rețin. 

— Ştiu! Şi tu... tu știi ce-nsemni pentru mine. 

Nu e suficient. Se desprinde din stransoa- 
rea mea. 

- Gale, acum nu mă pot gândi la nimeni în 
felul ăsta. De când a fost strigat numele lui Prim 
la extragere, în fiecare zi și în fiecare minut în 
care sunt trează mă gândesc doar cât imi e de 
frică. Și nu pare să mai rămână loc pentru nimic 
altceva. Poate o să fie altfel dacă reușim să ajun- 
gem într-un loc unde să ne simțim în siguranţă. 

ÎL văd ascunzându-și dezamăgirea. 

- Atunci o să plecăm. Și vom afla. 

Se intoarce din nou spre foc, unde castanele 
incep să se ardă. Le scoate din vatră cu câte un 
bobarnac. 

- O să fie nevoie de ceva timp ca s-o conving 
pe mama. 

Cred că, oricum, Gale incă mai vrea să plece. 
Dar fericirea a zburat, lăsând în urmă o încor- 
dare mult prea familiară. 

- Aşa o să fie și cu mama. Va trebui s-o fac să 
vadă motivul. S-o duc pe un drum lung. Să mă asi- 
gur că-nţelege că nu vom supravieţui altminteri. 

- O să-nţeleagă. M-am uitat mult la Jocuri 
impreună ce ea și cu Prim. N-o să te refuze, 
spune Gale. 

- Sper. 

Temperatura din încăpere pare să fi scăzut cu 
zece grade in câteva secunde. 

- Adevărata problemă o să fie Haymirch. 

- Haymitch? Gale lasă baltă castanele. Doar 
n-O să-i ceri să vină cu no? 

- Trebuie, Gale. Nu-i pot lăsa aici pe el și pe 
Peeta, pentru că... Fruntea lui incruntată imi taie 
vorba. Ce e? 

- Scuză-mă. Nu mi-am dat seama cât de mare 
e grupul nostru, se răstește el. 

- Îi vor tortura până la moarte, încercând să 
afle unde sunt eu, spun. 

- Dar familia lui Peeta? Ai lui nu vor veni ni- 
cidecum. De fapt, probabil că vor fi nerăbdători 
să ne toarne. Și sunt sigur că el e destul de inte- 
ligent ca să-și dea seama de asta. Dacă se hotărăște 
să rămână pe loc? ripostează el. 

Încerc să par indiferentă, dar vocea mi se frânge. 

- Atunci o să rămână. 

- L-ai lăsa în urmă? întreabă Gale. 

- Da, ca să le salvez pe Prim și pe mama, 
răspund. Adică, nu! O să-l conving să vină. 

- Dar pe mine, pe mine m-ai abandona? Chi- 
pul lui Gale e acum dur ca o stâncă. Dacă, de 
exemplu, n-o s-o pot convinge pe mama să-i tå- 
rască pe cei trei copii în sălbăticie, în toiul iernii. 

- Hazelle n-o să refuze. O să-și dea seama care 
e rațiunea, spun eu. 

- Să presupunem că n-o să priceapă, Katniss. 
Ce-o să facem atunci? insistă el. 

- Atunci va trebui s-o silești, Gale. Crezi c-am 
inventat toată povestea asta? 

Acum ridic și eu vocea, plină de furie. 

- Nu. Nu ştiu. Poate președintele nu face alt- 
ceva decat să te manipuleze. Adică pune la cale 


nunta ta. Ai văzut cum a reacționat mulțimea din 

Capitoliu. Nu cred că-și poate permite să te ucidă. 
Nici pe Peeta. Cum ar scăpa cu faţa curată din asta? 

- Ei, cu o revoltă în Districtul 8, nu cred că pier- 
de prea mult timp alegând tortul meu de nuntă! 
strig eu. 

Vreau să-mi retrag cuvintele chiar în clipa când 
mi se dezlipesc de buze. Își fac imediat efectul asu- 
pra lu: Gale — năvala sângelui în obraji, străluci- 
rea din ochii lui cenușii. 

- E o revoltă în Opt? mă întreabă pe șoptite. 

Încerc să dau înapoi. 

- Nu ştiu dacă e într-adevăr o revoltă. E mai 
degrabă agitație. Oamenii sunt ieşiţi în stradă..., 
incep eu. 

Gale mă înșfacă de umeri. 

— Ce-ai mai văzut? 

- Nimic! Nu personal. Am auzit doar câte ceva. 

Dar e târziu, e prea târziu, ca de obicei. Cedez 
ȘI îi povestesc. 

- Am văzut ceva la televizorul primarului. 
N-ar fi trebuit să văd eu. Era multă lume, și flă- 
Cări, și Apărătorii Păcii trăgeau în oameni, dar 
e1 ripostau... 

Îmi mușc buzele și mă străduiesc să continui 
descrierea scenei. În schimb, rostesc cu voce tare 


cuvintele care mă rod pe dinăuntru. 

- Și e vina mea, Gale. Din cauza gestului meu 
din arenă. Dacă m-aș fi sinucis cu fructele alea, 
nu s-ar fi întâmplat nimic din toate astea. Peeta 
s-ar fi întors acasă și ar fi supraviețuit, ȘI toți cei- 
lalți ar fi fost în siguranță. 

- În siguranță ca să ce? întreabă el, pe un ton 
mai blând. Ca să moară de foame? Ca să mun- 
cească precum sclavii? Ca să-şi trimită copin la 
extragere? N-ai făcut nici un rău nimănui — le-a: 
oferit tuturor o ocazie. N-au nevoie decât de un 
dram curaj ca s-o poată folosi. În mină se vor- 
beşte deja despre asta. Oamenii vor să lupte. Nu 
înţelegi? Se întâmplă! Se întâmplă în sfârșit! Dacă 
e o revoltă în Districtul 8, de ce n-ar fi și aici? De 
ce n-ar fi pretutindeni? Asta s-ar putea petrece, 
lucrul pe care îl... 

- Încetează! Nu-ţi dai seama ce spui! Apără- 
torii Păcii din afara Districtului 12 nu sunt ca 
Darius, sunt mai răi chiar și decât Cray! Vieţile 
oamenilor din district = pentru ei inseamnă mai 
puţin decât nimic! exclam eu. 

- De-aia trebuie să ne alăturăm luptei! imi 
răspunde, cu asprime. 

- Nu! Trebuie să plecăm de aici, inainte de a 
fi ucişi, noi şi mulți alții! 

Strig din nou, dar nu înţeleg de ce face asta. 
De ce nu vede inevitabilul? 

Gale mă impinge, îindepărtându-mă brutal. 

- Atunci pleacă. Eu n-o să vin nici într-un mi- 
lion de ani. 

- Adineauri erai încântat să pleci. Nu pricep 
cum poate fi o revoltă din Districtul 8 mai im- 
portantă decât plecarea noastră. Eşti pur și sim- 
plu înnebunit pentru că... Nu, nu i-l pot arunca 
pe Peeta în față. Și cum rămane cu familia ta? 

- Cum rămâne cu toate celelalte familii, Kat- 
niss? Cele care nu pot fugi. Nu înţelegi? Acum 
nu mai poate fi vorba să ne salvăm pe noi. Nu 
și dacă a inceput revolta! Gale scutură din cap, 
fără să-și ascundă dezgustul față de mine. Ai 
putea să faci măcar atât. Îmi aruncă la picioare 
mănușile lui Cinna. M-am răzgândit. Nu mai 
vreau nimic fabricat la Capitoliu. 

Și pleacă. 

Îmi cobor privirea spre mănuși. Nimic fa- 
bricat la Capitoliu? Asta se referea la mine? 
Crede că acum nu mai sunt decat un alt pro- 
dus al Capitoliului și, prin urmare, ceva care 
nu trebuie atins? Nedreptatea une: asemenea 
idei mă umple de furie, dar e amestecată cu teamă 
când mă gândesc ce nebunie aș putea săvârși 
in continuare. 

Mă las să cad lângă foc, căutând disperată con- 
fortul ca să-mi pot plănui următoarea mișcare. 


143 


Mă liniştesc cugetând că rebeliunile nu se pun 
la cale într-o singură zi. Gale nu poate vorbi cu 
minerii până mâine. Dacă reușesc să ajung intre 
timp la Hazelle, ea l-ar putea aduce pe calea cea 
bună. Dar nu pot s-o fac acum. Dacă el e acolo, 
o să-mi încuie ușa în nas. Poate la noapte, după 
ce adorm toți ceilalți... Hazelle munceşte adesea 
până târziu, punând la punct rufăria. M-aș putea 
duce atunci, aș putea să bat la fereastră și să-i po- 
vestesc cum stau lucrurile, ca să-l impiedice pe 
Gale să facă vreo prostie. 

În minte îmi revine discuţia cu președinte Snow 
din biroul nostru. 

- Consilierii mei se temeau c-o să fu dificilă, 
dar n-ai O asemenea intenţie, nu-i așa? 

- Aşa e. 

- Asta le-am spus și eu. O fată care merge atât 
de departe ca să-și salveze viața nu e interesată 
să se lepede de ea cu amândouă mâinile. 

Mă gândesc cum a trudit Hazelle din greu ca 
să-şi țină familia în viață. În privinţa asta o să fie 
de partea mea, cu siguranță, sau n-o să fie? 

Probabil că acum se-apropie amiaza, iar zilele 
sunt atât de scurte. Dacă ai de ales, n-are rost să 
rămâi în pădure după lăsarea întunericului. Calc 
in picioare ce-a mai rămas din micul meu foc, 
strâng resturile de mâncare și îmi îndes mănușile 

lui Cinna în centură. Cred c-o să mă mai agăț de 
ele o vreme. Pentru cazul că Gale își schimbă pă- 
rerea. Mă gândesc la expresia feței lui din clipa 
când le-a aruncat la pământ. Era atât de dezgus- 
tat de ele, de mine... 

Înaintez cu greu prin pădure şi ajung la fosta 
mea casă incă pe lumină. Discuţua cu Gale a fost, 
evident, o întâmplare nefericită, care îmi va pune 
piedici, dar sunt incă hotărâtă să-mi duc la inde- 
plinire planul de fugă din Districtul 12. Decid să-l 
caut acum pe Peeta. E straniu, dar, de vreme ce 
a văzut o parte din ceea ce am văzut și eu în tim- 
pul turului, s-ar putea să fie mai ușor de convins 
decât Gale. Dau peste el chiar la ieșirea din Car- 
tierul Învingătorilor. 

- Ai fost la vânătoare? mă întreabă. 

Nu e greu să-ți dai seama că nu i se pare o 
idee bună. 

- Nu tocmai. Mergi în oraș? îl iscodesc. 

- Da. În seara asta sunt așteptat să cinez cu 
familia mea. 

- Ei, aș putea să te-nsoțesc până acolo. 

Drumul din Cartierul Învingătorilor până în 
piață nu e prea circulat. E un loc destul de sigur 
ca să stăm de vorbă, dar se pare că nu izbutesc să 
scot nici un sunet. Propunea făcută lui Gale a fost 
un dezastru. Îmi muşc buzele crăpate. Fiecare pas 

ne aduce tot mai aproape de piaţă. S-ar putea să 
nu mai am prea curând o altă ocazie. Răsuflu 
adânc şi las cuvintele să țâșnească. 

- Peeta, dacă te-aș ruga să fugi din district im- 
preună cu mine, ai face-o? 

El mă prinde de braţ, oprindu-mă locului. Nu 
trebuie să-mi privească fața ca să-și dea seama că 
vorbesc serios. 

- Depinde de ce mi-o ceri. 

- N-am reușit să-l conving pe preşedintele 
Snow. În Districtul 8 e o revoltă. Trebuie să ple- 
căm, îi răspund. 

- Când spui „să plecăm“ te referi doar la noi 
doi? Nu. Cine altcineva ar mai trebui să vină? 
mă întreabă. 

- Familia mea. Ai tăi, dacă vor. Poate şi 
Haymutch. 

- Dar Gale? adaugă el. 

- Nu știu. S-ar putea să aibă alte planuri, ii spun. 

Peeta clatină din cap și imi adresează un zâm- 
bet plin de milă. 

- Pariez că are. Sigur că da, Katniss. O să vin. 

Simt o ușoară tresărire de speranţă. 

- O să vu? 

- Da, dar nu cred nici măcar pentru o clipă 
că tu o să fugi, zice el. 

Îmi eliberez braţul cu o smucitură. 

- Atunci nu mă cunoşti. Fu pregătit. Am putea 
pleca oricând. 

Mă pun din nou în mișcare, şi Peeta mă ur- 
mează la doi pași distanţă. 

- Katniss! 

Nu mă opresc. Dacă el e de părere că ideea nu 
e bună, nu vreau s-o aflu, fiindcă nu mai am alta. 

- Katniss, oprește-te! 

Dau cu piciorul într-o bucată murdară de ză- 
padă înghețată din mijlocul poteci și aştept să 
mă ajungă din urmă. Totul arată deosebit de urât 
din pricina prafului de cărbune. 

- O să vin într-adevăr, dacă aşa vrei tu. Mă 
gândesc c-ar fi mai bine să discutăm de-a fir a păr 
cu Haymitch. Să fim siguri că nu înrăutățim lu- 
crurile pentru toată lumea. Își saltă capul. Ce-i asta? 

Îmi înalt bărbia. Am fost atât de mistuită de 
propriile mele griji încât n-am remarcat zgomo- 
tul straniu care vine din piață. Un șuierat, zgo- 
motul unor lovituri, răsuflarea unei mulțimi. 

- Haide, spune Peeta, cu chipul brusc înăsprit. 

Nu ştiu de ce, nu pot identifica sunetul, nu pot 
nici măcar să ghicesc ce se petrece. Dar, pentru 
el, înseamnă ceva rău. 

Când ajungem în piaţă, e clar că se întâmplă 
ceva, fiindcă oamenii sunt prea înghesuiți ca să pri- 
vești printre ei. Peeta se urcă pe o ladă sprijinită 


147 


de peretele cofetăriei și imi întinde mâna în timp 
ce-și plimbă privirea pe deasupra pieţei. M-am 
cocoțat pe jumătate când mi se pune brusc în cale. 

- Dă-te jos. Pleacă de-aici! 

Vorbeşte în șoaptă, dar cu atâta insistență incât 
vocea îi e stridentă. 

- Ce e? intreb, încercând să urc cu forţa. 

- Du-te acasă, Katniss! Vin şi eu într-un mi- 
nut, jur! spune el. 

Indiferent ce-ar fi, e groaznic. Mă smulg din 
mâna lui și incep să-mi fac loc prin mulțime. Oa- 
menii mă văd, imi recunosc chipul, apoi par să intre 
în panică. Mâinile mă trag inapoi. Vocile şuieră. 

- Pleacă de-aici, fetiţo! 

- O să-nrăutăţeşti lucrurile! 

- Ce-ai de gând? Vrei să-l omoare? 

Dar, în clipa asta, inima imi bate atât de tare 
şi cu atâta sălbăticie încât abia dacă-i aud. Nu ştiu 
decât că, indiferent ce-ar aștepta în mijlocul pie- 
tei, e pentru mine. Când reușesc în sfârșit să pă- 
trund în spaţiul gol, văd că am dreptate. Și Peeta 
a avut dreptate. Și vocile. 

Gale are încheieturile mâinilor legate de un 
stâlp de lemn. Curcanul sălbatic ucis mai devreme 
atârnă deasupra lui, cu un cui bătut în gât. Haina 
lui e aruncată alături, pe caldarâm, cămașa îi e sfå- 
șiată. E inconștient, căzut în genunchi, susținut 

numai de frânghule din jurul încheieturilor. Spa- 
tele lui nu mai e decât o bucată de carne, jupuită 
şi însângerată. 

Lângă el stă un bărbat pe care nu l-am mai vă- 
zut niciodată, dar îi recunosc uniforma. E a șefu- 
lui Apărătorilor Păcii din district. Numai că el 
nu e bătrânul Cray. E un bărbat înalt, musculos, 
in pantaloni călcați la dungă. 

Fragmentele tabloului nu se leagă până când 
nu-i văd braţul ridicând un bici. 


- Nu! strig, făcând un salt înainte. 

E prea târziu ca să împiedic braţul să coboare 
ȘI știu, instinctiv, că nu voi avea puterea să-l opresc. 
În schimb, mă arunc direct între bici și Gale. 
Mi-am azvârlit brațele în lături ca să protejez o 
cât mai mare parte a trupului mutilat, așa că nu 
am cum să deviez lovitura. O primesc în plin pe 
obrazul stâng. 

Durerea e orbitoare şi instantanee. În faţa 
ochilor mi se încrucișează străfulgerări zigzagate 
de lumină și cad în genunchi. O mână Îmi cu- 
prinde obrazul, iar cealaltă mă împiedică să mă 
prăbușesc. Simt deja rana inflamându-se, simt 

umflătura inchizându-mi ochiul. Dalele de sub 
mine sunt ude de sângele lui Gale, al cărui miros 
îngreunează aerul. 

- Opreşte-te! urlu. O să-l omori! 

A . . . . 

Intrezăresc faţa agresorului. Dură, riduri adânci, 
o gură plină de cruzime. Păr cărunt ras aproape 

v A . .. A A A 
cu desăvârșire, ochii atât de negri incât par doar 
. aooo 
pupile, nas lung, drept, inroșit de aerul rece. Bra- 
țul puternic se înalță iarăși, cu privirea pironită 
A A ° v v v A 

asupra mea. Mâna imi zboară la umăr, căutând 
cu sete o săgeată, dar armele mele sunt ascunse 
in pădure, fireşte. Strâng din dinți în așteptarea 
loviturii următoare. 

— Stai! latră o voce. 

Apare Haymitch, pășind peste un Apărător 
al Păcii căzut la pământ. E Darius. Din părul roșu 
de pe frunte îi iese un cucui imens, vinețiu. E 
fără cunoștință, dar respiră. Ce s-a întâmplat? A 
A vo SA . . A. 
incercat să vină în ajutorul lui Gale inainte de 
sosirea mea? 

Haymitch îl ignoră și mă saltă cu brutalitate 
in picioare. 

- Oh, excelent! Mâna i se ințepenește sub bărbia 
mea, ridicându-mi-o. Are o ședință foto săptămâna 
viitoare, pentru prezentarea rochiei de mireasă. 
Ce-o să-i spun stilistului ei? 


150 


O suclire de recunoaştere în ochii bărbatului 
cu biciul. Înfofolită din cauza frigului, cu fața fără 
nici un fel de machiaj, cu părul indesat neglijent 
sub haină, nu poate fi prea ușor s-o recunoști în 
mine pe câștigătoarea ultimei ediții a Jocurilor 
Foamei. Mai ales cu jumătate din faţă umflân- 
du-mi-se. Dar Haymitch a apărut la televizor ani 
de-a rândul și trebuie să fie greu să-l dai uitării. 

Bărbatul iși sprijină biciul pe șold. 

- A întrerupt pedepsirea unui infractor care 
Și-a recunoscut vina. 

La omul ăsta, totul — vocea lui poruncitoare, ac- 
centul ciudat — atrage atenția asupra unei amenin- 
țări periculoase, necunoscute. De unde-a venit? 
Din Districtul 11? Din Trei? Chiar din Capitoliu? 

- Nu mi-ar păsa nici dacă ar fi aruncat în aer 
blestemăţia aia de clădire a Justiţiei. Uită-te la obra- 
zul ei! Crezi c-o să fie bun pentru aparatul de 
fotografiat peste o săptămână? mârâie Haymitch. 

Vocea celuilalt e încă rece, dar simt o ușoară 
umbră de îndoială. 

- Asta nu e problema mea. 

- Nu? Ei bine, amice, e gata să devină. Ime- 
diat ce ajung acasă, prima mea convorbire tele- 
fonică o să fie cu Capitoliul, spuse Haymitch. 
Ca să aflu cine te-a autorizat să faci praf faţa fru- 
moasă a învingătoarei! 

- Tipul se ocupă de braconaj. Ce treabă are 
ea cu asta, oricum? întreabă Apărătorul Păcii. 

- E vărul ei — Peeta mă prinde acum de celălalt 
braţ, dar o face cu blândeţe —, iar ea e logodnica 
mea, așa că, dacă vrei să ajungi la el, trebuie să 
treci peste noi amândoi. 

Poate suntem exact ceea ce trebuie. Singurii trei 
oameni din district care se pot opune astfel. Deși 
e sigur că reușita e temporară. Vor urma repercu- 
siunile. Dar, pe moment, unicul lucru de care imi 
pasă e să-l păstrez pe Gale în viaţă. Noul șef al oa- 
menilor legii aruncă o privire spre echipa care îl 
susține. Văd, ușurată, că au chipuri familiare, sunt 
prieteni vechi din Vatră. Judecând după expresiile 
lor, poţi spune că nu savurează spectacolul. 

Purnia, una dintre ei, care ia masa cu regulari- 
tate la Sae Unsuroasa, face băţoasă un pas înainte. 

- Domnule, cred că a primit numărul de lo- 
vituri impus pentru o primă infracțiune. În afara 
cazului când sentința pronunțată de dumnea- 
voastră e moartea, care va fi dusă la indeplinire 
de plutonul de execuţie. 

- Ăsta e protocolul standard aici? întreabă co- 
mandantul Apărătorilor Păcii. 

- Da, domnule, răspunde Purnia, și mai mulți 
dintre oamenii legii dau din cap, încuviinţând. 

Sunt sigură că, de fapt, nici unul dintre ei nu 
știe, pentru că, în Vatră, ori de câte ori apare ci- 
neva cu un curcan sălbatic protocolul standard im- 
pune ca toată lumea să liciteze pentru un copan. 

- Foarte bine. Atunci ia-ţi vărul de-aici, fătuco. 
Şi, când își revine, amintește-i că data viitoare 
când mai vânează fără autorizație pe terenurile 
Capitoliului o să alcătuiesc eu insumi plutonul 
de execuţie. 

Şeful Apărătorilor Păcii șterge biciul cu mâna 
pe întreaga lungime, îimproșcându-ne cu sânge. 
Pe urmă îl strânge rapid, infășurându-l în bucle 
ordonate, și părăseşte piaţa. 

Majoritatea celorlalți Apărători se aliniază în 
spatele lui, într-o formaţie dizgraţioasă. Un mic 
grup rămâne și saltă trupul lu: Darius, prinzân- 
du-l de mâini și de picioare. Prind privirea Pur- 
niei și mimez cuvântul „mulțumesc“ înainte de 
plecarea ei. Nu-mi răspunde, dar sunt sigură 
c-a înţeles. 

- Gale! 

Mă răsucesc, şi mâinile mele incearcă, stângace, 
să-i dezlege nodurile din jurul incheieturilor. 
Cineva ne întinde un cuţit, și Peeta taie frânghule. 
Gale se prăbușește la pământ. 

- Mai bine să-l ducem imediat la mama ta, 
propune Haymitch. 

Nu există nici un fel de targă, dar bătrâna de 
la taraba cu haine ne vinde scândura care-i ser- 
vește drept tejghea. 

- Numai să nu spuneți de unde-o aveți, ne 
cere, impachetându-și în grabă restul lucrurilor. 

Cea mai mare parte a pieței s-a golit, frica fund 
mai puternică decât mila. Dar, după cele întâm- 
plate, nu-i pot reproşa nimănui nimic. 

Când reuşim să-l întindem pe Gale cu faţa-n 
jos pe scândură, n-au mai rămas decât o mână de 
oameni care să-l transporte. Haymitch, Peeta și 
doi mineri din echipa lui îl ridică. 

Leevy, o fată care stă la câteva case distanță 
de locuința mea din Filon, mă prinde de braț. 
Mama i-a ţinut fratele mai mic în viaţă anul tre- 
cut, când s-a molipsit de pojar. 

- Aveţi nevoie de ajutor ca să-l salvați? 

Ochii ei cenușii sunt plini de spaimă, dar are 
o privire hotărâtă. 

- Nu, dar poți s-ajungi la Hazelle? S-o trimiți 
la noi? o întreb. 

- Da, imi răspunde, răsucindu-se pe călcâie. 

- Leevy! strig eu. N-o lăsa să-i aducă pe copii. 

- Nu. O să rămân eu cu ei, spune fata. 

- Mulţumesc! 

Înşfac haina lui Gale și mă grăbesc să-i ajung 
din urmă pe ceilalți. 

- Pune niște zăpadă pe rana aia, îmi porun- 
cește Haymitch peste umăr. 

Îmi umplu căușul palmei și îmi apăs zăpada 
pe obraz, amorțind o parte a durerii. Ochiul stâng 
îmi lăcrimează acum puternic și, în lumina tot 
mai slabă, nu pot decât să merg pe urmele de 
cizme din fața mea. 

Pe drum îi aud pe Bristel și Thom, colegii lui 
Gale, punând cap la cap povestea celor intâm- 
plate. Gale trebuie să se fi dus acasă la Cray, așa 
cum a mai făcut de alte o sută de ori, știind că 
ii plătea intotdeauna bine pentru un curcan săl- 
batic. În loc de asta, a dat peste noul şef al Apără- 
torilor Păcu, al cărui nume trebuie să fie Romulus 
Thread, fiindcă au auzit pe cineva spunându-i ast- 
fel. Nimeni nu știe ce s-a intamplat cu Cray. A 
cumpărat votcă din Vatră chiar în dimineața asta, 
părând să fie încă la conducerea districtului, însă 
acum nu e de găsit nicăieri. Thread l-a arestat ime- 
diat pe Gale și, fiindcă stătea acolo ținând în braţe 
un curcan mort, bineînțeles că n-a putut spune 
prea multe ca să se apere. Vestea despre beleaua 
peste care dăduse s-a răspândit repede. A fost adus 
în piață, silit să-și recunoască vinovăția și con- 
damnat la biciuire, sentinţă care trebuia executată 
imediat. Când am apărut eu, primise cel puţin 
patruzeci de bice. Leșinase după vreo treizeci. 

- Noroc că n-avea la el decât curcanul, spune 
Bristel. Dac-ar fi avut tot ce aduce de obicei, ar 
fi fost mult mai rău. 

- L-a spus lui Thread că l-a găsit când cutre- 
iera prin Filon. A spus c-a sărit peste gard, și el 
l-a străpuns cu un băț. Și asta e tot o infracțiune. 
Dar, dacă ar fi știut că a fost în pădure, cu arme, 
l-ar fi omorât cu siguranţă, povestește Thom. 

- Ce s-a-ntâmplat cu Darius? întreabă Peeta. 

- După vreo douăzeci de bice, a ieșit în faţă, 
spunând că e de-ajuns. Numai ca n-a făcut-o cu 
istețime și oficial, ca Purnia. L-a înșfăcat pe Thread 
de braţ şi el l-a pocnit în cap cu coada biciului. 
Nu-l așteaptă nimic bun, zice Thom. 

- Nu sună prea bine pentru nici unul dintre 
noi, comentează Haymitch. 

Începe ninsoarea, deasă și umedă, îngreunând 
și mai mult vederea. Mă impleticesc pe aleea către 
casa mea în urma celorlalți, orientându-mă mai 
degrabă cu ajutorul auzului decât cu al văzu- 
lui. Când se deschide ușa, o lumină aurie dă cu- 
loare zăpezii. Intră în scenă mama, care mă aștepta 
fără îndoială după o zi îndelungată de inexplica- 
bilă absenţă. 

- Comandant nou, spune Haymitch și ea îi 
răspunde dând scurt din cap, ca şi cum n-ar mai 
fi nevoie de nici o altă explicaţie. 

Sunt plină de venerație, așa cum mi se întâm- 
plă întotdeauna, când o văd transformându-se 
dintr-o femeie care mă cheamă pe mine să omor 
un păianjen într-o femeie imună la spaimă. Când 
ii este adus un bolnav sau un muribund... numai 
atunci mă gândesc că mama știe cine este ea cu 
adevărat. Masa lungă din bucătărie e eliberată în 
câteva clipe, e acoperită cu o pânză albă, sterilă, 
și Gale e săltat deasupra. Mama toarnă apă dintr-un 
ceainic într-un lighean, timp în care îi cere lu: Prim 
să-i aducă leacurile din dulapul cu doctorii. Ier- 
buri uscate, tincturi și flacoane cumpărate de la 
magazin. Îi privesc mâinile, degetele ascuţite la 
vârfuri fărâmițând ceva, adăugând picături din alt- 

A A . A . 
ceva, punând totul în lighean. Inmoaie o bucată 
de pânză în lichidul fierbinte, dându-i lui Prim 
instrucțiuni ca să pregătească o a doua fiertură. 

Mama aruncă o privire spre mine. 

- Ţi-a spintecat ochiul? 

- Nu, nu e decât închis din cauza umflăturii, 
spun eu. 

- Pune mai multă zăpadă pe el, mă învață. 

Dar e evident că nu sunt o prioritate. 

- Îl poţi salva? o întreb. 

Ea păstrează tăcerea în timp ce stoarce pânza 
Şi O lasă să atârne în aer, să se răcească într-un fel. 

- Nu-ţi face griji, zice Haymitch. Înainte de 
Cray, erau biciuiți o grămadă de oameni. Îi adu- 
ceam întotdeauna la ea. 

Nu-mi amintesc vremurile de dinainte de Cray, 
când exista un comandant al Apărătonilor Păcii 
care abuza de bici. Dar mama trebuie să fi fost 
de vârsta mea și să fi lucrat încă la spițerie, impre- 
ună cu părinții ei. Probabil că avea mâni de vin- 
decătoare încă de pe-atunci. 

Începe să spele carnea mutilată de pe spatele 
lui Gale, dar o face atingându-l cu foarte mare 
delicateţe. Mi-e greață, mă simt inutilă, şi zăpada 
rămasă îmi picură din mănușă, formând o băl- 
toacă pe podea. Peeta mă așază pe un scaun și 
îmi ține o bucată de pânză umplută cu zăpadă 
proaspătă lipită de obraz. 

Haymitch le spune lui Bristel și Thom să se 
ducă acasă și il văd indesându-le monede în palmă 
inainte de plecare. 

- Nu știți ce s-a-ntâmplat cu colegul vostru 
de echipă, le spune. 

E: dau din cap și acceptă banu. 

Soseşte Hazelle, cu răsuflarea tăiată și cu obra- 
jii aprinși, cu zăpadă în păr. Fără nici un cuvânt, 
se așază pe un taburet de lângă masă, ia mâna lui 
Gale şi o duce la buze. Mama nu e conștientă nici 
măcar de prezenţa ei. A intrat intr-o lume aparte, 

care îi cuprinde numai pe ea și pe pacient și, din 
când în când, pe Prim. Nos, ceilalți, putem aștepta. 

Chiar și pentru mâinile e: experte e nevoie de 
mult timp ca să curețe rănile să pună la locul ei 
pielea zdrențuită care mai poate fi salvată, s-o ungă 
cu o alifie și să aplice bandaje lejere. Pe măsură 
ce e îndepărtat sângele, văd unde a căzut fiecare 
lovitură de bici și o simt rezonând cu singura tăie- 
tură de pe faţa mea. Îmi multiplic durerea o dată, 
de două ori, de patruzeci de ori și nu pot decat 
să sper că Gale va rămane inconștient. Dar cer 
prea mult, firește. Când ui sunt puse ultimele ban- 
daje, printre buze i se strecoară un geamăt. Ha- 
zelle îi mângâie părul şi îi șoptește ceva în timp 
ce mama și Prim caută prin rezerva lor săracă 
de calmante, de genul celor accesibile numai doc- 
torilor. Sunt greu de procurat, sunt scumpe și 
intotdeauna solicitate. Mama trebuie să le păs- 
treze pe cele mai puternice pentru cele mai cum- 
plite dureri, dar care sunt acestea? Pentru mine 
e întotdeauna cumplit când apare durerea. Dacă 
ar fi pe mana mea, toate calmantele ar dispărea 
într-o singură zi, pentru că nu sunt în stare să pri- 
vesc suferinţa. Mama incearcă să le țină pentru 
cei aflați într-adevăr pe moarte, ca să le ușureze 


plecarea din lume. 

De vreme ce Gale și-a recăpătat cunoștința, 
ele aleg o fiertură dintr-un amestec de plante me- 
dicinale, pe care o poate bea. 

- N-o să fie de-ajuns, spun eu. 

Se holbează amândouă la mine. 

- N-o să fie de-ajuns. Știu cum se simte. Aia 
abia dacă te poate scăpa de-o durere de cap. 

- O s-o amestecăm cu sirop somnifer, Katniss, 
și el o să reziste. Plantele sunt ma: mult pentru 
inflamație..., dă mama să-mi explice, cu mult calm. 

- Dă-i medicamentul! Țip la ea. Dă--l! Ori- 
cum, cine ești tu ca să hotărăști câtă durere poate 
suporta acum? 

Când îmi aude vocea, Gale incepe să se agite, 
incercând să întindă mâna spre mine. Mișcarea 
ii umple bandajele de sânge proaspăt, și printre 
buze îi scapă un sunet agonizant. 

- Luaţi-o de-aici, spune mama. 

Haymitch și Peeta mă cară literalmente afară 
din încăpere în timp ce zbier obscenităţi la adresa 
ei. Mă țintuiesc pe un pat, într-unul dintre dor- 
mitoarele pentru oaspeţi, până când incetez să 
mai lupt. 

Zac acolo, suspinând, cu lacrimile străduin- 
du-se să mi se strecoare prin deschiderea îngustă 


a ochiului, și îl aud pe Peeta povestindu-i în șoaptă 

lui Haymitch despre preşedintele Snow, despre 
revolta din Districtul 8. 

- Ea vrea să fugim cu toții, îi spune, dar, chiar 
dacă are vreo părere în privința asta, Haymitch 
nu și-o dezvăluie. 

Mama apare după o vreme și imi tratează faţa. 
Pe urmă mă ține de mână, mângâindu-mi bra- 
çul, iar Haymitch o pune le curent, istorisindu-i 
ce s-a întâmplat cu Gale. 

- Carevasăzică începe iarăși? întreabă ea. La 
fel ca inainte? 

- Așa s-ar părea, răspunde el. Cine s-ar fi gân- 
dit c-o să-l regretăm vreodată pe bătrânul Cray? 

Cray ar fi fost oricum detestat din cauza uni- 
formei pe care o purta, dar mai avea și obiceiul 
de a-și folosi banii pentru a momi în patul lui 
femei tinere și infometate, ceea ce a dezgustat în- 
tregul district. În momentele cu adevărat grele, 
cele mai înfometate femei se adunau la ușa lui 
la căderea nopţii, concurând pentru șansa de a-și 
vinde trupul, câștigând astfel câțiva bănuți pen- 
tru hrana familiilor lor. Dacă aș fi fost mai mare 
când a murit tata, aș fi putut ajunge printre ele. 
În schimb, am învățat să vânez. 

Nu știu exact la ce se referă mama spunând 
Că va incepe iarăși, dar sunt prea furioasă și prea 
îndurerată ca să-ntreb. Înregistrez totuși ideea 

intoarcerii unor vremuri mai rele, fiindcă sar din 
pat când aud soneria. Cine ar putea fi, la ora asta 
din noapte? Nu există decât un singur răspuns. 
Apărătorii Păcu. 

- Nu-l pot lua, spun. 

- S-ar putea să fi venit după tine, imi reamin- 
teşte Haymitch. 

- Sau după tine, zic eu. 

- Nu e casa mea, subliniază el. Dar mă duc 
să deschid. 

- Nu, mă duc eu, spune mama, cu voce scăzută. 

Însă ne ducem cu toții, urmând-o de-a lungul 
coridorului către țârâitul insistent al soneriei. 
Când deschide, nu dăm cu ochii de un detașa- 
ment de Apărători ai Păcii, ci de o singură siluetă 
pudrată cu zăpadă. Madge. Îmi întinde o cutie 
de carton, mică şi umedă. 

- Folosește astea pentru prietenul tău, mă 
indeamnă. 

Ridic capacul, dând la iveală o jumătate de 
duzină de fiole cu un lichid limpede. 

- Sunt ale mamei. A spus că le pot lua. Folo- 
sește-le, te rog. 

Fuge inapoi, în viscol, inainte de a o putea opri. 

- Fată nebună, bombăne Haymitch când in- 
trăm după mama în bucătărie. 

Am avut dreptate, indiferent ce i-ar fi admı- 
nistrat mama lui Gale, nu e de ajuns. Scrâșnește 
din dinți, și pielea ii lucește de sudoare. Ea umple 
o seringă cu lichidul transparent dintr-o fiolă şi 
i-l injectează în braț. Chipul lui incepe să se re- 
laxeze aproape instantaneu. 

- Ce-i chestia asta? intreabă Peeta. 

- E de la Capitoliu. Se numește morfină, răs- 
punde mama. 

- Nici măcar nu ştiam că Madge il cunoaște 
pe Gale, spune Peeta. 

- Obișnuiam să-i vindem fragi, ii explic eu, 
aproape furioasă. 

Totuși, de ce m-am înfuriat? Cu siguranţă nu 
fiindcă a adus medicamentul. 

- Probabil ei îi plac la nebunie, zice Haymitch. 

Asta mă enervează. Aluzia că intre Gale şi 
Madge ar fi ceva. Și nu-mi place. 

- E prietena mea. 

E tot ce spun. 

Acum, când Gale a adormit datorită calman- 
tului, toată lumea pare să-și piardă puterile. Prim 
ne convinge să mâncăm cu toții puţină tocană 
cu pâine. Lui Hazelle i se oferă o cameră, dar tre- 
buie să se-ntoarcă la ceilalți copii. Atat Haymitch, 
cât şi Peeta vor să mai stea, dar mama îi trimite 
acasă, la culcare. Ştie că n-are rost să-ncerce același 

lucru cu mine, așa că mă lasă să am grijă de Gale 
cât se odihnesc ea şi Prim. 

Rămasă singură cu el în bucătărie, mă așez pe 
taburetul lui Hazelle, ţinandu-l de mână. După 
o vreme, degetele mele îi descoperă fața. Îi ating 
părți pe care n-am avut ocazia să le ating până 
atunci. Sprâncenele dese și negre, curba obrajlor, 
adâncitura de la baza gâtului. Îi urmăresc contu- 
rul bărbii mijite pe maxilare și, în cele din urmă, 
găsesc drumul către buze. Moi și pline, ușor cră- 
pate. Răsuflarea lui îmi încălzește pielea înghețată. 

Oare toți părem mai tineri în somn? Pentru 
că, în clipa asta, ar putea fi băiatul peste care am 
dat în pădure cu ani în urmă, băiatul care m-a 
acuzat că fur din capcanele lui. Ce mai pereche 
eram - orfani de tată, înspăimântați, dar și hotă- 
râți, cu înverșunare, să ne păstrăm familiile in 
viaţă. Disperaţi, insă, incepând din ziua aceea, 
niciodată singuri, fiindcă ne găsiserăm unul pe 
celălalt. Mă gândesc la sute de astfel de momente 
din pădure, la după-amiezile când trândăveam 
la pescuit, la ziua în care l-am învățat să înoate, la 
cea în care mi-am scrântit genunchiul, și el m-a 
cărat până acasă. Contam unul pe celălalt, ne 
păzeam unul altuia spatele, ne impuneam unul 


altuia să fim curajoși. 

Pentru prima oară, inversez în gând poziţiile 
noastre. Mă imaginez privindu-l pe Gale oferin- 
du-se voluntar ca să-l salveze de Rory de extra- 
gere, fiind smuls din viața mea, devenind iubitul 
unei fete stranii ca să rămână în viață, apoi intor- 
cându-se acasă impreună cu ea. Trăind în veci- 
nătatea ei. Promițând s-o ia de nevastă. 

Ura faţă de el, față de fata-fantomă, față de toți 
şi toate e atât de reală și de instantanee încât mă 
sufocă. Gale e al meu. Eu sunt a lui. Orice alt- 
ceva e de neconceput. De ce a fost nevoie să fie 
aproape omorât în bătaie ca să-mi dau seama? 

Pentru că sunt egoistă. Sunt lașă. Sunt genul 
de fată care, atunci când ar putea fi într-adevăr de 
folos, o rupe la fugă ca să rămână în viaţă și îi 
lasă pe cei care n-o pot urma să sufere și să moară. 
Cu fata asta s-a întâlnit Gale azi, in pădure. 

Nu-i de mirare că am câștigat Jocurile. Nici 
o persoană decentă nu le câștigă vreodată. 

L-ai salvat pe Peeta, imi spun, fără convingere. 

Dar pun la indoială până și asta. Știam foarte 
bine că viaţa mea în Districtul 12 ar fi fost de ne- 
trăit dacă il lăsam pe băiatul ăsta să moară. 

Îmi odihnesc capul pe marginea mesei, copleșită 
de repulsie faţă de mine insămi. Dorindu-mi să fi 
murit în arenă. Dorindu-mi ca Seneca Crane să mă 

fi făcut fărâme, așa cum spunea președintele Snow 
că ar fi trebuit, când am arătat fructele otrăvite. 

Fructele. Îmi dau seama că în acel pumn de 
bobiţe otrăvite se află răspunsul la intrebarea cum 
sunt. Dacă le-am arătat publicului ca să-l salvez 
pe Peeta fiindcă știam că toată lumea m-ar fi oco- 
lit după ce m-aș fi intors acasă fără el, atunci sunt 
vrednică de dispreț. Dacă am făcut-o fiindcă-l 1u- 
beam, sunt totuși egoistă, deşi pot fi iertată. lar 
dacă am vrut să sfidez Capitoliul, sunt un om de 
valoare. Necazul e că nu știu exact ce s-a petre- 
cut în mintea mea în clipele alea. 

E posibil ca oamenii din Districte să aibă drep- 
tate? Să fi fost un act de rebeliune, chiar dacă a 
fost inconştient? Pentru că undeva, în adâncul 
fiinţei mele, știu că nu e suficient să fug, salvând 
viaţa mea, a rudelor sau a prietenilor. Chiar dacă 
aș putea. N-aș rezolva nimic. ÎN-aș putea suporta 
ca oamenii să fie făcuți să sufere, aşa cum s-a în- 
tâmplat azi cu Gale. 

Viața din Districtul 12 nu e, de fapt, prea di- 
ferită de viaţa din arenă. La un moment dat, tre- 
buie să nu mai fugi, să te răsucești pe călcâie și 
să infrunțui pe oricine iți doreşte moartea. Par- 
tea dificilă e să găsești curajul de a o face. Ei, pen- 
tru Gale nu e greu. El s-a născut rebel. Eu sunt 
cea care face un plan de evadare. 

- Îmi pare atât de rău, șoptesc. 

Mă aplec și îl sărut. 

Pleoapele i se zbat și mă privește prin ceața 
narcoticelor. 

- Salut, Catnip. 

- Salut, Gale. 

- Credeam c-ai plecat deja, spune el. 

Opțiunile mele sunt simple. Pot muri in pă- 
dure, ca o pradă hăituită, sau pot muri aici, ală- 
turi de Gale. 

- Nu plec nicăieri. Am de gând să rămân lo- 
cului şi să stârnesc o droaie de necazuri. 

- Și eu, zice Gale. 

Reușește să zâmbească inainte ca medicamen- 
tele să-l atragă inapoi, in puterea lor. 


Cineva mă zgâlțâie de umăr și îmi îndrept spa- 
tele. Am adormit cu capul pe masă. Pânza albă 
şi-a imprimat cutele pe obrazul meu nevătămat. 
Celălalt obraz, cel care a primit lovitura biciului 
lui Thread, zvâcnește dureros. Gale e rupt de 
lume, dar degetele lui sunt incleștate de ale mele. 
Simt miros de pâine proaspătă și imi intorc gâtul 
înțepenit, dând cu ochii de Peeta, care mă fixează 


167 


cu o expresie atât de tristă. Simt că ne privește 
de ceva vreme. 

- Du-te sus să te culci, Katniss. Am eu grijă 
de el acum. 

- Peeta. În legătură cu ceea ce am spus ieri, 
despre fugă..., incep eu. 

- Știu, răspunde el. Nu e nimic de explicat. 

Văd franzelele de pe masă în lumina palidă, 
fulguită, a dimineții. Umbrele vinețui de sub ochii 
lui. Mă întreb dacă a dormit vreun pic. N-avea 
cum să doarmă prea mult. Îmi aduc aminte cum 
a acceptat ieri să fugă cu mine, cum a ieșit În faţă, 
alături de mine, ca să-l apere pe Gale, mă gân- 
desc la dispoziția necondiționată de a-și lega soarta 
de a mea când eu îi dau atât de puţin în schimb. 
Indiferent ce-aș face, rănesc pe cineva. 

- Peeta... 

- Du-te odată să te culci, OK? 

Orbecăiesc în susul treptelor, mă strecor sub 
pături și adorm imediat. La un moment dat, in 
visele mele pătrunde Clove, fata din Districtul 
Doi. Mă hăituiește, mă țintuiește la pământ și 
scoate un cuţit ca să-mi taie faţa. Sapă adânc în 
obrazul meu, făcând o deschidere largă. Pe urmă 
incepe să se transforme, fața 1 se lungește într-un 
bot, din piele îi răsar firele unei blăni intunecate, 
unghiile îi cresc, transformându-se în gheare lungi, 

dar ochii îi rămân neschimbați. Devine o ver- 
siune mutantă a ei înseși, acea creație a Capito- 
liului, asemănătoare unui lup, care ne-a terorizat 
în ultima noapte din arenă. Își azvârle capul pe 
spate și sloboade un urlet prelung, nepământesc, 
preluat de ceilalti mutanți din preajmă. Clove 
incepe să lingă sângele care îmi curge din rană 
și fiecare atingere a limbii ei imi provoacă un nou 
val de durere. Scot un țipăt sugrumat și mă tre- 
zesc cu o tresărire, asudând și tremurând în ace- 
laşi timp. Îmi duc mâna la obrazul vătămat și îmi 
aduc aminte că rana nu mi-a fost făcută de Clove, 
ci de Thread. Aş vrea să fi fost Peeta aici, să mă 
ia în braţe, dar mă dezmeticesc și îmi dau seama 
că n-ar trebui să-mi mai doresc asta niciodată. 
L-am ales pe Gale, am ales revolta, iar viitorul 
alături de Peeta e planul Capitoliului, nu al meu. 

Umflătura din jurul ochiului a început să mi 
se retragă și il pot deschide puţin. Dau deoparte 
draperiile și văd că ninsoarea s-a transformat 
intr-un viscol în toată puterea cuvântului. Totul 
e alb, şi urletul vântului: seamănă izbitor de mult 
cu al mutanților. 

Îi urez bun venit viscolului, cu vânturile lui 
puternice și cu ninsoarea deasă, invârtejită. Ar 
putea fi suficient ca să-i ţină departe de ușa mea 
pe adevărații lupi, numiţi și Apărători ai Păcii. 


169 


Cateva zile de gândire. Cu Gale, Peeta și Hay- 
mitch la-ndemână. Viscolul ăsta e mană cerească. 

Înainte de a cobori din camera mea ca să în- 
frunt această nouă viaţă, imi ofer totuși un timp 
în care să meditez la posibilele urmări. Ieri eram 
pregătită să mă indrept spre inima ținuturilor săl- 
batice, în toiul iernii, impreună cu toți cei dragi, 
eventualitatea de a fi urmăriți de Capitoliu fiind 
extrem de reală. O aventură primejdioasă, în cel 
mai bun caz. Dar acum mă angajez în ceva incă 
și mai riscat. Lupta împotriva Capitoliului garan- 
tează răzbunarea lui rapidă. Trebuie să accept fap- 
tul că aș putea fi arestată în orice clipă. Va fi o 
bătaie în ușă, aidoma celei din noaptea trecută, 
apoi un detașament de Apărători ai Păcii mă va 
târi de-acasă. Ar putea urma tortura. Mutilarea. 
Un glonţ în ţeastă în piața orașului, dacă voi fi 
destul de norocoasă ca să-l primesc cât mai repede. 
Capitoliul nu are limite când e vorba să născo- 
cească noi moduri de a ucide. Îmi imaginez toate 
astea şi sunt îngrozită, dar trebuie să recunosc: 
stăteau oricum la pândă în adâncurile minții mele. 
Am fost tribut în timpul Jocurilor. Am fost ame- 
nințată de președinte. Am primit o lovitură de 
bici peste obraz. Sunt deja o țintă. 

Acum vine partea cea mai grea. Trebuie să in- 
frunt ideea că familia și prietenii mei mi-ar putea 

impărtăși soarta. Prim. E suficient să mă gândesc 
la ea și hotărârea mi se spulberă cu desăvârșire. 
Datoria mea e s-o apăr. Îmi trag pătura peste cap, 
ȘI respiraţia mi se accelerează într-o asemenea 
măsură incât rămân fără oxigen și, sufocându-mă, 
caut O gură de aer. Nu pot lăsa Capitoliul să-i facă 
rău lui Prim. 

ȘI apoi mă izbește adevărul. A făcut-o deja. I-a 
ucis tatăl în minele alea dărăpănate. N-a mișcat 
nici un deget când era aproape moartă de foame. 
A ales-o drept tribut, apoi a obligat-o să-și pri- 
vească sora luptându-se pe viață și pe moarte în 
timpul Jocurilor. A fost rănită mult mai rău decât 
eram eu la vârsta de doisprezece ani. Dar până 
Și asta păleşte in comparaţie cu viaţa lui Rue. 

Arunc pătura și trag în piept aerul rece stre- 
curat prin imbinarea dintre geamuri. 

Prim... Rue... nu sunt ele insele motivul pen- 
tru care incerc să lupt? Pentru că tot ceea ce li 
s-a făcut este atât de răuvoitor, atât de nejustifi- 
cat, atât de diabolic încât nu-mi lasă nici o altă 
opțiune? Pentru că nimeni n-are dreptul să le tra- 
teze aşa cum au fost tratate? 

Da. De asta trebuie să-mi: aduc aminte când 
frica amenință să mă ia în stăpânire. Indiferent 
ce va fi silit să indure oricare dintre noi, ceea ce 
am de gând să fac e pentru ele. E prea târziu ca 

s-o mai ajut pe Rue, dar poate nu e prea târziu 
pentru cele cinci fețișoare care și-au ridicat ochii 
spre mine din piața Districtului 11. Nu e prea 
târziu pentru Rory, Vick şi Posy. Nu e prea tår- 
ziu pentru Prim. 

Gale are dreptate. Dacă oamenii ar avea curaj, 
asta ar putea fi o șansă. Are dreptate și cand spune 
că, de vreme ce eu sunt cea care a pus totul în 
mișcare, aș putea face atât de multe. Deși n-am 
idee ce anume. Dar decizia de a nu fugi e un prim 
pas de o importanță crucială. 

Fac un duş și, în dimineaţa asta, creierul meu 
nu alcătuiește o listă a proviziilor necesare în săl- 
bătucie, ci încearcă să-și dea seama cum a fost or- 
ganizată revolta din Districtul 8. Atât de mulți, 
sfidând atât de evident Capitoliul. A fost pusă 
la cale sau a izbucnit, pur și simplu, după ani 
intregi de ură și de resentimente? Cum am putea 
face acelaşi lucru aici? Oare oamenii din distric- 
tul nostru ni s-ar alătura s-au și-ar încuia ușile? Ieri, 
după biciuirea lui Gale, piața s-a golit atat de re- 
pede. Dar n-a fost oare din cauză că ne simțim 
cu toții atât de neputincioși și n-avem idee ce e 
de făcut? Ne trebuie cineva care să ne indrume 
Și să ne asigure că revolta e posibilă. Nu mă gân- 
desc că acea persoană sunt eu. Poate am fost ca- 
talizatorul revoltei, dar un lider trebuie să fie un 

om cu putere de convingere, iar eu abia dacă mă 
pot convinge pe mine insămi. Un om de un curaj 
neabătut, iar eu încă mă mai străduiesc să mi-l 
găsesc. Un om care să vorbească limpede și eloc- 
vent, iar eu devin atât de uşor incoerentă. 

Cuvintele. Mă gândesc la cuvinte şi mă gån- 
desc la Peeta. Cum adoptă oamenii tot ce spune 
el. Pariez că, dacă vrea, el poate pune mulțimea 
in mișcare. Va găsi ce să spună. Dar sunt sigură 
că ideea asta nu i-a trecut niciodată prin minte. 

La parter le găsesc pe mama și pe Prim ocu- 
pându-se de un Gale docil. Îmi dau seama, după 
expresia feței lui, că efectul medicamentului e pe 
sfârșite. Îmi fac curaj pentru o nouă înfruntare, 
dar incerc să-mi păstrez calmul vocii. 

- Nu-i poţi face incă o injecție? 

- O să i-o fac, dacă va fi necesar. Ne-am gân- 
dit să încercăm mai întâi haina-de-zăpadă, imi 
răspunde mama. 

I-a îndepărtat bandajele. Fierbinţeala radiată 
de spatele lui e practic vizibilă. Mama intinde o 
pânză curată peste carnea inflamată și face un 
semn din cap către Prim. 

Sora mea se apropie, agitând ceea ce pare să 
fie un vas cu zăpadă. Dar are o tentă verde des- 
chis și răspândește o mireasmă dulce, pătrunză- 
toare. Haina-de-zăpadă. Aproape că aud sfârâitul 

pielu chinuite la contactul cu amestecul acela. 
Pleoapele lui Gale flutură și ochii i se deschid, 
uluiți, apoi lasă să-i scape un suspin de ușurare. 

- E un noroc c-avem zăpadă, spune mama. 

Mă gândesc ce trebuie să-nsemne refacerea după 
o biciuire în miezul verii, cu arşița mistuitoare 
și cu apa călduţă de la robinet. 

- Ce ai fi făcut dacă acum era vară? întreb. 

Între sprâncenele mamei apare o cută când 
se încruntă. 

- Aş fi incercat să ţin muștele departe. 

Ideea imi intoarce stomacul pe dos. Ea umple 
O batistă cu amestecul numit haina-de-zăpadă și 
mi-o așază pe rana de pe obraz. Durerea se re- 
trage brusc. E răceala zăpezii, da, dar, indiferent 
ce sucuri de plante o fi adăugat mama, ameste- 
cul lor amorțeşte, de asemenea, locul. 

- Oh. E minunat! De ce nu i-ai pus asta 
azi-noapte? 

- Trebuia să i se liniştească mai întâi rana, 
spune ea. 

Nu ştiu exact ce inseamnă asta, dar, atâta vre- 
me cât dă rezultate, cine sunt eu ca s-o iau la în- 
trebări? Mama știe ce face. Simt impunsătura 
remușcării pentru ziua de ieri, pentru lucrurile 
cumplite pe care i le-am strigat în timp ce Peeta 
şi Haymitch mă trăgeau afară din bucătărie. 

- Îmi pare rău c-am ţipat ieri la tine. 

- Am auzit şi mai rele, spune ea. Ai văzut cum 
sunt oamenii când cineva iubit e în suferință. 

Cineva pe care-l iubesc. Cuvintele îmi amor- 
tesc limba de parcă ar fi împachetată în hai- 
na-de-zăpadă. Îl iubesc pe Gale, firește. Dar la ce 
fel de dragoste se referă ea? Ce vreau eu să spun 
când susțin că îl iubesc pe Gale? Nu știu. L-am 
sărutat noaptea trecută, într-un moment când 
emoțiile mele erau atât de intense. Dar sunt sin- 
gură că el nu-și amintește. Sau o fi ținând minte? 
Sper că nu. Fiindcă altminteri totul s-ar complica 
mai tare și eu chiar nu mă pot gândi la sărutări 
când am de aţâţat o revoltă. Scutur uşor din cap, 
ca să-mi limpezesc gândurile. 

- Unde e Peeta? 

- A plecat când te-a auzit foindu-te. Nu vrea 
să-și lase casa nesupravegheată pe timpul vifor- 
niței, spune mama. 

- O fi ajuns cu bine? intreb eu. 

Pe viscol te poți rătăci după câțiva metri, cu- 
treierând pe lângă drum, neștiut de nimeni. 

- De ce nu-i dai un telefon ca să te convingi? 
zice ea. 

Mă duc în birou, încăperea pe care am evitat-o 
într-o foarte mare măsură după întâlnirea cu 

președintele Snow, și formez numărul lui Peeta. 
Răspunde după ce telefonul sună de câteva ori. 

- Salut! Voiam să mă asigur c-ai ajuns cu 
bine, spun. 

- Katniss, stau la trei case distanță de tine, 
răspunde el. 

- Ştiu, dar cu vremea asta şi cu tot restul... 

- Ei, sunt bine. Îţi mulțumesc de grijă. 

Urmează o pauză îndelungată. 

- Ce face Gale? 

- E bine. Mama și Prim ui pun acum hai- 
na-de-zăpadă, îi povestesc eu. 

- Și fața ta? se interesează el. 

- Am primit şi eu ceva zăpadă, îi spun. L-ai 
văzut azi pe Haymitch? 

- Am trecut pe la el. E beat mort. Dar i-am 
făcut focul și i-am lăsat niște pâine. 

- Voiam să vorbesc cu... cu voi amândoi. 

Nu îndrăznesc să spun mai multe, aici, la te- 
lefonul meu, care e cu siguranță urmărit. 

- Probabil va trebui s-aştepți până se do- 
moleşte vremea, zice el. Oricum, până atunci n-o 
să se-ntâmple mai nimic. 

- Da, mai nimic, încuviințez eu. 

E nevoie de două zile ca să se liniştească vis- 
colul, care a lăsat în urma lui troiene mai înalte 
decât mine. Mai e nevoie de încă o zi ca să fie 

făcută o potecă din Cartierul Învingătorilor până 
in piață. În timpul ăsta ajut la îngrijirea lui Gale, 
imi aplic haina-de-zăpadă pe obraz, incerc să-mi 
amintesc tot ce pot despre revolta din Districtul 
8, pentru cazul că ne-ar putea fi de folos. Umflă- 
tura de pe față mi se retrage, lăsându-mă cu o 
rană pe cale de vindecare, care imi dă mâncărimi, 
şi cu un ochi foarte vânăt. Dar, imediat ce se ivește 
prima ocazie, îl sun pe Peeta și-l întreb dacă vrea 
să meargă cu mine în oraş. 

Îl trezim pe Haymitch și-l târâm după noi. 
El se plânge, dar mai puţin decât de obicei. Știm 
cu toții că trebuie să stăm de vorbă despre cele 
întâmplate și că nicăieri nu poate fi atât de pe- 
riculos ca în casele noastre. De fapt, nu scoatem 
nici o vorbă înainte de a lăsa bine în urmă Car- 
tierul Învingătorilor. Eu îmi petrec timpul stu- 
diind mormanele de zăpadă inalte de trei metri 
de pe ambele părți ale potecii înguste, întrebân- 
du-mă dacă nu se vor prăvăli peste noi. 

În cele din urmă, Haymitch rupe tăcerea. 

- Deci plecăm cu toții în marele necunoscut, 
nu-i aşa? mă întreabă. 

- Nu, spun eu. Nu ma: plecăm. 

- Ai văzut care sunt hibele planului, nu-i așa, 
iubito? Ceva idei noi? 

- Vreau să stârnesc o revoltă. 

Haymitch se mulțumește să râdă. Nu e un râs 
răutăcios, ceea ce mi se pare cu atât mai supără- 
tor. Demonstrează că nici măcar nu mă poate 
lua în serios. 

— Ei, eu mă duc să beau ceva. Să mă ţii totuși 
la curent cu rezultatele obținute, zice el. 

- Atunci care e planul tău? ripostez, scul- 
pând cuvintele. 

- Planul meu e să ne asigurăm că totul merge 
perfect în privința nunţii voastre, răspunde Hay- 
mitch. Am sunat și am reprogramat ședința foto, 
fără să dau prea multe amănunte. 

- Tu nici măcar n-ai telefon, zic eu. 

- Effie a rezolvat asta, îmi explică el. Ştii că 
m-a intrebat dacă mi-ar plăcea să te conduc la 
altar? l-am spus că e cu atât mai bine cu cât se 
intâmplă mai curând. 

- Haymutch! 

Aud cum mi se strecoară în voce tonul rugător. 

- Katniss! El îmi imită intonația. N-o să țină. 

Amuţim când trece pe langă noi o echipă de 
bărbați cu lopeţi, mergând spre Cartierul Învin- 
gătorilor. Sper să poată face ceva in privința mor- 
manelor de trei metri. Când se îndepărtează destul 
de mult ca să nu poată trage cu urechea, deja 
ne aflăm mult prea aproape de piaţă. Intrăm și 
ne oprim toți în acelaşi timp. 

Cât ține viscolului n-o să se întâmple mai 
nimic. În privinţa asta, eu şi Peeta am fost de 
acord. Dar nici că ne-am fi putut înșela mai mult. 
Piața a fost transformată. De acoperișul clădirii 
Justiţiei atârnă un stindard imens, cu stema Pa- 
nemului. Pe pavajul bine curățat mărșăluiesc 
Apărători ai Păcu, in uniforme de un alb imacu- 
lat. Alții sunt înșiraţi pe acoperișuri, în cuibu- 
rile de mitraliere. Dar cel mai descurajant lucru 
e șirul noilor construcții = un stâlp oficial pentru 
biciuire, mai mulți butuci și o spânzurătoare - 
ridicate în centrul pieței. 

- Thread lucrează repede, spune Haymitch. 

Văd izbucnind un foc, cu câteva străzi mai 
incolo de piață. Nu e nevoie s-o spună nici unul 
dintre noi. Ceea ce explodează fumegând nu 
poate fi decât Vatra. Mă gândesc la Sae Unsu- 
roasa, la Ripper, la toți prietenii mei care Își câș- 
tigau acolo traiul. 

- Haymiutch, crezi că mai era cineva înăuntru... 

Nu reuşesc să-mi inchei fraza. 

- Nu, sunt prea inteligenți pentru asta. Și tu 
ai fi, dacă ai fi stat mai mult prin preajmă, zice 
el. Ei, mai bine m-aș duce să văd de cât spirt me- 
dicinal se poate lipsi spițerul. 

Traversează piața târşâindu-și picioarele, și eu 
mă uit la Peeta. 

- Pentru ce-i trebuie? 

Apoi îmi dau seama care e răspunsul. 

- Nu-l putem lăsa să-l bea. O să-și găsească 
moartea sau o să orbească, în cel mai bun caz. 
Am pus deoparte niște votcă acasă. 

- Și eu. Poate o să-i ajungă până reușește Rip- 
per să se apuce din nou de afaceri, spune Peeta. 
Trebuie să văd ce fac ai mei. 

- Eu trebuie să mă duc la Hazelle. 

Sunt îngrijorată. Credeam c-o să apară la ușa 
noastră imediat după curățarea zăpezii, dar n-a 
dat nici un semn de viaţă. 

- Vin și eu. Trec pe la brutărie în drum spre 
casă, spune Peeta. 

- Mulţumesc. 

Gândindu-mă ce aș putea găsi, mă cuprinde 
brusc spaima. 

Străzile sunt aproape pustii, ceea ce n-ar fi atât 
de neobişnuit la ora asta a zilei, dacă adulții ar 
fi în mină, iar copiii la școală. Dar nu sunt. Văd 
feţe privindu-ne pe furiș de dincolo de pragurile 
ușilor și prin crăpăturile obloanelor. 

O revoltă, îmi spun. Ce idioată sunt. Planul 
nostru a fost de la inceput conceput defectuos, 
dar atât eu, cât și Gale am fost prea orbi ca s-o 
vedem. O revoltă implică încălcarea legii, contes- 
tarea autorității. Noi am făcut asta toată viaţa sau 

au făcut-o familiile noastre. Am trăit din braco- 
naj şi din negoţul pe piața neagră, am luat Ca- 
pitoliul în râs în pădure. Dar, pentru majoritatea 
oamenilor din Districtul 12, un drum până în 
Vatră, ca să cumpere ceva, e un risc prea mare. 
lar eu mă aştept să se adune în piaţă, cu cărămizi 
și torţe? Până și apariţia mea și a lui Peeta e sufi- 
cientă ca să-și ia copiii de lângă ferestre și să tragă 
bine draperiile. 

O găsim pe Hazelle acasă, ingrijind-o pe Posy 
care e foarte bolnavă. Recunosc petele specifice 
pojarului. 

- N-am putut să plec de lângă ea, ne spune. 
Știam că Gale e pe cele mai bune mâini cu putință. 

- Desigur. Se simte mult mai bine. Mama spune 
c-o să se-ntoarcă-n mină peste două săptămâni. 

- Oricum s-ar putea să n-o deschidă până 
atunci, zice Hazelle. Se zvoneşte că e închisă până 
la noi dispoziţii. 

Aruncă o privire nervoasă spre albia ei goală. 

- Și tu ai încetat lucrul? o întreb. 

- Oficial nu. Dar toată lumea se teme acum 
să apeleze la mine. 

- Poate e din cauza zăpezii, spune Peeta. 

- Nu, Rory a făcut un scurt tur în dimineaţa 
asta. După cum s-ar părea, nu e nimic de spălat, 
răspunde ea. 

Rory își infășoară braţele în jurul ei. 

- O să ne descurcăm. 

Scot un pumn de bani din buzunar și îi las 
pe masă. 

- Mama o să trimită ceva pentru Posy. 

După ce ieşim, mă intorc spre Peeta. 

- Tu du-te inapoi. Eu vreau să fac o plimbare 
prin preajma Vetrei. 

- Vin cu tine, spune el. 

- Nu, te-am târât deja în destule necazuri. 

- Și evitarea unei plimbări pe lângă Vatră... 
o să-mi rezolve toate problemele? 

Zâmbeşte și mă ia de mână. Ne învârtim im- 
preună pe străzile din Filon, până ce ajungem 
lângă clădirea în flăcări. Nu s-au ostenit nici mă- 
car să lase niște Apărători ai Păcii în jurul ei. Sunt 
siguri că n-o să incerce nimeni s-o salveze. 

Căldura focului topește zăpada din jur, și peste 
ghete mi se prelinge un firicel de lichid negru. 

- Ăsta e praf de cărbune, spun, din vremu- 
rile de demult. 

Era în toate crăpăturile. Încastrat în scându- 
rile podelei. E uimitor că locul ăsta n-a sărit în 
aer până acum. 

- Vreau să văd ce e cu Sae Unsuroasa. 

- Nu azi, Katniss. Nu cred că-i suntem cuiva 
de vreun ajutor dacă-i facem o vizită, zice Peeta. 

Ne intoarcem în piață. Cumpăr niște prăjituri 
de la tatăl lui Peeta, în timp ce ei doi pălăvrăgesc 
despre vreme. Nici unul nu pomenește de instru- 
mentele amenințătoare de tortură aflate la numai 
câțiva metri de ușa din față. Ultimul lucru pe 
care-l observ când părăsim piaţa e că nu recunosc 
nici măcar unul dintre chipurile Apărătonilor Păcii. 

Pe măsura trecerii zilelor, lucrurile merg din 
rău în mai rău. Minele rămân închise două săptă- 
mâni, timp în care jumătate din Districtul 12 
rabdă de foame. Numărul copiilor care se înscriu 
pentru tesere crește vertiginos, dar adesea nu își 
primesc grânele. Lipsa alimentelor îi face până 
şi pe aceia care au bani să se întoarcă de la maga- 
zine cu mâinile goale. Când se redeschid minele, 
salariile sunt micșorate, orele de lucru sporesc, oa- 
menii sunt trimiși în locuri de muncă strigător 
la cer de periculoase. Mâncarea promisă pentru 
Ziua Pachetelor, așteptată cu nerăbdare, sosește 
gata alterată și atacată de rozătoare. Noile mași- 
nării ale torturii instalate din piață funcționează 
din plin, oamenii fiind târâți către ele și pedepsiți 
pentru infracțiuni atât de multă vreme trecute 
cu vederea încât au uitat că sunt ilegale. 

Gale se întoarce acasă fără să mai vorbim de- 
spre revoltă. Dar nu pot să nu mă gândesc că 
tot ce vede îi va întări hotărârea de a riposta. 

Greutățile din mină, trupurile torturate din piață, 
foamea întipărită pe fețele membrilor familiei 
sale. Rory s-a înscris pentru tesere, lucru despre 
care Gale nu poate suporta nici măcar să vor- 
bească, dar tot nu e de ajuns acum, când alimen- 
tele nu sunt întotdeauna disponibile, și preţul lor 
creşte întruna. 

Singurul lucru bun e faptul că îl conving pe 
Haymitch s-o angajeze pe Hazelle ca menajeră, 
ceea ce aduce niște bani în plus pentru ea și imbu- 
nătățirea stilului lui de viață. E ciudat să intru 
în casa lui și s-o găsesc curată, cu mâncare caldă 
pe sobă. El abia dacă bagă de seamă, fiindcă duce 
o luptă întru totul diferită. Eu și Peeta am încer- 
cat să raționalizăm alcoolul pe care-l aveam, dar 
e pe terminate, și ultima dată când am văzut-o 
pe Ripper era în butuci. 

Ori de câte ori trec pe stradă mă simt o paria. 
În public mă evită acum toată lumea, dar acasă 
nu duc lipsă de companie. Bolnavii și răniții sunt 
depuși în flux constant pe masa din bucătărie, 
în faţa mamei, care a încetat de mult să mai ceară 
plată pentru serviciile ei. Însă rezervele de lea- 
curi i se împuţinează și în curând nu-și va mai 
putea trata pacienţii decât cu zăpadă. 

Pădurea e un loc interzis, fireşte. Nici măcar 
Gale nu mai contestă asta. Dar, într-o bună 

dimineaţă, eu o fac. Și pe sub gard nu mă fac să 
mă strecor nici casa plină de bolnavi şi de mu- 
ribunzi, nici spinările sângerânde, nici copiii cu 
feţe supte, nici răsunetul cizmelor în marș, nici 
sărăcia omniprezentă. O face lada cu rochii de 
mireasă sosită intr-o noapte, alături de un bilet 
prin care Effie mă anunţă că au fost aprobate de 
președintele Snow in persoană. 

Nunta. Are într-adevăr de gând s-o facă? Ce 
iși închipuie rațiunea lui distorsionată c-o să 
obțină astfel? E în folosul locuitorilor Capito- 
ului? Li s-a promis o nuntă, vor primi o nuntă. 
Și pe urmă ne va ucide? Ca lecție pentru dis- 
tricte? Nu știu. Totul mi se pare lipsit de sens. 
Mă sucesc și mă răsucesc în pat până când nu 
mai pot suporta. Trebuie să ies de-aici. Măcar 
pentru câteva ore. 

Mâinile mele cotrobăiesc prin dulap până 
când găsesc echipamentul etanș de iarnă făcut de 
Cinna pentru momentele de relaxare din Tur- 
neul Triumfal. Cizme impermeabile, un costum 
de schi care mă acoperă din cap până-n călcâie, 
mănuși termice. Ador vechiul meu costum de 
vânătoare, dar aceste haine de înaltă tehnolo- 
gie sunt mult mai potrivite pentru drumeţia pe 
care am de gând s-o fac astăzi. Cobor scările în 
vârful picioarelor, imi umplu sacul de vânătoare 

cu de-ale gurii şi mă furișez afară din casă. Mă 
strecor pe străzi lăturalnice și pe alei dosnice, 
indreptându-mă către acel punct slab al gardu- 
lui aflat cel mai aproape de măcelăria lui Rooba. 
Drumul ăsta e traversat de mulți lucrători în 
drum spre mină, așa că zăpada e ciuruită de 
urme. Ale mele vor trece neobservate. În ciuda 
tuturor noilor măsuri de securitate. Thread dă 
foarte puțină atenţie gardului, simțind probabil 
că frigul şi animalele sălbatice sunt suficiente 
ca să ţină pe toată lumea în siguranţa din in- 
terior. Chiar și așa, odată ce ajung sub gardul 
de plasă îmi acopăr urmele până când mi le 
ascund copacii. 

Abia se crapă de ziuă când imi recuperez un 
arc şi setul lui de săgeți și incep să-mi croiesc o 
potecă prin zăpada troienită din pădure. Din- 
tr-un anumit motiv, sunt hotărâtă să ajung la lac. 
Poate ca să-mi iau rămas-bun de la locul acela, 
de la tata și de la clipele fericite petrecute acolo, 
fiindcă știu că nu mă voi mai intoarce probabil 
niciodată. Poate așa o să reușesc să răsuflu din 
nou ușurată. O parte din mine nu se sinchisește 
cu adevărat dacă voi fi sau nu prinsă, atâta timp 
cât mai pot vedea o dată lacul. 

Drumul durează de două ori mai mult decât 
de obicei. Hainele făcute de Cinna păstrează 

foarte bine căldura și ajung scăldată în sudoare 
sub costumul de schi, dar cu fața amorțită de frig. 
Zăpada strălucind sub soarele iernii i-a jucat feste 
vederii mele, așa că sunt atât de obosită şi de 
prinsă în gânduri lipsite de speranţă, incât nu ob- 
serv indiciile. Șuviţa subțire de fum care iese din 
coş, urmele recente, mirosul de ace umede de 
pin. Mă aflu literalmente la câțiva metri de ușa 
casei de beton când mă opresc brusc. Și nu din 
cauza fumului, a urmelor sau a mirosului. Din 
cauza păcănitului inconfundabil al unei arme, 
care se aude din spatele meu. 

A doua natură. Instinct. Mă întorc, încordând 
arcul, deși știu deja că sorții nu îmi sunt favora- 
bili. Văd uniforma albă a Apărătorilor Păcii, 
bărbia ascuțită, irisul căprui-deschis unde își va 
găsi locul săgeata mea. Dar arma cade la pământ 
şi femeia neînarmată îşi întinde mâna înmănu- 
șată, arătându-mi ceva. 

- Oprește-te! imi strigă. 

Ezit, nereușind să înțeleg o asemenea întor- 
sătură a evenimentelor. Poate au primit ordin 
să mă prindă vie, ca să mă poată tortura până când 
O să dau vina pe toate persoanele pe care le-am 
cunoscut vreodată. Da, vă doresc noroc cu asta, 
imi trece prin gând. Degetele mele sunt hotărâte 
să lanseze săgeata când văd obiectul din mănușă. 

E un cerc mic, alb, de pâine nedospită. Mai 

degrabă un biscuit. Cenușiu și umed pe margini. 

Dar în mijlocul lui e întipărită o imagine clară. 
E gaița mea zeflemitoare. 


PARTEA A DOUA 


PACIFICAREA 


10 


E lipsit de sens. 

Pasărea mea, coaptă, sub formă de pâine. Spre 
deosebire de reproducerile elegante pe care le-am 
văzut la Capitoliu, asta nu are, cu siguranță, nimic 
de-a face cu moda. 

- Ce e? Ce înseamnă? intreb cu voce aspră 

3 
SIR o. . 
incă pregătită să ucid. 
A 

- Înseamnă că suntem de partea ta, spune o 
voce tremurătoare din spatele meu. 

N-am văzut-o când am venit. Trebuie să fi 
fost în casă. Nu-mi iau ochii de la actuala mea 

SoN ao A , 
țintă. Probabil că nou-venita e înarmată, dar 
știe că, dacă ar lăsa să-mi ajungă la urechi decli- 
cul armei, anunțând moartea mea iminentă, 1-aș 
ucide instantaneu însoțitoarea. 

- Vino aici, să te văd! poruncesc. 

- Nu poate, e... dă să spună femeia cu biscuitul. 

- Vino aici! ip. 

Urmează zgomotul unui pas și un sunet tår- 
șâit. Aud efortul impus de mișcare. O altă femeie 
sau mai bine zis o fată, fiindcă pare cam de vâr- 
sta mea, își face apariția șchiopătând. E îmbrăcată 
intr-o uniformă de Apărător al Păcii completă, 
cu mantia de blană albă, numai că nu-i vine bine, 
e cu câteva numere prea mare pentru silueta ei 
subțire. Nu are nici o armă vizibilă. Mâinile îi sunt 
ocupate, strâng ferm o cârjă rudimentară, făcută 
dintr-o creangă bifurcată. Nu-și poate ridica vår- 
ful cizmei stângi din zăpadă, de aceea îl târăște. 

Îi studiez faţa, strălucitor de roșie din cauza 
frigului. Are dinții strâmbi și un semn din naş- 
tere, ca o căpșună, deasupra unuia dintre ochii săi 
căprui, de culoarea ciocolatei. Nu e o Apărătoa- 
rea Păcii. Nici o cetățeancă a Capitolului. 

- Cine sunteţi? intreb, cu prudenţă, dar mai 
puțin războinică. 

- Numele meu e Twill, răspunde femeia. E mai 
vârstnică. Pare de vreo treizeci și cinci de ani. 
Și ea e Bonnie. Am fugit din Districtul 8. 

Districtul 8! Probabil că știu despre revoltă! 

- Unde-aţi găsit uniformele? întreb. 

- Le-am furat din fabrică, îmi povestește 


Bonnie. Noi le facem, acolo. Dar am crezut că 

asta o să fie... pentru altcineva. De-aia îmi vine 
atât de rău. 

- Arma ea unu: Apărător al Păcii mort, spune 
Twill, urmărindu-mi privirea. 

- Biscuitul din mâna ta. Cu pasărea. Ce e cu 
el? o intreb. 

- Nu știi, Katniss? 

Bonnie pare sincer nedumerită. 

M-au recunoscut. Bineinţeles că m-au recunos- 
cut. Am fața descoperită și stau aici, în afara Dis- 
trictului 12, îndreptând către ele o săgeată. Cine 
altcineva aș putea fi? 

- Ştiu că seamănă cu broșa pe care-am pur- 
tat-o în arenă. 

- Nu știe, spune Bonnie, cu voce scăzută. 
Poate nu ştie absolut nimic. 

Simt brusc nevoia să dau impresia că am totul 
sub control. 

- Știu că aţi avut o revoltă în Opt. 

- Da, de asta am fost nevoite să plecăm, 
spune Twill. 

- Ei, acum aţi ajuns foarte departe. Ce-aveţi 
de gând? intreb. 

- Ne îndreptăm spre Districtul 13, mă infor- 
mează Twill. 

- Treisprezece? fac eu. Nu mai există nici un 
Treisprezece. A fost ras de pe faţa pământului. 

- Acum şaptezeci și cinci de ani, subliniază 
Twill. 

Bonnie işi schimbă poziţia cârjei și se cris- 
pează de durere. 

- Ce-ai pățit la picior? o întreb. 

- Mi-am scrântit glezna. Cizmele sunt prea 
mari, spune ea. 

Îmi muşc buza. Instinctul mă asigură că fe- 
meile spun adevărul. Iar în spatele acelui adevăr 
sunt o mulțime de informații pe care aş vrea să 
le obțin. Totuși, înainte de a-mi lăsa arcul jos fac 
un pas înainte și recuperez arma lui Twill. Pe 
urmă ezit o clipă, cu gândul la o altă zi din această 
pădure, când eu și Gale am văzut o aeronavă 
apărând din senin și capturând doi evadați din 
Capitoliu. Băiatul a fost ucis, străpuns cu o suliță. 
Pe fata cu părul roșu am regăsit-o când am ajuns 
la Capitoliu, mutilată și transformată într-o ser- 
vitoare mută, numită avox. 

- V-a urmărit cineva? 

- Credem că nu. Probabil și-au închipuit c-am 
fost ucise într-o explozie din fabrică, spune Twill. 
Am scăpat numai printr-un noroc. 

- Bine, haideţi înăuntru, spun, arătând către 
casa din beton. 

Intru în urma lor, aducând arma. 

Bonnie se duce drept la șemineu și se așază pe 
o mantie de Apărător al Păcii aflată în faţa lui. 
Își întinde mâinile spre flacăra plăpândă care arde 
la capătul unui buștean carbonizat. Are pielea atât 
de palidă incât e translucidă, și prin carnea ei văd 
strălucirea focului. Twill incearcă să strângă man- 
tia, probabil a ei, în jurul fetei care tremură. 

O cutie de tablă de un galon a fost tăiată in 
jumătate, și buza e periculos de zimțată. Stă 
in cenușă, umplută cu apă în care plutește o mână 
de ace de pin. 

- Faceţi ceai? întreb. 

- De fapt, nu suntem sigure. Îmi amintesc că 
am văzut pe cineva făcând asta cu ace de pin la Jo- 
curile Foamei, cu câțiva ani în urmă. Cel puțin, cred 
că erau ace de pin, spune Twill, încruntându-se. 

Îmi aduc aminte de Districtul 8, un oraș urât, 
îimbâcsit de duhoarea fumului din coşurile fabri- 
cilor, cu oamenii adăpostiți în case şubrede. Abia 
dacă poţi zări câte un fir de iarbă. Un loc unde 
n-ai niciodată ocazia să înveţi câte ceva despre 
natură. E un miracol că aceste două femei au 
ajuns atât de departe. 

- Aţi rămas fără mâncare? 

Bonnie dă din cap. 

- Am luat ce-am putut, dar alimentele erau 
atât de puţine! S-au terminat de ceva vreme. 

Tremurul din vocea ei îmi topește ultimele re- 
zerve. Nu e decât o fată lihnită de foame şi rănită, 
care fuge de Capitoliu. 

- Ei, atunci asta-i ziua voastră norocoasă, spun, 
lăsând sacul de vânătoare să-mi cadă pe podea. 

Oamenii flămânzesc în tot districtul și noi încă 
avem mai mult decât suficientă mâncare. Așa că 
impart câte ceva. Am prioritățile mele: familia 
lui Gale, Sae Unsuroasa, câțiva dintre ceilalți ne- 
gustori din Vatră cărora le-au fost inchise tarabele. 
Mama are alți oameni, mai ales pacienți de-ai ei, 
pe care vrea să-i ajute. În dimineaţa asta mi-am 
indesat inadins în sac mai multe provizii decât 
mi-ar fi trebuit, știind că mama o să vadă cămara 
golită și-o să-și închipuie că-mi fac rondul obiş- 
nuit, pe la prietenii flămânzi. De fapt, mi-am asi- 
gurat un răgaz, vrând să pot ajunge la lac fără 
ca ea să-și facă griji. Aveam de gând să împart 
mâncarea seara, la întoarcere, dar acum îmi dau 
seama Că n-o să fie așa. 

Scot din sac două checuri proaspete, cu un 
strat de brânză rumenită deasupra. Am întot- 
deauna o provizie, de când și-a dat Peeta seama 
că sunt preferatele mele. Îi arunc unul lui Twill, 
dar traversez incăperea și îl pun pe celălalt în 


poala lui Bonnie, căci coordonarea mișcărilor ei 

pare oarecum îndoielnică și n-aș vrea ca obiec- 
tul să aterizeze în foc. 

- Oh, spune ea. Oh, ăsta tot e numai pen- 
tru mine? 

În sufletul meu se frânge ceva când îmi amin- 
tesc o altă voce. Rue. În arenă. Când i-am dat 
un picior de gasculiță. 

- Oh, până acum n-am mai primit niciodată 
un copan întreg numai pentru mine. 

Neincrederea omului întotdeauna chinuit 
de foame. 

- Da, mănâncă, răspund. 

Bonnie ţine checul de parcă nu i-ar veni să 
creadă că e real, apoi își afundă dinţii în el iarăși 
și iarăși, incapabilă să se oprească. 

- E mai bun când îl mesteci. 

Ea dă din cap, străduindu-se să-și domolească 
pofta, dar știu ce greu îţi e când ai stomacul atât 
de gol. 

- Cred că e gata ceaiul vostru. 

Scot cutia de tablă din cenușă cu o mișcare 
rapidă. Twill găsește în rucsacul ei două căni de ti- 
nichea, și eu las ceaiul jos, așezându-l pe podea ca 
să se răcească. Ele se strâng una într-alta, mân- 
când, suflând în căni și sorbind puţin câte puţin 
din ceaiul fierbinte în timp ce eu fac focul. Aştept 
până când își ling degete unsuroase, apoi întreb: 

- Așadar, care e povestea voastră? 

Și ele mi-o spun. 

Încă de la sfârșitul Jocurilor Foamei, nemulțu- 
mirea din Districtul 8 a fost în continuă creştere. 
Bineînţeles că existase dintotdeauna, intr-o anu- 
mită măsură. Dar acum vorbele nu mai erau de 
ajuns, și ideea de a trece la acțiune s-a transformat 
din dorință în faptă. În fabricile de textile care 
lucrează pentru Panem zgomotul mașinilor e pu- 
ternic și permite ca vorbele să circule în sigu- 
ranță, o pereche de buze în apropierea unei urechi, 
cuvinte care trec neobservate, necenzurate. Twill 
preda la școală, Bonnie se număra printre elevele 
ei și amândouă munceau, vreme de patru ore, 
la o fabrică specializată în confecţionarea unifor- 
melor pentru Apărătorii Păcii. Bonnie, care lucra 
pe platforma friguroasă de control, a avut nevoie 
de câteva luni ca să pună deoparte două uniforme, 
azi o pereche de cizme, mâine una de pantaloni. 
Erau pregătite pentru Twill și soțul e1, căci ves- 
tea despre revolta odată stârnită trebuia să ajungă 
in afara districtului, pentru a se răspândi și a 
avea succes. 

Ziua când eu şi Peeta am ajuns acolo, făcân- 
du-ne apariția in Turneul Triumfal, a fost un soi 
de repetiție generală. Mulțimea s-a adunat for- 
mând echipe în preajma clădirilor alese drept 

ținte pentru începerea rebeliunii. Ăsta era pla- 
nul: să preia controlul asupra unor centre ale 
puterii din oraș, cum sunt clădirea Justiţiei, Car- 
tierul General al Apărătorilor Păcii și Centrul 
de Comunicaţii din piață. Și al altor zone din dis- 
trict: calea ferată, hambarele, uzina electrică şi 
cea de armament. 

Noaptea logodnei mele, noaptea când Peeta 
a căzut în genunchi și și-a declarat dragostea ne- 
pieritoare în fața camerelor de luat vederi din Ca- 
pitoliu a fost noaptea începerii revoltei. Aveau 
o acoperire ideală. Erau obligaţi să urmărească 
interviul pe care ni-l lua Caesar Flickerman în 
cadrul Turneului Triumfal. Ceea ce le oferea lo- 
cuitorilor Districtului 8 un motiv de a se afla pe 
străzi după căderea întunericului, adunându-se 
fie în piață, fie în diverse centre comunitare pen- 
tru a ne privi. În mod obișnuit, o asemenea ac- 
tivitate ar fi stârnit prea multe suspiciuni, Însă 
cu această ocazie toată lumea s-a aflat la locul sta- 
bilit la ora întâlnirii, opt seara, când măștule au 
căzut și s-a dezlănţuit Iadul. 

Luaţi prin surprindere și copleșiți nume- 
ricește, Apărătorii Păcii au fost inițial înfrânți 
de mulțime. Centrul de Comunicaţii, hambarele 
și uzina electrică au intrat pe mâini sigure. Pe 
măsură ce cădeau Apărătorii Păcii, rebelii le luau 

armele în stăpânire. Exista speranţa că nu săvâr- 
şiseră un act de nebunie, că, într-un fel sau altul, 
dacă puteau lua legătura cu celelalte districte, ar 
fi fost realmente posibilă o răsturnare a guver- 
nului de la Capitoliu. 

Însă apoi a căzut securea. Apărătorii Păcii au 
inceput să vină cu miile. Aeronavele au bombar- 
dat punctele de rezistenţă ale rebelilor, transfor- 
mându-le în cenușă. În haosul deplin care a urmat, 
oamenii n-au mai putut face altceva decat să 
incerce să ajungă vii acasă. A fost nevoie de mai 
puţin de patruzeci și opt de ore pentru a supune 
orașul. Pe urmă, totul a fost blocat, vreme de o 
săptămână. Nici mâncare, nici cărbune, și tutu- 
ror le-a fost interzis să-și părăsească locuinţele. 
Singurul moment când televiziunea a emis al- 
tceva în afară de paraziți a fost cel al spânzurării 
oamenilor bănuiți de instigare, în piața orașului. 
Apoi, într-o noapte, când întregul district era la 
un pas de moartea prin înfometare, a sosit ordi- 
nul de a se întoarce la lucru, ca de obicei. 

Ceea ce, pentru Twill și Bonnie, insemna să 
meargă la școală. O stradă blocată in urma bom- 
bardamentului le-a făcut să întârzie la intrarea 
în schimbul de la fabrică şi încă se mai aflau la 
o sută de metri distanță când clădirea a sărit în 
aer, ucigându-i pe toți cei dinăuntru - printre 

care se aflau soțul lui Twill și întreaga familie a 
lui Bonnie. 

- Cineva trebuie să fi anunțat Capitoliul că 
ideea revoltei a pornit de acolo, imi spune Twill, 
cu voce slabă. 

Cele două femei au fugit inapoi, la Twill acasă, 
unde încă se mai aflau la păstrare uniformele de 
Apărători ai Păcii. Au adunat toate proviziile pe 
care le-au putut găsi, furând nestingherite de la 
vecinii despre care știau acum că muriseră, Și au 
reușit să ajungă la gară. Au imbrăcat costumele 
de Apărători ai Păcii intr-un depozit din apro- 
pierea șinelor și, odată deghizate, au reușit să se 
urce într-un vagon de marfă plin cu stofe al unui 
tren care pleca spre Districtul 6. Au fugit din tren 
când s-a oprit pentru alimentare şi și-au continuat 
drumul pe jos. Au mers la adăpostul pădurii, fo- 
losindu-se totuși de calea ferată pentru orientare, 
şi au ajuns la marginea Districtului 12 cu două 
zile în urmă, când au fost nevoite să se oprească 
pentru că și-a scrântit Bonnie glezna. 

- Am înţeles de ce-aţi fugit, dar ce vă așteptați 
să găsiți în Districtul 13? le intreb. 

Ele schimbă o privire nervoasă. 

- Nu suntem foarte sigure, îmi răspunde Twill. 

- Nu e nimic altceva decât moloz, spun eu. Am 
văzut cu toţii filmul. 

- "Tocmai asta e. Se folosesc de același film de 
când își poate aduce aminte oricare dintre locui- 
torii Districtului 8, zice Twill. 

- Da? 

Încerc să mă întorc cu gândul în urmă, să-mi 
aduc aminte toate imaginile din Districtul 13 pre- 
zentate la televizor. 

- Ştii că arată intotdeauna clădirea Justiției? 
continuă Twill. 

Dau din cap. Am văzut-o de o mie de ori. 

- Dacă te uiţi cu foarte mare atenție, o s-o ză- 
rești. La margine, în colțul din dreapta sus. 

- Ce-o să zăresc? întreb. 

Twill ridică din nou biscuitul cu pasărea. 

- O gaiţă-zeflemitoare. Se întrevede în zbor. 
E întotdeauna aceeași. 

- Noi, acasă, credem că folosesc același film 
vechi fiindcă nu pot arăta ceea ce se află de fapt 
acum acolo, spune Bonnie. 

Scot un mormăit, nevenindu-mi să cred. 

- Vă duceți în Districtul 13 bazându-vă pe asta! 
Pe un cadru de film cu o pasăre? Credeţi că veți 
găsi un oraș nou, cu oameni plimbându-se în voie? 
Şi că așa ceva e acceptat de Capitoliu? 

-Nu, imi răspunde Twill, cu toată seriozitatea. 
Credem că oamenii s-au mutat sub pământ când 
tot ce se afla la suprafaţă a fost distrus. Credem 

că au reușit să supraviețuiască. Și că sunt lăsaţi 
in pace de Capitoliu pentru că, înainte de Zilele 
Negre, principala industrie din Districtul 13 era 
cea nucleară. 

- Aveau mine de grafit, spun eu, apoi ezit, fiind- 
că asta e o informaţie primită de la Capitoliu. 

- Da, aveau câteva mine mici. Dar nu destul 
de multe ca să justifice o populaţie atât de nume- 
roasă. Cred că ăsta e singurul lucru sigur pe care-l 
știm, spune Twill. 

Inima imi bate prea repede. Și dacă au drep- 
tate? Ar putea fi adevărat? Ar putea exista și un 
alt loc în care să fugi, în afara ținuturilor sălba- 
tice? Un loc sigur? Dacă în Districtul 13 există 
o comunitate, n-ar fi mai bine să plec acolo, unde 
aș putea realiza ceva, în loc să stau aici, așteptân- 
du-mi moartea? Dar... dacă în Districtul 13 sunt 
oameni, cu arme redutabile... 

- De ce nu ne-au ajutat? intreb, furioasă. Dacă 
e adevărat, de ce ne lasă să trăim așa? Cu foamea, 
cu omorurile și cu Jocurile? 

Și incep dintr-odată să urăsc acest oraș subte- 
ran imaginar din Districtul 13 și pe cei care stau 
acolo, fără să intervină, privind cum murim. Nu 
sunt cu nimic mai buni decât Capitoliul. 

- Nu știm, șoptește Bonnie. În chpa asta, nu 
facem decât să ne agățăm de speranța că există. 

Vorbele ei mă fac să-mi vin în fire. Toate astea 
sunt amăgiri. Districtul 13 nu există, Capitoliul 
nu i-ar îngădui niciodată să existe. Probabil că ele 
se înșală în privința cadrului din film. Gaiţele-ze- 
flemitoare nu sunt mai puţine decat pietrele. Și 
sunt tot atât de rezistente. Dacă au putut supra- 
viețui după bombardamentele inițiale din Trei- 
sprezece, probabil că acum le merge mai bine 
decât oricând. 

Bonnie nu mai are casă. Familia ei a murit. 
A, . . . v A w A . . 

Îi este imposibil să se întoarcă în Districtul 8 sau 
e A A _. 

să fie asimilată în alt district. Bineinteles că ideea 
unui District 13 independent și prosper o atrage. 
Nu mă pot hotări să-i spun că alergă după un 
vis tot atât de lipsit de substanță precum o dâră 
de fum. Poate că ea și Twill își vor putea făuri, 

. VA v vA . A . 
cumva, o viață în pădure. Mă indoiesc, dar imi 
inspiră atâta milă încât trebuie să-ncerc să le ajut. 

Mai întâi le dau toată mâncarea pe care o am 
in sac — mai ales cereale și fasole uscată —, dar e 
destul de multă ca să le ajungă o vreme, dacă 
fac economie. Pe urmă o duc pe Twill în pădure 
și incerc să-i explic principiile de bază ale 
vânătorii. Are o armă care, dacă e necesar, con- 
vertește energia solară în raze electrice letale, așa 

v ° . v A . A 
că ar putea fi folosită la nesfârșit. Când reușește 
să împuște prima ei veveriţă, biata creatură e 

aproape o masă informă, carbonizată, pentru că 
a primit o lovitură directă, în corp. Dar îi arăt cum 
s-o jupoaie și cum s-o curețe. Cu ceva exercițiu, 
o să se descurce. Tai o cârjă nouă pentru Bonnie. 
Când ajungem inapoi, in casă, scot o pereche de 
şosete de rezervă şi i le dau fetei, sfătuind-o să 
și le îndese în vârfurile cizmelor ca să poată 
merge și să le poarte noaptea. În cele din urmă, 
le învăţ cum să facă un foc ca lumea. 

Mă imploră să le dau detalii despre situația 
din Districtul 12 și le povestesc despre viaţa sub 
Thread. Îmi dau seama că ele consideră asta o 
informaţie importantă, pe care le-o pot oferi con- 
ducătonilor Districtului 13, și intru în joc ca să 
nu le distrug speranţele. Dar, când lumina soare- 
lui îmi dă de știre că se apropie sfârșitul după-amie- 
zii, îmi dau seama că nu mai am timp să le aduc 
intr-o stare sufletească mai bună. 

- Acum trebuie să plec. 

Mă copleșesc cu mulțumiri și mă îmbrățișează. 

Din ochii lui Bonnie izvorăsc lacrimi. 

- Nu-mi vine să cred că te-am întâlnit cu ade- 
vărat. Despre tine vorbește, practic, toată lumea, 
de când... 

- Ştiu. Ştiu. De când am scos fructele alea de 


pădure, spun eu, obosită. 

La întoarcere, abia dau atenție drumului, deși 
începe să cadă o ninsoare apoasă. Gândurile gra- 
vitează în jurul noilor informaţii despre revolta 
din Districtul 8 și despre neverosimila, dar ațâță- 
toarea posibilitate a existenței Districtului 13. 

Spusele lui Bonnie și Twill mi-au confirmat 
un Singur lucru: președintele Snow m-a făcut să 
trec drept o proastă. Toate sărutările și dezmier- 
dările din lume n-ar fi putut schimba sensul for- 
ţei care se acumula în Districtul 8. Da, fructele 
mele au fost scânteia, dar nu aveam cum să țin 
focul sub control. El trebuie să fi ştiut asta. Și 
atunci de ce m-a vizitat acasă, de ce mi-a ordo- 
nat să conving mulțimile de dragostea mea pen- 
tru Peeta? A fost, evident, un șiretlic, ca să-mi 
distragă atenţia și să mă impiedice să fac orice 
altceva care să instige districtele la revoltă. Și ca 
să-i distreze pe locuitorii Capitoliului, firește. Pre- 
supun că nunta e, pur și simplu, o prelungire 
necesară a spectacolului. 

Am ajuns aproape de gard când o gaiță-ze- 
flemitoare coboară pe o creangă, și trilurile e: par 
să mi se adreseze. Văzând-o, imi aduc aminte că 
n-am primit o explicație completă în privința păsă- 
rii de pe biscuit și a semnificației sale. 

- Înseamnă că suntem de partea ta. 

Asta a spus Bonnie. Am oameni de partea 
mea? Care parte? Sunt, fără s-o ştiu, imaginea 
mult-așteptatei rebeliuni? Gaiţa-zeflemitoare de 
pe broșa mea a devenit un simbol al impotrivi- 
rii? Dacă e așa, partea mea n-o duce foarte bine. 
E suficient să iau în seamă ceea ce s-a petrecut 
in Opt ca să știu asta. 

Îmi ascund armele în buşteanul scorburos cel 
mai apropiat de fosta mea casă din Filon și mă 
indrept spre gard. Mă ghemuiesc, lăsându-mă 
intr-un genunchi și pregătindu-mă să mă intorc 
pe Pajişte, dar sunt incă prea preocupată de eve- 
nimentele zilei și e nevoie de țipătul neașteptat 
al unei bufniţe ca să-mi revin. 

În lumina tot mai palidă, gardul de plasă pare 
la fel de inofensiv ca de obicei, însă ceea ce mă face 
să-mi retrag mâna cu o tresărire e un sunet al- 
doma băzaitulu: dintr-un copac plin de cuiburi 
ale viespoilor-copoi care imi dă de știre că gar- 
dul e încărcat cu electricitate. 


11 


Picioarele mă poartă inapoi de la sine și mă 

. . . A . v w 
pierd printre copaci. Imi acopăr gura cu mănușa 
pentru a dispersa aburul alb al răsuflării în aerul 

ingheţat. Adrenalina imi aleargă prin vene, șter- 
gându-mi din minte toate grijile zilei în timp 
ce mă concentrez asupra amenințării imediate 
care-mi stă inainte. Ce se petrece? Thread a ac- 
tivat gardul ca măsură suplimentară de precauție? 
Sau a aflat cumva că i-am scăpat azi din plasă? 
E hotărât să mă lase în afara Districtului 12 până 
când reușește să mă prindă şi să mă aresteze? Vrea 
să mă târască în piață ca să fiu pusă în butuci sau 
biciuită, sau spânzurată? 

Calmează-te, imi poruncesc. Nu e prima dată 
când sunt blocată în afara districtului de gardul 
electrificat. De-a lungul anilor, s-a mai întâmplat 
de vreo câteva ori, dar Gale a fost întotdeauna 
cu mine. Am ales împreună un copac în care să 
stăm confortabil până la intreruperea curentului, 
ceea ce s-a întâmplat întotdeauna până la urmă. 
Prim căpătase chiar obiceiul de a se duce pe Pa- 
jiște când întârziam, ca să vadă dacă gardul era 
electrificat, pentru ca mama să nu-și facă griji. 

Însă astăzi familia mea nici măcar n-o să-și ıma- 
gineze că aș putea fi in pădure. Am luat măsuri 
ca să le induc în eroare. Așa că se vor îngrijora dacă 
nu apar. Și o parte din mine e îngrijorată, fiindcă 
nu Sunt sigură că recuplarea la curent tocmai în 
ziua când am plecat în pădure e o coincidență. 
Credeam că nu m-a văzut nimeni furişându-mă 

pe sub gard, dar cine poate ști? Se găsește întot- 
deauna cineva dispus să se-angajeze ca spion. 
Cineva a raportat când m-a sărutat Gale, exact în 
locul ăsta. Dar asta s-a întâmplat totuși pe lumină 
Și inainte de a incepe să am mai multă grijă cum 
mă port. Ar fi posibil să existe camere de supra- 
veghere? Așa a aflat președintele Snow despre 
sărut? Când am trecut pe sub gard era intuneric 
și aveam faţa acoperită cu o eșarfă. Dar lista per- 
soanelor bănuite de încălcarea hotarelor pădurii 
e, probabil, foarte scurtă. 

Ochii mei cutreieră printre copaci, pe Pajiștea 
din partea cealaltă a gardului. Nu reușesc să ză- 
resc decât zăpada umedă, strălucind ici și colo 
în lumina ferestrelor de la marginea Filonului. 
Nici un Apărător al Păcii la vedere, nimic care 
să sugereze că aș fi urmărită. Îmi dau seama că, 
indiferent dacă Thread știe sau nu că am ieșit azi 
din district, trebuie să acționez în acelaşi mod: să 
mă întorc dincolo de gard fără să fiu văzută și 
să pretind că n-am ieșit niciodată. 

Orice contact cu gardul de plasă sau cu bu- 
clele de sârmă ghimpată de deasupra ar insemna 
electrocutarea instantanee. Nu cred că pot săpa 
o ieșire sub gard fără riscul de a fi observată și, 
oricum, pământul înghețat e tare. Ceea ce îmi 

lasă o singură opțiune. Trebuie să trec, cumva, 
pe deasupra lui. 

Încep să merg de-a lungul lizierei, în căutarea 
unui copac cu o creangă suficient de înaltă și de 
lungă pentru a se potrivi cu nevoile mele. După 
vreun kilometru și jumătate, dau de un arțar 
bătrân care ar putea fi ceea ce imi trebuie, insă 
trunchiul e prea gros și prea plin de gheaţă ca 
să mă pot urca, iar in partea de jos nu are nici o 
creangă. Mă urc intr-un copac de alături și fac 
un Salt periculos către arțar, cu mâinile cât pe 
ce să mi se desprindă de scoarța alunecoasă. Dar 
reușesc să găsesc ceva de care să mă prind și incep 
să inaintez centimetru cu centimetru pe creanga 
care atârnă deasupra sârmei ghimpate. 

Când mă uit în Jos, îmi aduc aminte de ce eu 
și Gale preferam intotdeauna să așteptăm în pă- 
dure în loc de a incerca să sărim peste gard. Dacă 
te urci destul de sus ca să nu fii prăjit, inseamnă 
că ajungi la cel puţin șase metri înălțime. Cred că 
ramura pe care sunt eu trebuie să fie la vreo șapte 
și jumătate. E o distanță primejdioasă chiar și 
pentru cineva care practică de ani de zile cățăra- 
tul în copaci. Dar ce altceva am de ales? Aș putea 
căuta o altă creangă, însă acum e aproape întu- 
neric. Ninsoarea o s-ascundă lumina lunii. Aici 
pot cel puţin să văd că există un troian de zăpadă 

care să-mi amortizeze aterizarea. Chiar dacă o 
să găsesc un alt copac, ceea ce e indoielnic, cine 
știe în ce s-ar putea să sar? Îmi agăț de gât sacul 
gol pentru vânat și mă las încet în jos, până ce 
ajung să atârn de mâini. Mă opresc o clipă, adu- 
nându-mi curajul. Apoi îmi desfac degetele. 

Urmează senzaţia de cădere, după care izbesc 
solul simțind cum m: se propagă zdruncinătura 
pe șira spinării. O secundă mai târziu, mă lovesc 
cu fundul de pământ. Stau întinsă pe zăpadă, 
incercând să-mi apreciez vătămările. Fără să mă 
ridic, pot spune, după durerea din călcâiul stâng 
și din noadă, că sunt rănită. Singura întrebare e 
cât de rău. Sper că totul se rezumă la vânătăi, dar, 
când imi impun să mă salt în picioare, bănuiesc 
că am și ceva rupt. Pot totuși să merg, așa că mă 
pun în mișcare, încercând să-mi ascund șchiopă- 
tatul cât mai bine cu putință. 

Mama şi Prim nu trebuie să afle c-am fost în 
pădure. E necesar să-mi pregătesc un soi de alibi, 
indiferent cât de firav. Cateva dintre prăvălule 
din piață sunt încă deschise, așa că intru în una 
și cumpăr pânză albă, pentru bandaje. Oricum 
nu mai aveam prea multă. Din alta cumpăr o 
pungă cu dulciuri pentru Prim. Îmi vâr una din- 
tre bomboane în gură, simțind cum mi se topește 
menta pe limbă, și îmi dau seama că e primul 

lucru pe care-l mănânc pe ziua de astăzi. Am avut 
de gând să-mi pregătesc o masă lângă lac, dar, când 
am văzut în ce stare erau Bonnie și Twill, era 
păcat să le lipsesc fie și de o singură imbucătură. 

În momentul când ajung acasă, călcâiul meu 
strâng, nu mai poate susține nici cea mal Mică gre- 
utate. Mă hotărăsc să-i spun mamei că am incer- 
cat să repar o gaură din acoperișul vechii noastre 
case şi am alunecat. Cât despre mâncarea lipsă, 
O să dau explicaţii cât mai vagi în privinţa celor 
cărora le-am împărțit-o. Mă târăsc dincolo de ușă, 

A 
gata să mă prăbușesc în fața focului. In schimb, 
am parte de un alt șoc. 

În cadrul ușii de la bucătărie stau doi Apă- 
rători ai Păcii, un bărbat și o femeie. Femeia 
rămâne impasibilă, dar observ tresărirea de sur- 
prindere de pe fața bărbatului. Nu mă așteptau. 
Știu că am fost în pădure și că acum ar trebui să 
fiu blocată acolo. 

- Bună, spun, cu voce neutră. 

Mama apare în spatele celor doi, dar păstrând 
distanţa față de ei. 

— Iat-o, exact la timp pentru cină, spune, ceva 
cam prea încântată. 

Am întârziat foarte mult la cină. 

Mă gândesc dacă să-mi scot cizmele, așa cum 
aş face în mod firesc, dar mă îndoiesc că aș iz- 

buti să nu-mi trădez rănile. Mă mulţumesc să-mi 
las pe spate gluga udă şi să-mi scutur zăpada 
din păr. 

- Vă pot ajuta cu ceva? îi intreb pe Apărăto- 
rii Păcii. 

- Comandantul Thread ne-a trimis să vă adu- 
cem un mesaj, spune femeia. 

- Te așteaptă de ore intregi, adaugă mama. 

Așteaptă să nu reușesc să mă-ntorc. Să se con- 
firme că am fost electrocutată de gard sau blocată 
în pădure, ca să-mi poată ridica familia pentru 
interogatoriu. 

- Trebuie să fie un mesaj important, comentez. 

- Pot să vă întreb unde ați fost, domnişoară 
Everdeen? spune femeia. 

- E mai simplu dacă mă întrebaţi unde n-am 
fost, îi răspund, cu o notă de exasperare în glas. 

Traversez incăperea către bucătărie, străduin- 
du-mă să-mi folosesc piciorul ca de obicei, deși 
fiecare pas e un chin. Trec printre Apărătorii Păcii 
și reușesc să ajung cu bine lângă masă. Îmi arunc 
sacul jos și mă întorc spre Prim, care stă, bățoasă, 
lângă șemineu. Haymitch și Peeta sunt și ei aici, 
așezați pe două balansoare identice și jucând o 
partidă de șah. Au venit din întâmplare sau i-au 
„invitat“ Apărătorii Păcu? Oricum ar fi, mă bucur 
să-i văd. 

- Şi unde n-ai fost? zice Haymitch plictisit. 

- Ei bine, n-am fost să vorbesc cu Moș Capră 
despre ducerea caprei lui Prim la un ţap, fiindcă 
am primit informaţii complet greșite despre locul 
unde locuiește, îi spun lui Prim, cu vehemență. 

- Nu, nu e așa, ripostează ea. Eu ţi-am expli- 
cat cu exactitate. 

— Ai zis că stă lângă intrarea dinspre vest a minei. 

- Intrarea dinspre est, mă corectează ea. 

- Ai spus clar vest, pentru că, pe urmă, te-am 
intrebat: „Lângă mormanul de zgură?“, iar tu ai 
zis „Da“. 

- Mormanul de zgură e alături de intrarea din- 
spre est, spune Prim, cu răbdare. 

- Nu. Când ai zis asta? întreb eu. 

- Aseară, se amestecă Haymitch. 

- A fost clar vorba despre est, adaugă Peeta. 

Se uită la Haymitch și râd amândoi. ÎI pri- 
vesc cu asprime, și el se străduiește să pară plin 
de remuşcări. 

- Îmi pare rău, dar chiar asta am spus. Nu 
asculți când îţi vorbesc oamenii. 

- Fac pariu că ţi s-a spus și azi că nu stă acolo, 
şi tu iar n-ai ascultat, zice Haymitch. 

- Tacă-ţi fleanca, Haymitch! fac eu, demon- 
strând limpede că are dreptate. 

El și Peeta nu-și stăpânesc râsul, iar Prim își 
permite un zâmbet. 

- Perfect. N-are decât să se ocupe altcineva 
de umflatul burții caprei ăleia proaste, spun, står- 
nindu-le şi mai tare râsul. De-asta s-au descurcat 
până acum Haymitch și Peeta, cuget eu. Nimic 
nu-i poate deruta. 

Mă uit la Apărătorii Păcii. Bărbatul zâmbește, 
dar femeia nu pare convinsă. 

- Ce e în sac? mă întreabă, cu voce tăioasă. 

Știu că speră să găsească vânat sau plante de 
câmp. Ceva care să mă încrimineze fără dubiu. 
Răstorn conţinutul pe masă. 

- Uitați-vă singuri. 

- O, ce bine, se bucură mama, examinând 
pânza. Mai aveam foarte puţine bandaje. 

Peeta se apropie de masă și deschide punga 
cu dulciuri. 

- Ooh, bomboane de mentă! spune, azvârlin- 
du-şi una în gură. 

- Sunt ale mele. 

Dau să înșfac punga. El i-o aruncă lui Haymitch 
care își îndeasă în gură un pumn de dulciuri 
înainte de a-i da punga lui Prim care chicotește. 

- Nici unul dintre voi nu merită dropsuri! spun. 

- De ce, fiindcă avem dreptate? 

Peeta mă cuprinde cu braţele. Scot un mic 
scâncet de durere când noada mea protestează. 
Încerc să-l transform într-un sunet care trădează 
indignarea, dar el că știe că sunt rănită, 1-0 citesc 
in ochi. 

- OK, Prim a spus vest. Eu am auzit-o spu- 
nând clar vest. Suntem cu toții niște idioţi. Cum 
iți sună asta? 

- Mai bine, răspund, lăsându-l să mă sărute. 

Pe urmă mă uit la Apărătoru Păcu și-mi amın- 
tesc brusc ce caută aici. 

— Aveţi un mesaj pentru mine? 

- De la comandantul Thread, spune femeia. 
Vrea să știți că, de acum înainte, gardul care în- 
conjoară Districtul 12 va fi electrificat douăzeci 
şi patru de ore din douăzeci și patru. 

- Nu era deja? intreb, cu poate cam prea multă 
inocenţă. 

- S-a gândit că aţi putea fi interesată să-i tran- 
smiteţi informaţia vărului dumneavoastră, 
adaugă femeia. 

- Mulţumesc. O să-i spun. Sunt singură c-o 
să dormim cu toţii ceva mai liniștiți acum, după 
ce securitatea a reparat această neglijență. 

Știu că împing prea departe lucrurile, dar co- 
mentariul îmi oferă o anumită satisfacție. 

Fălcile femeii se crispează. Nimic n-a mers con- 
form planului, dar ea nu mai are alte ordine. Mă 
salută dând scurt din cap și se îndepărtează, cu 
bărbatul pe urmele ei. Cand inchide mama ușa în 
urma lor, mă prăbușesc, sprijinindu-mă de masă. 

- Ce e? întreabă Peeta, sustinându-mă ca să-mi 
păstrez echilibrul. 

- Oh, m-am lovit la piciorul stâng. La călcâi. 
Și noada mea a avut o zi proastă. 

El mă ajută să ajung lângă unul dintre balan- 
soare și mă las pe suprafața capitonată. 

Mama imi scoate cizmele. 

- Ce s-a-ntâmplat? 

- Am alunecat și-am căzut. 

Patru perechi de ochi mă privesc cu neincredere. 

- Pe gheaţă. 

Știm cu toții că în casă s-ar putea să fie micro- 
foane și că nu e sigur să vorbim deschis. Nu aici 
ȘI nu acum. 

După ce mi-a scos șoseta, degetele mamei 
îmi cercetează oasele din călcâiul stâng și tresar 
de durere. 

- S-ar putea să fie o fractură, spune ea. Îmi 
verifică şi celălalt picior. Ăsta pare teafăr. 

E de părere că noada mea are vânătăi urâte. 

Prim e trimisă să-mi aducă pijamaua și hala- 
tul. După ce mă schimb, mama pregătește un 

pacheţel cu zăpadă pentru călcâiul meu stâng și 
îl fixează cu o perniță. Mănânc trei farfurii cu 
tocană și o jumătate de pâine. Ceilalți iau cina 
stând la masă. Mă holbez la foc, cu gândul la 
Bonnie și Twill, sperând că zăpada grea şi umedă 
mi-a şters urmele. 

Prim vine să se așeze pe podea, lângă mine, 
sprijinindu-și capul de genunchiul meu. Sugem 
bomboane de mentă, și eu îi mângâi părul blond, 
mătăsos, dându-i-l după ureche. 

- Cum a fost la școală? o întreb. 

- Bine. Am învăţat despre produsele secun- 
dare obținute odată cu cărbunele, răspunde ea. 

O vreme rămânem amândouă cu ochii la foc. 

- Ai de gând să-ți probezi rochiile de mireasă? 

- Nu azi. Probabil mâine, îi răspund. 

- Să aștepți până ajung și eu acasă, OK? imi 
cere ea. 

- Sigur. 

Dacă nu mă arestează între timp. 

Mama îmi dă o cană cu ceai de mușeţel în care 
a strecurat o doză de sirop-somnifer, și ochii incep 
imediat să mi se închidă. Ea îmi bandajează pı- 
ciorul rănit, și Peeta se oferă să mă ducă în pat. 
La inceput mă sprijin de umărul lui, dar șchio- 
pătez atât de rău încât mă saltă pe braţe și mă duce 
la etaj. Mă înveleşte și îmi spune noapte bună, 

dar îl prind de mână și îl ţin locului. Ca efect 
secundar, siropul-somnifer te scapă de inhibiţii, 
ca Şi votca, Şi ştiu că va trebui să-mi țin limba 
sub control. Dar nu vreau să plece Peeta. De fapt, 
aș vrea să se urce în pat, lângă mine, să fie acolo 
la noapte, când incep coșmarurile. Dar, dintr-un 
anumit motiv, pe care nu sunt în stare să-l exprim, 
știu că nu-mi e permis să-i cer asta. 

- Nu pleca incă. Nu înainte să adorm, spun. 

Peeta se așază pe marginea patului, incălzin- 
du-mi mâna într-ale lui. 

- Astăzi am fost cât pe ce să cred că te-ai 
răzgândit. Când ai întârziat la cină. 

Am mintea înceţoșată, dar intuiesc ce vrea să 
spună. Cu gardul conectat la curent, cu întârzie- 
rea mea și cu Apărătorii Păcii așteptându-mă, a 
crezut c-am fugit, poate împreună cu Gale. 

- Nu, ți-aş fi spus, îi răspund. 

A 

Îi trag mâna în sus și îmi sprijin obrazul de 
dosul palmei lui, trăgând în nări mirosul vag 
de scorţişoară și de mărar al pâinilor pe care tre- 
buie să le fi copt azi. Vreau să-i povestesc despre 
Twill și Bonnie, despre revoltă și despre fante- 
zia cu Districtul 13, dar n-ar fi prudent și simt 
cum mă fură somnul, așa că abia mai reușesc să 
rostesc o singură propoziție. 

- Stai cu mine. 

Îl aud şoptindu-mi o vorbă de răspuns în vreme 
ce tentaculele siropului mă afundă în somn, dar 
nu reușesc s-o pricep. 

Mama mă lasă să dorm până la amiază, apoi 
mă trezeşte ca să-mi examineze călcâiul. Îmi cere 
să mă odihnesc o săptămână, rămânând în pat, 
şi nu obiectez, fiindcă mă simt atât de mizerabil. 
Nu e vorba doar despre călcâi și despre noadă. Mă 
doare tot trupul și sunt istovită. Așa că o las pe 
mama să mă doftoricească, să-mi aducă micul 
dejun la pat și să mai pună pe mine încă o pătură. 
Pe urmă mă mulțumesc să zac acolo, cu ochii pi- 
roniţi de cerul iernii de dincolo de geamuri, cuge- 
tând asupra întorsăturii pe care o vor lua lucrurile. 
Mă gândesc îndelung la Bonnie și la Twill și la 
mormanul de rochii de mireasă de la parter, 
întrebându-mă dacă Thread o să descopere cum 
m-am întors şi o să mă aresteze. E ciudat, fiindcă 
oricum m-ar putea aresta în baza infracțiunilor 
din trecut, dar, fiindcă sunt o învingătoare, are 
poate nevoie de o dovadă incontestabilă. Mă 
întreb şi dacă președintele Snow ţine legătura cu 
Thread. Mă gândesc că e puțin probabil ca el să 
fi știut vreodată de existenţa bătrânului Cray, dar, 
în momentul de faţă, când eu am devenit o ase- 
menea problemă națională, are oare grijă să-i dea 
instrucțiuni lui Thread? Sau comandantul 

Apărătorilor Păcii acţionează din proprie iniția- 
tivă? În orice caz, nu mă îndoiesc că sunt amân- 
doi de acord să folosească gardul ca să mă țină 
în interiorul districtului. Chiar dacă aș găsi o cale 
de evadare - poate să agăţ o frânghie de creanga 
aia de arțar și să mă caţăr - acum nu mai pot fugi 
impreună cu familia și cu prietenii. Și, oricum, 
i-am promis lui Gale c-o să rămân și-o să lupt. 
În următoarele zile, tresar ori de câte ori se 
aude o bătaie la ușă. Totuși, nu apare nici un Apă- 
rător al Păcii care să mă aresteze, așa că, în cele 
din urmă, încep să mă calmez. Sunt și mai liniș- 
tită când Peeta imi povestește, cu nepăsare, că 
în anumite zone ale gardului e întrerupt curen- 
tul fiindcă se lucrează la fixarea bazei plasei de 
sârmă de pământ. Thread își inchipuie, proba- 
bil, că am trecut cumva pe sub gard, chiar și când 
era străbătut de curentul letal. Districtul se bucură 
de un moment de respiro, Apărătorii Păcii având 
incă o ocupaţie pe lângă maltratarea locuitorilor. 
Peeta vine în fiecare zi, îmi aduce checuri cu 
brânză și începe să-mi dea o mână de ajutor la 
cartea familiei. E un caiet vechi, din pergament 
legat în piele. A fost începută cu ere în urmă, de 
niște botaniști specializați in plante medicinale 
din familia mamei. Pagină după pagină, cartea 
conţine desene în cerneală ale unor plante, alături 

de descrierea întrebuințării lor medicale. Tata a 
adăugat o parte cu plante comestibile care mi-a 
folosit drept ghid, ajutându-ne să supraviețuim 
după moartea lui. Vreau de mult să-mi notez în 
ea propriile cunoștințe. Lucruri pe care le-am în- 
văţat din experiență sau de la Gale și informațiile 
pe care le-am primit în timpul antrenamentului 
pentru Jocuri. N-am făcut-o, pentru că nu sunt 
artistă şi exactitatea detaliilor fiecărui desen are 
o importanță crucială. Aici intră în joc Peeta. 
Unele plante îi sunt deja cunoscute, din altele am 
mostre uscate, iar pe restul trebuie să i le descriu. 
Face schiţe pe bucăți de hartie până sunt satis- 
făcută de acurateţea lor și îl las să le deseneze în 
carte. Pe urmă scriu, cu grijă, tot ce știu despre 
planta respectivă. 

E o activitate captivantă, făcută în tăcere, care 
mă ajută să nu mă gândesc la problemele mele. 
Îmi place să-i privesc mâinile când desenează, 
făcând o pagină albă să inflorească în linii de cer- 
neală, adăugând tușe de culoare cărții până acum 
doar cu schițe negre pe filele gălbui. Cand se con- 
centrează, chipul lui capătă o înfățișare aparte. 
Obișnuita lui expresie degajată e înlocuită de ceva 
mult mai intens și mai îndepărtat, care sugerează 
o întreagă lume zăvorâtă înlăuntrul lui. Am mai 
intrezărit câte ceva din ea şi înainte: în arenă sau 

când s-a adresat unei mulțimi de oameni sau când 
a îndepărtat armele Apărătorilor Păcii de mine, 
in Districtul 11. Nu știu exact ce să înțeleg din 
asta. Și capăt o ușoară obsesie pentru genele lui, 
care nu prea se observă de obicei, pentru că sunt 
atât de blonde. Însă, privite de aproape, în lumina 
soarelui care pătrunde pieziș pe fereastră, au o 
culoare aurie și sunt atât de lungi încât nu pri- 
cep cum de nu se incâlcesc când clipește. 

Într-o după-amiază, Peeta se intrerupe din- 
tr-odată în timp ce adaugă umbre desenului unei 
flori și își ridică privirea atât de brusc încât tre- 
sar, ca şi cum aș fi fost prinsă spionându-l, ceea 
ce poate că și fac, într-un mod oarecum bizar. 

Dar el nu spune decât: 

- Ştii, cred că asta e prima dată când facem 
ceva normal impreună. 

- Da, încuviinţez eu. 

Relaţia noastră a fost alterată, în totalitate, de 
Jocuri. N-a inclus niciodată normalitatea. 

- E o schimbare plăcută. 

În fiecare după-amiază, Peeta mă duce la par- 
ter pentru o variaţie de decor, şi eu enervez pe 
toată lumea deschizând televizorul. De obicei nu 
ne uităm decât atunci când e obligatoriu, pentru 
că amestecul de propagandă și etalări ale puterii 
Capitoliului — inclusiv clipurile din cei șaptezeci 

şi patru de ani de Jocuri ale Foame: - e atat de 
odios. Dar acum caut ceva aparte. Gaiţa-zefle- 
mitoare pe care se bazează speranţele lui Bon- 
nie și Twill. Știu că e probabil o prostie, dar, dacă 
e aşa, vreau s-o pot exclude. Și să-mi scot defi- 
nitiv din minte ideea unu: District 13 infloritor. 

O zăresc pentru prima dată într-un reportaj 
despre Zilele Negre. Văd ruinele clădirii Justiției 
arzând mocnit și intrezăresc partea interioară, albă 
cu negru, a aripii unei gaițe-zeflemitoare care tra- 
versează în zbor colțul din dreapta sus. Dar ade- 
vărul e că asta nu demonstrează absolut nimic. E 
doar un film vechi, care însoțește o poveste veche. 

Totuși, peste câteva zile, atenţia îmi e atrasă 
de altceva. Reporterul citeşte o știre despre criza 
de grafit care afectează fabricile din Districtul 3. 
E întrerupt pentru a se difuza ceea ce ar trebui 
să fie un reportaj în direct, prezentat de o femeie 
în costum de protecție, aflată în faţa ruinelor 
clădiri Justiției din Treisprezece. Prin mască, re- 
latează că, din nefericire, un studiu tocmai a de- 
monstrat că în minele din Districtul 13 mediul 
rămâne în continuare prea toxic pentru a putea 
fi utilizate. Sfârşitul reportajului. Dar, chiar 
inainte de a reveni cu transmisia la reporterul 
din studio, văd fâlfâirea inconfundabilă a aceleiaşi 
aripi de gaiță-zeflemitoare. 

Reportera a fost pur şi simplu încorporată în 
vechiul film. Nu se află nicidecum în Distric- 
tul 13. Ceea ce ridică o întrebare: atunci ce se 
află acolo? 

După acest episod nu mai pot să stau liniștită 
in patul meu. Vreau să fac ceva, să aflu mai multe 
despre Districtul 13 sau să le dau o mână de aju- 
tor celor care și-au ales drept cauză înfrângerea 
Capitolului. În loc de asta, stau cu braţele încru- 
cișate, indopându-mă cu checuri cu brânză și ui- 
tându-mă cum desenează Peeta. Haymitch vine 
din când în când să-mi aducă vești din oraș, întot- 
deauna rele. Ma: mulți oameni pedepsiți sau 
doborâți de foame. 

În momentul când piciorul meu e decretat apt 
de folosinţă, iarna a inceput deja să bată în retra- 
gere. Mama îmi spune ce exerciții să fac și mă lasă 
să merg câte puţin de una singură. Într-o seară 
mă duc la culcare hotărată să plec a doua zi în oraș, 
dar mă trezesc ca să-i văd pe Venia, Octavia şi 
Flavius zâmbind, cu privirile coborâte către mine. 

- Surpriză! strigă ei, cu glasuri stridente. Am 
venit mai devreme! 

După ce am primit lovitura de bici peste faţă, 
Haymitch a reușit să amâne vizita lor cu câteva 
luni, ca să mă pot vindeca. Nu mă aşteptam să-i 
văd mai devreme de trei săptămâni de acum în- 
colo. Dar incerc să par încântată fiindcă a sosit 
în sfârşit momentul ședinței mele foto în rochie 
de mireasă. Mama a pus toate rochiile pe umerașe, 
așa că sunt gata să fie îmbrăcate, dar, ca să fiu 
sinceră, n-am încercat nici măcar una dintre ele. 

După exclamaţiile melodramatice despre sta- 
rea de decădere a frumuseţii mele, cei trei trec di- 
rect la treabă. Cel mai mult îi îngrijorează faţa mea, 
deși eu sunt de părere că mama a făcut o treabă 
extraordinară vindecând-o. Nu mai am decât o 
dungă de un roz palid de-a curmezișul obrazului. 
Biciuirea nu e un fapt cunoscut de toată lumea, 
așadar le spun că am căzut pe gheaţă și m-am 
tăiat. Pe urmă imi dau seama că am folosit aceeași 
scuză pentru piciorul rănit, care o să transforme 
mersul pe tocuri înalte intr-o problemă. Dar Fla- 
vius, Octavia și Venia nu sunt SuspiciOȘI, așa că, 
dinspre partea asta, sunt în siguranţă. 

Pentru că părul de pe corp trebuie să-mi dis- 
pară doar pentru câteva ore în loc de câteva 
săptămâni, sunt rasă în loc să fiu epilată cu 
ceară. Trebuie totuși să intru într-o cadă plină 
cu ceva, dar nu e nimic scârbos și, până să mă 

dezmeticesc, am ajuns deja la coafură și la ma- 
chiaj. Echipa e plină de nemulțumiri, ca de obi- 
cei, fapt pe care mă străduiesc cel mai adesea să-l 
ignor. Însă unul dintre comentariile Octaviei îmi 
atrage atenția. De fapt, nu e decat o remarcă 
spusă în treacăt despre imposibilitatea de a face 
rost de fructe de mare pentru o petrecere, dar 
imi atinge o coardă sensibilă. 

- Cum adică n-ai putut găsi? Nu e sezonul lor? 
o intreb. 

- Oh, Katniss, n-am putut să facem rost de 
fructe de mare vreme de câteva săptămâni, spune 
ea. Ştii, din cauză că vremea a fost atât de rea în 
Districtul 4. 

Mintea mea incepe să se agite. Nici un fel de 
fructe de mare. Pentru câteva săptămâni. Din Dis- 
trictul 4. Furia cu greu ascunsă a mulțimii din tım- 
pul Turneului nostru Triumfal. Și, dintr-odată, 
sunt absolut sigură că Districtul 4 s-a revoltat. 

Încep să mă interesez, cu nepăsare, despre ce- 
lelalte greutăți pe care iarna aceasta le-a mai adus. 
Nu sunt obișnuiți cu lipsurile, așa că orice Între- 
rupere a aprovizionării, oricât de neinsemnată, 
are impact asupra lor. Când sunt pregătită să fiu 
imbrăcată, plângerile lor despre dificultatea de a 
face rost de diferite produse - de la carnea de crab 
până la cipuri muzicale și panglici - imi dau 

indicii asupra districtelor care e posibil să se fi 
revoltat. Fructe de mare din Districtul 4. Gad- 
geturi electronice din Districtul 3. Și, bineînțeles, 
materiale textile din Districtul 8. Gandul la o re- 
voltă atât de larg răspândită mă face să mă-nfior 
de spaimă și de excitare. 

Vreau să-i întreb mai multe, dar apare Cinna, 
ca să mă-mbrățișeze și să-mi verifice machiajul. 
Atenția i se îndreaptă direct spre cicatricea de pe 
obraz. Am cumva impresia că nu crede povestea 
cu alunecatul-pe-gheaţă, dar nu pune întrebări. 
Se mulțumește să-mi dozeze cantitatea de pudră, 
și puținul care se mai putea zări din urma lăsată 
de bici dispare. 

La parter, camera de zi a fost golită și lumi- 
nată pentru ședința foto. Effie se simte foarte 
bine dându-le comenzi tuturor celor din jur și 
având grijă să ne incadrăm în programul stabi- 
lit. Probabil că face o treabă bună, fiindcă sunt 
șase rochii și pentru fiecare e nevoie de alt voal, 
alți pantofi, alte bijuterii, altă coafură, alt decor, 
alt mod de iluminare. Dantelă crem, trandafiri 
roz şi zulufi. Satin ivoriu, tatuaje aurii și verdeață. 
O rochie cu diamante, un voal plin de nestemate 
şi lumină de lună. O rochie albă, de mătase grea, 
cu mâneci care îmi atârnă de la încheieturile mâi- 
nilor până la podea, și perle. În momentul când 

o fotografie a fost aprobată, trecem imediat la pre- 
gătirea pentru următoarea. Mă simt ca un aluat, 
frământat şi remodelat iarăși și iarăși. Mama reu- 
şeşte să-mi dea câte o îmbucătură de mâncare și 
câte o sorbitură de ceai în timp ce sunt aranjată, 
dar, în momentul încheierii ședinței foto, sunt 
moartă de foame și de oboseală. Sper că acum o 
să pot petrece ceva timp impreună cu Cinna, dar 
Effie zorește pe toată lumea către ușă și trebuie 
să mă mulțumesc cu promisiunea unui telefon. 

S-a lăsat seara, și picioarele mă dor din cauza 
tuturor pantofilor demențiali, așa că renunţ la 
orice intenţie de a merge în oraș. Mă urc în schimb 
la etaj şi mă spăl de toate straturile de machiaj, 
cremă şi vopsea, apoi cobor la parter și imi usuc 
părul lăsându-mă dogorită de foc. Prim, care s-a 
intors de la școală la timp ca să vadă ultimele 
două rochii, pălăvrăgește cu mama despre ele. 
Amândouă par nespus de încântate de ședința 
foto. Când mă las să cad pe pat, imi dau seama 
că o consideră o dovadă a faptului că sunt în si- 
guranță. Că la Capitoliu a fost trecut cu vederea 
amestecul meu în pedeapsa prin biciuire, fiindcă, 
oricum, nimeni nu se agită și nu face atâtea chel- 
tuieli pentru cineva pe care are de gând să-l ucidă. 


Și asta cam așa e. 

În coșmar, port rochia de mireasă din mătase, 
dar e ferfenițită și plină de noroi. Mânecile lungi 
se tot agaţă de spini și de crengi în timp ce fug 
prin pădure. O haită de tributuri mutante se apro- 
pie tot mai mult și mai mult, până când mă cople- 
şesc cu răsuflările lor fierbinți și cu colții picurand 
de salivă și mă trezesc țipând. 

Zonile sunt prea aproape ca să mă străduiesc 
s-adorm din nou. În plus, azi trebuie să ies nea- 
părat in oraș și să stau de vorbă cu cineva. La 
Gale, in mină, n-o să pot ajunge. Dar am nevoie 
de Haymitch sau de Peeta, sau de altcineva cu 
care să impart povara tuturor celor întâmplate 
de la vizita mea la lac. Proscriși fugari, garduri 
electrificate, un District 13 independent, lipsuri 
in Capitoliu. Totul. 

lau micul dejun cu mama și cu Prim și plec 
in căutarea unui confident. Aerul e cald și plin 
de speranţe, prevestind primăvara. Un moment 
potrivit pentru o revoltă, îmi spun eu. Toată lu- 
mea se simte mai puţin vulnerabilă după ce a scă- 
pat de iarnă. Peeta nu e acasă. Îmi inchipui c-a 
plecat deja în oraș. Însă sunt surprinsă să-l văd 
pe Haymitch foindu-se atât de devreme prin 
bucătărie. Intru în casa lui fără să bat la ușă. O 
aud pe Hazelle la etaj, măturând podelele casei 
acum curată lună. Haymitch nu e beat criță, dar 

nici nu pare prea sigur pe picioare. Cred că zvo- 
nurile care spun că Ripper s-ar fi apucat din nou 
de afaceri sunt adevărate. Mă gândesc că e poate 
mai bine să-l las să se bage în pat, când el pro- 
pune să facem o plimbare prin oraș. 

Eu și Haymitch avem acum un soi de limbaj 
prescurtat. În câteva minute, îl pun la curent, iar 
e] îmi povestește că sunt zvonuri Și despre revolte 
în Districtele 7 și 11. Dacă intuiţia nu mă înșală, 
asta ar insemna că aproape jumătate dintre dis- 
tricte au făcut măcar câte o incercare de revoltă. 

- Încă mai eşti de părere că aici n-o să meargă? 
il întreb. 

- Încă nu e momentul. Toate aceste alte dis- 
tricte sunt mult mai mari. Chiar dacă jumătate 
dintre locuitori se ascund de frică în casele lor, 
rebelii au o șansă. Aici, în Doisprezece, trebuie 
să fim toţi sau nici unul, îmi răspunde el. 

Nu m-am gândit la asta. Că ne lipsește pute- 
rea pe care o dă numărul. 

- Dar, poate, la un moment dat? insist. 

- Poate. Dar suntem prea puţini, prea slabi 
şi nu avem arme nucleare, zice el, cu o umbră 
de sarcasm. 

N-a fost prea entuziasmat de povestea mea 
despre Districtul 13. 

- Ce crezi că le vor face, Haymitch? Distric- 
telor rebele? 

- Ei, ai auzit ce-au făcut în Opt. Și ai văzut 
ce-au făcut aici, fără ca nici măcar să fi fost pro- 
vocaţi. Dacă lucrurile or să le scape într-adevăr 
din mână, cred că nu vor vedea nici o problemă 
în distrugerea altui district, așa cum s-a întâm- 
plat cu Treisprezece. Îl vor transforma într-un 
exemplu, înţelegi? 

- Așadar, tu crezi că Treisprezece a fost dis- 
trus cu adevărat? Bonnie și Twill aveau totuși 
dreptate în privinţa filmului cu gaița-zeflemitoare, 
spun eu. 

- OK, dar ce dovedește asta? De fapt, nimic. 
Există o mulțime de motive pentru care ar putea 
folosi un film vechi. Probabil că arată mai im- 
presionant. Și e mult mai ușor, nu-i așa? Nu e 
mai simplu să apeși cateva butoane în camera de 
montaj decât să zbori până acolo pentru o fil- 
mare? Ideea că Treisprezece a renăscut cumva, 
și Capitoliul ignoră asta pare genul de zvon de 
care se agaţă oamenii disperaţi. 

- Ştiu. Nu făceam altceva decât să sper. 

- Excelent, fiindcă ești într-adevăr disperată, 
spune Haymitch. 

Nu mai aduc alte argumente pentru că, firește, 
el are dreptate. 

Prim se întoarce de la școală spumegând de 
entuziasm. Profesorii au anunţat că e obligato- 
riu să urmărim programul tv din seara asta. 

- Cred c-o să fie ședința ta foto! 

- Nu se poate, Prim. Fotografiile au fost fă- 
cute abia ieri, obiectez eu. 

- Ei, aşa a auzit toată lumea, zice ea. 

Sper că se înșală. N-am avut timp să-l pregă- 
tesc pe Gale pentru nimic din toate astea. De 
când cu biciuirea, îl întâlnesc doar când ajunge 
pe la noi ca să vadă mama cum 1 se vindecă rănile. 
E adesea programat să lucreze în mină câte șapte 
zile pe săptămână. În cele câteva minute de in- 
timitate de care am avut parte în vreme ce Îl con- 
duceam înapoi în oraș, am aflat că începutul unei 
revolte in Doisprezece a fost înăbușit de inter- 
dicțiile lui Thread. Gale ştie că n-am de gând să 
fug, dar mai ştie și că, dacă districtul nostru nu 
se revoltă, sunt menită să devin mireasa lui Peeta. 
Să mă vadă pe ecran pierzând vremea îmbrăcată 
in rochiile alea superbe... ce-o să înțeleagă de aici? 

La șapte şi jumătate, când ne adunăm în jurul 
televizorului, descopăr că dreptatea a fost de 
partea lui Prim. Cum era de așteptat, iată-l pe 
Caesar Flickerman, adresându-se unei mulțimi 
numeroase, care ocupă toate locurile din tribunele 
aflate în fața Centrului de Antrenament, anunțând 

acel public favorabil că va urma vizionarea ro- 
chiilor mele de mireasă. Î prezintă pe Cinna, de- 
venit vedetă peste noapte datorită costumelor pe 
care mi le-a creat pentru Jocuri, și, după un minut 
de conversaţie veselă, suntem sfătuiți să ne îndrep- 
tăm atenția către un ecran enorm. 

Acum înţeleg cum a fost posibil să mă foto- 
grafieze ieri și să prezinte spectacolul special în 
seara asta. Cinna a conceput, inițial, două duzini 
de rochii de mireasă. De atunci s-a desfăşurat pro- 
cesul restrângerii numărului de desene, al con- 
fecționării rochiilor, al alegerii accesoriilor. S-ar 
părea că, in Capitoliu, spectatorilor li s-au oferit 
ocazii de a-și vota preferinţele în fiecare stadiu. 
Totul a culminat cu fotografierea mea în ultimele 
șase rochii rămase Și sunt sigură că inserarea ima- 
ginilor în spectacol s-a făcut cât ai clipi. Publicul 
intâmpină fiecare fotografie reacționând puter- 
nic. Oamenii ţipă și își ovaţionează favoritele, 
huiduindu-le pe cele care nu le sunt pe plac. Fi- 
indcă au votat și au făcut probabil pariuri, spec- 
tatoriui au investit foarte mult in rochiile mele 
de mireasă. E straniu să îi privesc gândindu-mă 
că eu nu m-am ostenit nici măcar să probez vre- 
una inainte de sosirea aparatelor de fotografiat. 
Caesar anunţă că toți cei interesați trebuie să-și 
dea votul final până a doua zi la amiază. 

- Să-i pregătim lui Katniss Everdeen o nuntă 
în stil mare! strigă el către mulțime. 

Sunt pe punctul de a inchide televizorul, dar 
Caesar ne spune să rămânem în fața ecranelor 
pentru un alt mare eveniment al serii. 

- Chiar așa, anul acesta avem cea de-a Şapte- 
zeci şi cincea Ediție a Jocurilor Foamei, ceea ce 
inseamnă că a sosit momentul celui de-al treilea 
Jubileu al Pacificăru! 

- Ce-au de gând? întreabă Prim. Până atunci 
mai Sunt câteva luni. 

Ne întoarcem amândouă spre mama, a cărei 
figură e solemnă și distantă, ca și cum ar retrăi 
amintiri din trecut. 

- Probabil că vor citi cartonașul. 

Începe imnul și mă simt sugrumată de repul- 
sie când președintele Snow ia în stăpânire scena. 
E urmat de un băiețel în costum alb, care aduce 
o cutie simplă, de lemn. Imnul se incheie, și pre- 
ședintele Snow incepe să vorbească, reamintin- 
du-ne de Zilele Negre care au dat naștere Jocurilor 
Foamei. Când au fost stabilite regulile Jocului, 
s-a hotărât ca, la fiecare douăzeci și cinci de ani, 
aniversarea să fie marcată de un Jubileu al Paci- 
ficării. Ceea ce impune crearea unei versiuni glo- 
rioase a Jocurilor, pentru a păstra vie amintirea 
celor uciși ca urmare a revoltei districtelor. 

Cuvintele lui nu ar putea fi mai bine ţintute, 
de vreme ce eu una bănuiesc că mai multe dis- 
tricte se revoltă chiar acum. 

Președintele Snow continuă povestindu-ne ce 
s-a întâmplat la precedentele Jubilee ale Pacificărui. 

- Cu ocazia celei de-a douăzeci și cincea ani- 
versări, pentru ca rebelilor să li se aducă aminte 
că moartea copiilor lor e urmarea propriei lor 
decizii de a apela la violență, fiecare district a tre- 
buit să organizeze alegeri și să voteze tributurile 
care aveau să-l reprezinte. 

Mă întreb ce-or fi simţit. Alegandu-i pe copiii 
care trebuiau să plece. Mă gândesc că e mult mai 
cumplit să fii trimis la Jocuri de vecinii tăi decât 
să ţi se extragă numele dintr-o urnă. 

— La a cincizecea aniversare, continuă președin- 
tele, spre a se reaminti faptul că pentru fiecare 
cetățean al Capitoliului au murit câte doi rebeli, 
districtelor li s-a cerut să trimită de două ori mai 
multe tributuri. 

Îmi imaginez cum e să înfrunți un lot de pa- 
truzeci și cinci de concurenţi în loc de douăzeci 
ȘI trei. Şanse mai Mici, mai puțină speranţă și, 
în final, mai mulți copii morţi. În anul acela a câș- 
tigat Haymitch... 

- Am avut o prietenă care s-a dus atunci la 
Jocuri, spune mama, cu voce scăzută. Maysilee 

Donner. Părinții ei erau proprietarii cofetărie. 
După aceea mi-au dat pasărea ei. Un canar. 

Schimb o privire cu Prim. E prima oară când 
auzim de Maysilee Donner. Poate fiindcă mama 
știa că am fi vrut să aflăm cum a murit. 

- Iar acum sărbătorim cel de-al treilea Jubileu 
al Pacificării, spune președintele. 

Băieţelul în alb face un pas inainte, intinzând 
cutia în vreme ce îi deschide capacul. Putem vedea 
şirurile ordonate de plicuri îngălbenite, așezate 
pe verticală. Indiferent cine o fi născocit Jubileele 
Pacificării s-a pregătit pentru secole întregi de 
Jocuri ale Foamei. Președintele ia plicul marcat 
clar cu un 75. Îşi strecoară un deget pe sub cla- 
petă și scoate un pătrățel de hârtie. Citește fără 
NICI O ezitare: 

- La a șaptezeci și cincea aniversare, pentru 
a li se reaminti rebelilor că nici ce: mai puternici 
dintre ei nu pot înfrânge puterea Capitoliului, 
tributurile de sex bărbătesc şi femeiesc vor fi ex- 
trase din totalul învingătorilor în viață. 

Mama scoate un țipăt slab, și Prim își îngroapă 
faţa în palme, dar eu mă simt mai degrabă ca oa- 
menii pe care îi zăresc în mulțimea de pe ecran. 
Uşor nedumerită. Ce vrea să spună? Totalul 


invingătorilor în viață? 

Apoi pricep, înţeleg ce inseamnă. Cel puțin 
pentru mine. În Districtul 12 nu există decât trei 
invingători dintre care se poate alege. Doi băr- 
bau. O femeie... 

Mă întorc în arenă. 

Trupul meu reacționează inaintea minţii Și ies 
in fugă pe ușă, traversez peluzele din Cartierul 
Învingătorilor și mă reped în întunericul de din- 
colo de ele. Umezeala din pământul mustind de 
apă îmi îmbibă șosetele şi sunt conștientă de muş- 
cătura tăioasă a vântului, dar nu mă opresc. Unde? 
Unde să mă duc? În pădure, fireşte. Ajung lângă 
gard înainte ca bâzâitul să-mi aducă aminte cât 
de încolțită sunt. Mă retrag gâfâind, mă răsucesc 
pe călcâie și o rup din nou la fugă. 

Următorul lucru pe care-l știu e că sunt în 
patru labe, în pivnița unei case nelocuite din Car- 
tierul Învingătorilor. Prin deschiderea ferestrei 
de deasupra capului pătrund razele palide ale 
lunii. Mi-e frig, sunt udă și mi s-a tăiat răsuflarea, 
dar incercarea de evadare n-a reușit să înfrângă 
isteria care izvorăște din interiorul meu, răzbătând 
la suprafață. O să mă sufoce dacă nu e eliberată. 

Strâng grămadă partea din față a cămășii, mi-o 
indes în gură și încep să ip. Nu ştiu cât timp o fac. 
Dar, când încetez, aproape că nu mai am glas. 

Mă ghemuiesc pe o parte și mă holbez la pe- 
tele de lumină pe care luna le aruncă pe podea. 
Înapoi în arenă. Înapoi în lumea coșmarurilor. 
Acolo mă duc. Trebuie să recunosc că n-am pre- 
văzut asta, că am anticipat doar o multitudine 
de alte lucruri. Umilirea publică, tortura, execu- 
ţia. Fuga prin ținuturile sălbatice, cu Apărătorii 
Păcii și cu aeronavele pe urmele mele. Căsătoria 
cu Peeta și copiii noştri obligați să intre în arenă. 
Dar niciodată reîntoarcerea mea la Jocuri, prin- 
tre competitori. De ce? Pentru că nu există nici 
un precedent. Învingătorii nu mai iau parte la 
extragere, toată viaţa lor. Asta e Înțelegerea dacă 
învingi. Asta a fost până acum. 

Văd un soi de pânză, de genul celei care se pune 
pe Jos când zugrăveşti. O trag peste mine, ca pe 
o pătură. Undeva, departe, mă strigă cineva. Dar, 
pe moment, îmi ingădui să nu mă gândesc nici 
măcar la oamenii pe care îi iubesc cel mai mult, 
mă gândesc numai la mine. Și la ceea ce mi se 
aşterne înainte. 

Pânza e țeapănă, dar ține de cald. Mușchii mi 
se relaxează, bătăile inimii incetinesc. Văd cutia de 
lemn din mâinile băiețelului, îl văd pe președintele 

Snow scoțând plicul ingălbenit. E posibil ca acesta 
să fi fost adevăratul Jubileu al Pacificării, scris 
pe foaia de hârtie acum șaptezeci și cinci de ani? 
Pare puţin probabil. E o rezolvare prea perfectă 
a tulburărilor cărora trebuie să le facă față Ca- 
pitoliul in prezent. Scapă de mine şi supun distric- 
tele, primind totul cadou, intr-un singur pacheţel 
frumos ambalat. 

Vocea președintelui Snow imi răsună în minte. 

- La a șaptezeci și cincea aniversare, pentru 
a li se reaminti rebelilor că nici ce: mai puternici 
dintre ei nu pot înfrânge puterea Capitoliului, 
tributurile de sex bărbătesc și femeiesc vor fi ex- 
trase din totalul învingătorilor în viaţă. 

Da, învingătorii sunt cei mai puternici din- 
tre noi. Au supraviețuit în arenă și au scăpat din 
laţul sărăciei, care ii strangulează pe ceilalți. Sunt 
sau ar trebui să spun suntem intruchiparea spe- 
ranţei acolo unde nu există speranță. lar acum 
douăzeci şi trei dintre noi vor fi uciși, pentru a de- 
monstra că până şi speranţa nu e decât o amăgire. 

Mă bucur că am câștigat abia anul trecut. Alt- 
minteri i-aș cunoaște pe toți ceilalți învingători, 
nu numai pentru că i-am văzut la televizor, ci și 
fiindcă sunt oaspeți la fiecare ediţie a Jocurilor. 
Chiar dacă nu sunt mentori, aşa cum trebuie să 
fie Haymitch de fiecare dată, au obligaţia de a 

se întoarce în fiecare an la Capitoliu, cu ocazia 
evenimentului. Cred că o mare parte dintre ei 
sunt prieteni. În timp ce singurul prieten pe care 
mă voi teme eu să nu fiu nevoită să-l ucid o să 
fie Peeta sau Haymitch. Peeta sau Haymitch! 

Mă ridic în capul oaselor, aruncând cât colo 
pânza. Ce-mi trece prin minte? Nu există nici o 
situație în care aș putea să-i ucid vreodată pe 
Peeta sau pe Haymitch. Dar unul dintre ei o să 
fie cu mine în arenă, asta e sigur. Ar putea chiar 
să hotărască, între ei, cine va fi. Indiferent al cui 
nume va fi extras, celălalt va putea să se ofere 
voluntar, luându-i locul. Știu deja ce-o să se-n- 
tâmple. Peeta o să-i ceară lui Haymutch să-l lase 
pe el în arenă, indiferent ce s-ar întâmpla. Pen- 
tru binele meu. Ca să mă protejeze. 

Mă impleticesc prin pivniţă în căutarea unei 
ieșiri. Cum am pătruns în locul ăsta? Găsesc pe 
bâjbâite drumul în susul treptelor către bucătărie 
și văd că partea de sticlă a ușu a fost spartă. Pro- 
babil de-asta îmi sângerează mâna. Mă grăbesc 
să ies din nou în noapte și o iau drept spre casa 
lui Haymitch. Stă singur la masa din bucătărie, 
strângând o sticlă de votcă pe jumătate goală în- 
tr-o mână și cuțitul în cealaltă. Beat ca un porc. 

- Ah, uite-o și pe ea. Dărâmată. În cele din 
urmă ai făcut calculul, nu-i așa, iubito? Ai înțeles 

că n-o să pleci singură-n arenă? Și ai venit să mă 
rogi... ce? întreabă el. 

Nu-i răspund. Fereastra e larg deschisă, și vân- 
tul mă pătrunde de parcă aș fi afară. 

- Recunosc c-a fost mai ușor pentru băiat. A 
ajuns aici inainte de a apuca să desigilez sticla. 
Implorându-mă să-i dau o altă șansă de a ajunge 
înăuntru. Dar tu ce-ai putea să-mi ceri? Îmi imită 
vocea. Ia-i locul, Haymitch, pentru că, nimic alt- 
ceva neavând cum să se schimbe, aș prefera ca 
șansa de a-și trăi restul vieţii să-i fie oferită mai 
degrabă lui Peeta decât ție? 

4 

Imi mușc buzele fiindcă, odată ce a spus-o, mă 
tem că e ceea ce doresc. Să trăiască Peeta, chiar 
dacă asta inseamnă moartea lui Haymitch. Nu, 
nu e adevărat. Bineînțeles că Haymitch e nesu- 
ferit, dar el e acum familia mea. De ce-am venit? 
mă intreb. Ce anume aș putea căuta aici? 

- Am venit să beau ceva, răspund. 

El izbucnește în râs și trantește sticla pe masă, 
în fața mea. Îi şterg gura cu mâneca și iau două 
inghițituri inainte de a simţi că mă sufoc. Am 
nevoie de câteva minute ca să-mi revin, dar con- 
tinuă să-mi curgă ochii și nasul. Însă simt în mine 
alcoolul ca pe un foc, şi asta-mi place. 

- Poate ar trebui să fii tu, spun, pe un ton prag- 
matic, trăgându-mi un scaun. Oricum urăști viaţa. 

- Cât se poate de adevărat, zice el. Și, de vre- 
me ce data trecută am încercat să te ţin pe tine 
in Viață... se pare că de data asta sunt obligat să-l 
salvez pe băiat. 

- Încă un punct corect de vedere, apreciez eu, 
ștergându-mi nasul și ridicând din nou sticla. 

- Argumentul lu: Peeta a fost că, de vreme ce 
te-am ales pe tine, acum îi sunt dator lui. Trebuie 
să-i dau orice vrea. lar ceea ce işi doreşte e şansa 
de a ajunge din nou în arenă, ca să te protejeze, 
imi povesteşte Haymitch. 

Ştiam. În privinţa asta, Peeta e previzibil. În 
timp ce eu mă tăvăleam pe podeaua pivniței, gån- 
dindu-mă numai la mine, el era aici, gândindu-se 
numai la mine. Ruşine nu e un cuvânt destul de 
dur pentru ceea ce simt. 

— Ştii, ai putea trăi o sută de vieți fără s-ajungi 
să-l meriți, spune Haymitch. 

- Da, da, mă răstesc eu. Fără îndoială că, din 
acest trio, el e cel mai bun. Așa că, ce-ai de gând? 

- Nu ştiu, oftează Haymitch. Să mă intorc în 
arenă cu tine, dacă s-o putea. Dacă o să fie extras 
numele meu, n-o să aibă nici o importanţă. El 
o să se ofere voluntar ca să-mi ia locul. 

Stăm o vreme în tăcere. | 

- Pentru tine ar fi cumplit în arenă, nu-i așa? 
Fiindcă îi cunoşti pe toți ceilalți? îl intreb. 

- Oh, cred că putem conta pe faptul c-o să fie 
de nesuportat, oriunde m-aș afla. Arată spre sticlă 
cu o înclinare a capului. Acum pot s-o iau inapoi? 

- Nu, răspund, inconjurând-o cu braţele. 

Haymitch scoate alta de sub masă și îi deșuru- 
bează dopul. Însă eu realizez că n-am venit aici doar 
ca să beau. Mai vreau și altceva de la Haymitch. 

- OK, mi-am dat seama ce vreau să-ţi cer. Dacă 
la Jocuri luăm parte eu și Peeta, de data asta in- 
cercăm să-l ținem în viață pe el. 

În ochii lui injectaţi pâlpâie ceva. Durerea. 

- Aşa cum spuneai, o să fie cumplit, oricum 
al intoarce lucrurile. Dar, indiferent ce vrea 
Peeta, e rândul lui să fie salvat. I-o datorăm amân- 
doi. Vocea mea capătă un ton implorator. În plus, 
Capitoliul mă urăște atât de mult, incât sunt ca 
și moartă. El ar putea avea o șansă. Te rog, Hay- 
mitch. Spune c-o să m-ajuţi. 

El se incruntă la sticlă, cântărindu-mi vorbele. 

- Foarte bine, răspunde în cele din urmă. 

- Mulţumesc. 

Acum ar trebui: să trec pe la Peeta, dar nu 
vreau. Mi se invârtește capul din cauza băuturii 
și mă simt atât de dărâmată, încât cine ştie cu ce 
m-ar putea convinge să fiu de acord. Nu, acum 
trebuie să mă duc acasă, să dau ochu cu mama 
și cu Prim. 

În timp ce mă îndrept clătinându-mă spre trep- 
tele casei mele, ușa din faţă se deschide, şi braţele 
lui Gale mă trag la pieptul lui. 

- Am greşit. Trebuia să fi plecat când ai spus 
tu, îmi șoptește. 

- Nu, îl contrazic. 

Nu-mi pot focaliza privirea, și alcoolul mi se 
varsă din sticlă, prelingându-se pe haina lui Gale, 
în josul spatelui, dar el nu pare să se sinchisească. 

- Nu e prea târziu, spune. 

Peste umărul lui, le văd pe mama şi pe Prim 
agăţându-se una de alta în pragul ușii. Fugim. Ele 
mor. lar acum trebuie să-l protejez pe Peeta. 
Discuţie încheiată. 

- Ba da, este. 

Genunchii îmi cedează, şi el mă susţine. În timp 
ce alcoolul îmi ia mintea în stăpânire, aud sticla 
spărgându-se de podea. Ceea ce pare firesc, de 
vreme ce mă lasă toate puterile și nu mai pot ține 
in mână nimic. 

Când mă trezesc, abia reușesc să ajung la toa- 
letă înainte ca votca să-și facă din nou apariția. 
Când mi se urcă în gât, arde la fel de tare ca la 
coborâre şi e de două ori mai rău la gust. Când 
termin de vomitat tremur și sunt transpirată, dar 
cea mai mare parte a băuturii mi-a ieșit măcar din 
organism. Însă în sânge mi-a ajuns o cantitate 

suficientă ca să-mi dea dureri de cap, să am gura 
uscată și să-mi clocotească stomacul. 

Deschid dușul și stau sub jetul cald vreme de 
un minut înainte de a-mi da seama că sunt incă 
in lenjeria de corp. Mama trebuie să-mi fi scos 
numai hainele soioase de deasupra și să mă fi vârât 
în pat. Îmi arunc hainele ude în chiuvetă şi îmi 
torn şampon pe cap. Simt inţepături in mâini şi 
așa observ zgarieturile, mici și egale, inșirate de-a 
lungul unei palme şi în susul celeilalte maini, pe 
partea laterală. Îmi amintesc vag că am spart un 
geam noaptea trecută. Mă frec din cap până-n pi- 
cioare, oprindu-mă numai ca să vărs din nou, 
acolo, sub duș. E mai ales fiere și se prelinge în 
josul scurgerii făcând bulbuci cu miros dulceag. 

În sfârșit curată, îmi pun halatul și mă întorc 
in pat, ignorându-mi părul ud, din care picură 
apa. Mă bag sub pături, convinsă că așa trebuie 
să te simţi după ce ai fost otrăvit. Pașii care urcă 
scările imi reinnoiesc panica de azi-noapte. Nu 
sunt pregătită să dau ochii cu mama și cu Prim. 
Trebuie să mă adun ca să pot fi calmă și increză- 
toare, așa cum am fost când ne-am luat rămas-bun, 
in ziua ultimei extrageri. Trebuie să fiu puter- 
nică. Mă străduiesc să mă ridic in capul oaselor, 
imi îndepărtez părul ud de pe tâmplele care zvâc- 
nesc și mă întăresc ca să pot face faţă intalnirii. 

Ele apar în cadrul ușii, aducând ceai și pâine 
prăjită, cu fețele pline de ingrijorare. Deschid 
gura, cu intenția de a incepe cu un soi de glumă, 
şi izbucnesc în lacrimi. 

Și cu asta s-a zis cu puterea. 

Mama se așază pe o margine a patului, Prim 
se strecoară lângă mine și amândouă mă iau în 
braţe, scoțând sunete încete, liniștitoare, până când 
mă opresc din plâns. Pe urmă Prim aduce un pro- 
sop şi imi şterge părul, pieptănându-mi buclele, 
in timp ce mama mă convinge să mănânc pâine 
cu ceai. Mă imbracă intr-o pijama călduroasă, mă 
invelesc cu mai multe pături și adorm din nou. 

Când mă trezesc pot spune, după lumina soa- 
relui, că e după-amiaza târziu. Pe noptiera mea 
e un pahar cu apă și o înghit lacomă, cu sete. Încă 
mai am impresia că mi se clatină capul și stoma- 
cul, dar amândouă sunt într-o stare mult mai bună 
decât înainte. Mă ridic, mă imbrac, imi imple- 
tesc din nou părul. Înainte de a cobori, mă opresc 
în vârful scărilor, simţindu-mă uşor rușinată de 
modul în care am reacţionat la aflarea veştilor 
despre Jubileul Pacificării. Fuga mea fără țintă, 
băutura în compania lui Haymitch, plânsul. Date 
fiind circumstanţele, cred că merit o zi în care 
să mi se tolereze slăbiciunile. Însă mă bucur că 
aparatele de filmat n-au fost aici cu ocazia asta. 

La parter, mama și Prim mă imbrăţişează din 
nou, dar nu par copleșite de sentimente. Știu că 
şi le rețin, ca să-mi fie mie mai ușor. Privesc chi- 
pul lui Prim și mi-e greu să-mi imaginez că e 
aceeaşi fetiță plăpândă pe care am lăsat-o în urmă 
in ziua extragerii, acum nouă luni. Combinația 
intre acel supliciu și cele ce au urmat - cruzimea 
din district, cortegiul de bolnavi și de răniți pe care 
acum îi ingrijeşte ea însăși dacă mama e prea ocu- 
pată - toate astea au maturizat-o. A mai și cres- 
cut puțin; acum suntem, practic, la fel de inalte, 
dar nu asta o face să pară cu mult mai vârstnică. 

Mama imi pune un polonic de supă intr-o cană 
ȘI eu cer incă una, ca să i-o duc lui Haymitch. Pe 
urmă traversez peluza către casa lui. Abia s-a tre- 
zit și acceptă cana fără comentarii. Stăm acolo, 
intr-o pace aproape deplină, sorbindu-ne supa și 
privind apusul soarelui prin fereastra camerei lui 
de zi. Aud pe cineva foindu-se la etaj și presupun 
că e Hazelle, dar peste câteva minute coboară 
Peeta și, cu un gest hotărât, aruncă pe masă o 
cutie de carton cu sticle de votcă, goale. 

- Uite, s-a făcut, ne spune. 

Haymitch trebuie să-și adune toate puterile 
ca să-și poată concentra privirea asupra sticlelor, 
așa că de vorbit vorbesc eu: 

- Ce s-a făcut? 

- Am vărsat tot alcoolul în scurgerea din baie, 
răspunde Peeta. 

Asta pare să-l zdruncine pe Haymitch, sco- 
țându-l din apatie, și bate neincrezător cu palma 
in cutia de carton. 

- Ce-ai făcut? 

- Am aruncat rezervele de băutură, zice Peeta. 

- O să cumpere pur și simplu alta, spun eu. 

- Nu, n-o să cumpere, mă contrazice el. În 
dimineaţa asta am dat de Ripper și i-am spus c-o 
denunţ în secunda când îi vinde ceva unuia din- 
tre voi. În plus, am și despăgubit-o, dar nu cred 
că e nerăbdătoare să se întoarcă în custodia Apă- 
rătonilor Păcii. 

Haymitch își repede cuțitul inspre el, dar Peeta 
deviază lovitura cu atâta ușurință incât pare pa- 
tetică. Pe mine mă cuprinde furia. 

- Nu-i treaba ta ce face el. 

- Ba e, întru totul. Indiferent cum cad sorții, 
doi dintre noi vor merge din nou în arenă, avân- 
du-l pe celălalt ca mentor. Nu putem permite să 
existe un bețiv invederat în echipa asta. Mai ales 
tu nu poți fi beţivă, Katniss, imi spune Peeta. 

- Ce? scuip eu, indignată. 

Aș fi mult mai convingătoare dacă n-aş fi atât 


de mahmură. 

- Nu m-am îmbătat decât azi-noapte, in toată 
viața mea. 

- Da, şi uite în ce hal ești, spune Peeta. 

Nu știu ce mă așteptam să se-ntâmple la prima 
noastră întâlnire de după anunţ. Cateva imbră- 
țișări şi sărutări. Poate puţină alinare. Dar nu asta. 
Mă întorc spre Haymutch. 

— Nu-ţi face griji, o să-ți aduc eu mai multă votcă. 

- Atunci vă denunţ pe amândoi. Ca să vă tre- 
ziţi din beţie în butuci, spune Peeta. 

- Care-i șpilul poveștii? întreabă Haymitch. 

- Şpilul e că doi dintre noi se intorc acasă de 
la Capitoliu. Un mentor și un învingător, răs- 
punde Peeta. Effie imi trimite inregăstrările tutu- 
ror învingătorilor în viață. O să privim Jocurile 
la care au luat parte și-o să aflăm tot ce se poate 
despre stilul lor de luptă. O să câştigăm în greu- 
tate și-o să devenim mai puternici. O să ne pur- 
tăm ca profesioniștii. Și unul dintre noi o să fie 
din nou învingător, indiferent dacă vouă vă place 
sau nu! 

lese în grabă din incăpere, trântind ușa 
din față. 

Eu și Haymutch ne crispăm la auzul bufniturii. 

- Nu-mi plac oamenii convinși că numai ei au 


dreptate, spun. 

- Ce-i de plăcut aici? face el, incepând să scurgă 
resturile din sticlele golite. 

- Tu şi cu mine. La noi doi se gândește când 
face planuri pentru intoarcerea acasă, zic eu. 

- Ei, atunci el este cel care se păcăleşte, comen- 
tează Haymitch. 

Dar, peste cateva zile, suntem de acord să ne 
purtăm ca profesioniștii, pentru că e cea mai bună 
metodă de a-l face și pe Peeta să se antreneze. În 
fiecare seară urmărim vechile reluări ale Jocuri- 
lor câștigate de învingătorii încă în viață. Ne dăm 
seama că nu l-am întâlnit pe nici unul dintre ei în 
timpul Turneului Triumfal, ceea ce pare ciudat 
dacă priveşti in urmă. Când aduc asta în discuţie, 
Haymitch spune că apariția lui Peeta și a mea - 
mai ales a mea - intrând în legătură cu alți în- 
vingători în districtele potenţial rebele era ulti- 
mul lucru pe care și l-ar fi dorit președintele Snow. 
Învingătorii au un statut special și, din punct de 
vedere politic, ar fi fost periculos dacă lăsau im- 
presia că susțin sfidarea mea la adresa Capitoliu- 
lui. Calculându-le vârsta, ne dăm seama că unu 
dintre adversarii noștri ar putea fi bătrâni, ceea 
ce e trist și liniștitor deopotrivă. Peeta a o mul- 
țime de notițe, Haymitch se oferă să ne dea in- 
formaţii despre personalitățile învingătorilor şi, 
incet-incet, incepem să ne cunoaștem rivalu. 

În fiecare dimineață facem exerciţii care să ne 
forufice trupurile. Alergăm, ridicăm greutăți și 
ne încordăm mușchii. În fiecare după-amiază ne 
perfecționăm deprinderile războinice, aruncând 
cuțite și luptându-ne corp la corp; îi învăţ chiar 
și să se urce în copaci. Din punct de vedere ofi- 
cial, tributurile n-au voie să se antreneze, dar ni- 
meni nu încearcă să ne impiedice. Chiar și în anii 
obișnuiți, tibuturile din Districtele 1, 2 și 4 se do- 
vedesc capabile să mânuiască sulițe și săbii. Prin 
comparaţie, ceea ce facem noi nu inseamnă nimic. 

După anii de abuzuri, organismul lui Haymitch 
se opune îmbunătățirilor. E încă remarcabil de 
puternic, dar cea mai scurtă alergare îi taie răsu- 
flarea. Și ai crede că un tip care doarme în fiecare 
noapte cu un cuţit în mână e în stare să nime- 
rească peretele unei case când îl aruncă, dar mâi- 
nile îi tremură într-un asemenea hal incât e nevoie 
de câteva săptămâni până să reușească măcar 
atâta lucru. 

Totuși, eu și Peeta ne depășim pe noi înșine 
ca urmare a noului stil de viață. Îmi oferă ceva 
de făcut. Ne dă tuturor o altă ocupaţie, în afară 
de a ne accepta înfrângerea. Mama ne supune unui 
regim special, ca să câștigăm în greutate. Prim 
ne tratează mușchii îndurerați. Madge ne aduce 
pe furiș ziarele primite de tatăl ei de la Capitoliu. 

Pronosticurile asupra învingătorului învingători- 
lor ne situează printre favoriți. Până și Gale intră 
in scenă duminica, deși nu-i indrăgește nici pe 
Peeta, nici pe Haymitch, și ne învaţă tot ce știe 
despre capcane. Pentru mine e ciudat să stau de 
vorbă cu Peeta și Gale În același timp, dar ei par 
să fi lăsat deoparte toate disensiunile pe care le-ar 
putea avea din pricina mea. 

- M-aș simți mai bine dacă ar fi un tip pe care 
să-ți fie ușor să-l urăşti, recunoaşte Gale într-o 
noapte, în timp ce îl conduc înapoi, în oraș. 

- Mie-mi spui, zic eu. Dacă l-aș fi putut uri 
in arenă, acum n-am fi dat cu toții de beleaua 
asta. El ar fi fost mort, iar eu aş fi fost, de una 
singură, micuța învingătoare. 

- Și noi doi unde-am fi fost, Katniss? întreabă 
Gale imediat. 

Amuţesc pentru o clipă, fiindcă nu ştiu ce să 
spun. Unde aș fi ajuns cu pretinsul meu văr, care 
nu mi-ar fi fost văr dacă n-ar fi existat Peeta? M-ar 
mai fi sărutat Și eu i-aș mai fi răspuns la sărut dacă 
am fi fost liberi s-o facem? În alte circumstanțe, 
mi-aş fi îngăduit să-mi dau frâu liber sentimen- 
telor în privinţa lui, amăgită de siguranţa oferită 
de bani și de hrană și de iluzia că, fiind o invin- 
gătoare, nu mă paşte nici o primejdie? Dar peri- 
colul extragerii ar fi planat totuşi întotdeauna 

asupra noastră, asupra copiilor noștri. Indiferent 
ce aș fi vrut eu... 

- La vânătoare. Ca în fiecare duminică, răspund. 

Stiu că întrebarea lui nu trebuia luată ca atare, 
dar asta e tot ce-i pot spune cu sinceritate. Gale 
știe că l-am preferat pe el, nu pe Peeta, pe vre- 
mea când nu mă confruntam cu singura posibi- 
litate de a-mi găsi astfel scăparea. Pentru mine 
e lipsit de sens să discutăm despre ceea ce ar fi 
putut fi. Chiar dacă l-aș fi ucis pe Peeta în arenă, 
tot nu mi-aş fi dorit să mă mărit cu nimeni. M-am 
logodit numai ca să salvez niște vieţi, ceea ce s-a 
dovedit a fi un eşec desăvârșit. 

Mi-e oricum teamă că orice scenă sentimen- 
tală cu Gale l-ar putea impinge la un gest extrem. 
Cum ar fi aţâţarea unei revolte în mină. Și, așa 
cum spune Haymitch, Districtul 12 nu e pregătit 
pentru asta. Ba incă și mai rău, e mai puţin pre- 
gătit decât inainte de anunţarea Jubileului Paci- 
ficării, pentru că încă o sută de Apărători ai Păcii 
au sosit cu trenul din dimineaţa următoare. 

Deoarece nu-mi fac planuri ca să supraviețu- 
iesc pentru a doua oară, e cu atât mai bine cu cât 
Gale mă lasă să plec mai repede. Am de gând să-i 
dezvălui câte ceva după extragere, când ni se acordă 
o oră ca să ne luăm rămas-bun. Să-i spun cât de 
mult a insemnat pentru mine în toți acești ani. 

Cu cât a fost mai bună viaţa mea pentru că l-am 
cunoscut. Pentru că îl iubesc, deși doar în acel 
fel limitat de care sunt în stare. 

Dar nu mi se oferă ocazia. 

Ziua extragerii e toridă și posomorâtă. Asu- 
dați și tăcuți, locuitorii Districtului 12 așteaptă 
in piață, cu mitralierele aţintite asupra lor. Eu 
stau singură intr-o mică porțiune delimitată cu 
franghii, cu Peeta și Haymitch într-un țarc simi- 
lar, în dreapta mea. Extragerea nu durează decât 
un minut. Strălucitoare cu peruca de un auriu 
metalic, Effie e lipsită de obișnuita ei vervă. E ne- 
voită să zgârie o vreme pereţii bolului de extra- 
gere pentru fete ca să poată pescui singura bucăţică 
de hârtie pe care toată lumea știe deja că e scris 
numele meu. Pe urmă înhaţă biletul cu numele 
lui Haymitch. El abia dacă are timp să-mi arunce 
o privire nefericită înainte ca Peeta să se ofere 
voluntar pentru a-i lua locul. 

Suntem duși imediat și în grabă în clădirea Jus- 
tiției, pentru a-l găsi pe Thread, comandantul 
Apărătorilor Păcii, așteptându-ne. 

- Procedură nouă, ne spune el, zâmbind. 

Suntem călăuziți spre ușa din spate, urcați într-o 
mașină și transportaţi la gară. Pe peron nu e nici 
o cameră de luat vederi și nici urmă de mulțimea 
care ar fi trebuit să ne conducă. Apar Haymitch 

și Effie, escortați de gărzi. Apărătorii Păcii ne zo- 
resc să ne urcăm cu toţii în tren și trântesc ușa 
in urma noastră. Roțule se pun în mișcare. 

Și, cu toate vorbele de rămas-bun încă pe buze, 
rămân cu ochii lipiţi de fereastră, privind cum 
dispare Districtul 12. 

Stau la geam încă multă vreme după ce pădu- 
rea a înghiţit tot ce se mai putea întrezări din 
locul meu de baştină. De data asta nu am nici 
cea mai vagă speranță că mă voi reintoarce. Înain- 
tea primelor mele Jocuri, i-am promis lui Prim 
că aveam să fac tot ce-mi era cu putință ca să în- 
ving, iar acum mi-am jurat mie însămi să fac tot 
ce-mi Stă în puteri ca să-l țin pe Peeta în viaţă. 
N-o să mă întorc niciodată. 

De fapt, mă gândisem care voiam să fie ulti- 
mele mele cuvinte adresate celor dragi. Plănui- 
sem cum să inchid şi să zăvorăsc cel mai bine toate 
ușile, lăsându-i în urmă trişti, dar în siguranţă. 
lar acum Capitoliul mi-a furat până și asta. 

- O să scriem scrisori, Katniss, spune Peeta, 
din spatele meu. Oricum, așa o să fie mai bine. O 
să le oferim o fărâmă din noi, de care să se agaţe. 

Haymitch o să le înmâneze în locul nostru, dacă... 
va fi nevoie să o facă. 

Încuviințez din cap și mă duc direct în camera 
mea. Mă așez pe pat, ştiind că n-o să scriu nicio- 
dată scrisorile alea. Vor fi ca discursul pe care 
am încercat să-l compun ca omagiu pentru Rue 
și Thresh, în Districtul 11. Lucrurile par să-mi 
fie clare în minte, ba chiar și atunci când vorbesc 
in fața une: mulțimi, dar în urma peniţei cuvin- 
tele nu mi se înşiră niciodată așa cum ar trebui. 
În plus, erau menite să însoţească imbrățișările 
și sărutările, o mângâiere a părului lui Prim, o 
alta pe obrazul lui Gale, o strângere a mâinii lui 
Madge. Nu pot sosi alături de cutia de lemn care 
va conţine trupul meu rece și țeapăn. 

Cu inima prea indurerată ca să plâng, nu imi 
doresc decât să mă ghemuiesc în pat și să dorm 
până mâine-dimineaţă, la sosirea În Capitoliu. 
Dar am o misiune. Nu, e mai mult decât o misi- 
une. E ultima mea dorință. Ţine-l pe Peeta in 
viață. Și, deși pare atât de puţin probabil să reu- 
șesc când sunt nevoită să infrunt furia Capito- 
liului, e important să-mi pot controla jocul. Ceea 
ce n-o să se întâmple dacă-i jelesc pe toți cei dragi 
de acasă. Lasă-i în pace, îmi spun. a-ţi rămas-bun 
și uită-i. Mă străduiesc, gândindu-mă la ei pe 
rând, să-i eliberez ca pe niște păsări din colviile 

protectoare aflate în inima mea, încuindu-le ca 
să nu se poată intoarce. 

În clipa când Effie îmi bate la ușă, chemân- 
du-mă la cină, sufletul meu a rămas pustiu. Dar 
ușurarea nu e pe de-a-ntregul neplăcută. 

Cina e tristă. De fapt, suntem atât de abătuţi 
incât tăcerile se prelungesc o vreme, intrerupte 
doar de îndepărtarea unui fel de mancare și de 
aducerea altuia. Supă rece de legume pasate. Peşte 
mărunţit cu piure de cartofi și pastă cremoasă de 
lămâie ca garnitură. Păsăruici umplute cu sos 
de portocale, cu orez indian și creson. Cremă de 
ciocolată presărată cu cireşe. 

Peeta și Effie fac din când în când câte o în- 
cercare de a incepe o conversaţie, care moare cu 
repeziciune. 

- Îmi place noul tău păr, Effie. 

- Mulţumesc. Am cerut special să-mi fie făcut 
așa, ca să se asorteze cu broșa lui Katniss. Mă gân- 
deam că ție ţi-am putea face rost de un lanț de 
aur pentru gleznă, iar lui Haymitch i-am putea 
găsi o brățară de aur sau altceva în genul ăsta, 
ca să arătăm ca o echipă, spune ea. 

Evident, Effie nu știe că broşa mea cu gaiță-ze- 
flemitoare e acum un simbol folosit de rebeli. 
Cel puțin în Districtul 8. La Capitoliu conti- 
nuă să fie un memento amuzant al unor Jocuri 

deosebit de captivante. Ce altceva ar putea fi? 
Adevărații rebel nu plasează un simbol secret pe 
ceva atât de durabil cum e o bijuterie. Îl pun 
pe un biscuit, ca să poată fi mâncat cât ai clipi 
dacă e necesar. 

- Cred că e o idee excelentă, spune Peeta. Ce 
părere ai, Haymitch? 

- Da, cum vreți voi, vine răspunsul. 

Haymitch nu bea, dar pot spune că şi-ar dori. 
Effie și-a dat deoparte propriul pahar cu vin când 
i-a remarcat eforturile. Dacă ar fi fost tribut, nu 
i-ar fi datorat nimic lui Peeta și s-ar fi putut Îm- 
băta oricât de tare ar fi vrut. Acum o să se stră- 
duiască din răsputeri să-l țină în viață intr-o arenă 
plină cu vechii lui prieteni și probabil va da greș. 

- Poate ţi-am putea face și ție o perucă, spun 
eu, într-o încercare de frivolitate. 

El se mulțumește să-mi arunce o privire care 
imi cere să-l las în pace și ne mâncăm cu toții 
crema în tăcere. 

- Ne uităm la reluările extragerilor? întreabă 
Effie, tamponându-și colțurile gurii cu un şervet 
alb de olandă. 

Peeta se duce să-și ia carnetul cu învingătorii 
în viaţă și ne adunăm în compartimentul care găz- 
duieşte televizorul, să vedem pe cine vom avea 
ca adversari în arenă. După ce fiecare s-a așezat 

la locul lui, se aude imnul și începe reluarea anu- 
ală a ceremoniilor de extragere din cele douăspre- 
zece districte. 

În toată istoria Jocurilor, au existat șaptezeci 
și cinci de învingători. Cincizeci și nouă sunt încă 
in viaţă. Recunosc chipurile multora, fie pentru 
că i-am văzut ca învingători sau mentori la Jocu- 
rile precedente, fie din înregistrările pe care le-am 
urmărit de curând. Unii sunt atât de bătrâni sau 
de mistuiți de boli, de droguri sau de băutură incat 
nu știu de unde să-i iau. Așa cum era de așteptat, 
grupurile de învingători din Districtele 1, 2 și 4 sunt 
cele mai numeroase. Dar fiecare district a reușit să 
adune măcar câte un învingător și o învingătoare. 

Extragerile se derulează cu repeziciune. Peeta 
pune cu sârguinţă asteriscuri pe carnetul lui, în 
dreptul numelor tributurilor alese. Cu fața golită 
de emoţii, Haymitch își privește prietenii care 
ies în față și urcă pe scenă. Cu un aer nefericit, 
Effie face comentarii șoptite, cum ar fi: „Oh, nu 
Cecelia“ sau „Ei, Chaff n-a fost niciodată în stare 
să nu se amestece într-o luptă“, și oftează des. 

Car despre mine, încerc să-mi întipăresc în 
minte câte ceva despre celelalte tributuri, dar, așa 
cum s-a întâmplat și anul trecut, numai câteva 
imi rămân cu adevărat în memorie. Fratele şi sora 
de o frumuseţe clasică din Districtul 1, care, în 

copilăria mea, au câștigat Jocurile în doi ani con- 
secutiv. Brutus, un voluntar din Districtul 2, care 
trebuie să aibă cel puțin patruzeci de ani și care pare 
că abia așteaptă să se întoarcă în arenă. Finnick, 
bărbatul frumos, cu părul de culoarea bronzu- 
lui, din Districtul 4, care a fost încoronat cu un 
deceniu în urmă, la vârsta de paisprezece ani. În 
Districtul 4 e strigată și o tânără isterică și cu 
părul castaniu despletit, dar e înlocuită imediat 
de o voluntară, o femeie de optzeci de ani care 
ajunge pe scenă sprijinindu-se într-un baston. Pe 
urmă e Johanna Mason, singura femeie învingă- 
toare din Districtul 7, care a câștigat acum câțiva 
ani, pretinzând că e o papă-lapte. Femeia din Dis- 
trictul 8 pe care Effie o numește Cecelia și care 
pare să aibă vreo treizeci de ani trebuie să se des- 
prindă din mâinile a trei copii care aleargă să 
se agaţe de ea. E extras și Chaff, un bărbat din 
Districtul 11, despre care știu că este prietenul 
lui Haymiutch. 

E strigat numele meu. Pe urmă al lui Hay- 
mitch. Și Peeta se oferă voluntar. Una dintre pre- 
zentatoare începe efectiv să plângă, fiindcă se 
pare că sorții nu vor fi niciodată în favoarea noas- 
tră, îndrăgostiții din Districtul 12 născuți sub o 
stea potrivnică. Pe urmă își vine în fire și adaugă, 

fiind gata să și parieze, că „acestea vor fi cele mai 
reușite Jocuri din istorie“. 

Hay mitch părăsește compartimentul fără nici 
o vorbă, iar Effie ne urează noapte bună după 
câteva comentarii confuze despre un tribut sau 
altul. Eu mă mulțumesc să stau locului, privind 
cum rupe Peeta paginile despre învingătorii care 
n-au fost aleși. 

- De ce nu te duci să dormi puţin? spune el. 

Pentru că nu pot face față coșmarurilor. Nu 
fără tine, mă gândesc. În noaptea asta vor fi cu 
siguranță cumplite. Dar nu-i pot cere să doarmă 
cu mine. Abia dacă ne-am mai atins din noaptea 
biciuirii lui Gale. 

- Tu ce-ai de gând? îl întreb. 

- Doar să-mi revizuiesc puţin notițele. Să-mi: 
fac o idee clară asupra pericolului pe care-l avem 
de înfruntat. Dar o să recapitulez totul impreună 
cu tine, mâine-dimineaţă. Du-te la culcare, Katniss, 
mă îndeamnă el. 

Aşa că mă urc în pat și, cum era de așteptat, 
mă trezesc peste câteva ore dintr-un coșmar in 
care bătrâna din Districtul 4 se transformă într-un 
rozător imens şi imi devorează faţa. Știu că ţip, 
dar nu vine nimeni. Nici Peeta, nici măcar unul 
dintre însoțitorii de la Capitoliu. Îmi pun un halat 
și incerc să mă liniștesc, scăpând de fiorii care-mi 

cuprind trupul. Mi-e imposibil să rămân în com- 
partimentul meu, așa că mă hotărăsc să plec în 
căutarea cuiva care să-mi facă un ceai sau o cio- 
colată caldă, sau ce-o fi. Poate Haymitch nu s-a 
culcat. Sigur nu doarme. 

Îi cer unui însoțitor să-mi aducă lapte cald, cel 
mai calmant aliment care îmi vine în minte. Aud 
voci în compartimentul televizorului, intru și îl 
găsesc pe Peeta. Pe canapea, alături de el, e cutia 
cu înregistrările vechilor Jocuri, trimise de Effie. 
Recunosc episodul în care câştigă Brutus. 

Când mă vede, Peeta se ridică și oprește banda 
cu un gest scurt. 

- N-ai putut să dormi? 

- Nu pentru prea mult timp, răspund. 

Îmi aduc aminte de bătrâna transformată în 
rozătoare și imi strâng mai tare halatul, căutând 
mai multă siguranță. 

- Vrei să-mi povestești? mă întreabă Peeta. 

Uneori nu mă pot impiedica să o fac, dar acum 
mă mulțumesc să scutur din cap, simțindu-mă 
nevolnică fiindcă visele imi sunt deja bântuite de 
oameni cu care nu m-am luptat niciodată. 

Când Peeta îşi intinde braţele, mă duc direct 
spre ele. De când s-a anunţat Jubileul Pacificării, 
nu mi-a arătat nici un fel de afecţiune. A fost mai 
degrabă un antrenor foarte pretenţios, intotdeauna 

trăgând de noi, insistând ca eu și Haymitch să 
alergăm mai repede, să mâncăm mai mult, să ne 
cunoaștem mai bine adversarii. Iubit? Nici gând. 
A abandonat orice pretenție de a-mi fi fost vreo- 
dată prieten. Îmi înfăşor braţele strâns în jurul 
gâtului lui, inainte de a-mi cere să fac flotări sau 
altceva de felul ăsta. Însă el mă trage mai aproape 
ȘI își îngroapă faţa În părul meu. Căldura radiază 
din locul unde tocmai îmi atinge gâtul cu buzele, 
răspândindu-se încet și cuprinzându-mă cu totul. 
E atât de bine, atât de imposibil de bine, incât știu 
că nu voi fi eu prima care să se desprindă. 

Şi de ce aș face-o? l-am spus adio lui Gale. N-o 
să-l mai revăd niciodată, asta e sigur. Nici unul 
dintre gesturile mele de acum nu-l mai poate răni. 
N-o să vadă sau o să creadă că joc teatru în fața 
aparatelor de filmat. Măcar asta e o greutate care 
mi s-a luat de pe umeri. 

Ne întrerupe îmbrățișarea sosirea insoțitoru- 
lui de la Capitoliu care îmi aduce laptele. Pune 
pe masă o tavă pe care se află un urcior de lut 
cu lapte aburind și două căni. 

- Am adus o ceașcă în plus, ne spune. 

- Mulţumesc, îi răspund. 

- Şi am adăugat puţină miere în lapte. Ca să 
fie mai dulce. Și doar un strop de mirodenii, 
precizează el. 

Ne privește ca și cum ar vrea să mai spună 
ceva, apoi clatină ușor din cap şi iese de-a-ndăra- 
telea din încăpere. 

- Ce e cu el? intreb. 

- Cred că-i pare rău pentru noi, spune Peeta. 

- Cum să nu, fac eu, turnând laptele. 

- Vorbesc serios. Nu cred că toți oamenii din 
Capitoliu vor fi fericiți fiindcă ne intoarcem în 
arenă. Sau fiindcă se-ntorc ceilalți învingători. Se 
ataşează de campionii lor. 

- Cred că vor trece peste asta imediat ce in- 
cepe să curgă sângele, spun, cu voce plată. 

Adevărul e că, dacă există un singur lucru la 
care n-am timp să meditez prea mult, acela este 
de a-mi face griji pentru modul în care va afecta 
Jubileul Pacificării buna dispoziție a locuitori- 
lor Capitoliului. 

- Prin urmare te uiţi iar la toate înregistrările? 

- Nu tocmai. E un soi de selecție, ca să văd 
diferite tehnici de luptă, zice Peeta. 

- Cine urmează? 

- Alege tu, mă îndeamnă, întinzându-mi cutia. 

Pe casete e notat anul Jocurilor și numele câști- 
gătorilor. Caut printre ele și mă pomenesc dintr-o- 
dată că țin în mână una pe care n-am mai văzut-o. 
Anul Jocurilor e cincizeci. Ceea ce înseamnă că 

e vorba despre al doilea Jubileu al Pacificării. Iar 
numele învingătorului e Haymitch Abernathy. 
- Nu ne-am uitat niciodată la asta, spun. 

Peeta clatină din cap. 

- Nu. Ştiam că Haymitch nu vrea. Așa cum 
n-am vrut nici noi să scoatem în evidenţă Jocu- 
rile noastre. Și, fiind în aceeași echipă, m-am gân- 
dit că n-are prea mare importanţă. 

- Câștigătorul din douăzeci și cinci e aici? întreb. 

- Nu cred. Indiferent cine-o fi fost, trebuie să 
fi murit între timp și Effie nu mi-a trimis decât 
învingătorii pe care era posibil să-i infruntăm. 
Peeta cântărește caseta cu Haymitch în mână. De 
ce? Crezi că ar trebui s-o urmărim? 

- E singurul Jubileu pe care-l avem. Am putea 
spicui câte ceva important despre modul în care 
sunt organizate, îi răspund. 

Dar mă simt ciudat. Pare o încălcare gravă a 
intimităţii lui Haymitch. Nu știu de ce, fiindcă 
totul a fost public. Dar așa este. Trebuie să recu- 
nosc ŞI că sunt extrem de curioasă. 

- Nu este nevoie să-i spunem lui Haymitch 
că noi am văzut-o. 

- OK, incuviinţează Peeta. 

Pune caseta În aparat și eu mă ghemuiesc pe 
canapea, alături de el, cu cana cu lapte, care e 
cu adevărat delicios în amestec cu mierea și cu 

mirodeniile, și mă las captivată de a cincizecea 
ediție a Jocurilor Foamei. După imn, apare pre- 
ședintele Snow scoțând plicul pentru al doilea 
Jubileu al Pacificării. Arată mai tânăr, dar la fel 
de dezgustător. Citește de pe pătrățelul de hartie 
cu aceeași voce apăsătoare de care s-a folosit și 
in cazul nostru, informând Panemul că, în cinstea 
Jubileului Pacificăru, numărul tributurilor va fi 
dublu. Scena a fost întreruptă la montaj, trecân- 
du-se direct la extrageri, unde sunt strigate nume 
după nume. 

În momentul când ajungem la Districtul 12, 
sunt pe deplin copleșită de numărul copiilor care 
merg la moarte sigură. Numele din Districtul 12 
sunt strigate de o altă femeie, nu de Effie, dar și 
ea începe tot spunând: 

- Mai întâi domnişoarele! 

Strigă numele unei fete din Filon, se vede 
după privirea ei, iar apoi o aud rostind „Maysi- 
lee Donner“. 

- Oh! exclam eu. A fost prietena mamei. 

Camera o descoperă în mulțime, agățându-se 
de alte două fete. Toate blonde. Evident copii 
de negustori. 

- Cred că aceea care o îmbrățișează e mama 


ta, spune Peeta, cu voce scăzută. 

Are dreptate. În timp ce Maysilee se desprinde 
curajoasă şi se îndreaptă spre scenă, o intreză- 
resc pe mama la vârsta mea şi imi dau seama că 
nimeni n-a exagerat descriindu-i frumusețea. O 
ține de mână o altă fată, care plange și seamănă 
perfect cu Maysilee, dar și cu altcineva care imi 
e cunoscut, 

- Madge, spun. 

- E mama ei. Ea și Maysilee erau gemene sau 
cam aşa ceva, zice Peeta. Tata a pomenit odată 
despre asta. 

Mă gândesc la mama lui Madge, soția prima- 
rului Undersee. Care își petrece jumătate de viață 
în pat, imobilizată de o durere cumplită, desprinsă 
de lume. Mă gândesc că niciodată n-am realizat 
ce legătură există între ea și mama. Mă gândesc 
la Madge, apărând în toiul viscolului ca să aducă 
medicamentul calmant pentru Gale. Mă gândesc 
la broșa mea cu gaița-zeflemitoare și la faptul că 
are o cu totul altă semnificație acum, când știu că 
i-a aparţinut cândva mătușii lui Madge, Maysi- 
lee Donner, un tribut ucis în arenă. 

Numele lui Haymitch e strigat ultimul. Sunt 
mai șocată văzându-l pe el decât am fost la vede- 
rea mamei. Tânăr. Puternic. E greu de admis, dar 
era chiar chipeș. Părul negru, ondulat, ochii 

oamenilor din Filon, cenușii, strălucitori și, chiar 
şi atunci, periculoși. 

- Oh, Peeta, nu crezi că el a ucis-o pe May- 
silee, nu-i așa? izbucnesc eu. 

Nu știu de ce, dar nu pot suporta gândul ăsta. 

- Cu patruzeci şi opt de jucători? Aș zice că 
erau slabe șanse, spune el. 

Carele defilează - copiii din Districtul 12 fiind 
imbrăcaț în costume oribile de mineri — și inter- 
viurile se derulează fulgerător. E prea puţin timp 
pentru a se focaliza asupra cuiva. Dar, de vreme 
ce Haymitch o să fie învingătorul, vedem între- 
gul schimb de replici dintre el și Caesar Flicker- 
man, care arată exact ca întotdeauna în costumul 
său albastru-miez-de-noapte. Diferă numai părul, 
pleoapele și buzele lui, toate de un verde-inchis. 

- Așadar, Haymitch, ce părere ai despre Jo- 
curile cu sută la sută mai mulți concurenți decât 
de obicei? întreabă Caesar. 

Haymitch ridică din umeri. 

- Nu mi se pare că ar fi cine știe ce diferență. 
Sunt, în proporție de sută la sută, la fel de proști 
ca de obicei și, ca urmare, socotesc că șansele mele 
sunt cam aceleaşi. 

Spectatorii izbucnesc în râs, și Haymitch le 
adresează o jumătate de zâmbet. Sarcastic. Aro- 
gant. Indiferent. 

- N-a fost nevoit să se străduiască prea mult 
pentru asta, nu-i așa? spun eu. 

Apoi e dimineaţă și incep Jocurile. Privim din 
perspectiva uneia dintre fetele-tribut pe măsură 
ce e ridicată în cilindru din camera de lansare 
către arenă. Nu-mi pot impiedica un ușor icnet. 
Pe faţa jucătorilor se reflectă neincrederea. Până 
și pleoapele lui Haymitch se înalță intr-o expre- 
sie de încântare, deși i se increţesc aproape ime- 
diat Și își regăsește privirea încruntată. 

E cel mai frumos loc care se poate imagina, 
splendoarea îţi taie răsuflarea. Cornul de aur al 
Abundenţei se află în mijlocul unei pajiști verzi, 
cu pâlcuri de flori superbe. Cerul e azuriu, cu 
nori albi, pufoși. Deasupra capetelor iși falfâie 
aripile păsări strălucitoare. După cum adulmecă 
unele dintre tributuri, mirosurile trebuie să fie 
fantastice. O vedere aeriană ne arată că pajiștea 
se întinde pe kilometri întregi. Într-una dintre di- 
recţii pare să se contureze în depărtare o pădure, 
iar în partea opusă e un munte cu creștetul aco- 
perit de zăpadă. 

Frumuseţea îi dezorientează pe mulți din- 
tre jucători, fiindcă, în clipa când sună gongul, 
arată ca şi cum ar incerca să se dezmeticească 
dintr-un vis. Dar nu și Haymitch. El e la Cornul 

Abundenței, inarmat şi cu un rucsac plin cu pro- 
vizii pe care și l-a ales. 

În baia de sânge din acea primă zi sunt ucise 
optsprezece tributuri. Altele incep să moară rând 
pe rând și devine limpede că tot ce se află în locul 
acela superb - fructele savuroase care se leagănă 
în tufișuri, apa din pâraiele cristaline, până și mi- 
reasma florilor inhalată - conţine o otravă letală. 
Numai apa de ploaie și hrana oferită de Cornul 
Abundenţei pot fi consumate fără nici un pericol. 
ȘI mai există și un grup mare și bine aprovizio- 
nat de zece profesioniști care cutreieră muntele 
in căutare de victime. 

Haymitch are propriile sale necazuri in pădure, 
unde veverițele aurii, pufoase, se dovedesc a fi 
carnivore și atacă in haite, iar fluturii înțeapă, 
provocând suferințe cumplite, dacă nu chiar moar- 
tea. Dar el se încăpățânează să înainteze, având 
intotdeauna muntele îndepărtat în spate. 

Pentru o fată care pleacă de la Cornul Abun- 
denței doar cu un mic rucsac, Maysilee Donner 
se dovedește plină de resurse. În rucsac găseşte un 
castron, nişte carne uscată de vită și o sarbacană 
cu două duzini de săgeți. Folosindu-se de otră- 
vurile aflate la-ndemână, o preschimbă în curând 
într-o armă mortală inmuind săgețile în substanțele 
letale şi trimițându-le în carnea adversarilor ei. 


271 


Peste patru zile, muntele pitoresc se tran- 
sformă într-un vulcan care erupe, ștergând de pe 
suprafața pământului o altă duzină de jucători, 
inclusiv o parte dintre membrii grupului de pro- 
fesionişti, din care nu mai rămân decât cinci. Cu 
muntele care scuipă foc lichid și cu pajiștea care 
nu oferă nici o ascunzătoare, cele treisprezece tri- 
buturi rămase - printre care Haymitch și May- 
silee - nu au altceva de făcut decât să se limiteze 
la a rămâne între hotarele pădurii. 

Haymitch pare tentat să-și continue drumul 
in aceeași direcție, îndepărtându-se de vulcan, dar 
un labirint de tufișuri strâns impletite îl silește 
să facă un ocol, revenind în mijlocul pădurii, unde 
se întâlnește cu trei dintre profesioniști și își scoate 
cuțitul. Ceilalți or fi fiind mult mai masivi și mai 
puternici, dar mișcările lui sunt de o iuţeală re- 
marcabilă și abia după ce i-a ucis pe doi dintre 
ei e dezarmat de al treilea. Profesionistul e pe 
punctul de a-i tăia beregata când o săgeată îl do- 
boară la pământ. 

Maysilee Donner iese dintre copaci. 

- O să trăim mai mult dacă suntem doi. 

- Cred că tocmai ai dovedit-o, spune Haymitch, 
frecându-și gâtul. Aliați? 

Maysilee dă din cap, incuviințând. Și iată-i, 
transformați instantaneu într-unul dintre acele 


272 


grupuri pe care trebuie neapărat să le desparți 
dacă vrei să-ți păstrezi speranţa de a te intoarce 
acasă şi de a da ochii cu oamenii din districtul tău. 

Exact așa cum s-a întâmplat cu mine și cu Peeta, 
cei doi se descurcă mai bine impreună. Se odih- 
nesc mai mult, pun la punct un sistem de a adu- 
na mai multă apă potabilă, luptă ca o echipă şi 
impart mâncarea găsită în rucsacurile tributuri- 
lor moarte. Dar Haymitch e încă hotărât să-și 
continue drumul. 

- De ce? întreabă intruna Maysilee, și el o 
ignoră până când ea refuză să meargă mai departe 
dacă nu primește un răspuns. 

- Pentru că trebuie să se termine undeva, nu-i 
așa? spune Haymitch. Arena nu se poate întinde 
la nesfârșit. 

- Ce te-aştepți să găsești? întreabă Maysilee. 

- Nu știu. Dar poate e ceva de care ne putem 
folosi, răspunde el. 

Când reuşesc în sfârșit să treacă de hățişul acela 
inimaginabil cu ajutorul une: lămpi de sudură 
luară din rucsacul unui: profesionist mort, se po- 
menesc pe un teren plat și arid, care se întinde 
până la o margine stâncoasă. Departe, Jos, se ză- 
resc pietre zimțate. 

- Asta-i tot, Haymitch. Să ne-ntoarcem. 

- Nu, eu stau aici, zice el. 

- Foarte bine. N-am mai rămas decât cinci. 
Oricum am putea să ne spunem de-acum adio, 
răspunde ea. Nu vreau să ajungem la o infrun- 
tare directă. 

- OK, incuviințează Haymutch. 

Asta e tot. Nu întinde mâna ca s-o strângă pe 
a ei şi nici măcar n-o privește. Și ea pleacă. 

Haymitch merge pe marginea stâncii, de parcă 
ar incerca să înțeleagă ceva. Piciorul lui dislocă 
o pietricică și o vede alunecând în abis, părând 
să cadă la nesfârșit. Dar, un minut mai târziu, 
când se așază să-și tragă sufletul, pietricica e az- 
vârlită înapoi, lângă el. Haymitch se holbează ne- 
dumerit, apoi chipul lui capătă o expresie de o 
intensitate stranie. Aruncă o piatră de dimensiu- 
nile pumnului lui peste buza stâncii şi aşteaptă. 
Când piatra zboară inapoi, aterizându-i exact în 
palmă, incepe să râdă. 

În clipa aceea aude primele țipete ale lui 
Maysilee. Alianţa s-a încheiat, și ea e cea care a 
rupt-o, așa că nimeni: nu l-ar putea invinui: dacă 
ar ignora-o. Dar Haymutch aleargă oricum către 
ea. Ajunge la timp doar ca să vadă o pasăre, ul- 
tma dintr-un stol de zburătoare roz-bombon, 
cu ciocuri lungi și subțiri, străpungându-: gâtul. 
O ține de mână în timp ce își dă ultima suflare, 
și nu mă pot gândi decât la Rue, amintindu-mi 

că și eu am ajuns prea târziu când ar fi trebuit 
s-o salvez. 

Către sfârșitul aceleiași zile, un alt tribut e ucis 
in luptă și un al treilea e devorat de un grup de 
veverițe pufoase, lăsându-i doar pe Haymitch și 
pe o fată din Districtul 1 să concureze pentru co- 
roană. E ma: voinică decât el și tot atât de iute 
ȘI, când soseşte momentul inevitabil al infrun- 
tării, lupta e sângeroasă și amândoi au răni care 
le-ar putea fi fatale când Haymitch e dezarmat 
în cele din urmă. Înaintează prin pădurea superbă 
clătinându-se pe picioare și străduindu-se să-și 
păstreze intestinele în trup, iar ea îl urmărește 
impleticindu-se și cărând o secure cu care ar tre- 
bui să-i dea lovitura de grație. Haymitch se duce 
drept către stânca lui și tocmai a ajuns la mar- 
gine când ea aruncă securea. El se prăbușește la 
pământ, și arma zboară în abis. Acum dezarmată 
și ea, fata rămâne pur şi simplu locului, încercând 
să oprească sângele care 1 se scurge din orbita 
goală. Poate se gândeşte c-o să-i supraviețuiască 
lui Haymitch, care începe să se zvârcolească pe 
pământ. Dar, spre deosebire de el, ea nu știe că 
securea se va intoarce. Și, când zboară înapoi 
peste muchie, el i-o înfige în cap. Se aude tunul, 
cadavrul ei e îndepărtat, și sunetul trompetelor 
anunță victoria lui Haymitch. 

Peeta oprește brusc banda și stăm o vreme 
in tăcere. 

- Câmpul ăla de forță de la baza stâncii, 
spune el în cele din urmă, era ca acela de pe aco- 
perișul Centrului de Antrenament. Cel care te 
azvârle înapoi dacă incerci să te sinucizi, sărind 
în gol. Haymitch a găsit un mod de a-l transforma 
intr-o armă. 

- Nu doar împotriva celorlalte tributuri, ci 
și împotriva Capitoliului, adaug eu. Ştii că nu 
s-au așteptat să se întâmple aşa ceva. Nu era me- 
nit să facă parte din arenă. N-au plănuit nicio- 
dată să fie folosit de cineva ca armă. I-a făcut să 
pară idioţi fiindcă a descoperit asta. Pariez că 
au avut parte de ceva bătăi de cap străduindu-se 
să răstălmăcească lucrurile. Și că de asta nu-mi 
amintesc să fi văzut episodul la televizor. A fost 
aproape la fel de rău ca în cazul nostru, cu fruc- 
tele de pădure! 

Nu mă pot împiedica să râd, să râd cu adevă- 
rat pentru prima oară după lun: de zile. Peeta se 
mulțumește să clatine din cap, ca și cum mi-aş fi 
pierdut mințile - și poate că mi le-am și pierdut 
intr-o oarecare măsură. 

- Aproape, dar nu întru totul, spune Haymitch, 
din spatele nostru. 

Mă răsucesc brusc, temându-mă c-o să se infu- 
rie fiindcă ne-am uitat la inregistrarea lui, dar el 
afișează un zâmbet atotcunoscător Și ia o inghi- 
țitură dintr-o sticlă cu vin. S-a zis cu abstinenţa. 
Presupun c-ar trebui să fiu supărată fiindcă a rein- 
ceput să bea, dar un alt sentiment nu-mi dă pace. 

Mi-am petrecut toate aceste săptămâni incer- 
când să-mi cunosc adversarii, fără să mă gândesc 
nici măcar o singură clipă că ar trebui să-mi cu- 
nosc coechipierii. În mine se aprinde acum un 
nou soi de încredere, fiindcă am reușit în sfâr- 
şit să-l cunosc pe Haymitch. Și am inceput să mă 
cunosc pe mine insămi. lar doi oameni care i-au 
făcut Capitoliului atâtea necazuri vor fi cu sigu- 
ranţă în stare să găsească o cale de a-l aduce pe 
Peeta viu acasă. 


15 


Trecând de nenumărate ori prin etapa de pre- 
gătire cu Flavius, Venia și Octavia, supraviețuirea 
mea ar trebui să fie o veche rutină. Dar n-am an- 
ticipat supliciul sentimental care mă așteaptă. 
Fiecare dintre ei izbucnește în lacrimi într-un 
moment al pregătirii — și asta de cel puţin două 
ori —, iar Octavia scâncește neintrerupt toată 

dimineaţa. Se dovedeşte că s-au atașat cu adevărat 
de mine şi ideea întoarcerii mele în arenă i-a dis- 
trus. Suprapuneți asta peste faptul că, pier- 
zându-mă pe mine, își pierd biletul de intrare la 
tot felul de evenimente sociale majore, mai ales 
la nunta mea, și totul devine de nesuportat. Ideea 
de a fi puternici de dragul altcuiva nu le-a pătruns 
niciodată în scăfârlu și mă pomenesc în postura 
de a fi nevoită să-i consolez. Ceea ce e oarecum 
enervant, de vreme ce eu sunt aceea care urmează 
să fie măcelărită. 

E interesant, totuși, când mă gândesc la spu- 
sele lu: Peeta despre insoțitorul din tren, nefe- 
ricit fiindcă învingătorii trebuie să lupte iarăși, 
despre oamenii din Capitoliu care nu privesc cu 
ochi buni toate acestea. Încă mai sunt de părere 
că totul va fi dat uitării la prima bătaie a gon- 
gului, dar ideea că locuitorii Capitoliului au sen- 
timente legate de noi e un fel de revelație. Cu 
siguranță că nu-și fac probleme privindu-i pe 
copiii ucişi în fiecare an. Dar poate ştiu prea 
multe despre învingători, mai ales despre aceia 
care au fost celebri vreme îndelungată, pentru a 
mai putea să uite că și noi suntem ființe umane. 
Mai degrabă e ca și cum ţi-ai vedea prietenii mu- 
rind. Acum poate că înțeleg mai mult din ceea 
ce înseamnă Jocurile pentru noi, cei din districte. 

În momentul când apare Cinna, sunt nervoasă 
și extenuată după încercările de a-mi: încuraja 
echipa pregătitoare, ma: ales fiindcă lacrimile lor 
neincetate mă duc cu gândul la cele vărsate fără 
indoială acasă. Stånd acolo, în halatul meu sub- 
țre, cu pielea și cu inima indurerate, știu că nu 
mai suport nici măcar o singură privire de regret. 
Așa că mă răstesc încă din clipa când trece pragul: 

- Dacă începi să plângi, jur că te ucid aici 
ȘI acum. 

El se mulţumeşte să zâmbească. 

- A: avut o dimineață umedă? 

- Ai putea să mă storci, ii răspund. 

Îmi cuprinde umerii cu brațul și mă conduce 
să luăm prânzul. 

- Nu-ţi face griji. Îmi revărs întotdeauna emo- 
vile în muncă. Aşa nu fac rău nimănui, în afară 
de mine. 

- Nu sunt în stare să trec din nou prin asta, 
il avertizez. 

- Ştiu. O să vorbesc cu ei, imi promite. 

Mâncarea mă face să mă simt ceva mai bine. 
Fazan cu o garnitură de aspic de toate culorile 
nestematelor, versiuni minuscule ale legumelor 
reale înotând în unt și piure de cartofi cu pătrun- 
jel. La desert, afundăm bucăți de fructe într-un 
vas cu ciocolată topită, și Cinna trebuie să mai 

comande încă unul, fiindcă eu încep să mănânc 
cu lingura din primul. 

- Ei, ce-o să purtăm la ceremonia de deschi- 
dere? intreb într-un târziu, răzuind conținutul 
celui de-a doilea vas până-l fac lună. Lămpașe fi- 
xate de cască sau foc? 

Ştiu că defilarea în car presupune ca eu și Peeta 
să fim costumați în ceva inrudit cu cărbunele. 

- Ceva pe linia asta, răspunde el. 

Echipa mea pregătitoare își face apariția când 
vine vremea să-mi pun costumul pentru cere- 
monia de deschidere, dar Cinna scapă de ei spu- 
nându-le că au făcut o treabă atât de minunată 
dimineață încât nu mai e nevoie de nimic altceva. 
Cei trei se îndepărtează încercând să-și revină, 
lăsându-mă recunoscători pe mâinile lui. El îmi 
ridică mai întâi părul, impletindu-l în stilul pe 
care 1 l-a arătat mama, apoi trece la machiaj. Anul 
trecut a folosit foarte puțin, pentru ca spectato- 
rii să mă recunoască după ce aveam să ajung în 
arenă. Însă acum faţa mea e aproape ascunsă de 
sublinieri spectaculoase și de umbre întunecate. 
Sprâncene inalte, arcuite, pomeţi ascuțiți, ochi 
mocnind, buze de un purpuriu întunecat. La prima 
vedere, costumul pare dezamăgitor de simplu, 
doar un combinezon negru, mulat, dintr-o bucată, 
care mă acoperă de la gât până la glezne. Cinna 

imi aşază pe cap o jumătate de coroană, ca aceea 
pe care am primit-o ca învingătoare, numai că asta 
e dintr-un metal negru, nu din aur. Pe urmă ajus- 
tează lumina din încăpere, simulând crepusculul, 
și apăsă un buton aflat la încheietura mâinii mele, 
pe dosul materialului. Privesc în jos, fascinată, 
pe măsură ce costumul meu prinde viață, răspân- 
dind mai întâi o lumină blândă, aurie, care se tran- 
sformă treptat în roșul-portocaliu al cărbunilor 
aprinși. Arăt de parcă aș fi fost înfășurată în tăciuni 
dogoritori - ba nu, ca și cum aș fi eu însămi un 
tăciune scos direct din șemineul nostru. Culorile 
se ridică și coboară, se preschimbă și se contopesc, 
exact așa cum se întâmplă cu tăciunii. 

- Cum ai făcut asta? întreb, uluită. 

- Eu și Porţia ne-am petrecut o mulțime de 
ore privind focul, răspunde Cinna. Acum uită-te 
la tine. 

Mă răsucește către o oglindă, ca să pot vedea 
intregul efect. Nu zăresc o fată, nici măcar o fe- 
meie, ci o făptură nepământeană, arătând pe parcă 
ar putea sălășlui în vulcanul care a nimicit atât de 
mulți oameni în Jubileul lu: Haymitch. Coroana 
mea neagră, acum părând de un roșu incandescent, 
imi aruncă umbre stranii pe fața spectaculos far- 
dată. Katniss, fata din foc, a lăsat în urmă flăcările 
pâlpâitoare, rochiile împodobite cu nestemate și 

rochiţele suave ca lumina lumânărilor. E tot atât 
de letală precum focul însuși. 

- Cred... că exact de asta aveam nevoie ca să-i 
pot înfrunta pe ceilalți, spun. 

- Da, sunt de părere că zilele tale cu ruj roz 
și panglici ţin de trecut, comentează Cinna. Îmi 
atinge din nou butonul de la încheietură, sungân- 
du-mi lumina. Să nu dăm gata curentul din bate- 
rii. De data asta, în car, nici o fluturare de mână, 
nici un zâmbet. Vreau doar să priveşti drept ina- 
inte. Ca și cum întregul public ar fi nedemn de 
atenţia ta. 

- În sfârșit ceva la care-o să mă pricep, spun eu. 

Cinna trebuie să se mai ocupe de alte câteva 
lucruri, așa că mă decid să cobor la parterul Cen- 
trului de Remodelare, care adăposteşte un loc 
imens de adunare a tributurilor și a carelor lor 
inainte de ceremonia de deschidere. Sper să-i gă- 
sesc pe Peeta şi Haymitch, dar ei n-au sosit incă. 
Spre deosebire de anul trecut, când toate tribu- 
turile erau practic lipite de carele lor, scena are 
un aspect foarte monden. Învingătorii — atât tri- 
buturile din acest an, cât şi mentorii lor — stau 
de vorbă, adunaţi în grupuri mici. Bineînțeles că 
toți se cunosc intre ei, iar eu nu cunosc pe ni- 
meni și nu sunt genul care umblă de colo-colo, 
prezentându-se singur. Așa că mă mulțumesc să 

mângâi coama unuia dintre caii noștri și mă 
străduiesc să trec neobservată. 

Ceea ce nu-mi reușește. 

Ronțăitul îmi izbeşte auzul chiar înainte de 
a-mi da seama că e cineva alături de mine și, când 
intorc capul, faimoşi ochi verzi ca marea ai lui 
Finnick Odair sunt la numai câţiva centimetri 
distanță. Își aruncă în gură un cub de zahăr și se 
sprijină de calul meu. 

- Salut, Katniss! îmi spune, de parcă ne-am 
cunoaște de ani de zile, când de fapt nu ne-am în- 
tâlnit niciodată. 

- Salut, Finnick! îi răspund, cu tot atâta ne- 
păsare, deși nu mă simt în largul meu în apropie- 
rea lui, mai ales când își expune o suprafaţă atât 
de mare de piele dezgolită. 

-~ Vrei un cub de zahăr? mă întreabă, intinzân- 
du-și mâna, cu o grămăjoară înaltă în palmă. Ar 
trebui să fie pentru cai, dar cui îi pasă? Au la dis- 
poziție ani întregi în care să mănânce zahăr, în 
timp ce tu și cu mine... ei, dacă vedem ceva dulce, 
e bine să-l înhățăm cât mai repede. 

În Panem, Finnick Odair e un soi de legendă 
vie. De vreme ce a câștigat cea de-a Șaizeci și cin- 
cea Ediție a Jocurilor când nu avea decât pai- 
sprezece ani, se numără incă printre cei mai 
tineri învingători. Fiind din Districtul 4, a fost 

un profesionist, așa că sorții erau deja in favoa- 
rea lui, dar nici un antrenor nu poate pretinde 
că i-ar fi dat extraordinara lui frumuseţe. Înalt, 
atletic, cu piele aurie, cu păr de culoarea bron- 
zului şi cu ochii aceia incredibili. În vreme ce alte 
tributuri din anul respectiv aveau mare nevoie 
să primească în dar o mână de cereale sau niște chi- 
bnituri, lui Finnick nu-i trebuia niciodată nimic, 
nici mâncare, nici medicamente, nici arme. A fost 
nevoie de vreo săptămână pentru ca rivalii lui 
să-și dea seama că pe el trebuiau să-l ucidă mai 
întâi, dar era prea târziu. Devenise deja un lup- 
tător foarte bun cu sulița și cu cuțitele găsite în 
Cornul Abundenţei. Când a primit o parașută 
argintie cu un trident — poate cel mai costisitor 
dar oferit vreodată în arenă —, s-a terminat totul. 
Industria Districtului 4 e pescuitul. Finnick își 
petrecuse toată viaţa in bărci. Tridentul era o ex- 
tensie firească și letală a braţului său. A găsit un 
soi de viță și și-a impletit o plasă, în care și-a prins 
apoi adversarii ca să-i poată străpunge cu triden- 
tul, și coroana a fost a lui peste numai câteva zile. 

Cetăţenilor Capitoliului a început încă de pe 
atunci să le lase gura apă la vederea lui. 

Fiind atât de tânăr, nu s-au putut atinge de el 
vreme de un an sau doi. Dar, de când a implinit 
șaisprezece ani își petrece timpul, pe toată durata 

Jocurilor, fiind hăituit de persoanele indrăgostute 
nebunește de el. Nimeni nu reușește să-i păstreze 
favorurile prea mult. La fiecare vizită anuală are 
patru sau cinci aventuri. Bătrâni sau tineri, fru- 
moși sau urâţi, bogați sau foarte bogaţi, le ține 
companie și le acceptă cadourile scumpe, dar nu 
rămâne cu nimeni, niciodată, Și, odată ce a ple- 
cat, nu se mai întoarce. 

Nu pot susține că Finnick nu e unul dintre cei 
mai înnebunitori și mai senzual oameni de pe pla- 
netă. Dar pot spune, cu toată sinceritatea, că mie 
nu mi s-a părut niciodată atrăgător. Poate e prea 
frumos sau poate prea ușor de dobândit, sau poate 
Cauza e în realitate faptul că e prea ușor să-l pierzi. 

- Nu, mulțumesc, răspund, vorbind despre 
zahăr. Însă mi-ar plăcea să-ți imprumut uneori 
echipamentul. 

E drapat într-o plasă aurie de pescuit, inno- 
dată strategic sub vintre, astfel încât nu se poate 
spune, practic, că ar fi dezbrăcat, dar e atât de 
aproape de această stare pe cât e cu putinţă. Nu 
mă îndoiesc că, după părerea sulistului său, e cu 
atât mai bine cu cât publicul vede o mai mare parte 
din Finnick. 

- În costumul ăsta îmi pari absolut înspăimân- 
tătoare. Ce s-a întâmplat cu rochiţele frumoase, 
de fetiță? mă întreabă. 

Își umezeşte ușor buzele cu vârful limbii. Pro- 
babil că asta innebunește o grămadă de oameni. 
Dar, dintr-un anumit motiv, eu nu mă pot gândi 
decât la bătrânul Cray, salivând la vederea unei 
femei tinere, sărace şi infometate. 

- Am crescut prea mare pentru ele, îi spun. 

Finnick prinde în mână colierul atașat costu- 
mului meu și îl plimbă printre degete. 

- Mare păcat c-a apărut povestea asta, cu Ju- 
bileul. A: fi putut fura inimile ca un bandit în 
Capitoliu. Bijuterii, banii, tot ce ţi-ai fi dorit. 

- Nu-mi plac bijuteriile și am mai mulți bani 
decât îmi trebuie. Apropo, tu cum ţi-i cheltuiești 
pe toți, Finnick? 

- Oh, n-am mai incheiat de ani de zile nici 
un târg în care să intre ceva atât de vulgar cum 
sunt banu. 

- Atunci cum ești plătit pentru plăcerea ofe- 
rită de compania ta? îl întreb. 

- Cu secrete, spune el, cu voce domoală. Își 
inclină capul, astfel încât buzele aproape că i se 
ating de ale mele. Dar tu, fată din foc? Ai vreun 
secret care să merite timpul meu? 

Dintr-un motiv stupid, roșesc, dar imi impun 


să rămân fermă. 

- Nu, eu sunt o carte deschisă, îi șoptesc drept 
răspuns. Toată lumea pare să-mi cunoască secre- 
tele înainte de a le afla eu însămi. 

El zâmbeşte. 

- Din nefericire, cred că e adevărat. Ochii ni 
alunecă scurt într-o parte. Vine Peeta. Îmi pare 
rău c-a trebuit să vă anulați nunta. Știu cât de 
dezolant trebuie să fie pentru tine. 

Își aruncă un alt cub de zahăr în gură și se 
indepărtează agale. 

Peeta e alături de mine, îmbrăcat într-un cos- 
tum identic cu al meu. 

- Ce-a vrut Finnick Odair? mă întreabă. 

Mă răsucesc, îmi apropii buzele de ale lui și 
imi cobor pleoapele, imitându-l pe Finnick. 

- Mi-a oferit zahăr şi a vrut să-mi afle toate 
secretele, spun, cu cea mai seducătoare voce de 
care sunt în stare. 

-Peeta râde. 

- Pfui. Glumeşti. 

- Serios, zic eu. O să-ți povestesc mai multe 
când n-o să mă mai furnice pielea. 

- Crezi că am fi sfârșit tot așa dacă ar fi câș- 
tigat numai unul dintre noi? întreabă el, rotin- 
du-și privirile asupra celorlalți învingători. Ca 
o altă piesă dintr-o expoziție de ciudățenii? 

- Sigur. Mai ales tu, îi răspund. 

- Oh. Și de ce mai ales eu? spune el, zâmbind. 

- Pentru că tu ai o slăbiciune pentru lucru- 
rile frumoase, pe care eu nu o am, îi explic, cu 
un aer de superioritate. Te-ar fi atras în modul 
lor de viață din Capitoliu și te-ai fi pierdut pe 
de-a-ntregul. 

- A avea ochi pentru frumuseţe nu e totuna 
cu o slăbiciune, subliniază Peeta. Poate cu excep- 
ţia cazului când e vorba despre tine. 

Începe muzica și văd ușile largi deschizându-se 
pentru primul car, aud strigătele mulțimii. 

- Mergem? 

Întinde mâna, ajutându-mă să urc în car. 

Mă cocoț și îl trag după mine. 

- Nu te mişca, spun, și îi aranjez coroana. Ai 
văzut costumele noastre activate? O să fim din 
nou fantastici. 

- Absolut. Dar Portia spune că trebuie să fim 
mai presus de orice. Fără fluturări de mână sau 
orice altceva. Oricum, ei unde sunt? 

- Nu ştiu. 

Privesc procesiunea carelor. 

- Poate că e mai bine să pornim şi să ne aprin- 
dem costumele. 

O facem și, când începem să strălucim, vedem 
oamenii arătând către noi și murmurând, și știu 
că vom fi iarăși senzaţia ceremoniei de deschidere. 

A 
Suntem aproape în pragul ușii. Imi întind gâtul 
Și privesc în Jur, dar nici Portia, nici Cinna, care 
au stat anul trecut cu noi până în ultima clipă, nu 
se văd nicăieri. 

— Anul ăsta trebuie să ne ținem de mână? întreb. 

- Cred c-au lăsat asta la alegerea noastră, spu- 
ne Peeta. 

Mă uit în ochii lui albaștri pe care nici un fel 
de machiaj, oricât de teatral, nu-i poate face să pară 
îinspăimântători, și imi aduc aminte că, doar cu 
un an în urmă, eram pregătită să-l ucid. Convinsă 
că el incerca să mă ucidă. Acum totul s-a întors 
pe dos. Sunt hotărâtă să-l ţin în viață, știind că voi 
plău cu viața mea, dar acea parte din mine care 
nu e atât de curajoasă cum mi-aş dori se bucură 
fiindcă alături nu îmi e Haymitch, ci Peeta. Mâi- 
nile noastre se întâlnesc fără alte cuvinte. Bine- 
înțeles că vom intra în asta amândoi ca unul. 

Vocea mulțimii se înalță într-un strigăt una- 
nim în timp ce inaintăm in lumina tot mai palidă 
a inserării, dar nici unul dintre noi nu reacțio- 
nează. Îmi fixez pur și simplu ochii într-un punct 
din depărtare și pretind că nu există nici publi- 
cul, nici isteria. Dar nu mă pot impiedica să in- 
trezăresc imaginile noastre de pe ecranele plasate 
de-a lungul drumului. Și nu suntem doar fru- 
moşi, suntem îintunecaţi şi puternici. Ba nu, mai 

mult decât atât. Suntem îndrăgosuţii din Distric- 
tul 12 născuţi sub o stea potrivnică, care au sufe- 
rit atât de mult și s-au bucurat atât de puţin de 
răsplata victoriei, care nu caută favorurile fanı- 
lor, nu încântă cu zâmbete și nu le prind săru- 
tările. Suntem neiertători. 

Și ador asta. Faptul că în sfârșit sunt eu însămi. 

Când couim, intrând pe bucla din Piaţa Ora- 
șului, văd că alți doi stiliști au încercat să fure 
ideea lui Cinna şi a Portiei de a-și ilumina tri- 
buturile. Costumele presărate cu luminiţe elec- 
trice ale Districtului Trei, unde sunt fabricate 
componente electronice, au cel puţin sens. Dar 
ce fac crescători de vite din Districtul 10, care 
sunt deghizați în vaci, cu centurile în flăcări? Se 
coc pe ei înșiși? Patetic. 

Pe de altă parte, eu și Peeta suntem atât de 
fascinanți în costumele noastre de tăciuni în 
continuă schimbare, incât majoritatea celorlalte 
tributuri se holbează la noi. Părem deosebit de 
atrăgător pentru perechea din Districtul 6, doi 
morfinomani notorii. Amândoi numai piele și 
os, cu pielea ingălbenită atârnând. Nu reușesc 
să-și dezlipească de noi ochii prea mari nici măcar 
când președintele Snow incepe să vorbească din 
balconul lui, urându-ne bun venit la Jubileu. Se 
cântă imnul și, în timp ce facem ultimul tur al 

pieţei rotunde, oare mă înșel sau văd și ochii pre- 
şedintelui Snow ţintuindu-mă? 

Eu și Peeta ne relaxăm abia după ce ușile Cen- 
trului de Antrenament ni se inchid în urmă. Cinna 
și Portia sunt acolo - încântați de spectacolul 
nostru —, iar Haymitch și-a făcut apariția şi anul 
ăsta, numai că nu e lângă carul nostru, ci alături 
de tributurile din Districtul 11. Îl văd dând din cap 
in direcția noastră și apoi ceilalți doi îl urmează, 
ieșindu-ne în întâmpinare. 

ÎI ştiu pe Chaff din vedere, fiindcă mi-am pe- 
trecut ani de-a rândul privindu-l la televizor în 
vreme ce el și Haymitch își treceau unul altuia 
sticla. Are pielea întunecată, în jur de un metru 
optzeci și cinci înălțime și unul dintre braţe i se 
termină cu un ciot de lemn, fiindcă și-a pierdut 
mâna în timpul Jocurilor pe care le-a caștigat 
cu treizeci de ani în urmă. Sunt sigură că i s-a 
oferit un soi de înlocuitor artificial, așa cum 
s-a întâmplat cu Peeta când au fost nevoiţi să-i 
amputeze partea de jos a piciorului, dar pre- 
supun că el a refuzat. 

Femeia, Seeder, arată aproape ca și cum ar fi 
din Filon, cu pielea măslinie și părul negru, lins, 
brăzdat de șuviţe argintii. Numai ochii ei aurii 
trădează că e din alt district. Trebuie să aibă în 
jur de șaizeci de ani, dar pare incă puternică și 

nu dă semne că ar fi ales alcoolul, morfina sau 
o altă substanță chimică pentru a-și oferi o scă- 
pare de-a lungul anilor. Mă imbrăţişează înainte 
ca vreunul dintre noi să scoată vreun cuvânt. Știu, 
cumva, că trebuie să fie din cauza lui Rue și Thresh. 
Înainte de a mă putea opri, mă trezesc șoptind: 

- Familiile? 

- Sunt în viață, răspunde ea, cu voce ușoară, 
inainte de a-mi da drumul. 

Chaff mă cuprinde cu braţul sănătos și mă să- 
rută drept pe gură. Tresar și mă retrag, surprinsă, 
in timp ce el și Haymitch râd în hohote. 

Asta e tot ce se petrece Înainte ca însoțitorii 
din Capitoliu să ne conducă hotărâți către lifturi. 
Am sentimentul distinct că sunt stânjeniți de ca- 
maraderia dintre învingători, care nici că s-ar 
putea sinchisi mai puţin. Când mă indrept spre 
ascensor, cu mâna încă într-a lui Peeta, altcineva 
trece foșnind pe lângă mine. Fata își scoate aco- 
perământul capului, alcătuit din crengi frunzoase, 
și il aruncă peste umăr, fără să facă efortul de a 
se uita unde a căzut. 

Johanna Mason. Din Districtul 7. Cherestea 
şi hârtie, deci copac. A câștigat afișându-și foarte 
convingător slăbiciunea și neajutorarea, astfel încât 
să fie ignorată. Pe urmă a demonstrat că ştie să 
ucidă cu o abilitate deosebită. Își ciufuleşte părul 

ţepos și iși rostogolește ochi căprui, depărtaţi 
unul de altul. 

- Nu-i așa că am un costum oribil? Stilista 
noastră e cea mai mare idioată din Capitoliu. 
Cu ea, tributurile noastre sunt copaci de patru- 
zeci de ani. Îmi doresc să-l fi avut pe Cinna. Tu 
arăţi fantastic. 

Discuţii femeiești. La care nu m-am priceput 
niciodată. Păreri despre haine, pieptănături, ma- 
chiaj. Așa că spun o minciună. 

- Da, m-a ajutat să-mi: concep propria gamă 
de creații vestimentare. Ar trebui să vezi ce poate 
face cu catifeaua. 

Catifea. Singurul material care îmi vine în minte. 

- Am văzut. În turneul tău. Rochia fără bretele 
pe care ai purtat-o în Districtul 22 Cea de culoare 
albastru-inchis, cu diamante? Atât de superbă încât 
am vrut să-ntind mâna prin ecran s-o smulg de 
pe tine, spune Johanna. 

Fac pariu că-i așa, mă gândesc. Odată cu câțiva 
centimetri din carne. 

În timp ce așteptăm lifturile, Johanna desface 
fermoarele restului copacului, lăsându-și cos- 
tumul să cadă pe podea și indepărtându-l apoi, 
dezgustată, cu o lovitură de picior. În afara pa- 
pucilor verzi ca pădurea nu mai poartă nici un 


fel de haine. 

- Aşa e mai bine. 

Ajungem în același lift cu ea și, pe toată du- 
rata deplasării până la etajul şapte, pălăvrăgește 
cu Peeta despre tablourile lui, în timp ce lumina 
costumului lui încă strălucitor se reflectă pe sânii 
el gol. Îl ignor pe Peeta după plecarea ei, dar știu 
că rânjeşte. Când ușile se închid în urma lui Chaff 
și Seeder, lăsându-ne singuri, arunc mâna lui Peeta, 
şi el izbucnește în ras. 

- Ce e? întreb, întorcându-mă spre el în timp 
ce coboară la etajul nostru. 

— Tu ești, Katniss. Nu-ţi dai seama? spune el. 

- Ce sunt eu? 

- Motivul pentru care se poartă așa. Finnick 
cu zahărul lui cubic, Chaff cu sărutul pe buze și 
toată povestea cu dezgolirea Johannei. Încearcă, 
fără succes, să-mi vorbească pe un ton mai serios. 
Se joacă cu tine, pentru că ești atât de... știi tu. 

- Nu, nu știu, spun. 

ȘI chiar n-am idee despre ce vorbește. 

- E ca atunci când n-ai vrut să mă priveşti gol 
in arenă, deși eram pe jumătate mort. Eşti atât 
de... castă, adaugă el, în cele din urmă. 

- Nu sunt! protestez. Tot anul trecut ţi-am 
sfâșiat practic hainele ori de câte ori ne-am aflat 
in faţa unei camere de luat vederi! 

- Da, dar... adică, pentru Capitoliu, ești castă, 
incearcă el să mă liniștească. Pentru mine eşti per- 
fectă. Ceilalţi nu fac decât să te tachineze. 

- Nu, râd de mine, așa cum râzi și tu. 

- Nu. 

Peeta clatină din cap, dar incă își mai reține 
un zâmbet. Încep să mă gândesc din nou, serios, 
cine ar trebui să se întoarcă viu de la Jocuri, când 
se deschide ușa celuilalt ascensor. 

Haymitch și Effie ni se alătură, părând mulţu- 
miţi dintr-un anumit motiv. Pe urmă chipul lui 
se asprește. 

Ce-am mai făcut? sunt gata să întreb, dar văd 
că el fixează cu privirea ceva aflat dincolo de mine, 
la intrarea în sufragerie. 

Effie iși mijeşte ochii în aceeași direcție, apoi 
spune, radiind: 

- Se pare că anul ăsta v-au făcut rost de o pe- 
reche asortată. 

Mă răsucesc și dau cu ochii de fata avox cu părul 
roșu care mi-a purtat de grijă anul trecut, pană la 
inceperea Jocurilor. Mă gândesc ce bine e să am 
o prietenă aici. Observ că tânărul de lângă ea, un 
alt avox, are de asemenea părul roșu. La asta tre- 
buie să se fi referit Effie spunând pereche asortată. 

Apoi mă străbate un fior. Fiindcă îl cunosc și 
pe el. Nu de la Capitoliu, ci din anii în care am 


295 


stat de vorbă relaxaţi în Vatră, glumind pe seama 
supei de la Sae Unsuroasa și din acea ultimă zi 
în care l-am văzut zăcând fără cunoștință în 
piaţă, în timp ce viaţa se scurgea din Gale odată 
cu sângele. 

Noul nostru avox e Darius. 


16 


Haymitch mă strânge de încheietura mâinii 
de parcă mi-ar anticipa următoarea mișcare, dar 
sunt tot atât de lipsită de grai ca Darius, după 
ce a trecut prin mâinile torționarilor de la Capi- 
toliu. Haymitch mi-a spus odată că limbii unui 
avox 1 se face ceva, ca să nu mai poată vorbi ni- 
ciodată. Aud în minte glasul lui Darius, jucăuș 
și limpede, răsunând în Vatră când mă tachina. 
Nu așa cum au râs de mine ceilalți învingători, 
ci fiindcă fiecăruia dintre noi îi plăcea sincer de 
celălalt. Dacă Gale l-ar vedea acum... 

Știu că orice mișcare către el, orice dovadă de 
recunoaștere i-ar atrage o pedeapsă. Așa că ne pri- 
vim în ochi îndelung. Darius, un sclav mut, eu 
indreptându-mă acum către moarte. Oricum, ce 
ne-am putea spune? Că fiecăruia dintre noi îi pare 
rău pentru soarta celuilalt? Că ne împărtășim 

durerea? Că ne bucurăm fiindcă am avut ocazia 
să ne cunoaștem? 

Nu, Darius n-are de ce să se bucure pentru asta. 
Dacă aș fi fost acolo ca să-l opresc pe Thread, el 
n-ar fi ieșit în față ca să-l salveze pe Gale. N-ar fi 
un avox. Și, mai exact, n-ar fi avoxul meu, fiindcă 
e atât de evident că președintele Snow l-a plasat 
aici pentru a-mi fi mie de folos. 

Îmi smulg mâna din strânsoarea lui Haymitch 
și plec spre vechiul meu dormitor, incuind ușa 
in urma mea. Mă așez pe marginea patului, cu 
coatele pe genunchi, cu fruntea pe pumni, și îmi 
privesc costumul strălucitor în intuneric, imagi- 
nându-mi că sunt în vechea mea casă din Distric- 
tul 12, ghemuită lângă foc. Costumul păleşte încet, 
innegrindu-se pe măsură ce se termină bateria. 

Când Effie îmi bate într-un târziu la ușă ca 
să mă invite la cină, mă ridic, îmi scot costumul, 
il împăturesc cu grijă și îl așez pe masă, alături 
de coroană. Apoi, în baie, îmi spăl dungile 
negre de machiaj de pe faţă. Îmi pun o cămașă 
simplă și niște pantaloni și o pornesc pe cori- 
dor, către sufragerie. 

În timpul cinei nu sunt conştientă de prea 
multe lucruri, cu excepția faptului că Darius și 
fata avox cu părul roșu ne servesc la masă. Effie, 
Haymitch, Cinna, Portia și Peeta sunt cu toţii 

de față, vorbind, cred, despre ceremonia de des- 
chidere. Dar singurul moment în care mă simt 
într-adevăr acolo este acela când trântesc inten- 
ționat pe podea o farfurie cu mazăre şi, inainte 
de a mă putea opri cineva, mă ghemuiesc, incer- 
când să curăţ. Darius e chiar lângă mine când 
răstorn farfuria și ne aflăm pentru scurt timp 
umăr la umăr, ascunși vederii celorlalți, adunând 
boabele de mazăre. Mâinile ni se întâlnesc pen- 
tru doar o clipă. Li simt pielea, aspră sub sosul 
untos din farfurie. În strânsoarea disperată a de- 
getelor noastre sunt toate cuvintele pe care nu 
ni le putem spune. 

- Asta nu e treaba ta, Katniss, cloncănește apoi 
Effie, din spatele meu, și el îmi dă drumul. 

Când mergem să vedem reluarea ceremoniei 
de deschidere, mă strecor pe canapea intre Cinna 
și Haymitch, pentru că nu vreau să stau lângă 
Peeta. Atrocitatea căreia 1-a căzut victimă Darius 
are legătură cu mine și cu Gale, ba poate chiar 
și cu Haymitch, dar nu cu Peeta. Poate l-a cu- 
noscut și el pe Darius atât cât să-l salute printr-o 
mișcare a capului, dar n-a fost în Vatră așa ca noi, 
ceilalți. În plus, sunt încă furioasă fiindcă a râs de 
mine împreună cu alţi învingători, și ultimele lu- 
cruri pe care mi le doresc acum sunt compătimi- 
rea și gesturile lui de alinare. Nu mi-am schimbat 

intenția de a-l salva în arenă, dar nu-i datorez mai 
mult decât atât. 

Privind procesiunea ce se îndreaptă către Piaţa 
Orașului, mă gândesc că e destul de rău să fim 
imbrăcaţi în costume și puși să defilăm în care 
alegorice pe străzi intr-un an obișnuit. Copiii cos- 
tumaţi arată absurd, însă se dovedeşte că învin- 
gătoril vârstnici sunt patetici. Cei câțiva mai tineri, 
ca Johanna şi Finnick, sau cei ale căror trupuri 
n-au căzut în decrepitudine, ca Seeder și Brutus, 
reușesc totuși să păstreze un strop de demnitate. 
Însă majoritatea, ajunși în ghearele băuturii, ale 
morfinei sau ale bolii, arată grotesc în costumele 
lor înfățișând vaci sau copaci, sau franzele. Anul 
trecut am flecărit despre fiecare participant, însă 
acum facem numai comentarii ocazionale. Puţina 
admiraţie de până atunci a mulțimii se dezlănțuie 
la apariția mea și a lui Peeta, părând atât de tineri, 
de puternici și de frumoși in costumele noastre 
strălucitoare. Adevărata imagine a ceea ce ar tre- 
bui să fie tributurile. 

Imediat ce se termină, mă ridic și le mulţu- 
mesc lui Cinna și Portia pentru munca lor ex- 
traordinară și plec la culcare. Effie ne reamintește 
că trebuie să ne întâlnim devreme la micul dejun 
ca să ne stabilim strategia de antrenament, dar 
până și vocea ei sună găunos. Biata Effie. A avut 

în sfârșit un an decent la Jocuri cu mine și cu 
Peeta, iar acum totul s-a năruit într-o învălmă- 
șeală căreia nici măcar ea nu-i dă o interpretare 
favorabilă. Presupun că, din perspectiva unui lo- 
cuitor al Capitoliului, asta e o adevărată tragedie. 
La scurt timp după ce intru în pat, se aude o 
bătaie ușoară în ușă, dar o ignor. Nu-l vreau pe 
Peeta în seara asta. Mai ales acum când e Darius 
in preajmă. E aproape tot atât de rău cum ar fi 
dacă s-ar afla aici Gale. Cum o să mi-l poată scoate 
din minte, cu Darius foindu-se pe coridoare? 
Limbile ocupă un loc de frunte in coșmarurile 
mele. Mai întâi privesc, inlemnită şi neajutorată, 
mâinile înmănușate care duc la bun sfârșit disec- 
ţia însângerată a gurii lui Darius. Pe urmă sunt 
la o petrecere unde toată lumea poartă măști, 
sunt urmărită de cineva care își agită limba umedă 
și cred că e Finnick, dar, când mă prinde și își 
scoate masca, e președintele Snow și de pe buzele 
lui pufoase picură salivă însângerată. În final, sunt 
din nou în arenă, cu limba uscată ca iasca, incer- 
când să ajung la un bazin cu apă care se indepăr- 
tează de fiecare dată când sunt cât pe ce să-l ating. 
Când mă trezesc, mă impleticesc către baie și 
beau cu lăcomie apă de la robinet până când nu 


. . . . . . v A e 

hainele asudate, cad din nou pe pat, goală, și reu- 
şesc cumva să adorm. 

În dimineaţa următoare, amân plecarea la mi- 
cul dejun cât mai mult cu putință, pentru că real- 
mente nu vreau să discut despre strategia noastră 
de antrenament. Ce e de discutat? Fiecare invin- 
gător știe deja de ce sunt în stare toți ceilalți. Sau, 
oricum, de ce erau cândva în stare. Așa că eu și 
Peeta vom continua s-o facem pe indrăgostiţii, 
Și atât. Pur și simplu nu pot să vorbesc despre asta, 
mai ales cu Darius stând mut alături. Rămân mult 
sub duș, mă imbrac fără grabă în costumul lăsat 
de Cinna pentru antrenament și comand mâncare 
din meniul aflat în cameră folosindu-mă de un mi- 
crofon. Într-un minut, işi fac apariția cârnații, 
ouăle, cartofii, pâinea, sucul și ciocolata fierbinte. 
Mănânc pană mă satur, încercând să trag de timp 
minut cu minut până la ora zece, când trebuie 
să coborâm în centrul de antrenament. La nouă 
și jumătate, Haymitch imi bate la ușă, evident 
sătul până-n gat de mine, ordonându-mi să vin 
in sufragerie ACUM! Mă spăl totuși pe dinți 
inainte de a ieși pe holul sinuos, câștigând cu efi- 
cienţă alte cinci minute. 

Sufrageria e goală, cu excepția lui Peeta și a lui 
Haymitch, a cărui față e impurpurată de băutură 
şi de furie. Poartă la încheietura mâinii o brățară 

de aur masiv cu un model cu flăcări — trebuie să 
fie concesia făcută față de planul lui Effie de a 
afișa simboluri asortate — pe care o răsucește ne- 
fericit. Brăţara e într-adevăr foarte frumoasă, dar 
mișcarea o face să pară un instrument al con- 
strângerii, aducând mai degrabă a cătuşe decât a 
bijuterie. El marâie la mine. 

- Ai intârziat. 

- Îmi cer scuze, am adormit după ce coșma- 
rurile despre limbi mutilate m-au ţinut trează 
jumătate de noapte. 

Vreau ca replica să sune ostil, dar vocea mi 
se frânge la sfârșitul frazei. 

Haymitch mă privește incruntat, apoi o lasă 
mai moale. 

- Bine, n-are importanţă. Astăzi, la antrena- 
ment, aveți de făcut două lucruri. Unu, purta- 
ți-vă ca nişte îndrăgostiți. 

- Evident, spun eu. 

- Și doi, legaţi prietenii. 

- Nu, îl contrazic eu. N-am încredere în nici 
unul dintre ei, nu-i pot suferi pe cei mai mulți 
și aş vrea mai degrabă să acționăm numai 
in doi. 

- Așa am spus şi eu inițial, dar..., incepe Peeta. 

- Dar n-o să fie de-ajuns, insistă Haymitch. 
De data asta o s-aveţi nevoie de mai mulți aliaţi. 

- De ce? intreb. 

- Fiindcă vă aflați într-un dezavantaj aparte. 
Adversarii voştri se cunosc de ani de zile. Așa 
că, pe cine credeţi că vor alege drept primă țintă? 
spune el. 

- Pe noi, răspund eu. Și nimic din ce-am putea 
face n-o să fie mai presus de vechile prietenii. Așa 
că, de ce ne-am osten:? 

- Fiindcă știți să luptaţi. Vă bucuraţi de po- 
pularitate printre spectatori. Ceea ce v-ar putea 
totuşi transforma în aliaţi dezirabili. Dar numai 
dacă-i lăsați pe ceilalți să-și dea seama că sunteți 
dispuși să formaţi o echipă. 

- Cu alte cuvinte, anul ăsta ne vrei în haita 
de profesionişti? întreb, nereușind să-mi ascund 
deloc dezgustul. 

Tributurile din Districtele 1, 2 şi 4 îşi unesc 
in mod tradițional forțele, atrăgând eventual câțiva 
alți luptători excepţionali, și işi vânează adversa- 
rii mai slabi. 

- Asta a fost strategia noastră, nu? Antrenamen- 
tul în stilul profesioniştilor? ripostează Haymutch. 
Iar grupul de profesioniști se alcătuiește de obi- 
cei înainte de începerea Jocurilor. Peeta abia a 


reușit să se pună bine cu ei anul trecut. 

Îmi aduc aminte de scârba care m-a cuprins 
cu un an în urmă, când l-am descoperit pe Peeta 
printre el. 

- Deci trebuie să ne străduim să intrăm pe sub 
pielea lui Finnick și a lui Brutus — asta vrei să spui? 

- Nu neapărat. Toți sunt învingători. Dacă pre- 
ferați, alcătuiți propria voastră haită. Alegeţi pe 
cine vreți. Eu vi-i sugerez pe Chaff și Seeder. Deși 
nici Finnick nu e de ignorat, subliniază Haymutch. 
Găsiţi-vă aliați care v-ar putea fi de un anumit 
folos. Nu uitaţi, nu vă mai aflaţi într-o arenă plină 
de copii speriați. Toţi oamenii ăștia sunt ucigași 
cu experienţă, indiferent în ce formă par să se 
afle acum. 

Poate are dreptate. Numai că în cine m-aș putea 
încrede? Probabil in Seeder. Dar oare îmi doresc 
să fac un pact cu ea numai pentru a fi poate ne- 
voită s-o ucid mai târziu? Nu. Totuși, m-am aliat 
cu Rue în aceleași circumstanțe. li spun lu: Hay- 
mitch că o să-mi dau silința, deși sunt de părere 
că n-o să mă descurc deloc bine in toată poves- 
tea asta. 

Effie apare ceva mai devreme să ne conducă 
jos, pentru că anul trecut, când am crezut că ne 
incadram în timp, am fost ultimele două tribu- 
turi care și-au făcut apariţia. Dar Haymitch spune 
că nu vrea să fim duși de ea in sala de gimnastică. 

Nici unul dintre ceilalți învingători n-o să vină 
cu o dădacă și, fiind cei mai tineri, e cu atât mai 
important să părem independenți. Așa că ea e 
nevoită să se mulțumească să ne conducă până 
la lift, să ne aranjeze părul și să apese pe buton 
in locul nostru. 

Coborârea durează atât de puţin incât nu avem 
timp de conversație, dar, când Peeta mă prinde 
de mână, nu mi-o retrag. L-oi fi ignorat azi-noapte, 
in intimitate, dar la antrenament trebuie să pă- 
rem o echipă inseparabilă. 

Effie n-ar fi trebuit să-și facă griji c-o să ajun- 
gem ultimii. Nu sunt prezenți decât Brutus și fe- 
meia din Districtul 2, Enobaria. Ea pare să aibă 
in jur de treizeci de ani și, în ceea ce o priveşte, 
nu-mi pot aduce aminte decât că, într-o luptă 
corp la corp, a ucis un tribut sfâșiindu-i beregata 
cu dinții. A dobândit o asemenea celebritate ca 
urmare a acestei fapte incât, după ce a câștigat 
Jocurile, și-a făcut o modificare estetică a dinților, 
astfel încât fiecare să se termine cu un vârf ascu- 
țit, ca al unui canin, Și i-a placat cu aur. Nu duce 
lipsă de admiratori la Capitoliu. 

La ora zece nu şi-au făcut apariţia decât vreo 
jumătate dintre tributuri. Atala, femeia care con- 
duce antrenamentele, iși începe discursul exact 
la momentul stabilit, netulburată de numărul 

redus al ascultătorilor. Poate se aștepta la așa 
ceva. Mă simt oarecum ușurată, fiindcă asta în- 
seamnă cu o duzină mai puțini oameni cu care 
trebuie să mă prefac că vreau să fiu prietenă. 
Atala trece în revistă lista punctelor de instruire, 
care includ atât tehnici de luptă, cât și tehnici 
de supravieţuire, şi ne lasă să ne antrenăm. 

Îi spun lui Peeta că, după părerea mea, am face 
mai bine să ne despărțim, acoperind astfel un te- 
ritoriu mai întins. Când el pleacă să arunce sulițe 
impreună cu Brutus și Chaff, mă indrept către 
punctul dedicat nodurilor. Rareori îl vizitează 
cineva. Îmi place antrenorul, care își amintește 
cu drag de mine, poate din cauză că mi-am petre- 
cut timpul cu el anul trecut. E încântat când îi 
arăt că încă mai pot instala capcana care iți lasă 
adversarul spânzurat de picior, legănându-se de 
un copac. E clar că mi-a remarcat cursele insta- 
late anul trecut în arenă și acum mă consideră 
un elev avansat, așa că il rog să repetăm toate ti- 
purile de noduri de care aș putea avea nevoie şi 
alte câteva, pe care nu le voi folosi poate nicio- 
dată. Aș fi mulțumită să-mi petrec dimineața sin- 
gură cu el, dar, după vreo oră și jumătate, cineva 
din spatele meu mă înconjoară cu braţele și de- 
getele sale termină cu ușurință nodul complicat 
din cauza căruia transpir. Bineînțeles că e Finnick, 

care pare să-și fi petrecut copilăria neavând altă 
ocupaţie în afară de a mânui tridente și de a ma- 
nevra frânghii, făcându-le noduri complicate pen- 
tru a le transforma în năvoade, presupun. Îl privesc 
un minut, timp în care ia o funie, face un laţ și 
pretinde apoi că se spânzură, pentru a mă distra. 

Îmi rotesc ochii și plec spre un alt punct liber 
de antrenament, unde tributurile pot învăța să 
facă focul. Mă descurc deja excelent în privința 
asta, dar sunt încă dependentă de chibrituri. Așa 
că antrenorul mă pune să lucrez cu cremene, 
amnar Și cu nişte pânză carbonizată. E mult mai 
greu decât pare și, chiar străduindu-mă cu toată 
concentrarea de care sunt în stare, am nevoie 
cam de o oră ca s-aprind focul. Îmi ridic privi- 
rea cu un zâmbet triumfător numai ca să desco- 
păr că am companie. 

Cele două tributuri din Districtul 3 sunt lângă 
mine, încercând să aprindă un foc mulțumitor 
folosindu-se de chibrituri. Mă gândesc să plec, 
dar vreau cu adevărat să mai incerc încă o dată 
folosirea cremenii și, dacă trebuie să-i povestesc 
lui Haymitch că am încercat să-mi fac prieteni, 
cei doi par o variantă suportabilă. Amândoi sunt 
mici de statură, cu pielea palidă şi părul negru. 
Femeia, Wiress, e probabil cam de vârsta mamei 
și vorbeşte cu voce Joasă, inteligentă. Dar observ 

imediat că are obiceiul de a-și intrerupe cuvin- 
tele la jumătatea frazei, ca și cum ar uita că ești 
acolo. Bărbatul, Beetee, e mai bătrân şi oarecum 
fără astâmpăr. Poartă ochelari, dar își petrece o 
grămadă de timp privind pe sub ei. Sunt puţin 
cam ciudaţi, dar cu siguranţă că nici unul dintre 
ei n-o să mă facă să mă simt stânjenită dezbră- 
cându-se în pielea goală. Şi sunt din Districtul 3. 
Poate imi vor confirma măcar bănuielile legate 
de revolta de acolo. 

Îmi rotesc privirea în jurul centrului de antre- 
nament. Peeta e in mijlocul unui cerc de aruncă- 
tori de cuțite care fac glume vulgare. Morfinomanii 
din Districtul 6 sunt la punctul de camuflaj, pic- 
tând unul pe faţa altuia spirale de un roz strălu- 
citor. Bărbatul din Districtul 5 vomită vin pe 
podeaua punctului amenajat pentru scrimă. Fin- 
nick și bătrâna din districtul lui trag cu arcul. 
Johanna Mason e din nou dezbrăcată, ungându-și 
pielea pentru o lecție de luptă corp la corp. Mă 
hotărăsc să rămân locului. 

Wiress și Beetee sunt o companie decentă. Par 
prietenoși, dar nu iscoditori. Vorbim despre ta- 
lentele noastre; imi povestesc că amândoi inven- 
tează diverse lucruri, ceea ce face ca presupusul 
meu interes față de modă să pară destul de anemic. 

Wiress povestește că lucrează la un soi de dispo- 
zitiv pentru mașinile de cusut. 

- Sesizează densitatea materialului și selectează 
rezistenţa..., spune ea, apoi e absorbită de câteva 
paie uscate inainte de a apuca să continue. 

- „„.rezistenţa aţei, incheie Beetee explicația. 
Automat. Exclude eroarea umană. 

Apoi imi vorbeşte despre recentul lui succes 
in crearea unui cip muzical suficient de mic ca să 
poată fi ascuns intr-o paietă, dar care poate con- 
ține melodii suficiente pentru mai multe ore. Îmi 
aduc aminte că Octavia a vorbit despre așa ceva 
în timpul ședinței foto pentru nuntă și văd în asta 
o posibilă ocazie de a face aluzie la revoltă. 

- Oh, da. Toată echipa mea pregătitoare era 
intoarsă pe dos, acum câteva luni, fiindcă nu se 
putea face rost de așa ceva, spun, cu nepăsare. Pre- 
supun că mai multe comenzi din Districtul 3 au 
fost blocate. 

Beetee mă studiază pe sub ochelari. 

- Da. Anul ăsta ați avut și voi blocaje simi- 
lare în producția de cărbune? întreabă el. 

- Nu. Adică am pierdut două săptămâni, când 
au fost aduși un nou comandant al Apărătorilor 
Păcii și oamenii lui, dar nu s-a întâmplat nimic 
de importanță majoră, răspund. Adică, în pri- 
vinţa producţiei. Două săptămâni în care să stai 

acasă, fără nici o ocupaţie, înseamnă două săptă- 
mâni de foamete pentru majoritatea oamenilor. 

Cred că ei înțeleg ce-am vrut să spun. Că la 
noi n-a fost nici o revoltă. 

- Oh. E o ruşine, comentează Wiress, deza- 
măgirea simţindu-i-se in voce. Districtul vostru 
mi s-a părut foarte... 

Se intrerupe, distrasă de ceva care i-a venit 
in minte. 

— „Interesant, completează Beetee. Amândoi 
suntem de aceeași părere. 

Mă simt prost, știind că districtul lor trebuie 
să fi avut de suferit mult mai mult decât al nostru. 
Simt că trebuie să iau apărarea oamenilor noștri. 

- Ei, în Doisprezece nu suntem prea mulți. 
Numai că, in zilele noastre, asta nu se poate apre- 
cia judecând după numărul Apărătorilor Păcii. 
Însă cred că suntem suficient de interesanţi. 

În timp ce ne Îndreptăm spre punctul dedi- 
cat construirii adăposturilor, Wiress se opreşte 
ȘI își ridică privirea spre platforma pe care se fo- 
iesc creatorii-de-joc, mâncând, bând şi luând une- 
Ori notă de existenţa noastră. 

- Uite, spune ea, arătând spre ei cu o ușoară 
inclinare a capului. 

Mă uit în sus și îl văd pe Plutarch Heavensbee, 
in magnifica lui robă violet cu gulerul bordat 

cu blană, care il desemnează ca şef al creatori- 
lor-de-joc. Mănâncă un copan de curcan. 

- Da, a fost promovat anul ăsta ca șef al crea- 
torilor-de-joc, spun eu, deși nu văd de ce ar me- 
rita asta vreun comentariu. 

- Nu, nu. Acolo, în colțul mesei. Poţi doar 
să-l..., incepe Wiress. 

Beetee trage cu ochiul pe sub ochelari. 

-= ...Să-l zărești. 

Mă uit nedumerită într-acolo. Și apoi îl văd. 
Un petic de vreo patruzeci de centimetri pătrați 
in care spațiul din colțul mesei pare aproape să 
vibreze. Ca și cum aerul ar clipoci în valuri mi- 
nuscule, dar vizibile, distorsionând imaginea mar- 
ginilor bine conturate ale lemnului și a une: cupe 
cu vin așezate de cineva acolo. 

- Un câmp de forță. L-au instalat intre crea- 
torii-de-joc și noi. Mă întreb ce-o fi condus la 
asta, spune Beetee. 

- Probabil că eu, mărturisesc. Anul trecut am 
tras O săgeată în ei în timpul sesiunii individuale 
de antrenament. 

Beetee și Wiress mă privesc curioși. 

- Am fost înfuriată. Prin urmare, toate câm- 
purile de forță au un colț ca ăsta? 

- O fisură..., răspunde vag Wiress. 

- „În blindaj, cum s-ar spune, completează 
Beetee. Ar fi ideal să fie invizibilă, nu-i așa? 

Aş vrea să-i întreb mai multe, dar se anunţă 
că e ora prânzului. Mă uit după Peeta, insă el e 
impreună cu vreo alți zece învingători, așa că mă 
hotărăsc să mănânc cu cei doi din Districtul 3. 
Poate o conving și pe Seeder să ni se alăture. 

Când ajungem în zona sălii de mese, văd că 
in grupul lui Peeta sunt unii care au alte idei. 
Trag toate mesele mai mici, unindu-le intr-una 
singură, așa că trebuie să mâncăm cu toții lao- 
laltă. Acum nu ştiu ce să fac. Chiar și la școală 
evitam să mănânc la o masă aglomerată. Ca să 
fiu sinceră, probabil aș fi stat de una singură dacă 
Madge n-ar fi căpătat obiceiul de a mi se alătura. 
Cred că aș fi mâncat impreună cu Gale, numai 
că, el fiind cu doi ani mai mare, pauzele noas- 
tre de masă nu erau niciodată simultane. 

Iau o tavă și mă indrept spre cărucioarele în- 
cărcate cu mâncare plasate de jur imprejur. Peeta 
ajunge lângă mine când sunt la tocană. 

- Cum merge? 

- Bine. Perfect. Îmi plac învingătorii din Dis- 
trictul 3, îi răspund. Wiress şi Beetee. 

- Serios? întreabă el. Pentru ceilalți sunt un 
fel de bătaie de joc. 

- De ce nu mă surprinde asta? ripostez. 

Mă gândesc că, la școală, Peeta a fost întot- 
deauna înconjurat de o mulțime de prieteni. E 
cu adevărat uimitor că m-a remarcat vreodată alt- 
fel decât gândindu-se că eram ciudată. 

- Johanna i-a poreclit Țăcăneală și Scurtcir- 
cuit, imi povestește. Cred că ea e Ţăcăneală, și 
el e Scurtcircuit. 

- Jar eu sunt atât de proastă fiindcă mă gån- 
desc că ne-ar putea fi de folos. Fiindcă Johanna 
Mason a spus asta în timp ce-și ungea sânii, pen- 
tru o luptă corp la corp, ripostez eu. 

- Cred că porecla circulă, de fapt, de ani de 
zile. Și n-am vrut să fie o insultă. N-am făcut 
decât să-ți împărtășesc o informație. 

- Ei bine, Wiress și Beetee sunt inteligenți. In- 
ventatori. Îşi pot da seama dintr-o singură pri- 
vire că între noi şi creatorii-de-joc a fost plasat 
un câmp de forță. Și, dacă trebuie să avem aliați, 
ii vreau pe el. 

Arunc polonicul inapoi în castronul cu to- 
cană, improșcându-ne pe amândoi cu sos. 

- De ce eşti atât de furioasă? întreabă Peeta, 
ștergându-și sosul de pe piepţii cămășii. Pentru 
că te-am tachinat în lift? Îmi pare rău. Am cre- 
zut, pur și simplu, c-o să te distreze. 

- Lasă asta, clatin eu din cap. Am o mulțime 
de motive. 

- Darius, spune el. 

- Darius. Jocurile. Haymitch care vrea să ne 
aliem cu ceilalți. 

- Am putea fi doar noi doi, ştii. 

- Știu. Dar e posibil să aibă dreptate. Și nu-i 
spune c-am admis asta, dar de obicei are, când e 
vorba despre Jocuri. 

- Păi, poţi să ai ultimul cuvânt în privința 
aliaților noştri. Dar, în clipa asta, eu inclin către 
Chaff și Seeder, spune el. 

— Seeder e OK din punctul meu de vedere, dar 
nu și Chaff. Cel puțin nu încă. 

- Vino să mănânci cu el, îmi propune Peeta. 
Îşi promit că nu-l mai las să te sărute. 

La masă, Chaff nu pare chiar atât de rău. E 
treaz ȘI, cu toate că vorbește prea tare și face o 
mulțime de glume proaste, cele mai multe sunt 
pe socoteala lui. Îmi dau seama de ce e bună prie- 
tenia lui pentru Haymitch, ale cărui ganduri sunt 
atât de negre. Dar incă nu sunt sigură dacă vreau 
sau nu să fim în aceeași echipă. 

Mă străduiesc din greu să fiu sociabilă, nu 
numai cu Chaff, dar și cu întregul grup. După 
masă mă duc să învăţ despre insectele comesti- 
bile, impreună cu tributurile din Districtul 8 - 
Cecelia, care are acasă trei copii, și Woof, un tip 
într-adevăr bătrân, care abia mai aude și nu pare 

să fie prea conetat la realitate, de vreme ce se chi- 
nuiește intruna să-și îndese in gură gândaci 
otrăvitori. Aș vrea să le pot vorbi despre intâl- 
nirea mea cu Twill şi Bonnie din pădure, dar nu 
găsesc momentul potrivit. Cashmere și Gloss, 
sora şi fratele, și cei Districtul 1 mă invită alături 
de ei și facem o vreme hamace. Sunt politicoși, 
dar reci, și eu imi petrec tot timpul gândindu-mă 
că anul trecut am ucis ambele tributuri din dis- 
trictul lor, Glimmer și Marvel, că probabil le 
cunoșteau și că e posibil să le fi fost mentori. Atat 
hamacul meu, cât și încercarea de a stabili o legă- 
tură cu ei sunt, în cel mai bun caz, mediocre. Mă 
alătur Enobariei la antrenamentul de scrimă și 
schimbăm câteva comentarii, dar e clar că nici 
una dintre noi nu vrea să devenim o echipă. 
Când primesc indicaţii referitoare la pescuit, Fin- 
nick își face din nou apariţia, dar mai ales ca să 
mi-o prezinte pe Mags, bătrâna care e tot din Dis- 
trictul 4. Din cauza accentului ei și a cuvintelor 
trunchiate - e posibil să fi avut un atac cerebral - 
nu reușesc să înțeleg mai mult de una din patru 
vorbe. Dar jur că poate transforma aproape 
orice - un mărăcine, un iadeş, un cercel — în câr- 
lig bun de pescuit. După o vreme, nu-l mai ascult 
pe antrenor Și încerc pur și simplu să imit tot ce 
face ea. Când reușesc să fac un cârlig destul de 

bun dintr-un cui îndoit și să-l leg de câteva fire din 
părul meu, îmi adresează un zâmbet fără dinți 
și un comentariu neinteligibil despre care cred 
că ar putea fi o laudă. Îmi aduc brusc aminte că 
s-a oferit voluntară ca s-o salveze pe femeia tânără 
și isterică din districtul ei. E imposibil s-o fi făcut 
cu gândul c-ar avea vreo şansă să învingă. A fă- 
cut-o ca s-o salveze pe fată, așa cum m-am ofe- 
rit eu voluntară anul trecut, ca s-o salvez pe Prim. 
Și decid că o vreau în echipa mea. 

Grozav. Acum trebuie să mă intorc la Hay- 
mitch și să-i spun că mi-am ales ca aliați o femeie 
de optzeci de ani și pe Ţăcăneală şi Scurtcircuit. 
Asta o să-l umple de încântare. 

Aşa că renunţ la încercările de a-mi mai face 
prieteni și mă duc în poligonul de tragere cu arcul, 
ca să-mi regăsesc echilibrul mintal. E minunat 
aici, unde mă străduiesc să încerc toate tipurile 
de arcuri și săgeți. Văzând că ţintele imobile nu 
sunt nicidecum o provocare pentru mine, Tax, 
antrenorul, începe să lanseze cât mai sus, în aer, 
niște imitații prosteşti de păsări, urmând ca eu 
să le nimeresc. La inceput pare stupid, apoi se 
dovedeşte a fi un soi de amuzament. Mult mai ase- 
mănător cu vânătoarea unei creaturi în mișcare. 
De vreme ce nimeresc tot ce aruncă, incepe să 
mărească numărul păsărilor pe care le proiectează 

în sus. Dau uitării restul sălii de gimnastică, in- 
vingătorii și starea mea mizerabilă și mă las cap- 
tivată de tragerea la ţintă. Când reușesc să dobor 
cinci păsări într-o singură rundă, imi dau seama 
că e atât de multă liniște încât o pot auzi pe fie- 
care dintre ele lovind podeaua. Mă răsucesc și văd 
că majoritatea învingătorilor s-au oprit să mă pri- 
vească. Pe feţele lor se poate citi orice, de la in- 
vidie și ură până la admiraţie. 

După antrenament, eu și Peeta pierdem vre- 
mea, așteptând să apară Haymutch și Effie la cină. 
Când suntem chemaţi la masă, mentorul nostru 
izbucneşte imediat, adresându-mi-se: 

- Carevasăzică, cel puţin jumătate dintre in- 
vingători şi-au instruit mentorii să te solicite 
ca aliat. Știu că motivul nu poate fi personali- 
tatea ta radioasă. 

- Au văzut-o trăgând cu arcul, zâmbește Peeta. 
De fapt, şi eu am văzut-o acum pentru prima 
oară trăgând de-adevăratelea. Sunt pe punctul de 
a face eu insumi o cerere oficială. 

- Eşti chiar atât de bună? mă întreabă Hay- 
mitch. Atât de bună încât să te vrea Brutus? 

Ridic din umeri. 

- Dar eu nu-l vreau pe Brutus. O vreau pe 
Mags și vreau Districtul 3. 

- Sigur că da. Haymitch oftează și comandă 
o sticlă de vin. O să le spun tuturor că nu te-ai 
hotărât incă. 

După demonstraţia mea de tir, mai sunt ta- 
chinată, dar nu mai am senzaţia că sunt luată 
in bătaie de joc. De fapt, mă simt ca și cum aș 
fi primit cumva iniţierea în cercul invingă- 
torilor. În următoarele două zile, îmi petrec 
timpul impreună cu aproape toți cei meniți să 
ajungă în arenă. Chiar și cu morfinomanii, 
care, cu ajutorul lui Peeta, mă deghizează in 
chip de camp cu flori galbene. Chiar și cu Fin- 
nick, care imi oferă timp de o oră lecții de luptă 
cu tridentul în schimbul unei instruiri de o oră 
la tragerea cu arcul. Şi e cu atât mai rău cu cât 
ii cunosc mai bine pe acești oameni. Pentru că, 
in ansamblu, nu pot să-i urăsc. lar unii chiar 
imi plac. Și mulți dintre ei sunt atât de prăpă- 
diți, încât instinctul meu firesc imi cere să-i pro- 
tejez. Însă toți trebuie să moară dacă vreau să-l 
salvez pe Peeta. 

Ultima zi de antrenament se încheie cu ṣe- 
dinţele noastre private. Primim fiecare câte cinci- 
sprezece minute în care să ne aflăm in fața 
creatorilor-de-joc, uluindu-i cu abilităţile noas- 
tre, dar nu știu ce le-ar mai putea demonstra vre- 
unul dintre noi. La prânz se fac o grămadă de glume 

pe tema asta. Ce le-am putea arăta. Să cântăm, 
să dansăm, să facem striptease, să spunem ban- 
curi. Mags, pe care am inceput s-o ințeleg ceva 
mai bine, spune c-o să tragă un pui de somn. Eu 
habar n-am ce să fac. Poate să trag niște săgeți. 
Haymitch spune că ar trebui să fie ceva surprin- 
zător, dacă suntem în stare, dar tocmai am rămas 
fără nici o idee. 

Fiind fata din Doisprezece, sunt programată 
ultima, Sala de mese devine din ce în ce mai tă- 
cută pe măsură ce tributurile pleacă rând pe rând 
să-și susţină reprezentaţia. Stilul ireverențios și 
invincibil pe care l-am adoptat cu toți e mai ușor 
de păstrat când suntem mai mulți. Pe măsură ce 
oamenii dispar dincolo de ușă, nu mă pot gândi 
decât că moartea lor e o chestiune de câteva zile. 

Eu şi Peeta rămânem în sfârșit singuri. El se 
intinde peste masă şi imi ia mâinile. 

- Ai hotărât ce-o să faci pentru creatorii-de-joc? 

Claun din cap. 

- Anul ăsta nu-i mai pot folos: drept țintă 
la antrenament, cu câmpul ăla de forță activat. 
Poate-o să fac niște cârlige de undiță. Dar tu? 

- N-am nici o idee. Îmi tot doresc să fi putut 
coace o prăjitură sau ceva de genul ăsta. 


- Fă un alt camuflaj, îi sugerez. 

- Dacă morfinomanii mi-au mai lăsat ceva cu 
care să lucrez, spune el, sarcastic. Au stat lipiți 
de locul ăla de cand a inceput antrenamentul. 

Păstrăm tăcerea până când imi scapă ceea ce 

A “A A 
avem amândoi in gând. 

- Cum o să-i ucidem pe oamenii ăştia, Peeta? 

- Nu ştiu. 

A . e.o. Lă 

Își sprijină fruntea pe degetele noastre împletite. 

- Nu-i vreau ca aliați. De ce a insistat Haymitch 
să-i cunoaştem mai bine? intreb. Din cauza asta 

° ° A v 
o să fie mult mai greu decât data trecută. Poate 
cu excepția lui Rue. Oricum, cred că n-aș fi fost 
niciodată în stare s-o ucid. Semăna mult prea mult 
cu Prim. 

Peeta își ridică ochii spre mine, cu fruntea 
A * 3 A . 
increțită de gânduri. 

- Moartea ei a fost cea mai oribilă, nu-i așa? 

- Nici una n-a fost o delectare, răspund, amin- 
undu-mi cum au sfârşit Glimmer și Cato. 

Peeta e chemat, așa că rămân să aștept de una 
singură. Trec cincisprezece minute. Apoi o jumă- 
tate de oră. Până să-mi vină rândul se scurg aproape 
patruzeci de minute. 

Când intru, simt mirosul pătrunzător al de- 
tergentului și observ că una dintre rogojini a fost 

A A_ os .. . . 
trasă in centrul incăperii. Starea de spirit e total di- 
ferită de cea de anul trecut, când creatorii-de-joc 

erau pe jumătate beţi și ciuguleau distraţi câte-o 
delicatesă de pe masa imbelșugată. Șușotesc Între 
ei, părând oarecum enervaţi. Ce-a făcut Peeta? 
Ceva care 1-a tulburat? 

Simt un fior de îngrijorare. Nu e bine. Nu 
vreau ca Peeta să iasă în evidenţă, ca unică țintă 
a furiei creatorilor-de-joc. Asta ține de misiunea 
mea. Să indepărtez tirul de Peeta. Cum să-i întorc 
pe dos? Fiindcă mi-ar plăcea să fac chiar mai mult 
decât atât. Vreau să pătrund dincolo de spoiala 
elegantă a oamenilor care 1şi folosesc inteligența 
pentru a găsi moduri amuzante de a ne ucide. 
Vreau să-i fac să înţeleagă că, dacă noi suntem 
vulnerabili în faţa cruzimii Capitoliului, ei sunt 
lipsiți de apărare În aceeași măsură. 

Aveţi idee cât de mult vă urăsc? îmi trece 
prin minte. Pe voi, cei care vă folosiți talentele 
pentru Jocuri? 

Încerc să prind privirea lui Plutarch Heavens- 
bee, dar el pare să mă ignore inadins, așa cum a 
făcut pe toată durata antrenamentului. Îmi amin- 
tesc cum m-a căutat ca să mă invite la dans, cu 
câtă încântare mi-a arătat gaița-zeflemitoare de 
pe ceasul lui. Purtarea lui prietenoasă nu-și are 
locul aici. Cum ar putea, când eu sunt un sim- 
plu tribut, iar el e șeful creatorilor-de-joc? Atât 
de puternic, atât de distant, atât de În siguranţă... 

Brusc, ştiu ce-o să fac. Ceva care o să anuleze 
cu desăvârşire orice ar fi făcut Peeta. Mă duc la 
punctul de antrenament dedicat nodurilor și iau 
o bucată de frânghie. Încep s-o manevrez, dar e 
dificil, fiindcă, de fapt, eu n-am mai făcut nicio- 
dată nodul ăsta. Am urmărit doar degetele inde- 
mânatice ale lui Finnick, dar ele se mişcau atât 
de repede. După vreo zece minute, reușesc să fac 
un lap mulțumitor. Târăsc în centrul încăperii 
unul dintre manechinele folosite drept ținte și, 
cu ajutorul unor bare de gimnastică, reușesc să-l 
spânzur, astfel incât să se legene, agăţat de gat. 
Mâinile legate la spate ar adăuga un efect reușit, 
dar mă tem că s-ar putea să depășesc timpul. 
Mă grăbesc către punctul rezervat pentru ca- 
muflaj, unde alte tributuri, fără îndoială morfi- 
nomanii, au lăsat o harababură colosală. Dar 
găsesc un container plin pe jumătate cu suc din 
fructe de pădure, roșu ca sângele, care va servi sco- 
pului meu. Țesătura de culoarea cărnii care îi ține 
manechinului loc de piele e o pânză absorbantă, 
de bună calitate. Scriu cuvintele pe trup cu de- 
getul, cu mare grijă, ascunzându-le vederii. Pe 
urmă mă dau brusc la o parte, urmărind reacția 
de pe feţele creatorilor-de-joc, care citesc numele 
de pe momâie. 

SENECA CRANE. 

Efectul e instantaneu și mulțumitor. Câţiva 
creatori-de-joc ţipă scurt. Unii își scapă din mâini 
paharele cu vin, care se sparg de podea cu un clin- 
chet muzical. Doi par gata să leșine. Privirea 
şocată e unanimă. 

Acum mă bucur de atenţia lui Plutarch Hea- 
vensbee. Se holbează întruna la mine, în timp 
ce sucul piersicii pe care o strivește în mână 1 se 
prelinge printre degete. Într-un târziu îşi drege 
glasul și spune: 

- Poţi pleca acum, domnişoară Everdeen. 

Dau respectuos din cap și mă întorc să plec, 
dar, în ultima clipă, nu pot rezista și arunc con- 
tainerul cu suc de fructe peste umăr. Îi aud conți- 
nutul improșcând manechinul în timp ce se mai 
sparg două pahare de vin. În vreme ce ușile as- 
censorului se închid în faţa mea, văd că nimeni 
nu s-a clintut. 

Asta i-a surprins, imi spun. A fost un gest ne- 
chibzuit, periculos, și nu mă îndoiesc că-l voi 
plău de zece ori. Dar pe moment am o senzație 
apropiată de exaltare și imi ingădui s-o savurez. 

Vreau să-l găsesc imediat pe Haymitch și să-i 
povestesc despre ședința mea de antrenament, 

dar nu e nimeni prin preajmă. Presupun că se 
pregătesc cu toții pentru cină și mă hotărăsc să 
fac un duș, fiindcă am mâinile murdare de suc. 
Stând în apă, încep să pun la îndoială ințelep- 
ciunea ultimului meu truc. Întrebarea care tre- 
buie să mă călăuzească întotdeauna este: „O să-l 
ajute pe Peeta să rămână in viaţă?“ Indirect, asta 
ar putea să nu-i fie de folos. Ceea ce se întâmplă 
in timpul antrenamentelor e secret, așa că nu are 
rost să se ia măsuri impotriva mea, de vreme ce 
nimeni nu va ști ce fărădelege am săvârșit. De fapt, 
anul trecut, impulsivitatea mi-a fost răsplăută. Însă 
asta e un alt gen de infracțiune. Dacă i-am înfu- 
riat pe creatorii-de-joc și hotărăsc să mă pedep- 
sească în arenă, Peeta ar putea fi implicat, fără 
intenție, in aceeași măsură. Poate am fost prea 
impulsivă. Totuși... nu pot spune că regret. 

Când ne adunăm cu toţii la cină, văd pe mâi- 
nile lui Peeta urmele estompate ale unor pete 
de diverse culori, cu toate că părul îi e incă ud 
după baie. În cele din urmă, trebuie să fi făcut 
tot un soi de camuflaj. După ce ni se servește supa, 
Haymitch trece direct la subiectul care ne preo- 
cupă pe toți. 

- Ei, cum au mers ședințele voastre private? 

Schimb o privire cu Peeta. Într-un fel, nu sunt 
prea nerăbdătoare să-mi descriu fapta prin vorbe. 

În atmosfera pașnică din sufragerie, pare exage- 
rat de ieșită din comun. 

- Începe tu, îi spun. Cred că fost ceva într-ade- 
văr deosebit. Am avut de așteptat patruzeci de 
minute inainte de a intra. 

Peeta pare să fie cuprins de o ezitare similară 
celei care mă stăpânește. 

- Păi, eu... eu am făcut ceva legat de camu- 
flaj, aşa cum mi-ai sugerat tu, Katniss. Șovăie. Nu 
tocmai camuflaj. Adică, am folosit vopsele. 

- Pentru ce? întreabă Portia. 

Îmi amintesc ce tulburaţi erau creatorii-de-joc 
când am intrat în sala de gimnastică pentru șe- 
dința mea de antrenament. Mirosul de detergenți. 
Rogojina de deasupra zonei din centru. Acope- 
rea ceva pe care nu reușiseră să-l șteargă? 

— Ai pictat ceva, nu-i așa? Un tablou? 

- L-ai văzut? întreabă Peeta. 

- Nu. Au ținut să-l acopere neapărat, îi răspund. 

- Ei, asta e procedura standard. Nu pot lăsa 
un tribut să vadă ceva din ce-a făcut altul, spune 
Effie, fără să-și facă vreo grijă. Ce-ai pictat, Peeta? 
continuă ea oarecum confuză. A fost portretul 
lui Katniss? 

- De ce să mă fi pictat pe mine, Effie? întreb, 


oarecum enervată. 

- Ca să arate că e pregătit să te apare, făcând 
tot ce-i stă în puteri. Oricum, la asta se aşteaptă 
toată lumea din Capitoliu. Nu s-a oferit volun- 
tar ca să vină cu tine? spune Effie, ca și cum ar 
fi cel mai evident lucru din lume. 

- Adevărul e că am pictat-o pe Rue, spune 
Peeta. Așa cum arăta după ce a acoperit-o Kat- 
niss cu flori. 

În jurul mesei se lasă o tăcere îndelungată, timp 
în care toată lumea îi pătrunde înțelesul vorbelor. 

— $i, mai exact, ce-ai vrut să realizezi cu asta? 
întreabă Haymitch, cu voce foarte bine cumpănită. 

- Nu sunt sigur. Am vrut, pur și simplu, să 
se simtă răspunzători. Măcar pentru o clipă, răs- 
punde Peeta. Pentru uciderea acelei fetițe. 

- E îngrozitor. Effie pare gata să plângă. Acest 
mod de a gândi... e interzis, Peeta. Absolut. N-o 
să obţii altceva decât atragerea mai multor neca- 
zuri, asupra ta și a lui Katniss. 

- În privinţa asta nu pot să nu fiu de acord 
cu Effie, zice Haymitch. 

Portia și Cinna păstrează tăcerea, dar fețele 
lor sunt foarte grave. Bineinţeles că au dreptate. 
Dar, cu toate că e un motiv de ingrijorare, cred 
că gestul lui Peeta e uimitor. 

- Cred că nu e un moment potrivit pentru a 
menționa că eu am spânzurat un manechin pe 

care am scris cu vopsea numele lui Seneca Crane, 
îi anunţ. 

Cuvintele mele par să aibă efectul scontat. După 
o clipă în care toată lumea pare să nu-și creadă 
urechilor, toată dezaprobarea din încăpere se pră- 
vălește asupra mea, precum o tonă de cărămizi. 

- L-ai... spânzurat... pe Seneca Crane? întreabă 
Cinna surprins. 

- Da. Tocmai îmi demonstram talentul de a 
face noduri, iar el a sfârșit-o cumva în laţ. 

- Oh, Katniss, șoptește Effie. Cum de-ai ajuns 
să afli aşa ceva? 

- E secret Preşedintele Snow nu s-a purtat 
ca și cum ar fi fost. De fapt, părea nerăbdător să-mi 
dea de știre, povestesc eu. 

Effie pleacă de la masă apăsandu-și șervetul 
pe faţă. 

- Acum am Supărat-o pe Effie. Ar fi trebuit 
să mint, să spun c-am tras niște săgeți. 

- V-aţi putea gândi că am plănuit totul, zice 
Peeta, adresându-mi o umbră de zâmbet. 

— Și nu e așa? intreabă Portia. 

Își apasă pleoapele cu degetele, parcă ferindu-se 
de lumina prea strălucitoare. 

- Nu, îi răspund, uitându-mă la Peeta cu un 


A 

nou sentiment de preţuire. Înainte de a intra in 

sală, nici unul dintre noi nici măcar n-avea habar 
ce-avea de gând să tacă. 

- Și, Haymitch, adaugă Peeta, am hotărât că 
nu vrem nici un alt aliat în arenă. 

- Perfect. În cazul ăsta n-o să fiu responsabil 
pentru uciderea prietenilor mei din cauza prostiei 
voastre, ripostează el. 

- Exact la asta ne gândeam și noi, 11 spun eu. 

Ne terminăm masa în tăcere, dar, când ne ridi- 
căm ca să mergem în camera de zi, Cinna mă cu- 
prinde cu braţul și mă strânge de umeri. 

- Haideţi să aflăm punctajul de la antrenament. 

Ne strângem în jurul televizorului și o Effie 
cu ochii roșii ni se realătură. Apar chipurile tri- 
buturilor, district după district, și punctajele 
licăresc sub fotografiile lor. De la unu până la 
doisprezece. Așa cum era de așteptat, valori mari 
pentru Cashmere, Gloss, Brutus, Enobaria și 
Finnick. Mici şi mediocre pentru ceilalți. 

- Au dat vreodată vreun zero? întreb eu. 

- Nu, dar există un inceput pentru orice, răs- 
punde Cinna. 

Și se dovedește că are dreptate. Pentru că, pri- 
mind amândoi câte un doisprezece, eu și Peeta 
intrăm în istoria Jocurilor Foamei. Însă nimeni 
n-are chef să sărbătorească. 

- De ce-au făcut asta? intreb. 


328 


- Pentru ca toți ceilalți să nu aibă de ales și să 
vă ia drept ținte, spune Haymitch, cu voce plată. 
Duceţi-vă la culcare. Nu suport să mă mai uit la 
nici unul dintre voi. 

Peeta mă conduce spre camera mea în tăcere, 
dar, inainte de a apuca să-mi ureze noapte bună, 
il cuprind cu braţele și îmi sprijin capul pe piep- 
tul lui. Mâinile lui îmi alunecă pe spate și își lasă 
obrazul pe părul meu. 

- Îmi pare rău dacă am înrăutățit lucrurile, spun. 

- Nu mai mult decât mine. De ce ai făcut-o, ori- 
cum? mă întreabă. 

- Nu ştiu. Ca să le arăt că sunt mai mult decât 
un simplu pion în Jocurile lor. 

El râde scurt, fără îndoială reamintindu-și 
noaptea dinaintea Jocurilor de anul trecut. Eram 
pe acoperiș, nici unul dintre noi neputând să 
doarmă. Peeta a spus atunci ceva de genul ăsta, 
dar eu n-am înţeles sensul cuvintelor lui. Acum 
îl înțeleg. 

- Și eu la fel, îmi mărturisește. Și nu vreau să 
spun că n-o să încerc. Adică să ajung acasă. Dar, 
dacă e să fiu întru totul sincer în privința asta... 

- Dacă ești întru totul sincer, te gândești că 
președintele Snow le-a ordonat probabil direct 
creatorilor-de-joc să se asigure că murim oricum 
in arenă, spun eu. 

- Mi-a trecut prin minte. 

Și mie mi-a trecut. În repetate rânduri. Dar, 
in timp ce știu că n-o să ies vie din arenă, mă agăţ 
totuși de speranţa că Peeta va reuși. La urmelor, 
n-a scos el fructele alea de pădure, eu am făcut-o. 
Nimeni nu s-a indoit vreodată că atitudinea sfi- 
dătoare a lui Peeta a pornit din dragoste. Așa că 
poate preşedintele Snow o să prefere să-l păstreze 
in viaţă, zdrobit şi cu inima frântă, ca un aver- 
tisment viu la adresa altora. 

- Dar, dacă va fi așa, toată lumea o să ştie că 
am murit luptând, nu? întreabă Peeta. 

- O să știe toată lumea, îi răspund. 

ȘI, pentru prima oară, mă detașez de tragedia 
personală care m-a mistuit de când s-a anunţat 
Jubileul. Îmi aduc aminte de bătrânul pe care l-au 
impușcat în Districtul 11, de Bonnie și de Twill 
și de zvonurile despre revolte. Da, toată lumea din 
districte o să mă privească și o să vadă cum infrunt 
această sentință la moarte, acest ultim act al auto- 
rității președintelui Snow. Vor căuta un semn care 
să le arate că lupta lor n-a fost zadarnică. Dacă le 
voi putea dovedi limpede că sfidez Capitoliul până 
in ultima clipă, Capitoliul mă va ucide pe mine... 
dar nu și sufletul meu. Există cumva o cale mai 


bună pentru a da speranţă rebelilor? 

Frumuseţea acestei idei e faptul că hotărârea 
de a-l păstra pe Peeta în viaţă cu prețul propriei 
mele vieți e ea însăşi un act de sfidare. Un refuz 
de a lupta în Jocurile Foamei după regulile Capi- 
toliului. Agenda mea personală se potriveşte per- 
fect cu agenda mea publică. Și dacă l-aș putea salva 
intr-adevăr pe Peeta... în termenii unei revoluții, 
atunci ar fi ideal. Pentru că eu voi valora mult mai 
mult moartă. Mă vor putea transforma într-un soi 
de martiră a cauzei și îmi vor picta chipul pe stin- 
darde, ceea ce va racola mai mulți oameni decât 
orice aș putea face rămânând în viață. Dar Peeta 
va prețui mai mult viu = ca personaj tragic -, fi- 
indcă va reuși să-și preschimbe durerea în cuvinte 
care-i vor transforma pe oameni. 

El și-ar pierde cumpătul dacă ar ști că mă gân- 
desc la toate astea, așa că mă mulțumesc să intreb: 

- Aşadar, ce-ar trebui să facem cu ultimele 
noastre câteva zile? 

- Nu vreau decât să-mi petrec fiecare minut 
din restul vieții mele cu tine, răspunde el. 

- Atunci vino, spun, trăgându-l in camera mea. 

Să dorm din nou cu Peeta mi se pare un ase- 
menea lux! Până acum nu mi-am dat seama cât 
de însetată eram de apropierea altei ființe umane. 
Cu cât nesaţ îmi doream să-l simt lângă mine în 
întuneric. Aș vrea să nu fi irosit ultimele două 

nopți respingându-l. Învăluită de căldura lui, mă 
afund în somn și, când deschid din nou ochii, 
prin ferestre se revarsă lumina zilei. 

- N-ai avut coşmaruri, spune el. 

- Nici unul, confirm eu. Tu? 

- Nici eu. Uitasem cum e să dormi cu ade- 
vărat peste noapte. 

Rămânem întinşi o vreme, neavând nici o 
grabă să ne-ncepem ziua. Mâine-seară o să fie 
interviul televizat, aşa că azi ar trebui să fim pre- 
gătiți de Effie și Haymitch. Alte tocuri inalte 
ȘI alte comentarii sarcastice, mă gândesc. Apoi 
soseşte fata avox cu părul roșu, aducând un bilet 
prin care Effie ne înștiințează că, ținând cont 
de recentul nostru tur, ea și Haymitch au căzut 
de acord că suntem în stare să ne purtăm așa 
cum se cuvine in public. Sesiunile de pregătire 
au fost anulate. 

- Serios? face Peeta, luându-mi biletul din 
mână și studiindu-l. Ştii ce-nseamnă asta? Avem 
toată ziua numai pentru noi. 

- Păcat că nu putem merge nicăieri, spun eu, 
melancolică. 

- Cine zice că nu putem? întreabă el. 

Acoperișul. Comandăm o grămadă de mân- 
care, înșfăcăm niște pături și o pornim către aco- 
periș pentru un picnic. Un picnic pe toată durata 


332 


zilei în grădina cu flori inundată de clinchetul 
clopoțeilor de vânt. Mâncăm. Stăm întinși la soare. 
Eu rup lujerii care atârnă și imi folosesc noile 
cunoştinţe dobândite la antrenament făcând 
noduri și impletind plase. Peeta mă desenează. 
Inventăm un joc cu câmpul de forță care incon- 
joară acoperişul - unul dintre noi aruncă un măr 
în el, și celălalt trebuie să-l prindă. 

Nimeni nu ne deranjează. Către sfârșitul du- 
pă-amiezii, stau întinsă cu capul în poala lui Peeta, 
impletind o cunună din flori, în timp ce el se joacă 
cu părul meu, pretinzând că învaţă să facă noduri. 
După o vreme, mâinile lui rămân nemișcate. 

- Ce e? intreb. 

- Aș vrea să pot opri timpul în clipa asta, aici 
ȘI acum, ȘI să trăiesc în ea o veșnicie, răspunde el. 

Genul ăsta de comentariu, care face aluzie la 
dragostea nepieritoare pe care mi-o poartă, mă 
face de obicei să mă simt vinovată şi mizerabilă. 
Dar acum mă simt atât de plină de căldură, de 
relaxată și de mai presus de orice grijă, încât las 
pur și simplu cuvântul să-mi alunece printre buze. 

- OK. 

Îi aud zâmbetul din glas. 

- Atunci eşti de acord? 

- Sunt de acord, spun. 

Degetele i se întorc în părul meu și mă fură 
somnul, dar el mă trezește să privim împreună 
asfințitul. E o revărsare spectaculoasă de galben 
și portocaliu, dincolo de linia orizontului care 
conturează Capitoliul. 

- M-am gândit că nu vrei să pierzi asta, imi 
spune. 

- Mulţumesc, îi răspund. 

Pentru că pot număra pe degete apusurile care 
mi-au mai rămas Și nu vreau să-mi scape nici unul. 

Nu coborâm să ne alăturăm celorlalți la cină 
şi nimeni nu ne cheamă. 

- Mă bucur. Am obosit să-i fac pe toți din jur 
să se simtă atât de mizerabil, spune Peeta. Toată 
lumea plângând. Sau Haymitch... 

Nu e nevoie să continue. 

Rămânem pe acoperiș până când e timpul să 
mergem la culcare, apoi coborâm în tăcere și ne 
strecurăm în camera mea fără să-ntâlnim pe nimeni. 

A doua zi dimineaţă suntem treziți de echipa 
mea pregătitoare. Să ne vadă pe mine și Peeta 
dormind impreună e prea mult pentru Octavia, 
fiindcă izbucnește imediat în lacrimi. 

- Nu uita ce ne-a spus Cinna, i se adresează 
furioasă Venia. 


Octavia dă din cap şi iese suspinând. 

Peeta trebuie să se întoarcă în camera lui pen- 
tru pregătire, iar eu rămân doar cu Venia şi Fla- 
vius. Obișnuita sporovăială a incetat. De fapt, 
nu se vorbește aproape de loc, decât atunci când 
mi se cere să-mi înalț bărbia sau se face vreun 
comentariu despre tehnica de machiaj. E aproape 
ora prânzului când simt ceva picurându-mi pe umăr 
și mă întorc ca să dau cu ochii de Flavius, care 
A . . . A ° A 
imi tunde părul cu lacrimile scurgându-i-se in 
tăcere pe obraji. Venia îi aruncă o privire, el își 
lasă incet foarfeca pe masă și pleacă. 

N-a rămas decât Venia, cu pielea atât de palidă 
incât tatuajele par gata să facă un salt, desprin- 

A A UV AVVA A 
zându-se de ea. Atât de hotărâtă încât e aproape 
rigidă, imi aranjează părul, unghiile și machia- 
jul, cu degetele zburând cu repeziciune ca să com- 
. . . A . . v . 
penseze lipsa colegilor ei. Imi evită tot timpul 

o. a | Da 
privirea. Numai când apare Cinna ca să-și dea 

A . « A Lo. yo. A v . . 
acordul în privința înfățișării mele, ingăduindu-i 
ei să plece, îmi ia mâinile și îmi vorbește privin- 
du-mă drept în ochi: 

- Ne-ar plăcea tuturor să știi ce... privilegiu 
a fost pentru noi ocazia de a te face să arăţi cât 
mai bine. 

Apoi părăseşte în grabă încăperea. 

Echipa mea pregătitoare. Animalele mele de 
companie, prostuțe, superficiale și afectuoase, cu 

obsesiile lor pentru pene și petreceri, aproape 
frângându-mi inima cu acest rămas-bun. Știm cu 
toții că n-o să mă mai întorc, asta spun clar ul- 
timele cuvinte ale Veniei. Oare o ştie intreaga 
lume? mă întreb. Mă uit la Cinna. El ştie, cu si- 
guranţă. Dar, așa cum mi-a promis, nu e nici un 
pericol să-i văd lacrimile. 

- Așadar, ce-o să port diseară? intreb, cu ochii 
la geanta care îmi ascunde rochia. 

- Preşedintele Snow a dat el însuși ordinul în 
privinţa rochiei, spune Cinna. 

Trage fermoarul genții, dând la iveală una din- 
tre rochiile de mireasă pe care le-am purtat la șe- 
dința foto. Mătase albă, grea, cu decolteu adânc, 
talie strâmtă şi mâneci care-mi cad de la înche- 
ieturile mâinilor către podea. Și perle. Perle pre- 
tutindeni. Cusute pe rochie, în șiragurile din jurul 
gâtului și în cununa care îmi ţine vălul. 

- Deși Jubileul Pacificării a fost anunţat în 
seara prezentării fotografiilor, oamenii au votat 
totuși pentru rochia lor favorită și asta a câști- 
gat. Preşedintele spune s-o porți diseară. Obiec- 
țuile noastre au fost ignorate. 

Frec o bucată de mătase între degete, încercând 
să înțeleg raționamentul președintelui Snow. Pre- 
supun că, de vreme ce eu am adus cea mai mare 
ofensă, durerea, pierderea și umilirea mea trebuie 

să apară sub cea mai strălucitoare lumină a reflec- 
toarelor. După părerea lui, asta o va demonstra 
fără nici un dubiu. E atât de barbar, președintele 
preschimbându-mi rochia de mireasă în giulgiu, 
încât lovitura își atinge ținta, lăsând în urmă o 
durere surdă. 

- Ei, ar fi fost păcat să se irosească o rochie 

A Yv 

atât de frumoasă. 

E tot ce reușesc să spun. 

Cinna mă ajută cu grijă să mă Îmbrac. Când 
îmi aranjează rochia pe umeri, nu mă pot impie- 

. A 

dica să mă plâng. 

- A fost întotdeauna atât de grea? întreb. 

A . . v e. 

Imi amintesc că multe alte rochii au fost dense, 
dar asta pare să cântărească o tonă. 

- Am fost nevoit să fac câteva mici modificări 
din cauza iluminării, spune Cinna. 

Dau din cap, dar nu realizez care e legătura. 
El îmi pune pantofi, bijuteriile din perle și voa- 

A . w . . A . w 

lul. Imi retușează machiajul. Imi cere să merg. 

- Eşti de o frumuseţe răpitoare, spune. Acum, 
Katniss, pentru că acest corsaj e atât de strâmt, 
nu vreau să-ți ridici braţele deasupra capului. 
Adică, oricum, nu înainte de a te invârti. 

> ) 
- O să mă învârtesc iarăşi? întreb, cu gândul 


la rochia de anul trecut. 

- Sunt sigur c-o să ţi-o ceară Caesar. Și, dacă 
n-o face, sugereaz-o chiar tu. Însă nu imediat. 
Păstrează asta pentru marele tău final, mă in- 
struieşte Cinna. 

- Să-mi faci un semn, ca să știu când, îl rog. 

- Perfect. Ai vreun plan pentru interviu? Știu 
că Haymitch v-a lăsat să hotărâți singuri, spune el. 

- Nu, anul ăsta improvizez. Partea stranie e 
că nu sunt agitată, absolut deloc. 

Și chiar nu sunt. Oricât de mult m-ar uri preşe- 
dintele Snow, publicul din Capitoliu imi aparține. 

Ne întâlnim cu Effie, Haymuch, Portia și Peeta 
în fața ascensorului. Peeta e îmbrăcat cu un smo- 
ching elegant și mănuși albe. Genul de costum 
pe care Îl poartă un mire aici, in Capitoliu. 

La noi, acasă, lucrurile sunt mult mai simple. 
Femeia închiriază de obicei o rochie albă, care 
a mai fost purtată de o sută de ori. Bărbatul își 
pune niște haine curate, pe care nu le îmbracă 
în mină. Completează niște formulare în clădirea 
Justiţiei și li se repartizează o casă. Rudele și prie- 
tenii se adună pentru o masă sau pentru o bu- 
cățică de prăjitură, dacă și-o pot permite. Dar, 
chiar dacă nu pot, cântăm întotdeauna un cân- 
tec tradițional când cuplul trece pragul casei. Şi 
avem micile noastre ceremonii, cum ar fi aprin- 
derea primului lor foc, la care prăjesc o felie de 

pâine și o mănâncă impreună. Poate că e de modă 
veche, dar în Districtul 12 nimeni nu se simte 
cu adevărat căsătorit decât după ce a mâncat pâi- 
nea prăjită. 

Celelalte tributuri s-au adunat deja în spatele 
scenei și stau de vorbă cu glasuri scăzute, dar 
amuțesc când sosim eu și cu Peeta. Îmi dau seama 
că toți imi fixează rochia de mireasă, străpun- 
gând-o cu privirea. Îi invidiază frumusețea? Pu- 
terea cu care ar putea manipula mulțimea? 

- Nu pot să cred că Cinna te-a îmbrăcat în 
chestia asta, spune în cele din urmă Finnick. 

- N-a avut de ales. Președinte Snow i-a cerut-o, 
ripostez eu, oarecum în defensivă. 

N-am de gând să las pe nimeni să-l critice 
cumva pe Cinna. 

Cashmere își aruncă pe spate cascada de bucle 
blonde și scuipă: 

- Ei bine, arăţi ridicol! 

Îşi inșfacă fratele de mână și îl trage la locul 
lui, pentru a conduce procesiunea noastră către 
scenă. Celelalte tributuri incep, de asemenea, să 
se alinieze. Sunt derutată pentru că, deşi sunt fu- 
rioşi Cu toții, unii ne bat compătimitor pe umeri, 
iar Johanna Mason chiar se opreşte să-și aranjeze 
colierul de perle. 

- Să-l facem să plătească pentru asta, OK? 
spune ea. 

Dau din cap, dar nu înțeleg despre ce vor- 
beşte. Nu înainte de momentul când stăm cu toții 
pe scenă. Caesar Flickerman, anul acesta cu părul 
şi faţa scoase în evidență de culoarea lor de 
levănțică, şi-a incheiat discursul de deschidere și 
tributurile își încep interviurile. E prima oară 
când imi dau seama cât de profundă e convin- 
gerea învingătorilor că au fost trădaţi și câtă furie 
o însoţeşte. Dar sunt atât de inteligenți, și-o dau 
pe față cu o atât de minunată şiretenie, încât totul 
ajunge să se reflecte asupra guvernului şi, în spe- 
cial, asupra președintelui Snow. Nu o fac cu toții. 
Mai sunt și nostalgici, ca Brutus și Enobaria, care 
se află aici pur și simplu pentru alte Jocuri, şi cei 
prea derutați, prea drogaţi sau prea decrepiți ca 
să se alăture atacului. Însă sunt destui învingători 
a căror istețime și curaj sunt incă suficiente pen- 
tru a trece la luptă. 

Cashmere dă tonul cu un discurs în care po- 
vestește cum nu se poate opri din plâns când se 
gândește cât de mult vor suferi cetățenii Capito- 
lulu: pierzându-ne. Gloss aminteşte de bunătatea 
cu care au fost trataţi aici el și sora lui. În stilul 
lui nervos, fără astâmpăr, Beetee pune la îndo- 
ială legalitatea Jubileului, intrebându-se dacă a 

fost examinată temeinic de experții în domeniu. 
Finnick recită o poezie pe care a scris-o pentru 
adevărata și unica lui dragoste din Capitoliu și 
vreo sută de persoane leșină, sigure că versurile 
le sunt dedicate. Când îi vine rândul, Johanna în- 
treabă dacă nu se poate face ceva pentru a rezolva 
situația. Fără nici o îndoială, creatorii Jubileelor 
Pacificărui nu au anticipat cât de puternică avea 
să fie legătura afectivă dintre învingători şi Ca- 
pitoliu. Nimeni nu poate fi atât de crud încât să 
rupă o asemenea legătură profundă. Seeder re- 
flectează, cu voce calmă, asupra faptului că la ea 
acasă, în Districtul 11, toată lumea presupune că 
președintele Snow e atotputernic. Și, dacă este 
aşa, atunci de ce nu modifică regulile Jubileului? 
Iar Chaff, care vorbește imediat după ea, susține 
cu insistenţă că preşedintele ar fi putut schimba 
condiţiile de desfășurare ale Jocului, dar nu s-a 
gândit, probabil, că are o atât de mare impor- 
tanță pentru toată lumea. 

În clipa când sunt prezentată eu, publicul e 
făcut pur și simplu praf. Spectatorii au plâns, au 
leşinat, ba chiar au și cerut să se facă o schim- 
bare. Apariția mea în rochia de mireasă din mătase 
albă dezlănțuie practic o adevărată zarvă. S-a ter- 
minat cu mine, s-a terminat cu indrăgostiții năs- 
cuţi sub o stea potrivnică, dar care vor trăi fericiți 

până la adânci bătrâneţe, n-o să mai fie nici o nuntă. 
Văd că până și profesionalismul lui Caesar își 
trădează fisurile când încearcă să liniştească pu- 
blicul ca să pot vorbi, iar cele trei minute ale 
mele se scurg, cu repeziciune. 

În cele din urmă se iveşte un moment de acal- 
mie şi el reușește să capteze atenția: 

- Așadar, Katniss, aceasta este o noapte foarte 
emoţionantă pentru noi toți. Ţi-ar plăcea să ne 
spui ceva anume? 

Vorbesc cu voce tremurândă. 

- Doar că îmi pare atât de rău că nu veți putea 
lua parte la nunta mea... dar mă bucur că mă 
puteţi măcar vedea în rochia de mireasă. Nu e, 
pur și simplu..., cel mai frumos lucru din lume? 

Nu e nevoie să mă uit la Cinna pentru a primi 
semnalul. Ştiu că e momentul potrivit. Încep să 
mă invartesc lent, ridicându-mi deasupra capu- 
lui mânecile rochiei grele. 

Când aud strigătele mulțimii, mă gândesc că 
infățișarea mea e probabil innebunitoare. Pe urmă 
observ ceva înălțându-se în jurul meu. Fum. Fumul 
unui foc. Nu flăcările pâlpâitoare care m-au 
imbrăcat anul trecut, în car, ci o vâlvătaie mult 
mai reală, care-mi devorează rochia. Când se 
indeseşte fumul, încep să intru în panică. În aer 
se invârtejesc bucăți carbonizate de mătase albă, 

și perlele zornăie pe scenă. Dar, într-un fel sau 
altul, mă tem să mă opresc, fiindcă trupul meu 
nu pare să ardă și fiindcă știu că în spatele celor 
petrecute trebuie să se afle Cinna. Aşa că 
mă-nvârtesc iarăși și iarăși. Pentru o fracțiune de 
secundă imi pierd răsuflarea, complet invăluită 
in flăcările stranii. Pe urmă focul dispare brusc, 
cu desăvârșire. Mă opresc intrebându-mă dacă sunt 
dezbrăcată și de ce a pus Cinna la cale arderea 
rochiei mele de mireasă. 

Dar nu sunt goală. Sunt imbrăcată într-o copie 
fidelă a rochiei de mătase, numai că are culoa- 
rea cărbunelui și e alcătuită din pene minuscule. 
Uluită, îmi înalț în aer mânecile lunga, revăr- 
sate, și acesta e momentul în care mă zăresc pe 
ecranul de televiziune. Înveşmântată în negru, 
cu excepția petelor albe ale mânecilor, sau ar tre- 
bui să le numesc aripi. 


Căci Cinna m-a făcut o gaiță-zeflemitoare. 


18 


Pentru că încă mai ard mocnit, Caesar își in- 
tinde cu prudență mâna către vălul meu. Albul 


a ars, lăsând în urmă un voal asortat, mătăsos şi 

negru, care îmi cade în falduri pe spate, către de- 
colteul rochiei. 

- Pene, spune el. Eşti ca o pasăre. 

- O gaiță-zeflemitoare, cred, zic eu, fluturând 
scurt din aripi. E pasărea de pe broșa pe care o 
port ca simbol. 

Pe chipul lui Caesar fulgeră umbra unei re- 
cunoașteri și îmi dau seama cât de bine știe că 
gaița-zeflemitoare nu mai e doar simbolul meu. 
Că a ajuns să simbolizeze mult ma: multe. Că 
trucul ce va părea în Capitoliu doar o schimbare 
uimitoare a costumaţiei va avea o cu totul altă 
rezonanță în districte. Dar scoate din asta tot ce 
e cu putinţă. 

- Ei bine, jos pălăria în fața suilistului tău! Nu 
cred c-ar putea susține cineva că nu e cel mai spec- 
taculos lucru pe care l-am văzut în timpul unui 
interviu. Cinna, cred că ar fi bine să-i mulțu- 
mești publicului. 

Îl îndeamnă cu un gest să se ridice. Cinna se 
supune, apoi schițează o plecăciune plină de gra- 
ție. Și, deodată, mă tem pentru el. Ce-a făcut? 
Ceva ingrozitor de periculos. Un act de revoltă 
in sine. Şi l-a făcut pentru mine. Îmi amintesc 


cuvintele lui... 

- Nu-ţi face griji. Îmi revărs întotdeauna emo- 
țule în muncă. Așa nu fac rău nimănui, cu excep- 
via mea. 

„.ȘI mă tem că și-a făcut un rău ireparabil. 
Semnificaţia transformării mele prin foc n-o să-i 
scape preşedintelui Snow. 

Atât de uluiți încât au amuţit cu desăvârşire, 
spectatorii izbucnesc în aplauze. Abia aud sone- 
ria care anunţă că mi s-au terminat cele tre: mı- 
nute. Caesar îmi mulțumește și mă întorc la locul 
meu, simțindu-mi acum rochia ușoară ca un fulg. 

Trec pe lângă Peeta, care merge la interviu, dar 
el nu mă privește în ochi. Mă așez cu grijă, insă, 
în afară de câte un norișor de fum ici și colo, par 
nevătămată, așa că imi indrept atenția către el. 

Caesar și Peeta au alcătuit de la sine o echipă 
incă de acum un an, când au apărut pentru prima 
oară împreună. Schimbul lor firesc de replici, sin- 
cronizarea amuzantă și talentul de a trece pe ne- 
simţite la momente care iţi frâng inima, precum 
mărturisirea dragostei lui Peeta pentru mine au 
fost un enorm succes de public. Deschid discuția 
fără eforturi, cu câteva glume despre focuri, pene 
și orătănii prăjite prea tare. Dar oricine își poate 
da seama că Peeta e preocupat, ceea ce îl indeam- 
nă pe Caesar să conducă discuţia către subiectul 
spre care se îndreaptă gândurile tuturor. 

- Așadar, Peeta, cum a fost când, după toate 
cele prin care aţi trecut, ai aflat despre Jubileu? 
intreabă Caesar. 

- A fost un șoc. Adică, acum o văd pe Kat- 
niss arătând atât de superb în toate acele rochii 
de mireasă și apoi... 

Vocea lui Peeta se frânge. 

- "Ţi-ai dat seama că nu va mai fi niciodată o 
nuntă? spune Caesar cu blândețe. 

Peeta tace preţ de o clipă îndelungată, ca şi 
cum ar lua o hotărâre. Se uită spre publicul căzut 
sub vrajă, apoi priveşte podeaua şi, în cele din 
urmă, își ridică ochii spre Flickerman. 

- Caesar, crezi că toți prietenii noștri, aici de 
față, pot păstra un secret? 

Dintre spectatori se înalță un râs stânjenit. Ce 
vrea să spună? Faţă de cine să păstreze secretul? 
Întreaga lume ne priveşte. 

- N-am nici o îndoială, răspunde Caesar. 

- Suntem deja căsătoriți, mărturisește Peeta 
cu voce scăzută. 

Reacţia mulțimii trădează uimirea, iar eu sunt 
nevoită să-mi îngrop faţa in faldurile rochiei ca 
să-mi ascund deruta. Pentru numele cerului, unde 
vrea să ajungă cu asta? 


- Dar... cum e posibil? întreabă Caesar. 

- Oh, nu e o căsătorie oficială. N-am mers în 
clădirea Justiţiei sau altceva de genul ăsta. Noi 
avem propria ceremonie de nuntă în Distric- 
tul 12. Nu știu cum e în alte districte. Dar noi 
facem acest lucru, spune Peeta, și descrie pe scurt 
ritualul cu pâinea prăjită. 

- Familiile voastre au fost de faţă? se intere- 
sează Caesar. 

- Nu, n-am spus nimănui. Nici măcar lui 
Haymitch. lar mama lui Katniss n-ar fi fost de 
acord nici în ruptul capului. Dar, vezi tu, ştiam 
că, dacă ne-am fi căsătorit în Capitoliu, n-am fi 
avut felia noastră de pâine prăjită. Și nici unul 
dintre noi nu voia să aștepte atât de mult. Așa 
că, intr-o bună zi, am făcut-o pur și simplu, po- 
vestește Peeta. Și, în ochii noştri, asta ne-a unit 
intr-o mult mai mare măsură decât ar fi făcut-o 
orice act oficial sau o mare petrecere. 

— Și asta s-a petrecut inainte de anunţul regu- 
lilor Jubileulu:? spune Caesar. 

- Bineinţeles că înainte. Sunt sigur că n-am 
mai fi făcut-o după ce am aflat, spune Peeta, înce- 
pând să se innegureze. Dar cine și-ar fi putut 
inchipui ce-o să urmeze? Nimeni. Am luat parte 
la Jocuri, suntem învingători, toată lumea părea 

senin — vreau să spun, cum am fi putut anticipa 
una ca asta? 

- N-aţi fi putut, Peeta. Caesar il cuprinde cu 
brațul de umeri. Așa cum spuneai, nimeni: n-ar 
fi putut. Dar trebuie să mărturisesc că mă bucur 
fiindcă aţi avut parte măcar de câteva luni de fe- 
ricire impreună. 

Aplauze colosale. Ca și cum aș fi fost incura- 
jată, imi ridic ochii dintre falduri și-i las pe spec- 
tatori să-mi vadă surâsul tragic de mulțumire. 
Fumul rămas în pene m-a făcut să lăcrimez, ceea 
ce adaugă un efect superb. 

- Eu nu mă bucur, spune Peeta. Îmi doresc 
să fi așteptat până se făcea totul oficial. 

Asta îl ia prin surprindere până și pe Caesar. 

- Un scurt răstimp e cu siguranță mai mult 
decât nimic, nu? 

— Poate aș fi gândit și eu așa, Caesar, ripostează 
Peeta cu amărăciune, dacă n-ar fi fost copilul. 

Gata. A făcut-o din nou. A aruncat o bombă 
care anulează toate strădaniile fiecărui tribut dina- 
intea lui. Ei, sau poate că nu. Poate anul ăsta n-a 
făcut altceva decât să aprindă fitilul unei bombe 
făurite de toți învingătorii. Făurită cu speranța 
că va reuși cineva s-o detoneze. Poate gândindu-se 
că detonatorul s-ar fi putut afla în rochia mea de 
mireasă. Fără să ştie cât de mult mă bizui eu pe 

talentele lui Cinna, pe când Peeta n-are nevoie 
de nimic mai mult decât propria lu: minte abilă. 

Când explodează, bomba își trimite în toate 
direcțiile acuzaţiile de nedreptate, de barbarie și 
de cruzime. Până şi cei mai mari iubitori ai Ca- 
pitoliului, cei mai mari amatori de Jocuri și mai 
insetaţi de sânge nu mai pot ignora, măcar pe 
moment, grozăvia întregii situaţii. 

Sunt însărcinată. 

Publicul nu poate înţelege vestea dintr-odată. 
Trebuie să îi izbească, să le pătrundă în ganduri 
și să le fie confirmată de alte voci inainte de a în- 
cepe să pară o turmă de animale rănite, gemând, 
scoțând țipete ascuţite, strigand după ajutor. lar 
eu? Știu că faţa îmi apare în prim-plan pe ecrane, 
dar nu fac nici cel mai mic efort de a mi-o as- 
cunde. Fiindcă, pentru o clipă, până și eu mă chi- 
nuiesc să ințeleg spusele lui Peeta. Nu e lucrul 
care m-a înspăimântat cel mai mult in privinţa 
nunții, în privinţa viitorului - pierderea copii- 
lor mei în timpul Jocurilor? Iar acum totul ar 
putea fi adevărat, nu-i așa? Dacă nu mi-aș fi pe- 
trecut viața înălțând un zid de apărare după altul, 
până când am ajuns să mă retrag chiar și în faţa 
unei aluzii la căsătorie şi la familie? 

Caesar nu mai poate stăpâni mulțimea, nici 
măcar atunci când se aude soneria. Peeta dă din 

cap în semn de rămas-bun și se intoarce la locul 
lui fără nici un alt schimb de cuvinte. Văd bu- 
zele prezentatorului mișcându-se, dar haosul a 
cuprins totul și nu deslușesc nici măcar o vorbă. 
Numai răsunetul imnului, ale cărui prime acor- 
duri sunt atât de puternice incât le simt vibrația 
în oase, ne dă de știre că ne aflăm în timpul pro- 
gramului televizat. Mă ridic de la sine și, în acest 
timp, îl simt pe Peeta întinzându-și mâna către 
mine. Când i-o prind, lacrimile îi șiroiesc pe obraz. 
Cat de sincere sunt? E o recunoaştere că teme- 
rile care mă bântuie îl hărțuiesc şi pe el, deopo- 
trivă? Că il hărțuiesc pe fiecare învingător? Fiecare 
părinte din fiecare district al Panemului? 
Privesc din nou mulțimea, dar fețele părin- 
ților lui Rue îmi plutesc inaintea ochilor. Tris- 
teţea lor. Pierderea pe care au suferit-o. Mă intorc 
spontan către Chaff și îi intind mâna. Îmi simt 
degetele inchizându-se în jurul ciotului de lemn 
care îi completează braţul și îl strâng cu putere. 
Și apoi se întâmplă. Dintr-un capăt într-altul 
al șirului, învingătorii incep să se prindă de mâini. 
Unu imediat, ca morfinomanii sau ca Wiress şi 
Beetee. Alții, ca Brutus şi Enobaria, nesiguri, dar 
siliți se insistența celor de alături. Când imnul 
ajunge la ultimele acorduri, toți douăzeci și patru 
formează un lanţ neintrerupt, care e probabil prima 

manifestare publică a unității districtelor din Zi- 
lele Negre incoace. Ne putem da seama că acest 
lucru a fost înțeles când ecranul începe să se întu- 
nece. Dar e prea târziu. În confuzia stârnită, n-au 
intrerupt transmisia la timp. Toată lumea a văzut. 

Acum e zăpăceală și pe scenă, când luminile 
se sting și suntem lăsați să ne intoarcem în cen- 
trul de antrenament pe bâjbâite. Mă pierd de 
Chaff, dar Peeta mă călăuzeşte către un ascen- 
sor. Finnick și Johanna încearcă să ni se alăture, 
dar un Apărător al Păcii supărat le taie calea și 
urcăm singuri. 

Când ieșim din lift, Peeta mă strânge de umeri. 

- N-avem prea mult timp, așa că trebuie să-mi 
spui acum. E cazul să-mi cer iertare pentru ceva? 

- Pentru nimic, îi răspund. 

A făcut un pas uriaș fără acordul meu, dar 
sunt bucuroasă că n-am ştiut, că n-am avut când 
să mă opun, când să las orice sentiment de vino- 
văție față de Gale să ştirbească tot ceea ce simt de 
fapt față de gestul lui Peeta. Care a fost indreptățit. 

Undeva, foarte departe, există un loc numit 
Districtul 12, unde mama, sora și prietenii mei 
vor trebui să infrunte urmările acestei nopți. La 
O distanţă scurtă pentru o aeronavă există o arenă 
unde eu, Peeta şi celelalte tributuri ne vom în- 
frunta mâine propria formă de pedeapsă. Dar, 

chiar dacă vom avea cu toţii parte de un sfârșit 
cumplit, în seara asta s-a petrecut ceva care nu 
poate fi distrus. Noi, învingătorii, ne-am pus în 
scenă propria rebeliune și, poate, doar poate, Ca- 
pitoliul nu va reuși s-o țină sub control. 

Așteptăm să se întoarcă și ceilalți, dar, cand 
se deschid ușile ascensorului, nu apare decat 
Haymutch. 

- Afară e o adevărată nebunie. Toată lumea 
e trimisă acasă şi au anulat redifuzarea interviu- 
rilor la televiziune. 

Eu și Peeta ne repezim la fereastră şi Încercăm 
să dăm un sens agitaţiei de pe străzile aflate jos, 
la mare distanţă. 

- Ce spun? întreabă Peeta. li cer preşedintelui 
să anuleze Jocurile? 

- Nu cred că ştiu ce să ceară. Situaţia e fără 
precedent. Până și ideea de a se opune planuri- 
lor Capitoliului ii derutează pe oamenii de aici, 
spune Haymitch. Dar Snow n-o să anuleze sub 
nici o formă Jocurile. Știți asta, nu? 

Eu o știu. Bineinţeles că acum nu mai poate 
renunţa. Nu mai poate decât să riposteze, Și asta 
cu toată forţa. 

- Ceilalţi au plecat acasă? sunt eu curioasă. 

- Li s-a ordonat să plece. Nu știu câte șanse 
au să răzbată prin mulțime, răspunde Haymitch. 

- Atunci n-o s-o ma! revedem niciodată pe 
Effie, spune Peeta. 

Anul trecut n-am văzut-o deloc în dimineața 
Jocurilor. 

- Să-i transmiţi mulţumirile noastre. 

- Mai mult decât atât. Fă-o intr-un mod cu 
totul aparte. La urma urmelor, e vorba despre 
Effie, intervin eu. Spune-i cât de mult o apreciem 
şi că a fost cea mai bună Însoțitoare din câte au 
existat vreodată și că... spune-i că îi trimitem 
toată dragostea noastră. 

Pentru o vreme stăm pur și simplu în tăcere, 
amânând inevitabilul. Pe urmă Haymitch îi dă glas. 

- Cred că ăsta e momentul în care ne spunem 
și noi rămas-bun. 

- Vreun ultim sfat? întreabă Peeta. 

- Rămâneţi in viață, răspunde Haymutch, cu 
asprime în glas. 

Ceea ce e aproape ca o glumă veche pentru 
noi. Ne îmbrățișează scurt, pe fiecare, și imi dau 
seama că mai mult de atât nu poate suporta. 

- Duceţu-vă la culcare. Aveţi nevoie de odihnă. 

Știu că ar trebui să-i spun o grămadă de lucruri 
lui Haymitch, dar nu mă pot gândi la nimic pe 
care să nu-l știe deja și imi simt gâtlejul atat de cris- 


pat încât oricum mă indoiesc că aș putea scoate 


353 


vreun cuvânt. Așa că îl las încă o dată pe Peeta 
să vorbească pentru noi amândoi. 

- Să ai grijă de tine, Haymutch, zice el. 

Traversăm încăperea, dar vocea lui Haymitch 
ne opreşte când ajungem în prag. 

- Katniss, când o să fii în arenă..., incepe el. 

Pe urmă se intrerupe. Se incruntă într-un ase- 
menea mod încât mă face să fiu sigură că l-am 
dezamăgit deja. 

- Ce să fac? întreb, intrând in defensivă. 

- Doar să nu uiţi cine e dușmanul, imi spune. 
Asta-i tot. Acum duceți-vă. Plecați de-aici. 

O pornim de-a lungul holului. Peeta vrea să 
se oprească în camera lui ca să-și spele machiajul 
și să ne reintâlnim peste câteva minute, dar nu-l 
las. Sunt sigură că, dacă o ușă apucă să se închidă 
intre noi, va fi încuiată, iar eu voi fi nevoită să-mi 
petrec noaptea singură. Pe lângă asta, am duș în 
camera mea. Refuz să-mi desprind mâna de a lui. 

Dormim? Nu știu. Ne petrecem noaptea ținân- 
du-ne în braţe, pe un soi de tărâm aflat la jpumă- 
tatea drumului dintre vis și trezie. Nu vorbim. 
Fiecare se teme să-l deranjeze pe celălalt, cu spe- 
ranţa că vom reuși să adunăm câteva minute 

Cinna și Portia sosesc odată cu zorile şi știu 
că Peeta trebuie să plece. Fiecare tribut intră în 
arenă de unul singur. El mă sărută ușor. 

- Pe curând! imi spune. 

- Pe curând! îi răspund. 

Cinna, care mă va ajuta să mă imbrac pen- 
tru Jocuri, mă însoțește pe acoperiș. Sunt pe 
punctul de a mă urca pe scara aeronavei când 
imi aduc aminte. 

- Nu i-am spus adio Portiei. 

- Îi spun eu, zice Cinna. 

Curentul electric mă paralizează pe scară până 
când îmi injectează doctorul cipul de urmărire 
in braţul stâng. Acum vor putea să mă localizeze 
oricând în arenă. Aeronava decolează, și eu pri- 
vesc pe fereastră până când o întunecă. Cinna in- 
sistă intruna să mănânc și, după ce vede că nu are 
succes, să beau. Reușesc să sorb necontenit apă, 
gândindu-mă la zilele de deshidratare care au fost 
gata să mă ucidă anul trecut. Știind că o să am 
nevoie de putere ca să-l păstrez pe Peeta în viață. 

Când ajungem în Camera de Lansare din arenă, 
fac un duș. Cinna îmi împletește părul în coada 
lăsată pe spate și mă ajută să-mi pun lenjeria 
simplă de corp. Anul ăsta, costumul tributuri- 
lor e o salopetă albastră, dintr-un material dia- 
fan, cu fermoar în față. O centură vătuită, lată 

de cincisprezece centimetri, din plastic strălu- 
citor, violet. O pereche de pantofi de nailon, cu 
tălpi de cauciuc. 

- Ce părere ai? intreb, întinzând materialul 
către Cinna, ca să-l poată examina. 

El se incruntă și freacă intre degete țesătura 
destul de subțire. 

- Nu știu. O să ofere foarte puțină protecție 
impotriva frigului și a apei. 

- Dar impotriva soarelui? zic eu, imaginân- 
du-mi un astru arzător deasupra unui deșert arid. 

- Poate. Dacă e tratată, zice el. Oh, aproape 
că era să uit. 

Scoate din buzunar broșa mea de aur cu ga- 
ița-zeflemitoare și mi-o prinde de salopetă. 

- Rochia mea a fost fantastică azi-noapte, 
spun eu. 

Fantastică și nesăbuită. Dar Cinna știe pro- 
babil asta. 

- M-am gândit că s-ar putea să-ți placă, răs- 
punde, cu un zâmbet impenetrabil. 

Ne aşezăm, așa cum am făcut și anul trecut, 
ținându-ne de mână până când vocea îmi spune 
să mă pregătesc de lansare. El mă conduce spre 
placa rotundă de metal şi îmi închide bine fer- 


moarul costumului, trăgându-mi-l până la gât. 

- Nu uita, fată din foc, îmi spune. Eu tot pe 
tine pariez. 

Mă sărută pe frunte și se retrage cu un pas în 
timp ce cilindrul de sticlă coboară, alunecând 
in jurul meu. 

- Mulţumesc, zic eu, deși probabil că el nu 
mă ma! poate auzi. 

Îmi înalt bărbia, ținându-mi capul sus, așa cum 
mă sfătuiește el intotdeauna, și aștept să se ridice 
platoul. Dar nu o face. Și rămâne în continuare 
neclintit. 

Mă uit la Cinna, cerând o explicație prin inăl- 
țarea sprâncenelor. E] clatină ușor din cap, tot atât 
de nedumerit ca mine. Ce e cu intârzierea asta? 

Ușa din spatele lui se deschide violent, pe neaș- 
teptate, și de dincolo de ea țâșnesc trei Apărători 
ai Păcii. Doi ţintuiesc braţele lui Cinna la spate 
Și îl încătușează, în vreme ce al treilea îl pocnește 
in tâmplă cu o asemenea forță încât îl trântește 
in genunchi. Dar toţi îl lovesc în continuare cu 
mănușile lor cu ținte metalice, spintecându-i adânc 
faţa și trupul. Tip din toate puterile, izbind în 
sticla dură, încercând să ajung la el. Apărătorii 
Păcii mă ignoră cu desăvârșire și târăsc trupul 
inert la lu: Cinna afară din încăpere. Nu lasă în 

Îngrețoșată și îngrozită, simt că placa începe 
să se ridice. Încă mă mai sprijin de sticlă când 
vântul îmi pătrunde în păr și mă silește să mă 
indrept. Exact la timp, pentru că acum cilindrul 
se retrage, și eu stau liberă în arenă. Dar, în pri- 
vința vederii mele, ceva pare să nu fie în ordine. 
Pământul e prea strălucitor, prea lucios, și se on- 
dulează intruna. Trag cu ochiul către picioare și 
văd că placa mea de metal e inconjurată de va- 
luri albastre, care îmi mângâie pantofii. Îmi înalț 
incet fruntea și cuprind cu privirea apa care se 
întinde în toate direcțiile. 

Reușesc să incheg doar un singur gând coerent. 

Ăsta nu e locul potrivit pentru o fată din foc. 


PARTEA A TREIA 

- Doamnelor și domnilor, incepe cea de-a Şap- 
tezeci și cincea Ediție a Jocurilor Foamei! 

Vocea lui Claudius Templesmith, crainicul 
Jocurilor Foamei, îmi izbește urechile. Am la 
dispoziție mai puţin de un minut în care să mă 
orientez. Pe urmă va suna gongul, și tributurile 
vor fi libere să plece de pe platourile metalice. 
Dar unde să plece? 

Nu pot gândi limpede. Mă mistuie imaginea 
lui Cinna, bătut și însângerat. Unde e acum? Ce-i 
fac? ÎI torturează? Îl ucid? ÎI transformă în avox? 
E evident că atacul asupra lui a fost pus la cale 
ca să mă dezechilibreze, în același mod în care 
a fost aranjată și prezența lui Darius în Încăperile 
unde am locuit. Şi m-a dezechilibrat. Tot ce-mi 
doresc e să mă prăbușesc pe placa de metal. Dar 
nu mi-o pot permite după cele la care am fost 

martoră. Trebuie să fiu puternică. l-o datorez lui 
Cinna, care a riscat totul subminând autoritatea 
preşedintelui Snow și transformându-mi rochia 
de mireasă în penajul unei gaiţe-zeflemitoare. Și 
le-o datorez rebelilor care, imboldiți de exem- 
plul lui Cinna, ar putea lupta chiar acum ca să 
doboare Capitoliul. Refuzul meu de a lua parte 
la Jocuri în condițiile Capitoliului trebuie să fie 
ultimul meu act de răzvrătire. Așa că strâng din 
dinți și imi impun să fiu o adevărată jucătoare. 

Unde te afli? Încă nu sunt în stare să pricep 
ce mă înconjoară. Unde te afli?! Cer un răspuns 
de la mine însămi, și imaginea lumii începe să se 
clarifice treptat. Apă albastră. Cer rozaliu. Soare 
de un alb arzător, dogorind cu putere. Perfect, 
iată Cornul Abundenţei, cornul de aur strălu- 
citor, aflat la vreo patruzeci de metri distanţă. 
La o primă privire, pare să se afle pe o insulă ro- 
tundă. Dar, după o examinare mai atentă, văd 
fâşii inguste de pământ, care radiază din cerc, ai- 
doma spițelor unei roți. Cred că sunt zece sau 
douăsprezece și par plasate la distanţe egale una 
față de alta. Între spiţe e numai apă. Apă și câte 
o pereche de tributuri. 

Atunci asta e. Sunt douăsprezece spiţe, cu câte 
două tributuri legănându-se pe plăci metalice între 
ele. Celălalt tribut din triunghiul meu de apă e 

bătrânul Woof din Districtul 8. E în dreapta mea, 
cam la aceeași distanţă de fâșia de pământ din 
stânga. Dincolo de apă, oriunde te-ai uita, vezi 
o plajă îngustă și verdeață luxuriantă. Trec în re- 
vistă cercul de tributuri — căutându-l pe Peeta -, 
dar probabil că nu-l pot zări din cauza Cornului 
Abundenţei, care îmi astupă vederea. lau în mână 
apa care scaldă placa metalică și o miros. Pe urmă 
imi ating cu limba vârful degetului ud. Așa cum 
am bănuit, e apă sărată. Întocmai ca valurile de 
care am dat eu și Peeta în timpul scurtei noastre 
plimbări pe plaja din Districtul 4. Dar cel puțin 
pare curată. 

Nu există nici o barcă, nici o frânghie, nici 
măcar o bucată de lemn de care să te agăți. Nu, 
nu există decât o singură cale de a ajunge la Cor- 
nul Abundenţei. Când sună gongul, nu ezit nici 
măcar o clipă înainte de a mă arunca în apa din 
stânga. E o distanţă ceva mai lungă decât sunt 
obișnuită și e nevoie de mai multă îndemânare 
ca să înoți prin valuri decât pentru a traversa lacul 
liniștit de acasă, dar trupul meu pare ciudat de 
uşor şi le tai fără nici un efort. Poate e din cauza 
sării. Picurând de apă, mă salt pe fâșia de uscat 
și alerg spre Cornul Abundenţei pe intinderea 
nisipoasă. Nu văd pe nimeni convergând către 
mine, deși cornul de aur Îmi ocupă o mare parte 

a câmpului vizual. Însă nu las gândul la adver- 
sari să mă încetinească. Acum gândesc ca un pro- 
fesionist și primul lucru pe care mi-l doresc e să 
pun mâna pe o armă. 

Anul trecut proviziile au fost împrăștiate pe 
o bună distanţă în jurul Cornului Abundenţei, 
cu atât mai aproape de acesta cu cât erau mai 
valoroase. Însă anul ăsta toată prada pare să fie 
stivuită în deschiderea înaltă de șase metri. 
Ochii mi se opresc instantaneu pe un arc auriu 
aflat la o întindere de braţ și îl desprind dintr-o 
smucitură. 

E cineva în spatele meu. Nu știu ce mă pune 
în gardă, o mișcare ușoară a nisipului sau doar 
o schimbare a curenților de aer. Scot o săgeată 
din tolba încă înțepenită în morman și incor- 
dez arcul în timp ce mă răsucesc. 

Scânteietor și superb, Finnick stă la câțiva 
metri distanță, cu tridentul în poziție de atac. În 
mâna cealaltă i se leagănă o plasă. Zambește ușor, 
dar mușchii din partea de sus a trupului ii sunt 
CrISpaţi, în așteptare. 

- Ştii să-noţi, spune. Unde-ai învățat asta în 
Districtul 12? 

- Am o cadă mare, răspund. 

- Cred că ai, face el. Îţi place arena? 

- Nu în mod deosebit. Dar ţie ar trebui să-ţi 
placă. Probabil c-au construit-o special pentru 
tine, spun eu, cu o umbră de amărăciune. 

Așa s-ar părea, cu toată apa asta, când eu fac 
pariu că numai câteva tributuri știu să inoate. lar 
la Centrul de Antrenament nu e nici un bazin, 
n-ai nici O șansă să înveţi. Ceea ce îi oferă Distric- 
tului 4 un avantaj enorm. 

Rămânem o clipă nemișcaţi, cântărindu-ne din 
ochi unul pe altul, evaluându-ne armele și indema- 
narea. Pe urmă Finnick zâmbeşte pe neașteptate. 

- Noroc că suntem aliați. Corect? 

Simt o capcană și sunt gata să dau drumul să- 
geții, sperând că o să-i nimerească inima inainte 
de a mă străpunge cu tridentul, când el își mișcă 
brațul și ceva de la încheietura mâinii prinde ra- 
zele de soare. O brățară din aur masiv, cu un mo- 
del cu flăcări. Aceeași pe care imi amintesc că o 
purta Haymitch în dimineaţa inceperii antrena- 
mentului. Mă gândesc la repezeală că Finnick i-ar 
fi putut-o fura ca să mă păcălească, dar ştiu, 
cumva, că nu e ăsta adevărul. I-a dat-o Haymitch. 
Ca semn pentru mine. De fapt, e un ordin. Să am 
incredere in Finnick. 

Aud alți pași apropiindu-se. Trebuie să mă 


hotărăsc imediat. 

- Corect! mă răstesc, fiindcă, deși Haymitch 
îmi e mentor și încearcă să mă ţină în viaţă, asta 
mă înfurie. 

De ce nu mi-a spus dinainte despre aranjament? 
Poate pentru că eu și Peeta i-am respins pe aliați. 
Iar Haymitch a ales unul pe cont propriu. 

- Jos! 

Finnick dă ordinul cu o voce atat de puternică, 
atât de diferită de obişnuitul lui tors senzual, 
încât mă supun. Tridentul îmi trece șuierând pe 
deasupra capului și se aude un sunet dezgustător 
de impact când își atinge ținta. Bărbatul din Dis- 
trictul 5, beţivul care a vărsat pe podea în zona 
de antrenament pentru scrimă, cade în genunchi 
când Finnick își eliberează tridentul, smulgân- 
du-i-l din piept. 

- Nu te încrede în Unu și Doi, imi spune 
aliatul meu. 

Nu e timp să mă indoiesc de asta. Reușesc să 
smulg tolba de săgeți. 

- O luăm fiecare pe o parte? spun. 

Fl dă din cap și mă reped să ocolesc morma- 
nul. La vreo patru spiţe distanţă, Enobaria și 
Gloss tocmai ajung pe uscat. Fie că nu sunt ino- 
tători rapizi, fie s-au gândit că în apă ar putea exista 
alte pericole, ceea ce ar fi fost posibil. Uneori nu 
e bine să iei în considerare prea multe scenarii. 

Dar acum, când s-au săltat pe nisip, vor fi aici 
in câteva secunde. 

- Ceva folositor? îl aud pe Finnick strigând. 

Inspectez în grabă partea mea de morman și 
găsesc ghioage, săbii, arcuri și săgeți, tridente, 
cuțite, sulițe, securi, obiecte metalice pentru care 
n-am nici un nume... Şi nimic altceva. 

- Arme! strig, drept răspuns. Nimic altceva 
decât arme! 

- La fel şi aici, confirmă el. Înhaţă ce vrei şi 
să mergem! 

Trag in Enobaria, care a ajuns prea aproape 
ca să mă mai simt liniștită, dar ea se așteaptă la 
asta și se aruncă din nou în apă inainte ca săgeata 
să-și atingă ținta. Gloss nu e chiar atât de rapid 
Și îi implânt o săgeată în pulpă când plonjează 
în valuri. Îmi agăț de trup încă un arc și o a doua 
tolbă de săgeți, imi strecor la brâu două cuțite 
lungi și un priboi și mă întâlnesc cu Finnick în 
faţa mormanului. 

- Fă ceva în privinţa asta, se poate? spune el. 

Îl văd pe Brutus repezindu-se spre noi. Și-a des- 
făcut centura și O ține întinsă între mâini, ca pe 
un soi de scut. Trag îl el, dar reușește să oprească 
săgeata cu centura înainte de a apuca să-i tragă 
în țeapă ficatul. Lichidul violet țâșnit din centura 
găurită îi acoperă faţa. În timp ce incarc, Brutus 

se lipește de pământ, se rostogolește vreo doi 
metri până la apă și se scufundă. Aud zângănitul 
unui obiect metalic care cade în spatele meu. 

- S-o ștergem, ii spun lui Finnick. 

Ultima confruntare le-a dat Enobanei şi lui 
Gloss timp să ajungă la Cornul Abundenţei. Bru- 
tus e în raza de acțiune a armelor, iar Cashmere 
trebuie să fie cu siguranță pe undeva, prin apro- 
piere. Acești patru profesionişti clasici au făcut 
probabil deja o alianță. Dacă ar trebui să mă gân- 
desc numai la mine, poate mi-aş dori să-i am de 
partea mea, alături de Finnick. Dar Peeta e cel 
care mă preocupă. Acum îl văd, încă împotmo- 
lit pe placa lui metalică. O iau la fugă, şi Finnick 
mă urmează fără întrebări, ca și cum ar fi știut 
că aceasta avea să fie următoarea mea mişcare. 
Când ajung atât de aproape cât e cu putinţă, imi 
scot cuțitele din centură, pregătindu-mă să inot 
până la el și să-l aduc cumva la mal. 

Finnick își lasă mâna pe umărul meu. 

- Îl aduc eu. 

În mintea mea licăreşte o bănuială. Oare e po- 
sibil ca totul să fie un șiretlic? Ca să-mi câștige în- 
crederea, să plece apoi inot și să-l inece pe Peeta? 

- Mă descurc, insist eu. 

Dar el și-a aruncat deja toate armele la pământ. 

- E mai bine să nu te sforțezi. Ținând cont 
de starea ta, spune, întinzându-și mâna și bătân- 
du-mă ușor pe abdomen. 

Oh, da, imi trece prin cap. Se presupune că 
sunt gravidă. 

În vreme ce încerc să mă gândesc ce înseamnă 
asta și cum ar trebui să mă port - poate să vărs 
sau altceva asemănător - Finnick a ajuns la mar- 
ginea apei. 

- Acoperă-mă, spune. 

ȘI dispare cu un plonjon ireproșabil. 

Îmi ridic arcul, gata să resping orice atacant 
venind dinspre Cornul Abundenţei, dar nimeni 
nu pare interesat să ne urmărească. Cu siguranță 
că Gloss, Cashmere, Enobaria și Brutus s-au strâns 
laolaltă, haita lor e deja formată și își alege ar- 
mele. O privire rapidă în restul arenei îmi arată 
că majoritatea tributurilor încă mai sunt captive 
pe platourile lor. Ba nu, cineva stă în picioare 
pe spița din stânga mea, în partea opusă lui Peeta. 
E Mags. Dar nici nu se indreaptă spre Cornul 
Abundenţei, nici nu incearcă să fugă. În schimb, 
sare împroșcând apa și începe să inoate spre 
mine, cu capul cărunt tresăltându-i deasupra va- 
lurilor. Ei bine, e bătrână, dar bănuiesc că, după 
optzeci de ani de viaţă în Districtul 4, se poate 
menţine la suprafață. 

Finnick a ajuns la Peeta, și acum se intoarce, 
remorcându-l, cu un braţ sub pieptul lui, în timp 
ce cu celălalt se propulsează cu mișcări line. Nu 
știu ce-a făcut sau ce-a spus Finnick ca să-l con- 
vingă să-și incredințeze viața în mâinile lui — 
poate i-a arătat brățara. Sau poate a fost suficient 
să mă vadă pe mine așteptând. Când îi văd ajunși 
lângă fașia de nisip, îl ajut lui Finnick să-l tragă 
pe uscat. 

- Bine te-am regăsit, spune Peeta, și mă sărută. 
Ne-am făcut rost de aliați. 

- Da. Exact așa cum a avut de gând Haymitch, 
ii răspund. 

- Împrospătează-mi memoria, am mai făcut 
vreo înțelegere cu altcineva? întreabă el 

- Cred că numai cu Mags, îi spun. 

Dau din cap către bătrâna care își croiește cu 
incăpăţânare drum către noi. 

- Păi, nu pot s-o abandonez pe Mags, zice Fin- 
nick. E una dintre puținele persoane cărora le 
sunt într-adevăr pe plac. 

- N-am nimic împotriva lui Mags, spun eu. 
Mai ales acum, când văd arena. Cârligele ei de 
undiță sunt probabil cea mai sigură șansă de a 
face rost de mâncare. 


— Katniss a vrut-o din prima zi, povestește Peeta. 

- Katniss are o judecată remarcabil de bună, 
comentează Finnick. 

Întinde mâna în apă și o scoate pe Mags ca și 
cum n-ar cântări mai mult decât un cățeluș. Ea 
face o remarcă în care cred că e inclus cuvântul 
„plută“, apoi se bate cu palma pe centură. 

- Ei, are dreptate. Cineva a dedus asta. 

Finnick arată spre Beetee. Se zbate în valuri, 
dar reușește să-și țină capul deasupra apei. 

- Ce? întreb eu. 

- Centurile. Colaci de salvare. Adică trebuie 
să înoți ca să inaintezi, dar nu te lasă să te duci 
la fund, spune Finnick. 

Sunt aproape pe punctul de a-l ruga să aștepte, 
să-i culegem pe Beetee și Wiress și să-i luăm cu noi, 
dar cel dintâi e la trei spiţe distanță, iar pe cea de-a 
doua nu o văd. Din câte știu, Finnick i-ar ucide 
cu aceeași repeziciune cu care a scăpat de tribu- 
tul din Cinci, așa că sugerez în schimb să ne punem 
în mişcare. Îi întind lui Peeta un arc, o tolbă cu 
săgeți și cu cuţit, păstrând pentru mine restul. 
Dar Mags mă trage de mânecă și bolborosește 
până când îi dau ei priboiul. Încântată, îi prinde 
mânerul intre gingii și își înalță braţele spre Fin- 
nick. El își aruncă plasa pe umeri, o saltă pe Mags 
deasupra ei, își strânge tridentele în mâna liberă 
și ne îndepărtăm în fugă de Cornul Abundenţei. 

Acolo unde se sfârșește nisipul, pădurea in- 
cepe să urce în pantă abruptă. Nu, de fapt nu e 
pădure. Cel puţin nu de genul pe care il cunosc 
eu. E o junglă. Cuvântul străin, aproape scos din 
uz, îmi vine în minte. L-am auzit la o altă ediție 
a Jocurilor Foamei sau îl știu de la tata. Cei mai 
mulți dintre copaci îmi sunt necunoscuţi, au 
trunchiuri netede și crengi puţine. Pământul, 
foarte negru și elastic sub tălpi, e adesea ascuns 
de o încâlceală de lujeri cu flori viu colorate. 
Deși soarele e strălucitor și fierbinte, aerul e cald 
ȘI încărcat de umezeală și am senzaţia că aici n-o 
să mă simt niciodată uscată. Materialul albastru 
și subțire al salopetei lasă apa de mare să se eva- 
pore cu ușurință, dar transpiraţia a inceput deja 
să-l lipească de mine. 

Peeta preia conducerea, croind drum prin pâl- 
curile de vegetație densă cu maceta. ÎI las pe Fin- 
nick să meargă în spatele lui fiindcă, deși e cel mai 
puternic, are mâinile ocupate cu Mags. În plus, 
cu toate că e un adevărat vrăjitor al tridentului, 
arma lui e mai puţin potrivită pentru junglă decât 
săgețile mele. Nu durează mult până când ince- 
pem să gâfâim din cauza pantei abrupte și a căl- 
durii. Însă eu şi Peeta ne-am antrenat intens, iar 
Finnick e un specimen cu o atât de uluitoare pu- 
tere fizică incat, până și cu Mags pe umeri, urcăm 

cu repeziciune, parcurgând o distanţă de un ki- 
lometru și jumătate înainte ca el să ceară o pauză 
pentru odihnă. Dar chiar și atunci mă gândesc 
c-o face mai degrabă pentru Mags decât pentru 
sine însuși. 

Frunzişul ne împiedică să zărim roata, aşa că 
mă urc într-un copac cu crengi parcă de cauciuc, 
ca să văd mai bine. Și apoi imi doresc să n-o fi făcut. 

În jurul Cornului Abundenţei, pământul pare 
să sângereze; apa are pete purpurii. Trupurile zac 
pe pământ sau plutesc pe mare, dar, de la distanța 
asta și cu toată lumea îmbrăcată la fel, nu-mi pot 
da seama cine e viu și cine e mort. Tot ce pot spune 
e că niște siluete albastre minuscule continuă să 
se lupte. Ei bine, ce mi-am închipuit? Că șirul 
neîntrerupt al învingătorilor care și-au inlănțuit 
mâinile noaptea trecută avea să atragă după sine 
un soi de armistițiu universal în arenă? Nu, n-am 
crezut așa ceva niciodată. Dar cred c-am sperat 
că aveau să dea dovadă de o oarecare... ce? Mo- 
deraţie? Măcar ezitare. Înainte de a se repezi să 
se măcelărească. Și vă cunoşteați cu toții, medi- 
tez. Vă purtați ca nişte prieteni. 

Aici, în arenă, am numai un Singur prieten 
adevărat. Și nu e din Districtul 4. 

Las briza ușoară și umedă să-mi răcorească 
obrajii în timp ce iau o decizie. În ciuda brățării, 

ar trebui să pun capăt întregii poveşti și să-l omor 
pe Finnick. Alianţa asta n-are, pur și simplu, nici 
un viitor. lar el e prea periculos ca să-l las să plece. 
Acum, când avem această înțelegere provizorie, 
se poate ivi singura mea șansă de a-l ucide. I-aș 
putea trage cu ușurință O săgeată în spate în tim- 
pul mersului. Bineînțeles că e o mârșăvie, dar fapta 
nu va fi cu mult mai maârșavă dacă aştept? Dacă 
aştept să-l cunosc mai bine? Să-i datorez mai mult? 
Nu, acum e momentul potrivit. Arunc o ultimă 
privire spre siluetele care se luptă şi spre nisipul 
îinsângerat, întărindu-mi astfel hotărârea, apoi mă 
las să alunec pe pământ. 

Dar când aterizez descopăr că Finnick a ți- 
nut pasul cu gandurile mele. Ca și cum ar ști 
ce am văzut şi cum o să mă afecteze. [ine unul 
dintre tridente ridicat, parcă întâmplător în po- 
ziție defensivă. 

- Ce se petrece acolo, jos, Katniss? Și-au dat 
cu toții mâinile? Au făcut un legământ de non- 
violență? Au aruncat armele în mare, sfidând Ca- 
pitoliul? întreabă el. 

- Nu, răspund eu. 

- Nu, repetă Finnick. Fiindcă orice s-ar fi in- 
tâmplat în trecut ține acum de domeniul trecutu- 


lui. Și nimeni din arena asta n-a devenit învingător 

din întâmplare. Se uită o clipă la Peeta. Poate 
cu excepția lui. 

Atunci Finnick știe ceea ce știm eu și Hay- 
mitch. Despre Peeta. Că, in profunzime, e cu 
adevărat mai bun decât noi ceilalți, cu toţii. Fin- 
nick a luat viaţa tributului din Cinci fără să cli- 
pească măcar. Și cât de mult mi-a trebuit mie ca 
să mă transform într-o ucigașă? Am tras in Enoba- 
ria, în Gloss și în Brutus cu intenţia de a-i omori. 
Peeta ar fi incercat cel puţin să negocieze mai 
întâi. Să vadă dacă nu e posibilă o alianță extinsă. 
Dar cu ce scop? Finnick are dreptate. Eu am drep- 
tate. Oamenii din arena asta n-au fost încoronați 
pentru compasiunea lor. 

Îi susțin privirea, cântărind iuțeala lui și a mea. 
Timpul necesar pentru a-i trimite o săgeată în 
creier versus timpul în care tridentul lui îmi va 
atinge trupul. Îl văd așteptând să fac eu prima 
mișcare. Calculand dacă ar trebui să pareze mai 
întâi sau să atace direct. Simt că suntem amân- 
doi gata să trecem la fapte când Peeta se așază 
cu bună ştiinţă între noi. 

- Câţi au murit? întreabă. 

Dă-te la o parte, idiotule, mă gândesc. Dar el 
rămâne cu hotărâre locului. 

— Greu de spus, îi răspund. Cred că pe puţin șase. 

- Să mergem mai departe. Avem nevoie de 
apă, spune el. 

Până acum nu se zăreşte nici o urmă de apă 
dulce curgătoare sau de vreun lac, iar apa sărată 
e de nebăut. Îmi aduc din nou aminte de Jocu- 
rile trecute, când a fost gata să mor din cauza 
deshidratării. 

- Ar fi bine să găsim cât mai curând, spune 
Finnick. Trebuie să stăm ascunși la noapte, când 
vor veni ceilalți să ne vâneze. 

Să ne vâneze. Pe noi. Vânătoare. Da, poate că 
uciderea lui Finnick ar fi prematură. Până acum 
ne-a fost de folos. Și poartă însemnul aprobării 
lui Haymitch. Și cine știe ce ne va aduce noap- 
tea? Dacă nimerim din lac în puț, îl pot ucide ori- 
când în somn. Așa că las ocazia să treacă. Iar 
Finnick face același lucru. 

Absența apei imi sporeşte setea. Mă uit cu 
atenție în jur în timp ce ne continuăm urcușul, 
dar fără nici un rezultat. După un alt kilometru 
ȘI jumătate, zăresc liziera pădurii și presupun că 
ajungem pe creasta dealului. 

- Poate avem ma: mult noroc pe celălalt ver- 
sant. Poate găsim vreun izvor. 

Dar nu există nici un alt versant. Aflu asta îna- 
intea tuturor, cu toate că mă aflu cel mai departe 
de culme. Privirea îmi cade pe un pătrat straniu, 

vălurit, care atârnă în văzduh ca un panou de 
sticlă deformat. La început cred că e licărirea ra- 
zelor de soare sau aerul încins, pâlpâind deasu- 
pra pământului. Dar e incremenit în spaţiu, nu-și 
schimbă locul când înaintez. Și atunci fac legă- 
tura cu pătratul pe care mi l-au arătat Wiress și 
Beetee la Centrul de Antrenament și imi dau seama 
ce se află înaintea noastră. Țipătul de avertizare 
imi ajunge pe buze exact în clipa când cuțitul lui 
Peeta zvâcneşte ca să reteze niște lujeri. 

Se aude un sunet ascuţit, exploziv. Copacii 
dispar pentru o clipă şi zăresc spaţiul deschis 
deasupra unei scurte întinderi de pământ golaş. 
Pe urmă Peeta e azvârlit inapoi de câmpul de 
forță, trântindu-i pe Finnick și Mags la pământ. 

Mă grăbesc spre locul unde zace el, nemișcat, 
intr-un păienjeniș de lujeri. 

— Peeta? 

Se simte un miros vag de păr parlit. ÎI strig din 
nou, zgâlțâindu-l ușor, dar nu reacționează. Dege- 
tele mele îi ating stângace buzele, unde nu se simte 
căldura răsuflării, deși cu câteva clipe înainte ga- 
fâia. Îmi apăs urechea pe pieptul lui, acolo unde 
îmi odihnesc întotdeauna capul și unde ştiu că îi 
voi auzi bătăile puternice și uniforme ale inimii. 


Dar nu găsesc decât tăcere. 

- Peeta! pp. 

ÎI zgâlțai mai tare, ba chiar îl plesnesc peste 
faţă, dar nu ajută la nimic. I s-a oprit inima. Păl- 
muiesc un trup pustiit. 

- Peeta! 

Finnick o sprijină pe Mags de un copac și mă 
dă la o parte. 

- Lasă-mă pe mine. 

Degetele lui ating puncte de pe gâtul lui Peeta, 
îi alunecă peste coaste și peste șira spinării. Pe 
urmă îl strânge de nări. 

- Nu! urlu eu, aruncându-mă peste el, pen- 
tru că are, cu siguranță, de gând să se asigure că 
Peeta e mort, să-i înlăture orice șansă de a reveni 
la viață. 

Mâna lui Finnick se saltă și mă loveşte exact 
in piept cu atâta putere încât zbor prin aer și mă 
izbesc cu spatele de trunchiul unui copac din 
apropiere. Pentru o clipă sunt buimăcită de du- 
rere şi de strădaniile de a-mi recăpăta răsuflarea 
in timp ce văd că Finnick astupă iarăși nările lui 
Peeta. Din locul unde stau, scot o săgeată, îi po- 
trivesc crestătura la locul ei întinzând coarda și 
sunt gata să-i dau drumul când mă opresc văzând 

că Finnick îl sărută pe Peeta. Și, chiar venind din 
partea lui Finnick, gestul e atât de bizar încât imi 
opresc mâna. Nu, nu îl sărută. A blocat nasul lui 
Peeta, dar i-a deschis gura și îi suflă aer în plă- 
mâni. Văd asta, și văd de fapt şi pieptul lui Peeta 
ridicându-se şi coborând. Pe urmă Finnick trage 
fermoarul costumului lui Peeta, deschizându-l în 
partea de sus, și incepe să pompeze, apăsându-l 
deasupra inimii cu palme. Acum, după ce am ieșit 
din șoc, inţeleg ce încearcă să facă. 

Am văzut-o pe mama făcând uneori ceva simi- 
lar, dar asta nu se întâmplă prea des. În Distric- 
tul 12, dacă îți stă inima, e oricum puţin probabil 
ca familia să te poată aduce la mama la timp. Pa- 
cienţii ei obișnuiți sunt arşi, răniţi sau bolnavi. 
Sau lihniți de foame, bineinţeles. 

Dar lumea lui Finnick e diferită. Indiferent ce-ar 
face, a mai făcut-o și inainte. E vorba despre o rit- 
micitate și o metodă foarte bine stabilite. Și imi 
dau seama că vârful săgeții se afundă în pământ 
când mă aplec, disperată, așteptând un semn de 
reușită. Minutele se scurg, agonizante, și spe- 
ranțele mi se impuținează. Când sunt gata să ajung 
la concluzia că Peeta e mort, că a trecut dincolo, 
că l-am pierdut pentru totdeauna, el tușește scurt, 
și Finnick se retrage. 

Îmi las armele să cadă în țărână când alerg 
către el. 

- Peeta? spun, cu voce blândă. 

Îi indepărtez de pe frunte șuviţele umede de 
păr blond, îi găsesc pulsul bătând sub degetele 
mele lipite de gâtul lui. 

Pleoapele i se deschid şi imi întâlnește privirea. 

- Aveţi grijă, spune, cu glas slab. E un câmp de 
forță drept inainte. 

Râd, dar pe obraji îmi curg lacrimi. 

- Trebuie să fie mai puternic decât cel de pe 
acoperișul centrului de antrenament, continuă 
el. Însă mă simt bine. Doar ceva cam zguduit. 

- Ai fost mort! Ţi s-a oprit inima! izbucnesc 
eu, înainte de a mă întreba cu adevărat dacă e sau 
nu o idee bună. 

Mă pocnesc peste gură, fiindcă încep să scot 
sunetele acelea oribile, sugrumate, care imi inso- 
resc plânsetele. 

- Ei bine, acum pare să meargă, spune el. E în 
ordine, Katniss. 

Dau din cap, dar sunetele nu încetează. 

- Katniss? 

Acum își face Peeta griji pentru mine, ceea 
ce se adaugă intregii nebunii. 

- E OK. Nu sunt decât hormonii ei, spune 
Finnick. Din cauza copilului. 

Îmi ridic ochii și îl văd, stând liniștit în ge- 
nunchi, dar incă gâfaind ușor din cauza urcu- 
șului, a căldurii și a efortului de a-l intoarce pe 
Peeta din morți. 

- Nu. Nu e€..., scap eu, dar sunt întreruptă de 
o rundă de suspine încă și mai isterice, care par 
să nu facă altceva decât să confirme spusele lui 
Finnick despre copil. 

El imi întâlnește ochii și îl privesc cu asprime 
printre lacrimi. E stupid, știu, că eforturile lui 
mă enervează atât de tare. N-am vrut altceva decât 
să-l păstrez pe Peeta în viaţă și n-am fost în stare, 
dar a reuşit Finnick, iar eu ar trebui să fiu doar 
recunoscătoare. Și sunt. Dar sunt în același timp 
furioasă, fiindcă inseamnă că nu voi înceta ni- 
ciodată să-i fiu datoare lui Finnick Odair. Nicio- 
dată. Și atunci cum o să-l pot ucide în somn? 

Mă aştept să-i citesc pe față ingâmfarea sau sar- 
casmul, dar privirea lui e ciudat de nedumerită. 
Se uită când la Peeta, când la mine, ca şi când ar 
incerca să priceapă ceva, apoi clatină ușor din cap, 
parcă vrând să-și alunge gândul. 

- Cum te simţi? îl întreabă pe Peeta. Crezi 
că poţi merge mai departe? 

- Nu, trebuie să se odihnească, spun eu. 

Nasul îmi curge nebunește și n-am nici măcar 
o bucăţică de pânză pe care s-o folosesc drept 

batistă. Mags smulge o mână din mușchiul agăţat 
de creanga unui copac și mi-o întinde. Sunt mult 
prea dezorientată ca să-mi pun vreo intrebare 
despre gestul ei. Îmi suflu zgomotos nasul și imi 
şterg lacrimile de pe obraji. E minunat mușchiul 
ăsta. Absorbant și surprinzător de catifelat. 

Observ o sclipire aurie pe pieptul lu: Peeta. 
Întind mâna și găsesc discul pe care îl poartă la 
gât, pe un lanț. Pe el a fost gravată gaița mea ze- 
flemitoare. 

- Ăsta e simbolul tău? întreb. 

- Da. Te superi că am folosit gaița-zeflemu- 
toare? Am vrut să ne potrivim, spune el. 

- Nu, sigur că nu mă supăr. 

Îmi impun să zâmbesc. Apariţia lui Peeta în 
arenă purtând o gaiță-zeflemitoare e o binecu- 
vântare și un blestem deopotrivă. Pe de-o parte, 
ar trebui să-i incurajeze pe rebelii din district. Pe 
de alta, e greu de imaginat că președintele Snow 
O să treacă asta cu vederea, ceea ce îngreunează 
misiunea de a-l păstra pe Peeta în viaţă. 

- Atunci vreţi să ne facem tabăra aici? în- 
treabă Finnick. 

- Nu cred că e o alternativă, răspunde Peeta. 
Să stăm aici. Fără apă. Fără adăpost. Mă simt bine, 
serios. Nu trebuie decât să mergem mai incet. 

- Mai incet e mai bine decât deloc. 

Finnick îl ajută pe Peeta să se ridice în timp 
ce eu mă adun. De azi-dimineaţă, de când m-am 
trezit, l-am văzut pe Cinna bătut măr, am ate- 
rizat intr-o altă arenă și l-am crezut mort pe 
Peeta. Însă mă bucur că Finnick joacă pentru 
mine Cartea graviditățiu, pentru că, din punctul 
de vedere al unui sponsor, nu sunt întru totul 
stăpână pe situație. 

Îmi verific armele, deşi știu că sunt într-o stare 
perfectă, fiindcă asta lasă impresia că deţin con- 
trolul într-o mai mare măsură. 

- O să merg eu în frunte, îi anunţ. 

Peeta dă să obiecteze, dar Finnick îi taie vorba. 

- Nu, las-o s-o facă. Se încruntă la mine. Ai 
știut că acolo era un câmp de forță, nu? Chiar 
in ultima clipă? Ai dat să ne-avertizezi. 

Încuviințez cu o înclinare a capului. 

- Cum de-ai știut? 

Ezit. Ar fi periculos să dezvălui că am învățat 
trucul prin care recunosc Beetee și Wiress câm- 
purile de forță. Nu știu dacă în timpul antrena- 
mentului creatorii-de-joc au remarcat sau nu 
momentul în care mi l-au arătat cei doi. Într-un 
fel sau altul, deţin o informaţie foarte valoroasă. 
Și, dacă ei ar şti asta, ar putea face modificări 
ale câmpului de forță, astfel încât să nu mai văd 
aberația. Așa că spun o minciună. 

- Nu ştiu. E aproape ca şi cum l-aș putea 
auzi. Ascultaţi. 

Stăm nemişcaţi cu toții. Deslușim zgomotul 
insectelor, păsările, vântul printre frunze. 

- Nu se-aude nimic, spune Peeta. 

- Ba da, insist eu. E ca atunci când trece cu- 
rentul prin gardul din jurul Districtului 12, numai 
că sunetul e mult, mult ma: slab. 

Toată lumea ascultă din nou, concentrându-se. 
Ascult și eu, cu toate că nu e nimic de auzit. 

- Acolo! spun. Nu auziți? Vine din dreapta, 
de unde a primit Peeta șocul. 

- Nici eu nu-l aud, spune Finnick. Dar, dacă 
tu îl auzi, atunci treci neapărat în faţă. 

Mă hotărăsc să-mi joc cartea valorificând-o 
la maximum. 

- E ciudat, spun, intorcându-mi capul dintr-o 
parte într-alta, ca și cum aș fi nedumerită. Nu-l 
aud decât cu urechea stângă. 

- Cea refăcută de doctori? întreabă Peeta. 

- Da, îi răspund, apoi ridic din umeri. Poate 
au făcut o treabă mai bună decât și-au dat seama. 
Ştiţi, uneori aud lucruri care, in mod obişnuit, 
nu scot nici un sunet. Aripile insectelor sau ful- 
gii de zăpadă, când lovesc pământul. 

Perfect. Acum atenția se va indrepta asupra chi- 
rurgilor care mi-au vindecat urechea surdă după 

Jocurile de anul trecut şi vor trebui să explice 
de ce aud ca un liliac. 

- Tu, spune Mags, inghiontindu-mă ca s-o iau 
inainte, așa că preiau conducerea. 

De vreme ce o să ne mișcăm mai încet, Mags 
preferă să meargă ajutându-se de o creangă pe 
care Finnick 1-o ciopleşte repede în formă de bas- 
ton. Face și pentru Peeta un toiag, care prinde bine 
fiindcă, în ciuda protestelor sale, cred că nu-și 
dorește nimic altceva decât să se poată întinde. 
Finnick incheie coloana, așa că măcar spatele ne 
e apărat de cineva vigilent și iute În mișcări. 

Înaintez cu câmpul de forță în stânga, pentru 
că aceea este partea unde se află presupusa mea 
ureche supraomenească. Însă, totul fiind inven- 
tat, adun o mână de nuci dure care atârnă aidoma 
unor ciorchini de struguri de ramurile unui co- 
pac din apropiere și le arunc în faţa mea pe mă- 
sură ce ne continuăm drumul. Și e bine că o fac, 
fiindcă am senzația că peticele care indică pre- 
zența câmpului de forță mai mult imi scapă din 
vedere decât le observ. Toate nucile care lovesc 
câmpul aterizează la picioarele mele stârnind un 
norișor de fum, innegrite și cu coaja crăpată. 

După câteva minute devin conștientă de tros- 


netele din spatele meu și mă intorc ca s-o văd pe 

Mags curățând coaja unei nuci și aruncându-și-o 
in gura deja plină. 

- Mags! strig la ea. Scuip-o, ar putea fi otrăvită. 

Ea mormăie ceva și mă ignoră, lingându-se pe 
buze cu o plăcere vizibilă. Mă uit la Finnick, ce- 
rându-i ajutor, dar el rade. 

- Cred c-o să ne lămurim, spune. 

Continui să inaintez, cu gândul la Finnick, 

Y A v Y 
care a salvat-o pe bătrâna Mags, dar o lasă să 
A . Aa 
mănânce niște nuci ciudate. Omul pe care Hay- 
mitch l-a însemnat cu sigiliul aprobării sale. Care 
l-a întors pe Peeta din morți. De ce nu l-a lăsat 
pur și simplu să moară? Nu l-ar fi învinuit nimeni. 
Eu n-aş fi ghicit niciodată că stătea În puterea lui 
w A . e . w > 
să-l învie. Din ce motiv a vrut să-l salveze pe Peeta: 
° A v A v . . > 
Și de ce era atât de hotărât să se alieze cu mine: 
Era pe de altă parte și dispus să mă ucidă, dacă 
se ajungea la asta. Dar m-a lăsat pe mine să decid 
dacă ne luptăm sau nu. 

Merg ma: departe, aruncându-mi nucile, prin- 
zând uneori câte o licărire a câmpului de forță, 
incercând să mă indrept spre stânga ca să găsesc 
o zonă prin care am putea pătrunde, indepărtân- 
du-ne de Cornul Abundenţei și păstrând speranţa 
că vom găsi apă. Dar, după incă vreo oră, imi dau 
seama că e inutil. Nu facem nici un progres în încer- 
carea de a merge spre stânga. De fapt, câmpul de 

forță pare să ne conducă pe o traiectorie curbă. 
Mă opresc și mă uit in urmă, la șchiopătatul lui 
Mags, la sudoarea lucitoare de pe faţa lui Peeta. 

- Să facem o pauză, spun. Trebuie să mă mai 
uit O dată de sus. 

Copacul pe care îl aleg pare să se înalțe în văz- 
duh mai sus decât ceilalți. Mă urc pe crengile 
răsucite, rămânând cât mai aproape de trunchi 
cu putință. N-aș putea spune cu câtă ușurință s-ar 
putea frânge ramurile astea ca de cauciuc. Mă 
cațăr totuși mai sus decât ar fi înțelept, fiindcă 
trebuie să văd ceva anume. Bănuielile imi sunt 
confirmate în timp ce mă lipesc de o ramură cu 
nimic mai lată decat trunchiul unui puiet, care 
se leagănă incoace și incolo în bătaia brizei umede. 
Există un motiv care ne împiedică s-o luăm spre 
stânga, nu vom reuși asta niciodată. Din punc- 
tul meu precar de observație, văd pentru prima 
oară forma arenei. Un cerc perfect. Cu o roată 
desăvârșită în centru. Cerul de deasupra circum- 
ferinţei junglei e de un roz uniform. Și deslușesc 
unul sau două dintre acele pătrate unduitoare, 
din acele fisuri ale blindajului, cum le numesc 
Wiress și Beetee, pentru că dezvăluie ceea ce ar 
fi trebuit să fie ascuns, fiind deci puncte slabe. 
Ca să fiu absolut sigură, trag o săgeată în spațiul 
deschis de deasupra liniei copacilor. Urmează o 

erupție de lumină, o sclipire a albastrului adevă- 
ratului cer, și săgeata e aruncată inapoi, în Junglă. 
Cobor să le dau celorlalți vestea proastă. 

- Câmpul de forță ne ţine captivi într-un cerc. 
De fapt e un dom. Nu ştiu cât de înalt. Avem Cor- 
nul Abundenţei, marea, apoi jungla de jur îm- 
prejur. Totul extrem de precis. Cât se poate de 
simetric. Și nu pe o întindere prea mare, le spun. 

- A: văzut undeva apă? întreabă Finnick. 

- Numai cea sărată, din locul unde am început 
Jocurile. 

- Trebuie să existe și o altă sursă, zice Peeta, 
incruntându-se. Sau o să fim morţi cu toții în câ- 
teva zile. 

- Păi, frunzișul e des. Poate sunt lacuri sau iz- 
voare pe undeva, spun, fără prea mare convingere. 

Simt instinctiv că, pentru conducerea Capi- 
toliului, ar putea fi preferabil să pună capăt aces- 
tor Jocuri nepopulare cât mai curând cu putință. 
E posibil ca Plutarch Heavensbee să fi primit deja 
ordinul de a ne lichida pe toți. 

- Oricum, n-are rost să ne străduim să aflăm 
ce e dincolo de culmea dealului, fiindcă nu e nimic. 

- Trebuie să existe apă potabilă intre câmpul 
de forță şi roată, insistă Peeta. 

Știm cu toții ce inseamnă asta. Să ne întoar- 
cem. Să ne intoarcem către profesioniști și către 

baia de sânge. Cu Mags abia putând să meargă 
și cu Peeta prea slăbit ca să lupte. 

Ne hotăram să ne deplasăm cu vreo sută de 
metri în josul pantei și să ne continuăm mersul 
in cerc. Să vedem dacă nu există cumva apă la 
nivelul acela. Eu rămân în frunte, aruncând când 
Și când câte o nucă în stânga, dar acum ne aflăm 
la o bună distanţă de raza de acţiune a câmpu- 
lui de forță. Soarele ne dogorește, transformând 
aerul în vapori și jucând feste ochilor noştri. Pe 
la jumătatea după-amiezii e clar că Peeta și Mags 
nu pot merge mai departe. 

Finnick alege un loc de popas cu vreo zece 
metri mai jos de câmpul de forță, spunând că îl 
putem folosi drept armă, abătându-ne duşmanii 
într-acolo dacă suntem atacați. Pe urmă el şi Mags 
smulg fire din iarba tăioasă care crește în smo- 
curi înalte de un metru și jumătate şi încep să le 
impletească în rogojini. De vreme ce nucile par 
să nu-i fi făcut nici un rău bătrânei, Peeta culege 
pumni întregi și le prăjește făcându-le să ricoșeze 
de câmpul de forţă. Le curăță metodic, stivuind 
miezul pe o frunză. Eu stau de pază, agitată, În- 
cinsă de soare și rănită de experienţele zilei. 

Sete. Îmi e atât de sete. În cele din urmă, nu 


mai pot suporta. 

- Finnick, ce-ar fi să stai tu de pază și să mai 
caut eu apă prin jur? 

Nimeni nu e incântat de ideea plecării mele 
de una singură, dar asupra noastră atârnă ame- 
nințarea deshidratării. 

- Nu-ţi face griji, nu mă duc departe, îi pro- 
mit lui Peeta. 

- Vin şi eu, zice el. 

- Nu, am de gând să și vânez dacă pot, îi ex- 
plic eu. 

Nu adaug; „ȘI tu nu poţi veni fiindcă faci prea 
mult zgomot.“ Dar se înțelege. Pașii lui apăsați 
ar speria vânatul și m-ar pune pe mine în pericol. 

- Nu lipsesc mult. 

Mă strecor tipul printre copaci, fericită să des- 
copăr că pământul însuși absoarbe sunetul pași- 
lor. Îmi croiesc drum coborând panta în diagonală, 
dar nu descopăr nimic, cu excepţia altor plante 
verzi, luxuriante. 

Răsunetul unei lovituri de tun mă oprește 
locului. Baia inițială de sânge de la Cornul Abun- 
denţei trebuie să se fi încheiat. Acum se ştie nu- 
mărul tributurilor care și-au pierdut viața. Număr 
loviturile, fiecare reprezentând un învingător 
mort. Opt. Mai puțini decât anul trecut. Dar par 
să fie mai numeroși, de vreme ce pe cei mai mulți 
îi ştiu după nume. 

Dintr-odată slăbită, mă odihnesc sprijinin- 
du-mă de scoarța unui copac, simțind că arșiţa 
îmi absoarbe apa din trup ca un burete. Înghit deja 
cu greutate, și oboseala mă ia în stăpânire pe 
furiș. Încerc să-mi plimb mâna pe pântece, spe- 
rând că vreo gravidă miloasă o să-mi devină spon- 
sor, și Haymitch o să-mi poată trimite niște apă. 
N-am norocul ăsta. Mă las să cad la pământ. 

Zăcând nemișcată, încep să remarc vieţuitoa- 
rele pădurii: păsării stranu, cu penaj strălucitor, 
trei șopârle cu limbi de un albastru scânteietor 
Și niște jivine între șobolan și oposum, cățărân- 
du-se pe crengile apropiate de trunchi. Dobor 
una dintre ele cu o săgeată, ca s-o pot studia mai 
indeaproape. 

E urâtă, da, un rozător mare, cu blana ca un 
puf gri, pestriț, cu doi dinți ce par un pericol ie- 
șindu-i în afară, peste buza de jos. Când îi scot 
măruntaiele și îl jupoi, mai observ ceva. Are botul 
ud. Ca un animal care a băut dintr-o apă curgă- 
toare. Excitată, pornesc de la copacul care l-a 
adăpostit şi mă îndepărtez încet, pe o spirală. 
Sursa de apă a creaturii nu poate fi departe. 

Nimic. Nu găsesc nimic. Nici măcar un strop 
de rouă. În cele din urmă, fiindcă ştiu că Peeta 
O să-și facă griji, o pornesc înapoi, spre tabără, 
mai chinuită de căldură şi mai frustrată ca oricând. 

Imediat ce ajung, văd că aliaţii mei au tran- 
sformat locul. Mags şi Finnick au făcut din rogo- 
jinile impletite din iarbă un soi de colibă, deschisă 
intr-o parte, dar cu trei pereţi, podea și acoperiș. 
Mags a impletit și câteva castroane, pe care Peeta 
le-a umplut cu nuci prăjite. Feţele celorlalți se în- 
torc spre mine pline de speranță, dar clatin din cap. 

- Nu. N-am găsit apă. Totuși, există undeva. 
El ştia unde e, spun, iînălțând rozătorul jupuit 
in văzul tuturor. Băuse de curând când l-am do- 
borat dintr-un copac, dar n-am reușit să descopăr 
din ce loc. Jur că am cercetat fiecare centimetru 
de pământ, pe o rază de treizeci de metri. 

- Îl putem mânca? întreabă Peeta. 

- Nu sunt sigură. Dar carnea nu pare diferită 
de a unei veveriţe. Ar trebui gătit... 

Ezit la gândul de a incerca să fac un foc acolo, 
pornind pur și simplu de la zero. Chiar dacă reu- 
şesc, mai e și fumul pe care trebuie să-l avem în ve- 
dere. În arena asta ne aflăm cu toții atât de aproape 
incât n-avem nici O şansă de a-l ascunde. 

Peeta are o altă idee. Taie o bucăţică din car- 
nea rozătorului, o infige în vârful unui băț 
ascuțit şi o lasă să cadă in câmpul de forță. Se 
aude un sfârâit puternic, și bățul zboară înapoi. 
Bucata de carne e arsă la exterior, dar bine 
coaptă în interior. Îl răsplătim cu un ropot de 

aplauze, dar ne oprim brusc, aducându-ne aminte 
unde ne aflăm. 

În timp ce ne adunăm în colibă, soarele alb 
coboară pe cerul rozaliu. Mai am încă suspiciuni 
in privinţa nucilor, dar Finnick spune că Mags 
le-a recunoscut de la alte Jocuri. La antrenament 
nu m-am obosit petrecându-mi timpul în punc- 
tul dedicat identificării plantelor comestibile, 
pentru că anul trecut m-am descurcat cu destulă 
ușurință în privinţa asta. Acum imi doresc s-o 
îi făcut. Pentru că acolo trebuie să se fi aflat, cu 
siguranță, unele dintre plantele nefamiliare care 
mă înconjoară. Și aș fi putut intui ceva mai bine 
încotro să mă îndrept. Însă Mags pare să se simtă 
excelent şi mănâncă nuci de ore întregi. Așa că 
iau una Și gust o îimbucătură minusculă. Are o 
aromă delicată, ușor dulceagă, care mă duce cu 
gândul la o castană. Hotărăsc că e în ordine. Car- 
nea rozătorului e tare și cu miros de putrezi- 
ciune, dar e surprinzător de suculentă. De fapt, 
pentru prima noastră noapte în arenă, nu e ni- 
cidecum o masă rea. Numai dac-am avea şi ceva 
de băut. 

Finnick îmi pune o mulțime de întrebări de- 
spre rozător, pe care ne hotărâm să-l numim șobo- 
lan de copac. Cât de sus se afla, cat de mult l-am 
privit înainte de a trage săgeata și ce anume făcea? 

Nu-mi amintesc să fi făcut prea multe. Adulmeca 
in căutare de insecte sau altceva de genul ăsta. 

Mă tem de căderea nopții. Cel puţin iarba 
strâns împletită ne apără de orice s-ar furișa pe 
solul junglei după lăsarea intunericului. Dar, cu 
puțin timp inainte ca soarele să alunece sub linia 
orizontului, răsare o lună de un alb palid, făcând 
totul destul de vizibil. Discuţia noastră se intre- 
rupe, pentru că ştim ce urmează. Ne inşirăm la 
gura colibei, și Peeta 1și strecoară mâna într-a mea. 
Cerul se luminează când apare stema Capitoliu- 
lui, parcă plutind în văzduh. O să fie mai greu 
pentru Finnick și Mags, imi spun, ascultând acor- 
durile imnului. Dar se dovedește a fi foarte greu 
și pentru mine. Să văd feţele celor opt învingători 
morți proiectate pe cer. 

Bărbatul din Districtul 5, cel ucis de Finnick 
cu tridentul, apare primul. Ceea ce inseamnă că 
toate tributurile din Districtele 1 până la 4 sunt 
in viaţă - cei patru profesioniști: Beetee și Wiress 
și, bineînțeles, Mags și Finnick. Urmează mor- 
finomanul din Districtul 6, Cecelia și Woof din 
Opt, ambele tributuri din Nouă, femeia din Zece, 
Seeder din Unsprezece. Stema Capitoliului rea- 
pare pe un ultim acord, și cerul se intunecă re- 


pede, cu excepția lunii. 

Nimeni nu vorbeşte. Nu pot pretinde că îi 
cunoșteam bine pe toți. Dar mă gândesc la cei trei 
copii care se agățau de Cecelia când a fost luată 
din district. De bunătatea cu care m-a tratat See- 
der la întâlnirea noastră. Simt o împunsătură du- 
reroasă până şi gândindu-mă la morfinomanul 
cu ochi sticloși care mi-a desenat pe obraji flori 
galbene, Morți cu toți. Dispăruţi. 

Nu știu cât timp am mai sta astfel dacă nu s-ar 
IVI parașuta argintie, care alunecă printre frunze 
ca să aterizeze în fața noastră. Nimeni nu întinde 
mâna către ea. 

— A cui e, ce credeţi? întreb eu într-un târziu. 

- Nu se poate spune, răspunde Finnick. Ce-ar 
fi să-l lăsăm pe Peeta s-o ia, de vreme ce el a murit 
O dată astăzi? 

Peeta dezleagă șnurul și intinde cercul de mă- 
tase. Pe parașută stă un mic obiect de metal, pe 
care nu-l pot defini. 

- Ce e? intreb. 

Nimeni: nu ştie. Îl trecem din mână în mână, 
studiindu-l pe rând. E un tub gol de metal, ușor 
ascuţit la un capăt. La capătul opus are o mică 
buză, ușor curbată în jos. Mi se pare vag fami- 
liar. O piesă desprinsă dintr-o bicicletă, o baghetă 
pentru perdele, de fapt orice. 

Peeta suflă într-un capăt, ca să vadă dacă scoate 
vreun sunet. Nu se aude nimic. Finnick își trece 
degetul mic prin el, verificând dacă se poate intre- 
buinţa ca armă. Nu e de nici un folos. 

- Ai putea pescui cu el, Mags? intreb eu. 

Bătrâna care poate pescui cu aproape orice cla- 
tină din cap mormăind a protest. 

Iau obiectul în palmă și il rostogolesc inainte 
și inapoi. Pentru că suntem aliaţi, Haymitch tre- 
buie să colaboreze cu mentorii din Districtul 4. 
A avut un rol în alegerea acestui dar. Ceea ce in- 
seamnă că e valoros. Că ne-ar putea salva chiar 
și viețile. Îmi aduc aminte de anul trecut, când 
aveam atât de multă nevoie de apă, dar el nu mi-a 
trimis fiindcă știa că o puteam găsi dacă mă 
străduiam. Darurile lui Haymitch sau lipsa lor 
transmit mesaje importante. Aproape că-l aud 
mârâind la mine. Foloseşte-ți creierul, dacă ai așa 
ceva. Ce este? 

Îmi şterg sudoarea din ochi și înalț darul în 
lumina lunii. Îl mișc într-un sens și intr-altul, pri- 
vindu-l sub diferite unghiuri, acoperindu-i anu- 
mite porțiuni și apoi dezgolindu-le. Încercând să-l 
fac să-și divulge întrebuințarea. În cele din urmă, 
frustrată, îl îndes cu un capăt în pământ. 

- Mă dau bătută. Dacă intrăm în legătură cu 
Beetee și Wiress, poate pricep ei. 

Mă întind, apăsându-mi obrazul încins pe ro- 
gojina de iarbă, și mă holbez exasperată la obiec- 
tul primit. Peeta imi masează punctul încordat 
dintre umeri și imi ingădui o ușoară relaxare. 
Oare de ce acum, după apusul soarelui, locul ăsta 
nu s-a răcorit deloc. Mă întreb ce s-o fi intâm- 
plând în Districtul 12. 

Prim. Mama. Gale. Madge. Mi-i inchipui pri- 
vindu-mă din casele lor. Sau cel puțin sper că sunt 
acasă. Că n-au fost arestați de Thread. Că nu 
sunt pedepsiți, cum a fost Cinna. Și Darius. Pedep- 
siți din cauza mea. Cu toţii. 

Încep să tânjesc de dorul lor, de dorul distric- 
tului meu, de dorul pădurii mele. O pădure așa 
cum trebuie să fie, cu copaci solizi, din lemn tare, 
hrană din belșug, vânat care nu îţi dă fiori. På- 
raie repezi. Adieri răcoroase. Nu, vânturi reci, 
care să spulbere căldura asta inăbușitoare. Invoc 
în minte un asemenea vânt, lăsându-l să-mi în- 
ghețe obrajii și să-mi amorțească degetele, și piesa 
metalică pe jumătate îngropată în pământul negru 
capătă pe neașteptate un nume. 

- O canea! exclam, ridicându-mă cât ai clipi. 

- Ce? întreabă Finnick. 

Smulg obiectul din pământ și îl curăț. Îmi 
strâng mâna în jurul capătului conic, îl ascund, 
apoi privesc buza. Da, am mai văzut așa ceva. 

Cu mult timp în urmă, într-o zi rece, vântoasă, 
când eram cu tata în pădure. Bine infipt in gaura 
făcută în trunchiul unui arțar. Un jgheab pe care 
să se scurgă seva in găleata noastră. Siropul de 
arțar putea să transforme până și pâinea noastră 
fadă într-o delicatesă. Tata avea un pumn de ca- 
nele, cu care nu ştiu ce s-a întâmplat după moar- 
tea lui. Probabil că au rămas ascunse undeva, în 
pădure. Pentru a nu mai fi găsite niciodată. 

- E o canea. Un soi de robinet. Îl înfigi într-un 
copac și curge seva. Mă uit la trunchiurile fibroase, 
verzi, din jur. Ei, într-un anume soi de copac. 

- Sevă? întreabă Finnick. 

Nici ei, pe malul mării, n-au soiul potrivit 
de copac. 

- Ca să faci sirop, spune Peeta. Dar in copa- 
cii ăștia trebuie să fie altceva. 

Sărim imediat cu toții în picioare. Setea noas- 
tră. Lipsa izvoarelor. Dinu ascuțiți ai șobolanu- 
lui de copac şi botul lui ud. În interiorul acestor 
copaci nu se poate afla decat un singur lucru pre- 
tios. Finnick vrea să înfigă caneaua în scoarța 
verde a unui copac masiv bătând-o cu o piatră, 
dar eu il opresc. 

- Stai. S-ar putea s-o strici. Să facem mai întâi 


O gaură. 

Nu avem nimic bun pentru găurit, așa că 
Mags ne oferă priboiul ei, și Peeta îl infige în 
scoarță, până la o adâncime de cinci centimetri. 
El și Finnick fac cu schimbul, lărgind gaura cu 
priboiul și cu cuțitul, până când incape caneaua. 
O înțepenim cu grijă și ne retragem, așteptând. 

La început nu se întâmplă nimic. Pe urmă o 
picătură de apă se rostogolește în josul buzei și 
cade în palma lu: Mags. Ea o linge și intinde din 
nou mâna, pentru mai mult. 

Mișcând caneaua într-o parte și-n alta şi po- 
trivind-o, obținem un șuvoi subțire de apă curgă- 
toare. Ne punem pe rând gurile sub deschidere, 
udându-ne limbile pârjolite de sete. Mags aduce 
un coșuleț, și iarba e atât de strâns împletită incât 
ține apa. Îl umplem și îl trecem din mână în mână, 
sorbind înghiţituri lacome și, mai târziu, ne per- 
mitem luxul de a ne spăla feţele, improșcându-le 
cu apă. E caldă, ca orice altceva de aici, dar nu 
e momentul să facem mofturi. 

Fără setea care ne distrage atenţia, ne dăm cu 
toții seama cât de istoviți suntem şi facem pre- 
gătirile pentru noapte. Anul trecut incercam 
întotdeauna să am echipamentul la-ndemână pen- 
tru cazul că ar fi trebuit să bat în retragere în 
grabă, în toiul nopții. Anul ăsta n-am de pregătit 
nici un rucsac. N-am decât armele, pe care oricum 

n-o să le las din mână. Pe urmă imi aduc aminte 
de canea și o smulg din trunchi. Curăț un lujer 
de frunze, îl trec prin centrul găurit și imi leg bine 
caneaua de centură. 

Finnick se oferă să stea primul de veghe, și 
eu îl las, știind că asta trebuie s-o facă unul din- 
tre noi doi până când se odihneşte Peeta. Și mă 
intind alături de prietenul meu pe podeaua co- 
libei, spunându-i lui Finnick să mă trezească ori- 
când se va simţi obosit. Însă sar din somn câteva 
ore mai târziu, speriată de ceva care seamănă cu 
bătăile unui clopot. Bang! Bang! Sunetul nu e 
identic cu al celui tras de Anul Nou în clădirea 
Justiţiei, dar seamănă destul de mult ca să-l pot 
recunoaște. Peeta și Mags dorm - în ciuda zgo- 
motului —, dar Finnick priveşte părând deosebit 
de atent, așa cum sunt și eu. Clopotul se oprește. 

- Am numărat douăsprezece bătăi, spune el. 

Dau din cap. Douăsprezece. Ce semnificaţie 
ar putea avea? Câte una pentru fiecare district? 
Poate. Dar de ce? 

— Ar putea insemna orice, nu crezi? 

- N-am nici o idee, imi răspunde el. 

Aşteptăm să urmeze nişte instrucțiuni, poate 
un mesaj de la Claudius Templesmith. O invi- 
tație la un festin. Singurul lucru demn de remar- 
cat se ivește în depărtare: o descărcare electrică 

orbitoare loveşte un copac înalt, apoi incepe fur- 
tuna cu fulgere. Presupun că e un anunţ al ploii, 
al unei surse de apă pentru cei care nu au men- 
tori atât de inteligenți ca Haymitch. 

- Du-te la culcare, Finnick. Oricum e rândul 
meu să stau de pază, îi spun. 

El ezită, dar nimeni nu poate rămâne treaz 
la nesfârșit. Se instalează în gura colibei, cu o 
mână încleștată pe un trident, și cade intr-un 
somn agitat. 

Stau cu o săgeată în arc, supraveghind jungla 
de un verde difuz, fantomatic, în lumina lunii. 
Fulgerele încetează după vreo oră. Însă aud ploaia 
venind, răpăind pe frunze la câteva sute de metri 
distanță. Aştept să ajungă la noi, insă asta nu 
se intâmplă. 

Tresar la auzul unei lovituri de tun, care nu 
este sesizată şi de aliații mei adormiţi. N-are 
rost să-i trezesc pentru asta. Un alt învingător 
mort. Nu-mi ingădui nici măcar să mă-ntreb 
cine-o fi fost. 

Ploaia derutantă se oprește brusc, așa cum s-a 
intâmplat cu furtuna din arena de anul trecut. 

Cateva clipe mai târziu, văd ceața alunecând 
încet din direcția ploii torențiale. Nu e decât o 
reacție. Ploaie rece pe pământul aburit, imi spun. 
Pâcla continuă să se apropie cu viteză constantă. 

Își trimite lujerii inainte, curbându-și-i apoi ca 
pe niște degete, ca și cum ar trage totul dedesubt. 
O privesc și simt cum incepe să mi se zbârlească 
părul de pe ceafă. Ceva nu e in regulă cu ceața 
asta. Înaintează prea uniform ca să fie naturală. 
Și dacă nu e naturală... 

Un miros ingreţoșător de dulce prinde să-mi 
invadeze nările și îmi intind mâna către ceilalți, 
strigându-le să se trezească. 

În cele câteva secunde necesare ca să-i trezesc, 
incep să mă umplu de bășici. 

Împunsături minuscule, arzătoare. Oriunde 
imi atinge o picătură de ceață pielea. 

- Fuguţu! le strig celorlalți. Fugi! 

Finnick se trezeşte instantaneu, ridicându-se 
să-și infrunte dușmanul. Pe urmă vede zidul de 
ceață, iși aruncă in spate o Mags încă adormită 
și o rupe la fugă. Peeta e în picioare, dar nu tot 
atât de alert. ÎI înșfac de braţ și încep să-l imping 
prin junglă, pe urmele lui Finnick. 

— Ce e? Ce e? întreabă el, năucit. 

- Un soi de ceaţă. Gaz otrăvit. Grăbeşte-te, 
Peeta! îl indemn. 

Pot spune că, oricât de mult ar fi negat-o în 
timpul zilei, efectele loviturii date de câmpul de 
forță sunt semnificative. Se mișcă încet, mult mai 
incet decât de obicei, iar incâlceala de lujeri și de 
tufișuri, care pe mine mă dezechilibrează numai 
din când în când, pe el îl împiedică la fiecare pas. 

Mă uit în urmă, la zidul de ceaţă care se in- 
tinde în linie dreaptă și în ambele direcții, cât văd 
cu ochii. Mă străbate un impuls cumplit de a scăpa 
cu fuga, de a-l abandona pe Peeta și de a mă salva 
pe mine însămi. Ar fi atât de simplu să fug din 
răsputeri, ba poate chiar să mă urc intr-un copac 
de deasupra liniei de ceață, care pare să ajungă 
până la o înălțime de vreo doisprezece metri. Îmi 
aduc aminte că asta am făcut la ultimele Jocuri, 
când au apărut mutanţii. Am fugit și m-am gån- 
dit la Peeta abia după ce am ajuns la Cornul Abun- 
denţei. Însă de data asta îmi pun stavilă spaimei, 
o împing ca să nu iasă la suprafață și rămân 
alături de el. Mă gândesc la ochii lipiți de ecra- 
nele televizoarelor în districte, ca să vadă dacă 
o rup la fugă, așa cum dorește Capitoliul, sau 
rămân pe poziţie. 

Îmi încleștez cu putere degetele de ale lui. 

- Uită-te le picioarele mele, îi spun. Încearcă 


să calci exact acolo unde calc eu. 

Asta ajută. Se pare că ne mișcăm ceva ma! re- 
pede, dar nu destul de repede ca să ne permitem 
să facem vreun popas, iar ceața continuă să cli- 
pocească în urma noastră. Picăturile ţâșnesc nes- 
tânjenite din masa de vapori. Ard, dar nu așa 
cum arde focul. Dau într-o mai mică măsură 
senzația de căldură și provoacă o durere intensă 
când chimicalele ne descoperă carnea, se lipesc 
de ea și sfredelesc prin straturile epidermei. 
Salopetele nu sunt de nici un folos. Judecând 
după protecția pe care o oferă, e ca și cum am 
fi îmbrăcaţi în hârtie de șerveţele. 

Finnick, care a alergat inițial în salturi, se 
opreşte când iși dă seama că avem probleme. Dar 
nu e vorba despre ceva cu care să te lupți, nu poți 
decât să fugi. Ne strigă cuvinte de incurajare, 
incercând să ne grăbească inaintarea, și sunetul 
vocii lui ne călăuzește, cu toate că nu ne poate 
fi de cine știe ce ajutor. 

Piciorul artificial al lui Peera se prinde intr-o 
încrengătură de plante târâtoare, și el cade, răs- 
firandu-se cu fața în jos inainte de a apuca să-l 
prind. Când îl ajut să se ridice, devin conștientă 
de ceva mai înspăimântător decât bășicile și care 
ne poate slăbi mai mult decât arsurile. Partea 
stângă a feței lui e căzută, de parcă i-ar fi pierit toți 
mușchii. Pleoapa îi atârnă, aproape acoperindu-i 

ochiul. Gura i se strâmbă sub un unghi ciudat, 
către pământ, 

- Peeta..., dau să spun. 

Și chiar atunci simt spasmele urcându-mi în 
susul braţului. 

Indiferent care ar fi substanţa chimică imple- 
tită cu ceața, face mai mult decat să ardă - are 
drept țintă nervii noştri. În mine izbucnește o 
spaimă cu totul nouă și îl smucesc pe Peeta, tră- 
gându-l mai departe, dar asta nu-l face decât să 
se împleticească din nou. Când reușesc să-l ridic 
in picioare, amândouă braţele mi se contorsio- 
nează incontrolabil. Ceaţa s-a apropiat de noi, 
la mai puţin de un metru distanţă. Ceva nu e în 
ordine cu picioarele lui Peeta; se străduiește să 
meargă, dar le mișcă spasmodic, ca o marionetă. 

Simt că înaintează clătinându-se și imi dau 
seama că Finnick s-a întors să ne ajute și îl târăște 
pe Peeta după el. Îmi strecor umărul, care pare 
să se mai afle încă sub controlul meu, sub braţul 
lui Peeta și fac tot ce pot ca să ţin pasul cu Fin- 
nick, în ritmul lui rapid. Am pus vreo zece metri 
intre noi și ceață când el se oprește. 

- Nu ajută la nimic. Va trebui să-l car. Poți 
s-o iei tu pe Mags? mă întreabă. 

- Da, răspund, hotărâtă, deși am o strângere 
de inimă. 

E adevărat că Mags nu poate cântări mai mult 
de treizeci și cinci de kilograme, dar nici eu nu 
sunt prea voinică. Sunt totuși sigură că am cărat 
greutăți mai mari. Măcar dacă braţele mele ar 
înceta să mai zvâcnească în toate părțile. Mă las 
pe vine, și ea mi se așază pe un umăr, așa cum 
e transportată de Finnick. Îmi îndrept încet pi- 
cioarele și, cu genunchii ţepeni, reușesc s-o susțin. 
Finnick și l-a așezat pe Peeta de-a latul spatelui 
şi acum ne continuăm inaintarea, el deschizând 
drumul, iar eu urmându-l pe poteca pe care o 
croiește rupând lujerii. 

Ceaţa vine după noi, tăcută, neobosită și plată, 
cu excepția tentaculelor agăţătoare. Deşi instinc- 
tul imi spune să alerg indepărtându-mă direct de 
ea, observ că Finnick coboară dealul în diagonală. 
Încearcă să păstreze distanța față de gaz, conducân- 
du-ne în același timp către apa din jurul Cornului 
Abundenţei. Da, apă, imi spun, în timp ce picătu- 
rile acide imi sapă tot mai adânc în carne. Acum 
mă simt recunoscătoare că nu l-am ucis pe Finnick, 
fiindcă altminteri cum l-aș fi scos pe Peeta viu de 
aici? Sunt atât de recunoscătoare că am pe cineva 
de partea mea, chiar dacă e numai temporar. 

Nu e vina lui Mags când incep să cad. Ea face 
tot ce poate ca să fie un pasager ușor, dar greu- 
tatea e pur și simplu prea mare pentru mine. Mai 

ales acum, când piciorul drept pare să-mi înțe- 
penească. În primele două dăți când mă prăbu- 
șesc la pământ, reușesc să mă ridic iarăși, dar a 
treia oară nu-mi pot convinge piciorul să coope- 
reze. Cedează când mă străduiesc să mă salt, și 
Ă 

Mags se rostogolește în fața mea. Îmi agit braţele, 
incercând să mă folosesc de liane şi de trunchiuri 
ca să mă pot redresa. 

Finnick e din nou alături de mine, cu Peeta 
atârnat de el. 

- Nu merge, îi spun. Nu poți să-i cari pe amân- 
doi? Ia-o înainte, vă ajung din urmă. 

E o propunere îndoielnică, dar o rostesc cu 
toată siguranța de care mă simt în stare. 

Văd ochii lu: Finnick, verzi în lumina lunii. 
Îi văd tot atât de limpede ca în timpul zilei. Sunt 
aproape ca ai unei pisici, bizar de reflectorizanți. 
Poate fiindcă strălucesc de lacrimi. 

- Nu, răspunde el. Nu-i pot duce pe amân- 
doi. Mâinile nu-mi sunt bune de nimic. 

E adevărat. Braţele ii zvâcnesc incontrolabil 
de o parte și de alta a trupului. Are mâinile goale. 
Din cele trei tridente nu i-a mai rămas decât unul, 
și pe acela îl ține Peeta. 

- Îmi pare rău, Mags. Nu sunt în stare. 

Pe urmă totul se petrece atât de repede și e atat 
de lipsit de sens incât nu pot schiţa nici măcar 

un gest de împotrivire. Mags se saltă în sus, de- 
pune o sărutare pe buzele lu: Finnick, apoi pleacă 
șontâcăind și intră direct în ceață. Trupul îi cade 
mediat sub stăpânirea unor spasme violente și 
se prăbușește la pământ, într-un dans oribil. 

Vreau să țip, dar imi simt gâtlejul în flăcări. 
Fac un pas inutil către ea, și atunci aud lovitura 
de tun, ştiu că nu-i mai bate inima, că e moartă. 

- Finnick? 

Îl strig cu glas răgușit, dar el s-a întors deja 
cu spatele, retragându-se din nou din faţa ceţii. 
Mă impleticesc în spatele lui, cu piciorul nepu- 
tincios târâș după mine, neștiind ce altceva aș 
putea face. 

Timpul și spaţiul își pierd înţelesul, și ceața 
pare să-mi invadeze mintea, să-mi incâlcească 
gândurile, să rupă totul de realitate. O dorință 
animalică de viață mă impinge să inaintez potic- 
nindu-mă pe urmele lui Finnick și Peeta, conti- 
nuând să mă mișc, deși probabil sunt deja moartă. 
Părți din mine sunt moarte sau evident muri- 
bunde. Și Mags e moartă. Asta o știu sau poate 
imi imaginez doar că o ştiu, fiindcă n-are abso- 
lut nici un sens. 

Lumina lunii strălucind în bronzul părului lui 
Finnick, stropi de durere mistuitoare bombar- 
dându-mă, un picior transformat în lemn. Îl urmez 

pe Finnick până când cade lat, cu Peeta incă dea- 
supra lui. Se pare că nu sunt în stare să-mi opresc 
inaintarea și mă propulsez pur și simplu înainte 
până când ajung deasupra trupurilor lor prăvălite 
cu fețele în jos, ca un simplu adaos la morman. 
Așa vom muri cu toții, aici și acum, mă gândesc. 
Dar gândul e abstract și mult mai puțin alarmant 
decât agonia prin care îmi trece trupul. Îl aud 
pe Finnick gemând și reușesc să mă trag de dea- 
supra celorlalți. Acum pot vedea peretele de 
ceaţă, care a devenit de un alb perlat. Poate ochii 
imi joacă feste sau e lumina de lună, dar ceața 
pare să fie în plină transformare. Da, a devenit 
mai densă, ca și cum ar fi presată de un panou 
de sticlă, fiind forțată să se condenseze. Îmi încor- 
dez mai tare privirea și văd că tentaculele nu mai 
ies în afara ei. De fapt, și-a încetat cu desăvârșire 
inaintarea. Ca toate celelalte orori la care am fost 
martoră în arenă, a ajuns la capătul teritoriului 
său. Fie că e așa, fie creatorii-de-joc au hotărât 
să nu ne ucidă incă. 

- S-a oprit, încerc să spun, dar dintre buzele 
mele umflate nu iese decât un orăcăit ingrozitor. 
S-a oprit, spun încă o dată și, de data asta, cuvin- 
tele trebuie să fie mai clare, fiindcă atât Peeta, cât 
și Finnick își întorc capetele către ceaţă. 

Aceasta incepe să se ridice acum, de parcă văz- 
duhul ar aspira-o treptat. O urmărim până când 
e absorbită cu desăvârşire, fără să mai rămână nici 
cea mai firavă şuviță. 

Peeta se rostogolește de deasupra lui Finnick, 
care se intoarce pe spate. Zacem icnind și zvâc- 
nind, cu mințile și trupurile otrăvite de ceață. După 
câteva minute, Peeta arată în sus cu un gest vag. 

- Mai-uuţe. 

Îmi ridic privirea și remarc două făpturi de- 
spre care cred că sunt maimuțe. N-am văzut ni- 
ciodată o maimuță în carne și oase — nu există 
nimic asemănător în pădurea de acasă. Dar am 
văzut probabil vreo fotografie sau a mai apărut 
vreuna la Jocuri, fiindcă atunci când zăresc crea- 
turile în minte îmi vine același cuvânt. Cred că 
astea au blana portocalie, deși e greu de spus, și 
ating cam jumătate din înălțimea unui om adult. 
Le iau drept un semn bun. Cu siguranţă că nu 
s-ar foi prin preajmă dacă aerul ar fi letal. Pen- 
tru O vreme, oameni și maimuțe, ne studiem în 
tăcere unii pe alții. Pe urmă Peeta se zbate ca să 
se salte în genunchi și se târăște în josul pantei. 
Ne târâm cu toții, fiindcă mersul ne pare acum 
o abilitate tot atât de extraordinară ca zborul; ne 
târâm până când lujerii se transformă într-o fâșie 
ingustă de nisip și apa caldă din jurul Cornului: 

Abundenţei ne clipocește peste feţe. Sar inapoi, 
de parcă aș fi atins o flacără. 

A pune sare pe rană. O expresie pe care o în- 
teleg cu adevărat pentru prima oară, întrucât 
sarea din apă îmi inteţește atât de tare durerea 
rănilor încat sunt gata să leșin. Dar mai e și o 
altă senzaţie, de extragere. O experimentez afun- 
dându-mi încet mâna în apă. Chinuitor, da, dar 
din ce în ce mai puţin. Și, prin stratul albastru 
de apă, văd o substanţă lăptoasă ieșindu-mi din 
pielea rănită. Pe măsură ce dispare albeaţa, dis- 
pare și durerea. Îmi desfac centura ȘI Mi scot sa- 
lopeta, care nu e mult mai mult decât o zdreanță 
ciuruită. Încălțămintea și lenjeria de corp par inex- 
plicabil de neafectate. Puțin câte puţin, afundând 
rând pe rând câte o mică porțiune a fiecărui braț 
Și picior, las apa să-mi extragă otrava din răni. Peeta 
pare să facă același lucru. Dar Finnick a leșinat la 
prima atingere a apei și zace în nisip, cu faţa în 
jos, fie nedorind, fie nefiind în stare să se curețe. 

În cele din urmă, după ce i-am supraviețuit 
părții celei mai rele, deschizându-mi ochii sub 
valuri, trăgând apă în sinusuri și suflând-o apoi 
afară, ba chiar făcând de mai multe ori gargară 
ca să-mi curăţ gâtlejul, mă simt destul de bine ca 
să-l pot ajuta pe Finnick. Am inceput să-mi simt 
într-o oarecare măsură piciorul, dar braţele incă 

imi mai sunt străbătute de spasme. N-am cum 
să-l trag pe Finnick în mare și, oricum, durerea 
l-ar ucide. Așa că îmi umplu mâinile tremură- 
toare cu apă și le golesc peste pumnii lui strânși. 
De vreme de nu e sub apă, otrava îi iese din răni 
aşa cum a intrat, în smocuri de ceață din calea 
cărora am mare grijă să mă feresc. Peeta își re- 
vine într-o destul de mare măsură ca să mă ajute. 
Taie salopeta lu: Finnick. Găsește undeva două 
scoici care sunt mult mai de folos decât căușele 
palmelor noastre. Udăm mai întâi braţele lui Fin- 
nick, concentrându-ne asupra lor, de vreme ce 
au fost atât de grav afectate, și, cu toate că se re- 
varsă o grămadă de substanță albă, el nu-și vine 
in fire. Zace pur și simplu, cu ochii închiși, ge- 
mând din când în când. 

Mă uit în jur, din ce în ce mai conștientă de 
poziția primejdioasă pe care o ocupăm. Da, e noap- 
te, dar luna dă mult prea multă lumină pentru a 
trece neobservaţi. Suntem norocoși că nu ne-a ata- 
cat nimeni până acum. l-am putea vedea venind 
dinspre Cornul Abundenţei, dar, dacă ar năvăli 
cu toții asupra noastră, cei patru profesioniști ne-ar 
copleși. Dacă nu ne-au zărit de la bun inceput, ge- 
metele lui Finnick ne vor da de gol în curând. 


- Trebuie să-l tragem mai mult în apă, șoptesc. 
pa, Ș0p 

Dar nu-l putem afunda cu capul inainte, nu 
atâta vreme cât e în starea asta. Peeta dă din cap, 
arătând către picioarele lui Finnick. ÎL luăm fie- 
care de câte unul, îl răsucim cu o sută optzeci 
de grade şi îl tarâm în apa sărată. Rând pe rând, 
câțiva centimetri odată. Gleznele. Așteptăm câ- 
teva minute. Până la jumătatea pulpei. Aşteptăm. 
Genunchii. Din carne îi ies norișori albi, invâr- 
tejindu-se, și el geme. Continuăm să-i scoatem 
otrava, încetul cu încetul. Descopăr că mă simt 
cu atât mai bine cu cât stau mai mult în apă. Nu 
e vorba doar despre piele, ci incep să-mi contro- 
lez tot mai bine creierul și muşchii. Văd că faţa 
lui Peeta se reface treptat, pleoapa i se ridică, gri- 
masa care îi strâmba gura dispare. 

Finnick incepe să-și revină. I se deschid ochii, 
iŞI concentrează privirea asupra noastră și imi 
dau seama că e conştient de ajutorul primit. Îi 
sprijin capul în poală și îl las în apă vreo zece 
minute, scufundat cu totul de la gât în jos. Când 
iși ridică braţele deasupra apei, eu și Peeta schim- 
băm un zâmbet. 

- Nu ţi-a mai rămas decât capul, Finnick. E 
partea cea mai neplăcută, dar pe urmă o să te 
simți mult mai bine, spune Peeta. 

Îl ajutăm să se salte în capul oaselor și îl lăsăm 
să-și încleșteze degetele de mâinile noastre în timp 

ce își curăţă ochii, nasul şi gura. Gatlejul îi e încă 
prea rănit ca să poată vorbi. 

- Încerc să dau cep unui copac, spun eu. 

Degetele îmi pipăie pe bâjbâite centura și gă- 
sesc caneaua, încă agățată de lujerul ei. 

- Lasă-mă să fac întâi gaura, zice Peeta. Rămâi 
cu el. Tu ești vindecătoarea. 

Asta-i o glumă, mă gandesc. Dar n-o spun cu 
voce tare, fiindcă Finnick are deja destule pe cap. 
Ceaţa i-a făcut lui cel mai mult rău, dar nu-mi 
dau seama de ce. Poate fiindcă e mai masiv sau 
poate fiindcă s-a forțat cel mai mult. Și pe urmă 
mai e și Mags, bineînțeles. Tot nu înțeleg ce s-a 
intâmplat. Mai presus de toate, de ce a aban- 
donat-o ca să-l care pe Peeta. Și de ce ea nu numai 
că nu i-a pus la îndoială hotărârea, dar s-a mai și 
grăbit să-și găsească moartea fără nici o clipă de 
ezitare. Pentru că era atât de bătrână, și zilele îi 
erau oricum numărate? S-au gândit că Finnick 
are mai multe șanse să învingă fiind aliat cu mine 
și cu Peeta? Privirea lui buimacă imi spune că nu 
e momentul potrivit să-ntreb. 

În schimb, încerc să mă adun. Îmi recuperez 
broșa cu gaița-zeflemitoare, desprinzând-o de sa- 
lopeta distrusă, și mi-o prind de breteaua maieu- 
lui. Centura plutitoare trebuie să fie rezistentă 
la acizi, fiindcă pare ca nouă. Știu să inot, așa că 

nu mi-e cu adevărat necesară, dar Brutus mi-a 
oprit săgeata cu a lui, de aceea mi-o pun din nou, 
gândindu-mă că mi-ar putea oferi o oarecare pro- 
tecție. Îmi despletesc părul și îl pieptăn cu dege- 
tele, rărindu-l considerabil, fiindcă picăturile de 
ceață l-au atacat. Pe urmă împletesc din nou ce-a 
mai rămas. 

Peeta a găsit un copac bun la vreo zece metri 
distanță de fâșia îngustă a plajei. Abia dacă-l putem 
vedea, dar loviturile cuțitului lui în trunchi se aud 
limpede precum cristalul. Mă întreb ce s-o fi în- 
tâmplat cu priboiul. Probabil că Mags l-a pier- 
dut sau l-a luat cu ea în ceaţă. Oricum, a dispărut. 

Înaintez ceva mai mult în apa puţin adâncă, 
plutind când pe burtă, când pe spate. Dacă apa 
sărată ne-a lecuit pe mine și pe Peeta, pe Finnick 
pare să-l transforme cu totul. Se mișcă la inceput 
incet, parcă punându-și la incercare braţele și pi- 
cioarele, apoi incepe treptat să inoate. Dar nu e 
ca atunci când inot eu, lovituri ritmice, mișcări 
egale. E ca și cum aș privi un animal straniu al 
mării revenind la viaţă. Se scufundă și se ridică 
la suprafață, improșcând apa din gură, se rosto- 
golește iarăși și iarăși, cu o mișcare stranie, de 
tirbușon, care mă ameţeşte numai când îl privesc. 


Apoi, după ce stă sub apă atât de mult încât sunt 

sigură că s-a inecat, capul i se saltă deasupra chiar 
lângă mine și tresar. 

- Nu face asta, îi spun. 

- Ce? Să nu ies sau să nu mă scufund? în- 
treabă el. 

- Amândouă. Niciuna. Oricare. Afundă-te în 
apă şi poartă-te cum se cuvine, răspund. Sau, dacă 
te simți chiar așa de bine, hai să-l ajutăm pe Peeta. 

În scurtul timp de care avem nevoie ca să tra- 
versăm plaja către marginea junglei, devin con- 
știentă că s-a schimbat ceva. Puneţi-o pe seama 
anilor de vânătoare sau poate urechea mea recon- 
struită e mai bună decât s-a intenționat. Dar simt 
masa de corpuri calde atârnate deasupra noastră. 
Nu e nevoie să sporovăiască sau să țipe. Răsu- 
flările unui grup atât de numeros sunt de ajuns. 

Îl ating pe Finnick pe braţ, și ochii lui se înalță, 
urmărindu-mi privirea. Nu știu cum s-au adunat 
făcând atât de puţin zgomot. Sau poate au făcut. 
Dar am fost absorbiți, cu toții, de refacerea tru- 
purilor noastre. În timpul acela s-au adunat. Nu 
cinci sau zece, ci zeci de maimuțe incovoiază cren- 
gile copacilor junglei. Perechea pe care am ob- 
servat-o când am scăpat de ceață părea un comitet 
de întâmpinare. Mulțimea asta e amenințătoare. 

Îmi pun două săgeți în arc, și Finnick își 
schimbă poziția tridentului. 


416 


- Peeta, spun eu, cât mai calmă cu putință, 
avem nevoie de ajutorul tău. 

- OK, doar o clipă. Cred că tocmai am reușit, 
răspunde el, încă preocupat de copac. Da, gata. 
Ai adus caneaua? 

- Da. Dar am găsit ceva și ar fi bine să arunci 
ȘI tu o privire, continui eu cu voce bine cumpă- 
nită. Numai vino încoace în liniște, să nu-l sperii. 

Dintr-un anumit motiv, nu vreau să vadă mai- 
muțele și nici măcar să se uite în direcția lor. 
Există creaturi pentru care simplul contact vizual 
e o agresiune. 

Peeta se întoarce spre noi, răsuflând din greu 
din cauza efortului depus în scobirea copacului. 
Tonul cererii mele e atât de ciudat incât l-a pus 
in alertă, sugerând o anomalie. 

- OK, răspunde, încercând să pară liniştit. 

Începe să înainteze prin junglă și, cu toate că 
știu că se străduiește din răsputeri s-o facă în tă- 
cere, ăsta n-a fost niciodată punctul lui forte, nici 
măcar atunci când avea două picioare sănătoase. 
Dar e în ordine, se deplasează, iar maimuţele 
nu-și părăsesc poziţiile. De plajă nu-l mai despart 
nici măcar cinci metri în momentul când le simte. 
Privirea i se înalță pentru o singură secundă, dar 


e ca și cum ar fi detonat o bombă. Maimuţele 

explodează intr-o masă urlătoare de blană por- 
tocalie și se năpustesc către el. 

N-am mai văzut niciodată un animal care să 
se miște atât de repede. Alunecă în josul liane- 
lor de parcă ar fi unse. Sar dintr-un copac în- 
tr-altul pe distanțe inimaginabile. Colți dezgoliți, 
blana zburlită în jurul gatului, gheare țâșnind ca 
nişte șișuri. Poate nu sunt obișnuită cu maimu- 
țele, dar nici un animal din sălbăticie nu se com- 
portă așa. 

- Mutanțu! 

Scuip cuvântul în vreme ce mă arunc odată 
cu Finnick în frunzaş. 

Știu că fiecare săgeată trebuie să conteze, și așa 
și e. În lumina care dă fiori, dobor maimuţă după 
maimuţă, țintindu-le ochii, inimile și gaturile, ast- 
fel încât fiecare lovitură înseamnă moarte. Dar 
tot n-ar fi de-ajuns dacă Finnick nu le-ar străpunge 
ca pe niște pești, aruncându-le intr-o parte, și dacă 
Peeta nu le-ar hăcui cu cuțitul. Simt gheare în 
picior și în şale, inainte să-l îndepărteze cineva 
pe atacator. Aerul se umple de plante strivite, 
de miros de sânge și de duhoarea de mucegai a 
maimuţelor. Eu, Peeta şi Finnick stăm într-un 
triunghi, cu spatele unul la altul, despărțiți de 
câțiva metri. Mi se strange inima când degetele 
mele scot ultima săgeată. Pe urmă îmi amintesc 

că și Peeta are o tolbă. Și el nu trage cu arcul, el 
ciopârțește cu cuțitul. Și cuțitul meu e acum afară 
din teacă, dar maimuțele sunt mai rapide, sar 
incoace şi încolo atât de iute încât abia reușesc 
să reacționez. 

- Peeta! strig. Săgeţile tale! 

El se intoarce să vadă ce am pățit și tocmai 
işi desprinde tolba când se întâmplă. O maimuţă 
sare din copac spre pieptul lui. Nu mai am nici 
O săgeată, n-am cum să trag. Aud izbitura triden- 
tului lui Finnick într-o altă țintă și știu că arma 
lui nu e disponibilă. Mâna în care ține Peeta cuți- 
tul e ocupată în timp ce încearcă să-și scoată tolba 
cu săgeți. Îmi arunc cuțitul spre maimuța în miş- 
care, dar ea face o tumbă, evitând lama, și își 
păstrează traiectoria. 

Dezarmată, fără apărare, fac singurul lucru 
care-mi trece prin cap. Alerg spre Peeta, ca să-l 
trântesc la pământ, să-i protejez trupul cu al meu, 
deși știu că n-o s-o pot face la timp. 

Însă ea o face. Părând să se materializeze din 
senin. Acum nu e nicăieri și în clipa următoare 
se clatină în fața lu: Peeta. Deja însângerată, cu 
gura deschisă într-un țipăt ascuţit, cu pupilele atât 


de dilatate încât ochii îi par două găuri negre. 

Morfinomana nebună din Districtul 6 își az- 

A A v ° . A v 
vârle în lături brațele scheletice, vrând parcă 
să-mbrățișeze maimuța care îi infige colții în piept. 

Peeta lasă tolba să cadă și își implântă cuțitul în 
spinarea maimuţei, înjunghiind-o iarăși și iarăși, 
până când își descleștează fălcile. Îl îndepărtează pe 
mutant cu o lovitură de picior, adunându-și toate 
puterile pentru a-i înfrunta pe alții. Eu am acum 
săgețile lui, un arc încărcat, iar Finnick e în spatele 
meu, răsuflând greu, dar neangajat în nici o luptă. 

- Atunci haideţi! Haideţi! strigă Peeta, sufo- 
cându-se de furie. 

Dar cu maimuţele s-a întâmplat ceva. Se re- 
trag, se urcă în copaci, dispar în junglă, de parcă 
le-ar striga o voce pe care n-o putem auzi. Vocea 
unui creator-de-joc, spunându-le că e de-ajuns. 

- Ia-o, îi spun lui Peeta. Te acoperim. 

Peeta o ridică pe morfinomană cu gingășie, pur- 
tând-o pe cei câțiva metri care ne despart de plajă, 
in timp ce eu și Finnick ne ținem armele pre- 
gătite. Dar, cu excepția leșurilor portocalii culcate 
la pământ, maimuțţele au plecat. Peeta întinde fe- 
meia pe nisip. Eu îi tai pieptul salopetei, scoțând 

la lumină patru găuri adânci. Sângele se prelinge 
incetișor din ele, tăcându-le să pară mai puțin pe- 
riculoase decât sunt. Adevăratul rău e în interior. 
După poziţia rănilor, sunt sigură că animalul i-a 
străpuns un organ vital, plămanul sau chiar inima. 

Zace pe nisip răsuflând ca un peşte pe uscat. 
Piele scofâlcită, de un verde bolnăvicios, coastele 
tot atât de proeminente ca ale unui copil mort 
de foame. Cu siguranță că-și putea permite să 
cumpere mâncare, dar presupun că își dădea toți 
banii pe morfină, așa cum îi dă Haymitch pe bău- 
tură. La ea, totul vorbește despre irosire - tru- 
pul ei, viaţa ei, ochii pierduţi in gol. O prind de 
mâna care zvâcnește, nefiindu-mi limpede dacă 
i se mişcă din cauza otrăvii care îi afectează nevii, 
a șocului atacului sau renunţării la drogul care 
o susținea. Nu e nimic de făcut. Nimic în afară 
de a-i sta alături când își dă sufletul. 

— O să supraveghez copacii, spune Finnick 
inainte de se îndepărta. 

Aș pleca și eu, însă morfinomana îmi strânge 
mâna atât de tare încât ar trebui să-i descleștez 
degetele cu forța și nu sunt în stare de o aseme- 
nea cruzime. Mă gândesc la Rue, mă gândesc că 
poate ar trebui să-i cânt. Dar nu știu nici măcar 
cum o chemă și, cu atât mai mult, n-am habar 
dacă îi plac cântecele. Nu știu decât că e pe moarte. 

Peeta se ghemuiește langă ea, de partea cea- 
laltă, şi îi mângâie părul. Începe să vorbească 
blând, aproape fără sens, dar cuvintele nu mi se 
adresează mie. 

- Cu paleta mea de culori de acasă, pot crea 
aproape orice nuanță imaginabilă. Roz. Tot atat 
de palid ca pielea unu: bebeluș sau tot atât de 
profund ca rubarba. Verdele ierbii de primăvară. 
Albastru sclipitor, ca gheața plutind pe apă. 

Morfinomana îl priveşte în ochi, agăţându-se 
de vorbele lui. 

- Odată mi-am petrecut trei zile amestecând 
culorile până am găsit nuanța corectă a blănii albe 
în lumina soarelui. Știi, mă tot gândeam că ar fi 
trebuit să bată în galben, dar era ma: mult decât 
atât. Straturi de toate culorile. Unul câte unul, 
spune Peeta. 

Respirația morfinomanei e tot mai lentă, tran- 
sformându-se în scurte încercări de a-și trage răsu- 
flarea. Mâna liberă e așezată pe pieptul însângerat, 
schițand micile mișcări rotitoare cu care îi plăcea 
atât de mult să picteze. 

- Încă n-am deslușit culorile unu: curcubeu. 
Apare atât de brusc și dispare atât de repede. Am 
destul timp să le prind. Doar un stop de albastru 
aici și unul de violet dincolo. Pe urmă dispare iarăși. 
Se pierde întorcându-se în văzduh, spune Peeta. 

Morfinomana pare vrăjită de cuvintele lui. În 
transă. Ridică o mână tremurătoare şi îi dese- 
nează pe obraz ceva care ar putea fi o floare. 

- Mulţumesc, șoptește el. Arată minunat. 

Un zambet luminează pentru o clipă chipul 
femeii, care scoate un mic scâncet. Pe urmă mâna 
pătată de sânge îi recade pe piept, lasă să-i scape 
o ultimă răsuflare gâfaită, apoi răsună lovitura de 
tun. Strânsoarea din jurul mâinii mele slăbeşte. 

Peeta o duce în apă. Morfinomana plutește 
o vreme către Cornul Abundenţei, apoi apare 
aeronava, un cleşte cu patru gheare coboară, o 
cuprinde, o poartă direct către cerul nopții, și 
dusă e. 

Finnick ni se realătură, cu pumnul plin de 
săgeți de-ale mele încă ude de sângele maimu- 
țelor. Le lasă să cadă pe nisip, alături de mine. 

- M-am gândit că s-ar putea să le vrei inapoi. 

- Mulţumesc, spun eu. 

Mă bălăcesc în apă, spălându-mi sângele inche- 
gat de pe arme și de pe răni. Când mă întorc în 
junglă, căutând niște mușchi cu care să le usuc, 
toate leșurile maimuţelor au dispărut. 

- Ce s-a-ntâmplat cu ele? întreb. 

- Nu ştiu exact. Lujerii și-au schimbat pozi- 
ţia și am văzut că pur și smplu nu mai erau acolo, 
răspunde Finnick. 

Ne holbăm către junglă, amorțiți și istoviţi. În 
acele momente de acalmie, observ că petele lăsate 
de picăturile de ceață pe pielea mea încep să prindă 
o crustă. Nu mă mai dor și au inceput să mă 
mănânce. Foarte tare. Încerc să mă gândesc că 
e semn bun. Că se vindecă. Arunc o privire către 
Peeta şi Finnick și văd că amândoi își scarpină 
fețele rănite. Da, noaptea asta a distrus până și 
frumusețea lui Finnick. 

- Nu vă scărpinați, le spun, dorind cu înfri- 
gurare să mă scarpin eu insămi. Dar ştiu că ăsta 
e sfatul pe care ni l-ar da mama. N-o să reușiți decât 
să vă infectați. Credeţi că e sigur să mergem din 
nou după apă? 

Regăsim drumul către copacul găurit de Peeta. 
Eu și Finnick stăm cu armele pregătite în timp 
ce el fixează caneaua, dar nu apare nici un peri- 
col. Peeta găsește o vână bună și apa începe să 
țâşnească. Ne potolim setea și lăsăm apa caldă 
să ne curgă peste trupurile indurerate. Umplem 
câteva cochilii cu apă potabilă și ne reintoar- 
cem pe plajă. 

E încă noapte, deși de răsărit nu ne mai pot 
despărți prea multe ore. Dacă asta nu e cumva 
dorinţa creatorilor-de-joc. 

- Ce-ar fi să vă odihniţi amândoi? spun. Stau 
eu de veghe o vreme. 


424 


- Nu, Katniss, mai bine eu, zice Finnick. 

Îi privesc ochii, faţa și îmi dau seama că abia 
işi reţine lacrimile. Mags. Puţinul pe care-l pot 
face e să-l las s-o jelească în intimitate. 

- Bine, Finnick, mulțumesc, răspund. 

Mă intind pe nisip, alături de Peeta, care adoar- 
me imediat. Eu mă holbez în întuneric, gândin- 
du-mă cât de multe se pot schimba într-o singură 
zi. leri-dimineaţă, Finnick era pe lista celor pe 
care voiam să-i ucid, iar acum sunt dispusă să 
dorm avându-l drept paznic. L-a salvat pe Peeta 
și a lăsat-o pe Mags să moară, iar eu nu știu de 
ce. Știu doar că n-o să pot echilibra niciodată ba- 
lanţa datoriilor pe care le avem unul față de altul. 
Pe moment nu pot decât să dorm și să-l las să 
plângă în pace. Ceea ce și fac. 

Când mă trezesc, suntem pe la jumătatea di- 
mineţii. Alături de mine, Peeta mai doarme încă. 
O rogojină din iarbă, suspendată de crengile de 
deasupra noastră, ne apără fețele de lumina soa- 
relui. Mă ridic în șezut și văd că mâinile lu: Fin- 
nick n-au stat degeaba. Două boluri impletite 
sunt pline cu apă proaspătă. Al treilea găzduiește 
o harababură de moluște. 

Finnick stă pe nisip, deschizându-le cochilule 
cu O piatră. 

- Sunt mai bune proaspete, spune, rupând 
o bucată de carne dintr-o scoică și aruncându-și-o 
in gură. 

Are ochii încă umflați, dar mă fac că nu văd. 

Stomacul începe să-mi chiorăie când simt 
mirosul mâncării și întind mâna către o scoică. 
Vederea unghiilor mele acoperite cu o crustă pur- 
purie mă oprește. M-am scărpinat în somn până 
la sânge. 

— Ştii, dacă te scarpini n-o să reușeşti decât să 
te infectezi, zice Finnick. 

— Aşa am auzit, spun eu. 

Intru în apa sărată şi mă spăl, încercând să mă 
hotărăsc ce detest mai mult: durerea sau mâncă- 
rimea. Sătulă până-n gât, mă întorc pe plajă cu 
pași apăsaţi, imi întorc faţa spre cer și mă răstesc: 

- Hei, Haymitch, dacă nu ești prea beat, ne-ar 
prinde bine un flecușteț pentru pielea noastră. 

Promputudinea cu care apare parașuta deasu- 
pra mea e aproape amuzantă. Întind mâna, şi tu- 
bul îmi aterizează direct în palmă. 

- Era și timpul, spun, dar nu-mi: pot păstra 
fruntea încruntată. 

Haymitch. Ce n-aș da ca să pot sta de vorbă 
cu el cinci minute. 

Mă trântesc pe nisip, alături de Finnick, și de- 
șurubez capacul tubului. Înăuntru e o unsoare 

groasă, de culoare întunecată, cu miros înţepător, 
un amestec de catran și ace de pin. Strâmb din 
nas în timp ce frec în palmă un strop de alifie și 
incep să-mi ung piciorul. Dintre buze imi scapă 
un sunet de încântare când substanța mă scapă de 
mâncărime. Și îmi pătează pielea rugoasă cu un 
gri-verzui scârbos. Când incep să mă ocup de al 
doilea picior, îi arunc tubul lui Finnick, care mă 
privește cu îndoială. 

- Arăți de parcă te-ai descompune, zice el. 

Dar bănuiesc că mâncărimea lui e foarte pu- 
ternică, fiindcă după un minut începe să-și trateze 
și el pielea. Combinația dintre cruste și unguent 
arată într-adevăr hidos. Nu pot să nu mă distrez 
pe seama nefericirii lui. 

- Bietul Finnick. E prima dată în viața ta când 
nu arăţi superb? 

- Probabil. Senzaţia e cu totul nouă. Tu cum 
te-ai descurcat în toţi aceşti ani? întreabă el. 

- Evită pur şi simplu oglinzile. Pe urmă o să 
uiţi, îi răspund. 

- Nu și dacă te văd pe tine, ripostează. 

Ne întindem alifia pe piele, chiar ungându-ne, 
pe rând, unul altuia spatele, în locurile unde nu 
ne-au protejat maieurile. 

- Mă duc să-l trezesc pe Peeta, spun eu. 

- Nu, stai, zice Finnick. Să-l trezim împreună. 
Ne aşezăm mutrele chiar în faţa lui. 

Ei bine, viaţa îmi oferă atât de puţine ocazii 
în care să mă distrez, așa că sunt de acord. Ne așe- 
zăm de o parte şi de alta a lui Peeta, ne aplecăm 
până când feţele ne ajung la câțiva centimetri de 
nasul lui, apoi îl scuturăm. 

- Peeta. Peeta, trezeşte-te, spun eu, cu voce 
dulce, monotonă. 

Pleoapele i se deschid, apoi sare în sus de parcă 
l-am fi injunghiat. 

- Aa! 

Eu şi Finnick cădem pe spate în nisip, râzând 
in hohote. De fiecare dată când încercăm să ne 
oprim, îl privim pe Peeta Încercând să-și păstreze 
expresia dispreţuitoare și ne pufnește din nou râsul. 
Când reușim să ne venim în fire, mă gândesc că 
poate Finnick Odair e un tip de treabă. Cel puțin 
nu atât de vanitos şi de înfumurat cum l-am cre- 
zut. De fapt, nu e nicidecum chiar atât de rău. $1, 
tocmai când am ajuns la concluzia asta, alături de 
noi aterizează o paraşută cu o franzelă. Îmi amin- 
tesc că, anul trecut, darurile lui Haymitch imi 
transmiteau adesea mesaje și iau și acum aminte. 
Fiți prieteni cu Finnick. O să primiți mâncare. 

Finnick răsucește pâinea în mâini, studundu-i 
coaja. Puțin cam prea posesiv. Nu e necesar. Are 

aceea tentă verde dată de alge care nu-i lipseşte 
niciodată pâinii din Districtul 4. Știm cu toții că 
e a lui. Poate tocmai şi-a dat seama cât de pre- 
țioasă e şi că e posibil să nu mai vadă niciodată 
alta. Poate coaja e asociată cu vreo amintire 
despre Mags. Dar nu spune decat: 

- O să meargă foarte bine cu scoicile. 

În timp ce eu îl ajut pe Peeta să-şi ungă pielea, 
Finnick desprinde cu dexteritate carnea de pe co- 
chilii. Ne strângem roată și mâncăm carnea deli- 
cios de dulce cu painea sărată din Districtul 4. 

Arătăm oribil cu toții — alifia pare să aibă ca 
efect exfolierea crustelor -, dar mă bucur că avem 
medicamentul. Nu doar fiindcă ne potolește 
mâncărimile, ci și pentru că acționează ca un mij- 
loc de protecție impotriva arzătorului soare alb 
de pe cerul roz. După poziţia lui, apreciez că tre- 
buie să fie aproape ora zece, că ne aflăm în arenă 
cam de o zi. Unsprezece dintre noi au murit. Trei- 
sprezece au rămas în viaţă. Zece sunt ascunși un- 
deva, în junglă. Trei sau patru sunt profesioniști. 
Nu s-ar putea spune că am chef să fac vreo incer- 
care de a-mi aminti cine sunt ceilalți. 

Pentru mine, jungla s-a transformat cu repe- 
ziciune dintr-un adăpost într-o cursă sinistră. Știu 
că, la un moment dat, vom fi siliți să reintrăm 
în adâncurile ei, fie ca să vânăm, fie ca să fim 

vânaţi, dar în clipa asta n-am de gând să mă dez- 
lipesc de mica noastră plajă. Și nu-i aud nici pe 
Peeta, nici pe Finnick sugerând altceva. Pentru 
o vreme, jungla pare aproape nemișcată, zum- 
zăind şi licărind, dar neexpunându-și pericolele. 
Pe urmă se aude un țipăt îndepărtat. În partea 
opusă nouă, un sector din junglă pare să vibreze. 
Un val enorm se înalță pe creasta dealului, aco- 
perind copacii și mugind în josul pantei. Loveşte 
apa deja existentă cu o asemenea forță încât, deși 
ne aflăm la cea mai mare depărtare posibilă, 
spuma mării ne înconjoară, ajungându-ne până 
la genunchi, și puţinele noastre lucruri încep să 
plutească. Străduindu-ne toți trei, reușim să re- 
cuperăm totul inainte de a fi luat de apă, excepție 
făcând doar salopetele noastre ciuruite de chimi- 
cale, care sunt atât de zdrenţuite încât nimeni nu 
se sinchisește de pierderea lor. 

Se aude o lovitură de tun. Vedem aeronava 
făcându-și apariția deasupra zonei din care a por- 
nit valul și incepând să extragă un cadavru din- 
tre copaci. Doisprezece, imi spun. 

Cercul de apă se linişteşte incet după absor- 
birea valului uriaş. Ne rearanjăm lucrurile pe ni- 
sipul umed și suntem pe punctul de a ne așeza 
când îi zăresc. Trei siluete, la vreo două spiţe dis- 
tanță de noi, impleticindu-se pe plajă. 

- Trei, spun, cu voce Joasă, dând din cap în 
direcția nou-veniților. 

Peeta și Finnick îmi urmăresc privirea. Ca și 
cum ne-am fi înţeles dinainte, ne facem cu toţii 
nevăzuți printre umbrele junglei. 

Trioul e într-o formă foarte proastă — se poate 
observa imediat. Primul e, practic, târât de cel 
de-al doilea, iar al treilea șerpuiește pe bucle ro- 
tunjite, de parcă n-ar mai avea mintea întreagă. 
Au o culoare compactă, roșie-cărămizie, ca și 
cum ar fi fost inmuiați în vopsea și lăsați să 
se usuce. 

- Cine sunt? întreabă Peeta. Sau ce? Mutanțı? 

Scot o săgeată, pregătindu-mă de atac. Dar nu 
se întâmplă nimic în afara faptului că acela care 
era târât se prăbușește pe plajă. Cel care îl tara 
bate frustrat cu piciorul în pământ și, într-un apa- 
rent acces de furie, se întoarce şi îl iîmbrânceşte 
pe cel țicnit, care merge în cercuri. 

Finnick se luminează la față. 

- Johanna! strigă el, și o ia la fugă spre crea- 
turile roșii. 

- Finnick! îi răspunde vocea Johannei. 

Schimb o privire cu Peeta. 

- Şi acum? îl întreb. 

- Adevărul e că nu-l putem abandona pe Fin- 
nick, zice el. 

- Cred că nu. Atunci haide, spun, nervoasă, 
pentru că, și dacă aș fi avut o listă cu aliați, Johanna 
Mason nu s-ar fi numărat cu siguranţă printre el. 

O pornim amândoi în josul plajei, către locul 
unde Finnick tocmai se întâlneşte cu Johanna. 
Când ajungem mai aproape, îi recunosc pe înso- 
țitorii ei și deruta mă ia în stăpânire. Cel căzut 
la pământ, întins pe spate, e Beetee, iar Wiress, 
care şi-a regăsit echilibrul, continuă să meargă pe 
buclele de sârmă. 

— I-a adus pe Wiress şi Beetee. 

- Ţăcăneală şi Scurtcircuit? face Peeta, tot atât 
de nedumerit. Trebuie să aflăm cum s-a-ntâm- 
plat asta. 

Când ajungem lângă ei, Johanna arată către 
junglă și vorbeşte foarte repede, adresandu-i-se 
lui Finnick. 

- Am crezut că era ploaie, știi, din cauza ful- 
gerului, și eram atât de insetaţi cu toții. Dar când 
a-nceput să cadă s-a dovedit că era sânge. Sânge 
gros, fierbinte. Nu vedeai nimic și nu puteai să 
vorbeşti fără să-nghiți o gură. Ne impleticeam 
de colo-colo, încercând pur și simplu să ieșim din 
asta. Atunci a nimerit Blight in câmpul de forță. 

- Îmi pare rău, Johanna, spune Finnick. 

Am nevoie de o clipă ca să mă lămuresc cine 
era Blight. Cred că e vorba despre perechea 

Johannei, bărbatul din Districtul 7, dar abia dacă-mi 
amintesc să-l fi văzut. Dacă mă gândesc bine, cred 
că nici măcar n-a apărut la antrenamente. 

- Da, bine, n-a insemnat cine ştie ce, dar era 
de acasă, răspunde ea. Şi m-a lăsat singură cu ăștia 
doi. Îl înghionteşte pe Beetee, care abia dacă mai 
e conștient, cu vârful pantofului. El s-a ales cu un 
cuțit în spate la Cornul Abundenţei. Iar ea... 

Ne uităm cu toții la Wiress, care dă roată 
în jurul nostru, acoperită de sânge închegat și 
murmurând: 

- Tic-tac. Tic-tac. 

- Da, ştim. Tic-tac. Tăcăneală e în stare de şoc, 
spune Johanna. 

Asta pare s-o atragă pe Wiress, făcând-o să se 
apropie și să dea peste Johanna, care o trânteşte 
cu brutalitate pe plajă. 

— Stai jos acolo și potoleşte-te, se poate? 

- Las-o-n pace! mă răstesc. 

Johanna își îngustează ochii căprui și mă pri- 
veşte cu ură. 

- S-o las în pace? şuieră ea. 

Face un pas către mine, înainte de a apuca să 
reacționez, și mă plesnește atât de tare încât văd 
stele verzi. 

- Cine crezi că i-a scos din jungla aia mustind 
de sânge pentru tine? Și tu... 

Finnick își azvarle pe umăr trupul ei care se 
zvârcolește, o duce în apă și o afundă de mai multe 
ori în vreme ce ea strigă o grămadă de lucruri 
de-a dreptul insultătoare la adresa mea. Dar nu 
trag nici o săgeată. Fiindcă e cu Finnick și fiindcă 
a spus că i-a adus pe cei doi pentru mine. 

- Ce-a vrut să zică? Cum adică i-a adus pen- 
tru mine? il întreb pe Peeta. 

- Tu ştii. Tu i-ai vrut la început, îmi reamin- 
teşte el. 

- Da, i-am vrut. La inceput. 

Dar asta nu oferă nici un răspuns. Mă uit la 
trupul inert al lu: Beetee. 

- Dar n-o să-i am prea mult dacă stăm cu mâi- 
nile în sân. 

Peeta îl sală pe Beetee în brațe, eu o iau pe 
Wiress de mână şi ne întoarcem la mica noastră 
tabără de pe plajă. O așez pe Wiress în apa puțin 
adâncă, sperând c-o să se poată spăla un pic, dar 
ea se mulţumeşte să-și incleşteze mâinile și să 
murmure din când în când „tic-tac“. Desfac cen- 
tura lui Beetee și descopăr un cilindru greu de 
metal, legat intr-o parte cu o frânghie împletită 
din viţe. N-aş putea spune ce e, dar, dacă el a cre- 
zut că merită să-l păstreze, n-o să fiu eu cea care 
îl pierde. Îl înfig în nisip. Sângele i-a lipit hainele 
de trup, așa că Peeta îl ține în apă, în timp ce eu 

i le desprind. E nevoie de ceva timp ca să-i scot 
salopeta și ne dăm seama că și lenjeria lui e tot 
atât de plină de sânge. N-avem de ales, trebuie 
să-l dezbrăcăm în pielea goală ca să-l curățăm și 
trebuie să spun că asta nu mă impresionează în 
nici un fel. Pe masa noastră din bucătărie au fost 
atât de mulți bărbaţi goi anul ăsta. După o vreme 
ajungi la un soi de obișnuinţă. 

Punem jos rogojina lui Finnick și îl inuindem 
pe Beetee pe burtă, ca să-i pot examina spatele. 
Are o tăietură de vreo cincisprezece centimetri 
care i se întinde de la omoplat până sub coaste. 
Din fericire, nu e prea adâncă. A pierdut totuși 
mult sânge - se vede după paloarea pielii - și con- 
tinuă să i se scurgă incet din rană. 

Mă așez pe călcâie, încercând să mă gândesc 
la o soluție. Cu ce trebuie să lucrez? Cu apă de 
mare? Mă simt ca mama, când prima ei metodă 
de tratament era întotdeauna zăpada. Cuprind 
jungla cu privirea. Pariez că acolo e o întreagă far- 
macie, dacă știi cum s-o foloseşti. Dar astea nu 
sunt plantele mele. Pe urmă imi aduc aminte de 
mușchiul pe care mi l-a dat Mags să-mi suflu nasul. 

- Mă întorc imediat, îi spun lui Peeta. 

Din fericire, mușchiul ăsta pare să fie ceva 
foarte obișnuit în junglă. Rup un braț de pe 
copacii din apropiere și il aduc pe plajă. Fac un 

tampon gros, il așez peste tăietura lui Beetee și 

. . . A. v . v . 
il fixez legându-l cu lujeri. Ii dăm nişte apă, apoi íl 
tragem la umbră, la marginea pădurii. 

- Cred că asta-i tot ce putem face, spun. 

- E bine. Te pricepi la treaba asta, cu leacurile, 

. “A A 
zice el. O ai in sânge. 

- Nu, răspund, clăunând din cap. Eu m-am 
ales cu sângele tatei. Sange care curge mai iute 
A E ar 
în timpul unei vânători, nu al unei epidemii. Mă 
duc să văd ce e cu Wiress. 

lau o mână de muşchi ca să-l folosesc drept 
cârpă și mă duc lângă ea, în apa de la mal. Nu 

A Ae . . Ae A 

se opune când îi scot hainele și îi frec sângele de 
pe piele. Dar are ochii dilatați de spaimă și nu-mi 

v A Ae A v ° (<4 
răspunde când îi vorbesc decat ca să repete „tic-tac 
pe un ton din ce în ce mai presant. Se pare că in- 
cearcă să-mi spună ceva, dar, fără nici un Beetee 
care să-mi explice gândurile ei, sunt în incurcătură. 

- Da, tic-tac, tic-tac, spun. 

. . . A, 

Asta pare s-o liniștească puţin. Ii spăl salopeta 
până când nu se mai zărește nici o pată de sânge 
ȘI O ajut să se imbrace din nou. Nu e făcută praf, 
ca ale noastre. Centura îi e în stare foarte bună, 
aşa că i-o pun. Pe urmă îi țintuiesc lenjeria de 
corp cu niște pietre, alături de a lui Beetee, și le 
las să se usuce. 

Când termin de spălat salopeta lu: Beetee, ni 
s-au alăturat deja o Johanna strălucitor de curată 
și un Finnick jupuit de cruste. Pentru o vreme, 
Johanna bea apă cu lăcomie și se indoapă cu scoici, 
în timp ce eu incerc s-o conving pe Wiress să 
mănânce câte ceva. Finnick povestește despre 
ceață și despre maimuțe cu voce detașată, aproape 
lipsită de orice emoție, omițând cel mai impor- 
tant amănunt al istorisiril. 

Toată lumea se oferă să stea de pază în vreme 
ce se odihnesc ceilalți, dar, în final, eu și Johanna 
rămânem treze. Eu pentru că mă simt într-adevăr 
odihnită, ea pentru că refuză pur și simplu să se 
întindă. Stăm amândouă în tăcere pe plajă până 
adorm ceilalți. 

Johanna trage cu ochiul la Finnick, ca să se 
asigure, apoi se intoarce spre mine. 

- Cum ați pierdut-o pe Mags? 

- În ceață. Finnick îl ducea pe Peeta. Eu am 
dus-o pe Mags o vreme. Pe urmă n-am mai reușit 
s-o ridic. Finnick a spus că nu-i putea lua pe amân- 
doi. Ea l-a sărutat și s-a dus drept în otrava aia, 
povestesc eu. 

- L-a fost mentor lui Finnick, ştii, zice Johanna, 
pe un ton acuzator. 

- Nu, nu ştiam. 

- Îi era pe jumătate ca o rudă, adaugă ea, câ- 
teva clipe mai târziu, dar vorbele ascund mai 
puțin venin. 

Privim cum apa ne inmoaie lenjeria de corp. 

— Și ce căutai impreună cu Țăcăneală și Scurt- 
circuit? o intreb. 

- Ti-am spus: i-am adus pentru tine. Hay- 
mitch a zis că, dacă e să ne aliem, trebuie să ţi-i 
aduc, răspunde Johanna. Asta i-ai cerut, nu? 

Nu, mă gândesc. Dar dau din cap, incuviinţând. 

- Mulţumesc. Apreciez asta. 

- Sper. 

Îmi aruncă o privire aspră, dezgustată, de parcă 
aş fi cea mai mare povară din viaţa ei. Mă întreb 
dacă aşa e când ai o soră mai mare, care te urăște 
cu pasiune. 

- Tic-tac, aud în spatele meu. 

Mă întorc și văd că Wiress s-a târât până la 
noi. Priveşte fix către junglă. 

- Oh, grozav, a apărut iar. OK, mă duc să mă 
culc. Tu și Țăcăneală puteți sta de veghe impre- 
ună, spune Johanna. | 

Pleacă și se aruncă pe nisip, alături de Finnick. 

- Tic-tac, șoptește Wiress. 

O aduc în faţa mea şi o fac să se-ntindă, 


mângâindu-i braţul ca s-o liniștesc. Adoarme, 

agitându-se și suspinându-și din când în când 
cele două vorbe. 

- Tic-tac. 

- Tic-tac, incuviinţez eu, cu blândeţe. E ora 
de culcare. Tic-tac. Dormi. 

Soarele se înalță pe cer până ce ajunge chiar 
deasupra noastră. Trebuie să fie la amiază, mă 
gândesc, absentă. Nu fiindcă ar avea vreo impor- 
tanță. De partea cealaltă a apei, către dreapta, văd 
O scânteiere imensă când trăsnetul lovește copa- 
cul și începe din nou furtuna electrică. Exact în 
aceeași zonă ca azi-noapte. Cineva trebuie să fi 
ajuns în zona ei, declanșând atacul. Stau o vreme 
privind fulgerele și liniștind-o pe Wiress, legănată 
de clipocitul apei într-un soi de lume a împăcării. 
Mă gândesc la noaptea trecută, la fulgerele care 
au inceput imediat după bătăile de clopot. Două- 
sprezece sunete prelungi. 

- Tic-tac, spune Wiress, redevenind conștientă 
pentru o clipă și afundându-se apoi la loc, în somn. 

Douăsprezece bătăi de clopot noaptea trecută. 
Ca și cum ar fi fost miezul nopţii. Pe urmă ful- 
gerul. Acum soarele deasupra capului. Ca și cum 
ar fi amiaza. Și fulgerul. 

Mă ridic încet și cuprind arena cu privirea. 
Fulgerele acolo. Ploaia de sânge a căzut in urmă- 
toarea felie triunghiulară, unde au fost surprinși 

Johanna, Wiress și Beetee. Probabil că noi ne-am 
aflat în următoarea secțiune, exact alături, când 
a apărut ceața. Și, imediat ce a fost absorbită, 
și-au făcut apariția maimuțele în secțiunea a patra. 
Tic-tac. Capul îmi zvâcnește în partea opusă. 
Acum două ceasuri, in jur de ora zece, valul a 
venit din a doua secţiune din stanga celei în care 
lovesc acum fulgerele. La amiază. La miezul nop- 
ţii. La amiază. 

- Tic-tac, spune Wiress în somn. 

Când fulgerele încetează, și ploaia de sânge 
incepe imediat în dreapta lor, vorbele ei capătă 
dintr-odată sens. 

- Oh, spun pe șoptite. Tic-tac. Mătur cu pri- 
vea intregul cerc al arenei și știu că ea are drep- 
tate. Tic-tac. Asta e un ceas. 

Un ceas. Aproape că văd limbile ticăind pe 
suprafața secționată în douăsprezece sectoare a 
arenei. Fiecare oră e începutul unei noi orori, 
aduce o nouă armă a creatorilor-de-joc și pune 
capăt ororii precedente. Fulgerele, ploaia de 
sânge, ceața, maimuțele — astea sunt primele patru 
ore ale ceasului. Și, la zece, valul. Nu știu ce se 

întâmplă în celelalte șapte intervale, dar știu că 
Wiress are dreptate. 

În momentul de față cade ploaia de sânge și 
noi ne aflăm pe plajă, sub segmentul maimuțţelor, 
mult prea aproape de ceaţă după gustul meu. 
Oare diversele atacuri se limitează la interiorul 
junglei? Nu neapărat. Valul n-a făcut-o. Dacă 
ceața aia se scurge în afara pădurii sau dacă se 
reintorc maimuţele... 

- Sculaţi-vă! le ordon, scuturându-i pe Finnick, 
Peeta și Johanna până se trezesc. Sculaţi-vă, tre- 
buie să plecăm! 

Avem totuși destul timp ca să le explic teo- 
ria ceasului. Ca să le vorbesc despre tic-tac-ul lui 
Wiress şi despre mişcările limbilor invizibile care 
declanșează forțe ucigașe în fiecare secțiune. 

Cred că i-am convins pe toți cei lucizi, cu ex- 
cepţia Johannei, pentru care dezaprobarea tutu- 
ror sugestiilor mele e un impuls firesc. Dar până 
şi ea e de acord că e mai bine să te ferești decat 
s-o pățeşti. 

Ceilalţi adună puținele lucruri pe care le avem 
și îl îmbracă din nou pe Beetee în salopetă, iar 
eu o trezesc pe Wiress. Deschide ochii cu un 
„tic-tac!“ speriat. 

- Da, tic-tac, arena e un ceas. E un ceas, Wi- 
ress, ai dreptate, îi spun. Ai dreptate. 

O expresie de ușurare îi inundă chipul - pro- 
babil, îmi închipui eu, fiindcă în sfârșit a înţeles 
cineva ceea ce ea trebuie să fi intuit de la primul 
dangăt de clopot. 

- Miezul nopţii. 

- Începe la miezul nopţii, confirm. 

În mintea mea, o amintire reuşeşte să iasă la 
suprafață. Văd un ceas de masă. Ba nu, un ceas 
de buzunar, odihnindu-se în palma lui Plutarch 
Heavensbee. Începe la miezul nopţii, a spus el. 
Pe urmă, gaița mea zeflemitoare s-a aprins pen- 
tru o clipă și-a dispărut. Privind în urmă, e ca și 
cum mi-ar fi dat un indiciu despre arenă. Dar de 
ce-ar fi făcut-o? La vremea respectivă, nu aveam 
mai multe șanse decât el să ajung tribut în Jocu- 
rile astea. Poate s-a gândit că avea să-mi fie de 
folos ca mentor sau poate ăsta fusese planul de la 
bun inceput. 

Wiress dă din cap către ploaia de sânge. 

- Unu jumate, spune ea. 

- Exact. Unu şi jumatate. Iar la două aici incepe 
să se lase o ceață cumplit de otrăvitoare, zic eu, 
arătând către jungla de alături. Așa că acum tre- 
buie să plecăm în altă parte ca să fim în siguranță. 

Ea zâmbeșşte şi se ridică supusă în picioare. 

- Ţi-e sete? 

Îi întind bolul împletit şi soarbe cu lăcomie 
aproape un sfert. Finnick îi dă ultima bucată de 
pâine, și ea o ronțăie. Ca și cum și-ar fi venit în 
fire imediat ce a trecut peste imposibilitatea de 
a se face înțeleasă. 

Îmi verific armele. Leg caneaua și tubul cu ali- 
fie în parașută și mi-o prind de centură cu un lujer. 

Beetee continuă să fie incă destul de rupt de 
realitate, dar obiectează când încearcă Peeta 
să-l ridice. 

- Bobina! spune el. 

- E chiar aici, îi explică Peeta. Wiress e bine. 
Vine și ea. 

Dar Beetee continuă să se împotrivească. 

- Bobina, insistă el. 

- Oh, știu ce vrea, spune nerăbdătoare Johanna. 

Traversează plaja și ia cilindrul pe care : l-am 
desprins de centură inainte de a-l spăla. E acope- 
rit cu un strat gros de sânge inchegat. 

- Obiectul ăsta inutil. E un soi de bobină sau 
cam așa ceva. Așa s-a ales cu tăietura. Alergând 
la Cornul Abundenţei după ea. Nu știu ce fel de 
armă ar putea fi. Presupun că se poate rupe o 


bucată de sârmă ca să sugrumi pe cineva. Dar voi 


! Wire, în lb. engleză (n. tr.). 

chiar vi-l puteţi imagina pe Beetee strângând pe 
cineva de gât? 

- A câștigat Jocurile cu o bobină. Punând la 
cale capcana aia electrificată, spune Peeta. E cea 
mai bună armă pe care-ar putea-o avea. 

Faptul că Johanna nu poate pune totul cap 
la cap pare destul de ciudat. Parcă nu sună prea 
veridic. Dă de bănuit. 

- Cred că ar fi trebuit să pricepi mai bine, mă 
amestec. De vreme ce l-ai poreclit Scurtcircuit 
și așa mai departe. 

Ea mă privește ingustându-și ameninţător 
ochii. 

- Da, ce idioată am putut să fiu, nu-i așa? Cred 
că eforturile de a-i ține în viață pe micii tăi pri- 
eteni mi-au distras atenția. Asta în vreme ce tu 
făcea... ce? O lăsa: pe Mags să moară? 

Degetele mi se strâng pe mânerul cuțitului: 
de la brâu. 

- Dă-i drumul. Fă o-ncercare. Nu ţin cont că 
ești borțoasă, tot îţi tai beregata, spune ea. 

Știu că n-o pot ucide acum. Dar, pentru mine 
și Johanna, totul nu e decât o chestiune de timp. 
Până când una dintre noi o va omori pe cealaltă. 

— Poate ar fi mai bine să ne controlăm cu toții, 
zice Finnick, fulgerându-mă cu o privire. Ia mo- 
sorul de sârmă și il pune pe pieptul lui Beetee. 

Uite-ţi bobina, Scurtcircuit. Ai grijă unde-o 
pui în priză. 

Peeta îl ridică pe bătrânul acum docil. 

- Încotro? 

- Aș vrea să merg la Cornul Abundenţei și 
s-arunc o privire. Să mă asigur că nu ne inșelăm 
in privinţa ceasului, răspunde Finnick. 

Planul pare la fel de bun ca oricare altul. În 
plus, nu m-ar deranja să am ocazia de a ajunge 
din nou lângă arme. Iar acum suntem șase. Chiar 
dacă nu-i socotim pe Beetee și Wiress, suntem 
patru luptători buni. E cu totul altceva față de 
poziția în care mă aflam anul trecut pe vremea 
asta, când eram pe cont propriu. Da, e grozav 
să ai aliați, atâta vreme cât poți ignora gândul că 
vei fi silit să-i ucizi. 

Wiress şi Beetee vor găsi probabil o modalı- 
tate de a muri pe cont propriu. Dacă vom fi nevo- 
iţi să fugim de ceva, cât de departe vor reuși să 
ajungă? Și, sincer vorbind, pe Johanna nu mi-ar 
fi greu s-o ucid ca să-l apăr pe Peeta. Sau doar 
ca să-i inchid gura. Ceea ce-mi trebuie cu adevărat 
e cineva care să-l lichideze pe Finnick în locul 
meu, fiindcă nu cred c-aș putea s-o fac cu mâna 
mea, nu după ce tot ce a făcut el pentru Peeta. 
Mă gândesc să-l manevrez, aranjându-i un soi de 
intâlnire cu profesioniștii. E lipsit de inimă, știu. 

Dar ce alternative am? Acum, când am aflat de- 
spre ceas, probabil că n-o să murim în junglă, așa 
că va trebui să ne ucidă cineva în luptă. 

Fiindcă e atat de dezgustător să mă gandesc 
la asta, mintea mea se străduieşte cu frenezie să 
schimbe subiectul. Dar singurul lucru care mă 
distrage de la situaţia în care mă aflu sunt fan- 
teziile despre asasinarea preşedintelui Snow. Pre- 
supun că nu e cel mai frumos lucru la care poate 
visa cu Ochii deschiși o fată de șaptesprezece ani, 
dar mă simt extrem de satisfăcută. 

Mergem de-a lungul celei mai apropiate fașii 
de nisip, apropiindu-ne cu prudenţă de Cornul 
Abundenţei, pentru eventualitatea in care pro- 
fesioniştii s-ar ascunde acolo. Mă indoiesc că e așa, 
fiindcă suntem pe plajă de ore intregi, și ei n-au 
dat nici un semn de viață. Zona e părăsită, așa 
cum mă aşteptam. N-au mai rămas decât uriașul 
corn de aur și mormanul de arme lăsate deoparte. 

După ce Peeta il intinde pe micul petic de 
umbră oferit de Cornul Abundenţei, Beetee o 
strigă pe Wiress. Ea se ghemuiește alături și el ii 
pune în mâini mosorul de sarmă. 

- Spală-l, te rog. 

Wiress dă din cap și aleargă spre malul apei, 
unde înmoaie bobina în valuri. Începe să cânte 
incet ceva caraghios, despre un șoarece care se 

urcă pe un ceas. Probabil e un cântecel pentru 
copii, dar pare s-o facă fericită. 

- Oh, iar cântecul ăsta, spune Johanna, ros- 
togolindu-și ochii. A ţinut-o așa ore intregi îna- 
inte de-a incepe cu tic-tac-ul. 

Wiress se ridică brusc, indreptându-și spatele, 
ȘI arată către junglă. 

- Două, spune ea. 

Urmăresc direcția indicată de degetul ei până 
in locul unde peretele de ceaţă tocmai a inceput 
să se prelingă către plajă. 

- Da, uitaţi-vă, Wiress are dreptate. E ora două 
ȘI a inceput ceața. 

- Cu precizie, zice Peeta. A: dat dovadă de 
foarte multă inteligență când ai înțeles asta, 
Wiress. 

Ea zâmbește și reincepe să cânte și să afunde 
bobina în apă. 

- Oh, e mai mult decât inteligentă. E intuitivă. 

Ne intoarcem cu toții spre Beetee, care pare 
să revină la viaţă. 

- E capabilă să simtă lucrurile inaintea oricui 
altcuiva. Ca un canar din minele de cărbune. 

- Ce-i aia? mă întreabă Finnick. 

- E o pasăre pe care o luăm în mină ca să ne 
avertizeze dacă aerul nu e bun, răspund eu. 

- Şi ce face, moare? întreabă Johanna. 

- Întâi se-oprește din cântat. În momentul ăla 
trebuie să ieșim. Dar, dacă aerul e prea otrăvitor, 
moare, da. Și mori şi tu. 

Nu vreau să vorbesc despre păsări cântătoare 
care mor. Fundcă mă poartă cu gândul la moar- 
tea tatei și la moartea lu: Rue, şi la moartea lui 
Maysilee Donner, și la mama, care a moștenit 
canarul ei. Oh, grozav, și acum mă gândesc la 
Gale, afundat în mina aia oribilă, cu amenințarea 
preşedintelui atârnându-i deasupra capului. Acolo, 
jos, e simplu ca totul să pară un accident. Un 
canar amuţit, o scânteie, şi nimic altceva. 

Încep să-mi imaginez cum îl ucid pe președinte. 

În ciuda faptului că Wiress o enervează la culme, 
Johanna arată mult mai satisfăcută decât am 
văzut-o vreodată în arenă. În vreme ce eu îmi 
imbogăţesc stocul de săgeți, ea cotrobăie până când 
scoate la iveală două securi cu înfăţişare letală. 
Alegerea pare stranie, până când o văd aruncând-o 
pe una dintre ele cu atata forţă incat se infige în 
aurul inmuiat de soare al Cornului Abundenţei. 
Bineînțeles. Johanna Mason. Districtul 7. Che- 
restea. Pun pariu că azvârle securi de când a-nvă- 
tat să meargă. Așa cum s-a deprins Finnick cu 
tridentul lui. Sau Beetee cu bobina. Sau cum și-a 
dobândit Rue cunoștințele despre plante. Îmi dau 
seama că ăsta e un alt dezavantaj cu care s-au 

confruntat tributurile din Districtul 12 de-a lun- 
gul anilor. Noi coborâm în mină abia la optspre- 
zece anl. Se pare că majoritatea celorlalte tributuri 
învață mai devreme câte ceva despre meseriile 
lor. Anumite lucruri pe care le faci în mină ar 
putea prinde bine în timpul Jocurilor. Mânui- 
rea unui târnăcop. Amorsarea unui explozibil. 
Ar oferi un avantaj. Așa cum mi-a oferit mie vână- 
toarea. Numai că noi le învăţăm prea târziu. 

În timp ce eu am răscolit armele, Peeta s-a așe- 
zat pe pământ, desenând cu varful cuţitului pe 
o frunză mare, netedă, pe care a adus-o din junglă. 
Mă uit peste umărul lui și văd că face o hartă a 
arenei. În centru e Cornul Abundenţei, pe cer- 
cul lui de nisip din care se ramifică toate cele 
douăsprezece fâșii. Arată ca o plăcintă impărțită 
in douăsprezece bucăți egale. Urmează un alt cerc, 
reprezentând apa, şi unul puțin mai mare, care 
marchează marginea junglei. 

- Uită-te cum e plasat Cornul Abundenţei, 
imi spune. 

ÎI studiez și îmi dau seama despre ce vorbește. 

- Varful indică ora douăsprezece. 

- Exact, așa că asta e partea de sus a ceasu- 
lui, zice el și zgârie frunza cu repeziciune, tra- 


sând numerele de la unu la doisprezece în jurul 

cadranului ceasului. De la douăsprezece la unu 
e zona fulgerelor. 

Scrie cu litere mărunte fulger pe felia cores- 
punzătoare, apoi adaugă sânge, ceață și maimuțe 
în secțiunile care urmează în sensul acelor de ceas. 

- Și de la zece la unsprezece e valul, spun eu. 

El îl adaugă. E momentul în care ni se alătură 
Finnick și Johanna, înarmați până în dinți cu tri- 
dente, securi Şi cuțite. 

- Aţi observat ceva neobișnuit în celelalte sec- 
toare? îi întreb de Johanna și Beetee, de vreme 
ce e posibil ca ei să fi zărit ceva care nouă să ne 
fi scăpat. 

Dar n-au văzut decât o grămadă de sânge. 

- Cred că ar putea ascunde orice. 

- O să marchez locurile unde ştim că armele 
creatorilor-de-joc ne urmăresc în afara junglei, 
ca să le ocolim, spune Peeta, trăgând linii în dia- 
gonală pe plajele unde ajung ceața și valul. Pe 
urmă își incrucișează braţele. Ei, e oricum mult 
mai mult decât știam azi-dimineață. 

Dau aprobator din cap și atunci imi dau 
seama. E linişte. Canarul nostru a amuţit. 

Nu stau pe gânduri. Pun o săgeată în arc și 
mă întorc ca să intrezăresc un Gloss picurând 
de apă care o lasă pe Wiress să alunece la pământ, 
cu beregata căscată într-un zâmbet de un roșu 

strălucitor. Varful săgeții mele dispare în tâm- 
pla lui dreaptă și, în secunda de care am nevoie 
ca să-mi reincarc arcul, Johanna implântă lama 
unei securi in pieptul lui Cashmere. Finnick abate 
din drum sulița aruncată de Brutus spre Peeta 
și primește în coapsă cuțitul Enobariei. Dacă n-ar 
fi existat un Corn al Abundenţei in spatele căruia 
să se ghemuiască, ambele tributuri din Distric- 
tul 2 ar fi fost moarte. Mă avânt în urmărirea 
lor. Bum! Bum! Bum! Tunul confirmă că n-o mai 
putem ajuta pe Wiress și că nu e nevoie să-i ter- 
minăm pe Gloss şi pe Cashmere. Eu și aliații mei 
inconjurăm Cornul Abundenţei, începând să-i 
hăituim pe Brutus și Enobaria, care aleargă pe 
fașia de nisip către junglă. 

Solul imi zvacnește brusc sub picioare și sunt 
azvârlită la pământ, căzând pe o parte. Uscatul 
rotund care adăposteşte Cornul Abundenţei în- 
cepe să se-nvârtească cu repeziciune, într-adevăr 
foarte repede, și văd jungla rouindu-se în jurul meu 
ca o pată neclară. Simt forța centrifugă impingân- 
du-mă către apă și imi afund degetele și picioarele 
in nisip, căutând să mă agăţ cumva de pământul 
instabil. Sunt nevoită să inchid ochii din cauza 
nisipului ce zboară prin aer și a amețeli. Nu pot 
face literalmente altceva decât să rezist până când 
ne oprim brusc, fără nici o incetinire. 

Tușind și cuprinsă de greață, mă salt incet în 
șezut și imi descopăr însoțitorii în aceeași stare. 
Finnick, Johanna și Peeta s-au ţinut bine. Cele 
trei cadavre au fost aruncate în apa sărată. 

Toată povestea, de la incetarea cântecului lui 
Wiress până acum, n-a putut să dureze mai mult 
de un minut sau două. Stăm cu toții locului, gå- 
fâind și scuipându-ne nisipul din gură. 

- Unde-i Scurtcircuit? întreabă Johanna. 

Suntem în picioare. Un ocol impleticit al 
Cornului Abundenţei ne confirmă c-a dispărut. 
Finnick îl zăreşte la vreo douăzeci de metri dis- 
tanță, în apă, abia reușind să se menţină la su- 
prafață, Și înoată într-acolo, ca să-l aducă înapoi. 

Brusc imi aduc aminte de bobină și de impor- 
tanța pe care el i-o acordă. Mă uit cu disperare în 
jur. Unde e? Unde e? Și atunci o văd, departe, 
in apă, încă in palma încleștată a lui Wiress. Sto- 
macul mi se contractă când mă gândesc ce am 
de făcut acum. 

- Acoperiți-mă, le spun celorlalți. 

Îmi arunc armele alături și alerg către trupul 
ei pe cea mai apropiată fâșie de nisip. Mă arunc 
în apă fără să încetinesc şi mă avânt spre ea. Văd 
cu coada ochiului aeronava apărând deasupra 
noastră, gheara incepând să coboare ca s-o ridice. 
Dar nu mă opresc. Continui să inot cu toată 

puterea de care sunt în stare și sfârșesc izbin- 
du-mă de trupul ei. Îmi salt capul gâfâind și încer- 
când să nu înghit apa pătată de sânge care se 
împrăștie din rana căscată În gâtul lui Wiress. Plu- 
tește pe spate, purtată de centură și de moarte, 
holbându-se la soarele necruţător. Calc apa, fiind 
nevoită să să-i smulg cu forță mosorul de sârmă 
din mână, fiindcă, într-un ultim gest, l-a strâns 
atât de tare. Nu pot face nimic mai mult decât 
să-i închid pleoapele, să-i șoptesc un rămas-bun 
și să înot, indepărtându-mă. Când arunc bobina 
pe nisip și mă trag afară din apă, trupul ei a dis- 
părut. Dar încă îi mai simt gustul sângelui, ames- 
tecat cu sarea mării. 

Mă întorc la Cornul Abundenţei. Finnick l-a 
recuperat pe Beetee viu, deși puțin cam murat, 
stând în capul oaselor și suflând apă pe nas. A 
avut înţelepciunea de a-și lega ochelarii, așa că 
măcar poate vedea. Îi pun mosorul în poală. Scli- 
pește de curățenie, nu mai are nici o urmă de 
sânge. El desfășoară o bucată de sârmă și și-o trece 
printre degete. O văd pentru prima oară și nu 
seamănă cu nici un soi de sârmă cunoscut mie. 
E de un auriu palid și e tot atât de subțire ca firul 
de păr. Trebuie să aibă o lungime de kilometri 
întregi ca să umple un mosor atât de mare. Dar 

nu întreb nimic, fiindcă știu că Beetee se gân- 
deşte la Wiress. 

Mă uit la feţele sobre ale celorlalți. Se pare că 
acum Finnick, Johanna și Beetee și-au pierdut 
deopotrivă partenerii din district. Traversez ni- 
sipul către Peeta, imi infășor brațele în jurul lui 
ŞI stăm o vreme cu toţii în tăcere. 

- Să plecăm de pe insula asta impuțită, spune 
in cele din urmă Johanna. 

Acum nu se mai pune decât problema arme- 
lor noastre, pe care ni le-am păstrat în cea mai 
mare parte. Din fericire, lujeru sunt rezistenți, 
aşa că medicamentul şi caneaua infăşurate în 
parașută sunt incă bine prinse de centura mea. 
Finnick își scoate maieul și îl leagă în jurul rănii 
făcute în coapsă de cuțitul Enobariei. Beetee 
crede că acum e în stare să meargă, dacă nu ne 
mișcăm prea repede, așa că îl ajut să se ridice. 
Ne hotărâm să ne indreptăm spre plaja din zona 
orei douăsprezece. Asta ar trebui să ne ofere mai 
multe ore de calm şi să ne ferească de orice re- 
ziduuri otrăvitoare. Și pe urmă Peeta, Johanna 
și Finnick o pornesc în trei direcţii diferite. 

- Ora douăsprezece, da? zice Peeta. Vârful 
cornului arătă către ora douăsprezece. 

- Înainte de a fi învârtiţi, spune Finnick. Eu 
mă orientam după soare. 

- Soarele nu-ți spune decât că ne apropiem de 
ora patru, Finnick, mă amestec eu. 

- Din câte înțeleg eu, Katniss vrea să spună 
că, dacă ştii cât e ceasul, nu înseamnă că ştii nea- 
părat unde e patru pe ceasul ăsta. S-ar putea să-ți 
faci o idee generală asupra direcției, însă numai 
dacă nu te gândeşti că e posibil să fi rotit și ine- 
lul exterior, cu jungla, zice Beetee. 

Nu, Katniss vrea să spună ceva mult mai ele- 
mentar. Beetee a formulat o teorie cu mult mai 
presus decât comentariul meu despre soare. Dar 
dau din cap, ca și cum am fi fost tot timpul de 
aceeași părere. 

- Da, așa că oricare dintre potecile astea ne-ar 
putea conduce către ora douăsprezece, spun. 

Ocolim Cornul Abundenţei, privind cu aten- 
ție jungla. E de o uniformitate derutantă. Îmi 
amintesc de copacul inalt pe care cade primul 
trăsnet la ora douăsprezece, dar în toate sectoa- 
rele există câte un copac similar. Johanna crede 
că e bine să mergem pe urmele lui Brutus și ale 
Enobariei, dar nisipul a fost spulberat sau spălat 
de valuri. Nu există nici un mod de a ne da seama 
unde se află un loc anume. 

- N-ar fi trebuit să pomenesc niciodată de 
ceas, spun, cu amărăciune. Acum ne-au luat până 
ŞI avantajul ăsta. 

- Numai temporar, zice Beetee. La zece o să 
vedem iarăşi valul şi o să ne reorientăm. 

- Da, n-au cum să reproiecteze intreaga arenă, 
incuviințează Peeta. 

- N-are importanţă, se amestecă nerăbdătoare 
Johanna. Trebuia să ne spui, fiindcă, în primul 
rând, altminteri nu ne-am fi mutat niciodată 
tabăra, cap sec. 

Ironia face ca replica ei logică, deși mă injo- 
sește, să fie singura care imi redă liniștea. Da, tre- 
buia să le spun ca să-i urnesc. 

- Haideţi, vreau apă. Întuieşte cineva încotro 
e bine s-o luăm? 

Alegem la întâmplare una dintre cărări și o 
urmăm, fără să avem idee către ce număr mergem. 
Când ajungem la marginea junglei, o cercetăm 
cu priviri incordate, întrebându-ne ce ne-ar putea 
aștepta inăuntru. 

- Ei, trebuie să fie ora maimuţelor. Și nu văd 
nici una pe-aici, zice Peeta. Încerc să găuresc 
un copac. 

- Nu, e rândul meu, spune Finnick. 

- Atunci pot măcar să-ți asigur spatele, se 
oferă Peeta. 

- Asta o poate face și Katniss, intervine Jo- 
hanna. Avem nevoie de tine ca să desenezi altă 
hartă. Pe cealaltă a luat-o apa. 

Smulge o frunză destul de mare dintr-un copac 
ŞI 1-0 întinde. 

Pentru o clipă, bănuiesc că vor să ne despartă 
ca să ne ucidă. Dar e lipsit de sens. Dacă Finnick 
se ocupă de copac, eu am un avantaj asupra lui, 
iar Peeta e mult mai voinic decât Johanna. Așa 
că îl urmez pe Finnick, pătrunzând cu vreo 
cincisprezece metri în adâncul junglei, unde el 
găsește un copac bun, în care își infige cuțitul, 
incercând să-i dea o gaură. 

Stând acolo, cu armele pregătite, nu pot scăpa 
de senzaţia neliniștitoare că se intâmplă ceva și 
că acest ceva are legătură cu Peeta. Căutându-mi 
motivul îngrijorări, reconstitui cele petrecute, 
incepând cu momentul în care a sunat gongul. 
Finnick remorcându-l pe Peeta, ca să-și poată 
părăsi platoul de metal. Finnick readucându-l pe 
Peeta la viață după ce câmpul de forță i-a oprit 
bătăile inimii. Mags dând buzna în ceață pentru 
ca Finnick să-l poată căra pe Peeta. Morfinomana 
aruncându-se în fața lui ca să pareze atacul 
maimuţei. Lupta cu profesioniștii s-a desfășurat 
cu atâta repeziciune, dar n-a parat Finnick sulița 
aruncată de Brutus spre Peeta, deși cuțitul Eno- 
bariei l-a nimerit în coapsă din cauza asta? Ba 
chiar și acum, Johanna l-a pus să deseneze o hartă 
pe o frunză în loc să intre în junglă... 

Nu există nici o îndoială. Din motive cu desă- 
vârşire de nepătruns pentru mine, o parte din- 
tre ceilalți învingători se străduiesc să-l țină în 
viață, chiar dacă trebuie să se sacrifice pe ei înșiși. 

Sunt uluită. În primul rând, asta e misiunea 
mea. În al doilea rând, e lipsit de sens. Numai unul 
dintre noi poate scăpa de aici. Așa că de ce-au 
hotărât să-l protejeze pe Peeta? Ce le-a putut 
spune Haymitch, ce fel de înțelegere a făcut pen- 
tru a-i convinge să pună viața lui mai presus de 
proprule lor vieți? 

Știu ce mă îndeamnă pe mine să-l păstrez pe 
Peeta în viaţă. E prietenul meu, și acesta a modul 
meu de a sfida Capitoliul, de a-i submina cum- 
plitele lui Jocuri. Dar, dacă nimic nu m-ar fi legat 
cu adevărat de el, ce m-ar fi convins să-l salvez, 
să îl aleg pe el, punându-l mai presus de mine 
insămi? E curajos, fără îndoială, dar am fost cu 
toții destul de curajoși ca să supravieţuim câte 
unei ediții a Jocurilor. Există şi acea bunătate pe 
care e greu să i-o treci cu vederea, și totuși... Şi 
apoi mă gândesc la asta, la ceea ce poate face 
Peeta mai bine decât noi toţi. Se poate folosi de 
cuvinte. A eclipsat pe toată lumea la ambele in- 
terviuri. Și poate tocmai din pricina acelei bună- 


tăți esenţiale e capabil să atragă de partea lui un 

grup mare de oameni - ba nu, o țară întreagă - 
cu o singură întorsătură de frază. 

Îmi amintesc cum m-am gândit că acesta e 
darul cu care ar trebui să fie inzestrat conducă- 
torul revoluției noastre. I-a convins Haymitch 
pe ceilalți de asta? I-a convins că vorbele lui Peeta 
ar avea mult mai multă putere impotriva Capi- 
toliulu: decât orice soi de forță brută cu care ne-am 
putea lăuda noi, ceilalți? Nu știu. Pentru o parte 
dintre tributuri pare un salt mult prea mare. Vreau 
să spun că aici e vorba despre Johanna Mason. 
Dar ce altceva ar putea explica eforturile lor hotă- 
râte de a-l ține în viață? 

- Katniss, ai caneaua aia? întreabă Finnick, 
readucându-mă brusc la realitate. 

Tai lujerul care îmi leagă tubul metalic de cen- 
tură ŞI i-l întind. 

Și atunci aud țipătul. Atât de plin de spaimă 
și de durere încât îmi îngheaţă sângele in vene. 
Și atat de familiar. Scap Jos caneaua, uit unde mă 
aflu sau ce mi se aşterne înainte, nu mai ştiu decât 
că trebuie să ajung la ea, s-o apăr. Alerg nebunește 
in direcţia din care vine glasul, fără să-mi pese de 
pericole, rupând liane și crengi ca să-mi croiesc 
drum, distrugând orice mă-mpiedică s-ajung la ea. 


La surioara mea. 

Unde e? Ce-i fac? 

- Prim! strig cât mă ţine gura. Prim! 

Îmi răspunde un alt țipăt agonizant. Cum a 
ajuns aici? Ce caută ea in Jocuri? 

- Prim! 

Lianele imi crestează faţa și braţele, plantele 
târâtoare îmi înșfacă picioarele. Dar ajung mai 
aproape de ea. Tot mai aproape. Foarte aproape. 
Sudoarea imi curge pe față, și rănile făcute de acid, 
acum pe vindecate, mă ustură la atingerea ei. 
Gafâi, străduindu-mă să respir aerul cald și umed, 
din care oxigenul pare să fi dispărut. Prim scoate 
un sunet — sugerând o asemenea pierdere, ceva atât 
de ireparabil - încât nici măcar nu-mi pot ima- 
gina ce i-au făcut ca să i-l smulgă. 

- Prim! 

Sfâşii un zid verde, dau buzna într-un mic lu- 
miniş şi sunetul se repetă chiar deasupra mea. De- 
asupra? Mă uit brusc în sus. Au dus-o în copaci? 
Caut disperată printre crengi, dar nu văd nimic. 

- Prim? spun, implorând. 

O aud, dar n-o pot vedea. Următorul ei vaiet 
răsună cu putere, limpede ca un sunet de clopo- 
țel, și nu mă pot înșela în privința sursei. Iese din 

ciocul unei păsări mici, negre şi moțate, cocoţată 
pe o creangă aflată la vreo tre. metri deasupra 
capului meu. Și atunci înțeleg. 

E o gaiţă-limbută. 

N-am mai văzut niciodată una — credeam că 
nu mai există de mult - şi o studiez o clipă, spri- 
jinindu-mă de trunchiul unui copac și încleș- 
tându-mi mâna de coastele care mă înjunghie. 
Mutantul, predecesorul, strămoșul. Îmi aduc în 
minte imaginea unui sturz-zeflemitor, o conto- 
pesc cu gaiţa-limbută și, da, imi dau seama cum 
s-au împerecheat ca să dea naștere gaiței mele ze- 
flemitoare. Pasărea n-are nimic care să sugereze 
că ar fi un mutant. Nimic, cu excepţia sunete- 
lor oribil de vu ale vocii lui Prim, care 11 izvorăsc 
din cioc. O amuţesc trăgându-i o săgeată în gât. 
Cade la pământ. Îmi scot săgeata și mai frâng și 
gâtul zburătoarei pe deasupra. Pe urmă azvârl 
creatura insuportabilă în junglă. Indiferent cât 
aş fi de flămândă, nu m-aș putea simți niciodată 
tentată s-o mănânc. 

N-a fost real, îmi spun. Așa cum lupii mutanți 
de anul trecut nu erau cu adevărat tributurile 
moarte. E doar un truc sadic al creatorilor-de-joc. 

Finnick se prăvăleşte în luminiș și dă de mine 
ștergându-mi săgeata cu niște mușchi. 

- Katniss? 

- E OK. Sunt OK, spun, deși nu mă simt nici- 
decum așa. Am crezut că o aud pe sora mea, dar... 

Mă întrerupe un strigăt sfaşietor. E o altă voce, 
nu e a lui Prim, pare a unei femei tinere. N-o 
recunosc. Dar are instantaneu efect asupra lui 
Finnick. li piere culoarea din obraji şi îi văd pu- 
pilele realmente dilatându-se de spaimă. 

- Finnick, stai, spun, intinzându-mi mâna ca 
să-l liniștesc, dar el a rupt-o la fugă. 

A plecat pe urmele victimei, tot atât de pros- 
tește cum am alergat eu după Prim. 

- Finnick! strig, dar știu că n-o să se oprească 
Și n-o să aştepte să-i ofer o explicație logică. 

Așa că nu pot decât să plec în goană după el. 

Deşi se mișcă atât de repede, nu e greu să-l 
urmăresc, fiindcă lasă in urmă o potecă bine con- 
turată, de plante călcate în picioare. Dar pasărea 
e la cel puțin patru sute de metri distanţă și mer- 
gem mai ales în susul dealului, așa că, în clipa când 
îl ajung, sunt cu răsuflarea tăiată. El se invartește 
in jurul unui copac uriaș. Trunchiul trebuie să 
aibă cam un metru şi douăzeci în diametru, iar 
crengile încep abia de la o înălțime de șase metri. 
Țipetele femeii vin de undeva, din frunziș, dar 
gaița-limbută e ascunsă. Finnick ţipă și el, iarăși 
ȘI Iarăşi. 

- Annie! Annie! 


462 


E cuprins de panică și cu desăvârșire inabor- 
dabil, așa că fac ceea ce aș fi făcut oricum. Mă 
urc intr-un copac de alături, localizez gaiţa-lim- 
bută și o dobor cu o săgeată. Cade ca un bolovan, 
aterizând la picioarele lui Finnick. El o ridică, 
făcând încet legătura, dar, când cobor, alăturân- 
du-i-mă, e mai disperat ca niciodată. 

- E în ordine, Finnick. Nu e decât o gaiță-lim- 
bură. Ni se joacă feste, îi spun. Nu e adevărat. 
Nu e... Annie ata. 

- Nu, nu e Annie. Dar vocea era a ei. Gaiţele 
limbute imită tot ce aud. Unde au auzit țipetele 
alea, Katniss? 

Înţelegând ce vrea să spună, îmi simt obrajii 
golindu-se de sânge. 

- Oh, Finnick, doar nu crezi că... 

- Ba da, exact asta cred, zice el. 

Am în fața ochilor imaginea lui Prim într-o 
cameră albă, legată de o masă, în vreme ce siluete 
cu măști și halate îi smulg sunetele alea. O tor- 
turează sau au torturat-o, făcând-o să țipe astfel. 
Mi se inmoaie genunchii și mă prăbușesc la pă- 
mânt. Finnick încearcă să-mi spună ceva, dar nu-l 
pot auzi. Ceea ce aud într-un târziu e o altă pa- 
săre, care începe să ţipe undeva, în stânga. Și de 


data asta e vocea lui Gale. 

Finnick mă prinde de braţ inainte de-a apuca 
s-o iau la fugă. 

- Nu. Nue el. 

Începe să mă tragă în josul dealului, către plajă. 

- Plecăm de-aici! 

Dar în vocea lui Gale e atâta durere incat 
nu mă pot impiedica să mă zbat, încercând să 
ajung la el. 

Finnick ţipă la mine: 

- Nu e el, Katniss! E un mutant! Vino! 

Mă ia cu el, pe jumătate târându-mă și pe ju- 
mătate cărându-mă, până când sunt în stare să 
pricep ce-mi spune. Are dreptate, nu e decât o 
altă gaiță-limbută. Nu-l pot ajuta pe Gale urmă- 
rind-o, dar asta nu schimbă faptul că vocea e a 
lui şi că, undeva, cineva i-a smuls la un moment 
dat asemenea urlete. 

Încetez să mă mai lupt cu Finnick și, ca în 
noaptea ceții, fug de ceea ce nu sunt în stare să 
infrunt. De ceea ce nu poate să-mi facă altceva 
decât rău. Numai că, de data asta, îmi e sfâșiată 
inima, nu trupul. Asta trebuie să fie o altă armă 
a ceasului. Când limbile ticăie, ajungând la patru, 
maimuțţele pleacă acasă, și gaiţele-limbute ies să-și 
joace rolul. Finnick are dreptate - n-avem de ales, 


trebuie să plecăm de aici. Cu toate că Haymitch 

nu ne va putea trimite cu paraşuta nimic care să 
ne vindece rănile provocate de păsări. 

Îi văd pe Peeta și Johanna stând la marginea 
păduri și mă inundă un amestec de ușurare şi 
de furie. De ce n-a venit Peeta să mă ajute? De 
ce n-a venit nimeni după noi? Chiar și acum îl 
văd dând înapoi, cu mâinile ridicate, cu palmele 
către noi, cu buzele mișcându-i-se fără să scoată 
nici un cuvânt. De ce? 

Zidul e atât de transparent încât eu și Finnick 
alergăm până ce ne izbim de el și ricoșăm căzând 
pe solul junglei. Eu sunt norocoasă. Umărul meu 
preia cea mai neplăcută parte a impactului, în timp 
ce Finnick se loveşte frontal, și din nas îi ţâșnește 
sângele. De asta n-au venit în ajutorul nostru Peeta 
și Johanna, şi nici măcar Beetee, pe care îl văd 
dând cu tristețe din cap în spatele lor. O barieră 
invizibilă ne desparte de zona din faţa noastră. Nu 
e un câmp de forță. Poţi atinge suprafaţa dură 
şi netedă cât vrei, dar nici cuțitul lui Peeta, nici 
securea Johannei n-o pot străpunge. Fără să fie ne- 
voie să pipăi mai mult de vreo doi metri în fie- 
care parte, știu că înconjoară întregul sector dintre 
orele patru și cinci. Că vom fi captivi aici, ca niște 
șobolani în capcană, până când se incheie ora. 

Peeta își apasă palma pe suprafaţa despărți- 
toare și eu o pun pe a mea ca să i-o întâlnesc, de 

parcă i-aș putea simţi atingerea prin zid. Îi văd bu- 
zele mișcându-se, dar nu-l aud, nu pot auzi nimic 
din afara sectorului nostru. Încerc să desluşesc 
ce spune, dar nu mă pot concentra, mă holbez 
pur și simplu la el, făcând tot ce-mi stă în puteri 
ca să-mi păstrez mintea întreagă. 

Pe urmă incep să sosească păsările. Una cate 
una. Așezându-se pe crengile din jur. Și din cio- 
curi li se revarsă un cor de orori orchestrat cu 
grijă, Finnick cedează imediat, ghemuindu-se la 
pământ și apăsându-și mâinile pe urechi de parcă 
ar vrea să-și strivească țeasta. Eu incerc să mă lupt 
o vreme. Îmi golesc tolba cu săgeți trăgând în 
păsările detestate. Dar, ori de câte ori una se pră- 
buşeşte moartă, o alta îi ia imediat locul. În cele 
din urmă, mă dau bătură și mă fac covrig alături 
de Finnick, încercând să pun o stavilă în calea 
sunetelor agonizante scoase de Prim, de Gale, de 
mama, de Madge, de Rory, de Vic, ba chiar și 
de Posy, micuța și neajutorata Posy... 

Știu că au incetat; când simt mâinile lui Peeta 
atingându-mă, mă simt ridicată de la pământ 
și scoasă din junglă, dar am ochii strâns închiși și 
mușchii prea crispaţi ca să se poată destinde. Peeta 
mă ţine în poală, şoptindu-mi cuvinte liniștitoare 
și legănându-mă ușor. E nevoie de multă vreme 
inainte de a incepe să-mi slăbesc incordarea ca 

o strânsoare de fier a trupului. Și când o fac în- 
cep să tremur. 

- E în ordine, Katniss, imi șoptește el. 

- Tu nu i-ai auzit, îi răspund. 

- Am auzit-o pe Prim. Chiar la inceput. Dar 
nu era ea. Era o gaiță-limbută. 

- Era ea. Undeva. Gaiţa-limbută n-a făcut al- 
tceva decât s-o înregistreze. 

- Nu, asta vor ei să crezi. Exact așa cum m-am 
întrebat eu, anul trecut, dacă un mutant avea ochii 
lui Glimmer. Dar ăia nu erau ochii ei. Și aia n-a 
fost vocea lui Prim. Și, chiar dacă a fost, i-au luat-o 
din vreun interviu și au distorsionat sunetul. Au 
făcut-o să spună indiferent ce spunea. 

- Nu, au torturat-o, îl contrazic eu. Probabil 
e moartă. 

- Katniss, Prim nu e moartă. Cum ar fi putut 
s-o ucidă? Aproape c-am rămas numai opt. Şi ce 
se-ntâmplă atunci? întreabă el. 

- Mai mor încă șapte, spun, deznădăjduită. 

- Nu, acasă. Ce se-ntâmplă când în Joc rămân 
numai opt tributuri? 

Îmi ridică bărbia, ca să fiu nevoită să-l privesc. 
Mă sileşte să mă uit în ochii lui. 

- Ce se-ntâmplă? Când nu mai rămân decât opt? 

Știu că vrea să mă ajute, așa că imi impun să 
mă gândesc. 

- Când rămân numai opt? repet. Li se iau in- 
terviuri rudelor şi prietenilor de acasă. 

- Chiar așa, spune Peeta. Li se iau interviuri 
familiilor și prietenilor noștri de acasă. Și o pot 
face dacă toți sunt ucişi? 

- Nvu? întreb eu, încă nesigură. 

- Nu. De-asta ştim că Prim e în viaţă. Ea va fi 
prima pe care o vor intervieva, nu-i aşa? spune el. 

Vreau să-l cred. Mi-o doresc din toată inima. 
Numai că... vocile alea... 

- Mai întâi pe Prim. Apoi pe mama ta. Apoi 
pe vărul tău, Gale. Pe Madge, continuă el. A fost 
un truc, Katniss. Unul oribil. Dar noi suntem sin- 
gurii cărora le poate face rău. Noi suntem cei care 
iau parte la Jocuri. Nu ei. 

- Crezi cu adevărat asta? 

- Da, îmi răspunde. 

Ezit, știind că Peeta poate face pe oricine să 
creadă orice. Mă uit la Finnick pentru o confir- 
mare, văd că e captivat de prietenul meu, de vor- 
bele lui. 

- Tu crezi că e adevărat, Finnick? il întreb. 

- Ar putea fi. Nu știu, zice el. Pot face asta, Bee- 
tee? Pot lua vocea normală a cuiva, făcând-o să... 

- Oh, da. Nici măcar nu e prea greu, Finnick. 
Copiii noștri învaţă o tehnică similară la școală, 
răspunde Beetee. 

- Bineînţeles că Peeta are dreptate. Toată ţara 
o adoră pe surioara lui Katniss. Dacă ar omori-o 
într-adevăr în felul ăsta, ar fi responsabili pentru 
stârnirea unei revolte, spune plat Johanna. Nu vor 
asta, nu-i aşa? Își azvârle capul pe spate şi strigă: 
Revoltă în toată ţara? Nu şi-ar dori aşa ceva! 

Șocul mă lasă cu gura căscată. Nimeni n-a mai 
spus vreodată așa ceva în timpul Jocurilor. E sigur 
că vor tăia vorbele Johannei, că îi vor elimina re- 
plica. Dar eu am auzit și n-o s-o mai privesc nicl- 
odată ca până acum. N-o să câștige niciodată vreun 
premiu pentru bunătatea inimii, dar e cu siguranță 
cutezătoare. Sau nebună. Ia câteva carapace și se 
îndreaptă spre junglă. 

- Aduc apă, ne spune. 

O prind de mână când trece pe lângă mine. 

- Păsările... 

Îmi aduc aminte că păsările trebuie să fi ple- 
Cat, dar tot nu vreau să știu pe nimeni acolo. Nici 
măcar pe ea. 

- Mie nu-mi pot face rău. Nu sunt ca voi. Nu 
mi-a mai rămas nimeni pe care să-l iubesc, spune 
Johanna, eliberându-și mâna cu o zvâcnire nerăb- 
dătoare. Când îmi aduce o carapace cu apă, o iau 
mulțumindu-i cu o înclinare tăcută a capului, știind 
cât de mult mi-ar dispreţui compasiunea din glas. 

În timp ce Johanna este ocupată cu colecta- 
rea apei şi recuperarea săgeților mele, Beetee se 
joacă distrat cu bobina lui, iar Finnick intră în 
mare. Și eu ar trebui să mă spăl, dar rămân în bra- 
pele lu: Peeta, incă prea tulburată ca să pot avea 
vreo reacție. 

- De cine s-au folosit impotriva lui Finnick? 
intreabă el. 

- De cineva pe nume Annie. 

- Trebuie să fie Annie Cresta. 

- Cine? 

- Annie Cresta. Fata în locul căreia s-a ofe- 
rit voluntară Mags. A câștigat Jocurile acum vreo 
cinci ani, spune Peeta. 

Trebuie să fi fost în vara de după moartea tatei, 
când am început să-mi hrănesc familia, și intreaga 
mea ființă era preocupată de lupta cu foamea. 

- Nu-mi aduc prea bine aminte de Jocurile 
alea, zic eu. Au fost în anul cutremurului? 

- Da. Annie e fata care a-nnebunit când par- 
tenerul ei din district a fost decapitat. A fugit de 
una singură și s-a ascuns. Dar un cutremur a dă- 
râmat barajul și cea mai mare parte a arenei a 
fost inundată. A câștigat fiindcă era cea mai bună 
inotătoare, imi povestește Peeta. 

- S-a simțit mai bine după aceea? îl intreb. 
Adică i s-a mai limpezit mintea? 

- Nu ştiu. Nu-mi amintesc s-o mai fi văzut 
vreodată revenind la Jocuri. Dar în timpul extra- 
gerii de anul ăsta nu părea prea echilibrată. 

Aşadar iată pe cine iubește Finnick, mă gân- 
desc. Nu pe vreuna din șirul lui de amante ex- 
travagante din Capitoliu, ci pe o biată fară cu 
mintea răvășită de acasă. 

O lovitură de tun ne adună pe toți pe plajă. 
Aeronava apare în zona pe care o considerăm 
cuprinsă între orele șase și șapte. Urmărim gheara 
care coboară de cinci ori ca să recupereze un sin- 
gur cadavru sfașiat. E imposibil să-ți dai seama 
cui îi aparține. Indiferent ce s-ar întâmpla la ora 
şase, nu vreau s-o aflu vreodată. 

Peeta desenează o nouă hartă pe o frunză, adă- 
ugând un GL, de la gaița-limbută, în sectorul 
patru-cinci și scriind pur și simplu fiară în cel 
unde l-am văzut pe tributul făcut bucăţi. Acum 
ştim foarte bine ce aduc șapte dintre cele două- 
sprezece ore. Și, dacă atacul gaiţelor-limbute a 
avut o parte bună, atunci aceasta a fost redezvălu- 
irea locului în care ne aflăm pe cadranul ceasului. 

Finnick împletește incă un bol pentru apă şi 
o plasă de pescuit. Eu înot puţin și mă ung din 
nou cu alifie. Apoi stăm cu toții pe marginea apei, 
curățând peștele prins de Finnick și privind soa- 
rele care coboară sub orizont. Luna strălucitoare 

e deja în ascensiune, umplând arena cu o lumină 
stranie, crepusculară. Suntem pe punctul de a ne 
așeza să ne mâncăm peștele crud când incepe 
imnul. Apo: urmează chipurile... 

Cashmere. Gloss. Wiress, Mags. Femeia din 
Districtul 5. Morfinomana care și-a dat viaţa pen- 
tru Peeta. Blight. Bărbatul din Zece. 

Opt morți. Plus alți opt din prima noapte. 
Două treimi dintre noi s-au dus într-o zi și jumă- 
tate. Ăsta trebuie să fie un soi de record. 

- Fac prăpăd printre noi, spune Johanna. 

- Cine-a mai rămas? În afară de noi cinci și 
de Districtul 2? întreabă Finnick. 

- Chaff, spune Peeta, fără să stea pe gânduri. 

Poate îl urmărește din cauza lui Haymitch. 

Coboară o parașută cu o grămăjoară de chi- 
fle pătrate, cât un dumicat de mici. 

- Astea sunt din districtul tău, nu-i așa, Bee- 
tee? întreabă Peeta. 

- Da, din Districtul 3, răspunde el. Cate sunt? 

Finnick le numără, răsucind-o pe fiecare în 
mână înainte de a le așeza în ordine. Nu ştiu ce 
e cu Finnick și cu pâinea, dar dorința de a o atinge 
pare să-l obsedeze. 

- Douăzeci şi patru, spune el. 

- Adică două duzini? zice Beetee. 

- Exact douăzeci și patru, confirmă Finnick. 
Cum ar trebui să le-mpărțim? 

- Să luăm fiecare câte trei și cine-o mai fi în 
viaţă la micul dejun poate vota pentru împărțirea 
celorlalte, propune Johanna. 

Nu știu de ce îmi stârnesc vorbele ei un râs 
scurt. Probabil fundcă sună veridic. Johanna mă 
privește aproape aprobator. Nu, nu aprobator. 
Dar poate cu o oarecare mulțumire. 

Aşteptăm până când inundă valul uriaș sec- 
torul zece-unsprezece, așteptăm să se retragă apa, 
apoi mergem pe plaja aceea să ne facem tabăra. 
Teoretic ar trebui să ne bucurăm de douăspre- 
zece ore de siguranță dinspre partea junglei. Din- 
spre sectorul unsprezece-doisprezece se aude un 
cor neplăcut de păcănituri, probabil scoase de 
vreun soi malefic de insecte. Dar indiferent ce 
ar produce sunetele se limitează la teritoriul jun- 
glei, iar noi ocolim acea parte a plajei, ca nu cumva 
insectele să nu aștepte decât un pas neglijent pen- 
tru a începe să mișune pe nisip. 

Nu știu cum de se mai ţine Johanna pe pi- 
cioare. De când au inceput Jocurile, n-a dormit 
decât vreo oră. Eu și Peeta ne oferim să stăm pri- 
mii de strajă, fiindcă suntem cei mai odihniţi, dar 
și fiindcă vrem să petrecem un timp singuri. Cei- 
lalți adorm cât ai clipi, cu toate că Finnick are 

un somn agitat. ÎL auzim murmurând din când 
în când numele lui Annie. 

Eu şi Peeta stăm pe nisipul umed, privind fie- 
care în altă parte, cu umărul şi șoldul meu drepte 
lipite de el. Eu supraveghez apa, și el suprave- 
ghează jungla, ceea ce e de preferat pentru mine. 
Încă mă mai bântuie vocile gaițelor-limbute și, 
din nefericire, insectele nu le pot alunga. După 
o vreme, îmi odihnesc capul pe umărul lui Peeta. 
Îi simt degetele mângâindu-mi părul. 

- Katniss, spune el cu voce înceată, n-are rost 
să pretindem că nici unul dintre noi nu știe ce 
urmărește celălalt. 

Nu, bănuiesc că nu, dar nu e nici amuzant să 
vorbim despre asta. Ei, oricum, nu pentru noi. 
Spectatorii din Capitoliu sunt probabil una cu 
scaunele lor, ca să nu scape nici măcar un amărât 
de cuvânt. 

- Habar n-am ce fel de înțelegere crezi tu că 
ai cu Haymitch, dar ar trebui să știi că și mie mi-a 
făcut promisiuni. 

Bineînțeles că știu și asta. I-a spus lui Peeta că 
mă vor păstra pe mine în viaţă, ca să nu devină 
suspicios. 

- De aceea, cred eu, putem presupune că il 
minte pe unul dintre noi. 

Asta imi atrage atenția. O înţelegere dublă. 
O promisiune dublă. Și numai Haymitch ştie 
care dintre ele e reală. Îmi salt capul și întâlnesc 
ochii lu: Peeta. 

- De ce-mi spui asta acum? 

- Fiindcă nu vreau să uiţi cât de diferit stau 
lucrurile pentru fiecare dintre noi. Dacă mori tu 
ȘI scap eu, pentru mine n-o să mai existe viaţă 
după întoarcerea în Districtul 12. Tu ești toată 
viața mea, spune el. N-o să mai fiu fericit nicio- 
dată. Dau să-l contrazic, dar îmi pune un deget 
pe buze. Pentru tine e altfel. Nu vreau să spun că 
n-o să-ți fie greu. Dar mai există alți oameni pen- 
tru care merită să trăiești. 

Își scoate de la gât lanţul cu discul de aur. ÎI 
ține în lumina lunii, ca să pot vedea gaița-zefle- 
mitoare. Pe urmă degetul lui mare alunecă pe o 
inchizătoare pe care n-o observasem, și capacul 
discului se ridică. Nu e masiv, aşa cum crezusem, 
e un medalion. Iar înăuntru sunt fotografii. În 
dreapta, mama și Prim, râzând. În stânga Gale. 
Zâmbind cu adevărat. 

În lume nu există nimic care m-ar putea în- 
frânge în clipa asta mai repede decat cele trei 
chipuri. După tot ce am auzit după-amiază... e 


arma perfectă. 

- Familia ta are nevoie de tine, Katniss, 
spune Peeta. 

Familia mea. Mama. Sora mea. Și pretinsul 
meu văr Gale. Dar ceea ce sugerează Peeta e lim- 
pede. Că Gale face cu adevărat parte din fami- 
lia mea sau că va face parte intr-o bună zi, dacă 
o să supraviețuiesc. Că o să mă mărit cu el. Așa 
că Peeta îmi oferă viața și pe Gale în același timp. 
Ca să ştiu că niciodată n-ar fi trebuit să mă îndo- 
iesc de asta. Îmi oferă totul. Iată ce vrea Peeta 
să primesc de la el. 

Aştept să pomenească despre copil, să-şi joace 
rolul în faţa camerelor, dar n-o face. Și așa știu 
că nimic din toate astea nu ține de Jocuri. Că îmi 
spune adevărul despre sentimentele lui. 

- Nimeni n-are într-adevăr nevoie de mine, 
continuă el, și în voce nu i se simte nici O urmă 
de autocompătimire. 

E adevărat că familia lui n-are nevoie de el. 
Îl vor jeli, aşa cum o vor face și câțiva prieteni. Până 
și Haymitch va trece peste asta, cu ajutorul unei 
cantități serioase de alcool. Îmi dau seama că există 
O singură persoană care va rămâne cu o suferință 
fără leac dacă moare Peeta. Eu. 

- Eu am, îi spun. Eu am nevoie de tine. 

Pare întors pe dos, respiră adânc, ca și cum 
ar vrea să înceapă o argumentație lungă, iar asta 

nu e bine, nu e bine deloc, pentru că o să vor- 
bească despre Prim, și despre mama, şi despre 
toate celelalte și o să fiu pur și simplu derutată. 
Așa că, inainte de a apuca să rostească vreun cu- 
vânt, îi astup buzele cu un sărut. 

Am din nou senzaţia aceea. Cea pe care n-am 
mai avut-o decât o singură dată. Anul trecut, în 
grotă, când încercam să-l fac pe Haymitch să ne 
trimită mâncare. În timpul acelor Jocuri şi după 
incheierea lor l-am sărutat pe Peeta de vreo mie 
de ori. Dar numai un singur sărut m-a făcut să 
simt ceva clintindu-se în adâncul fiinţei mele. 
Unul singur m-a făcut să-mi doresc și altele. Dar 
capul meu rănit a început să sângereze și am fost 
nevoită să mă-ntind. 

De data asta nu ne poate întrerupe nimic, in 
afară de noi înșine. Și, după vreo câteva incer- 
cări, Peeta își abandonează intenţia de a vorbi. 
Senzaţia din lăuntrul meu e tot mai arzătoare şi 
se răspândește, pornindu-mi din piept, coborân- 
du-mi prin trup şi străbătandu-mi braţele și pi- 
cioarele, către toate extremitățile fiinţei mele. În 
loc să mă mulţumească, sărutările au efectul con- 
trar, sporindu-mi dorinţa. Credeam că sunt un 
soi de expert când e vorba despre foame, dar asta 


e cu desăvârşire altceva. 

Prima bubuitură a furtunii electrice - trăs- 
netul care loveşte copacul la miezul nopții - e 
cea care ne readuce în simţuri. ÎI trezește și pe 
Finnick. Se ridică in capul oaselor cu un țipăt 
ascuţit. li văd degetele afundându-se în nisip, ca 
și cum ar vrea să se convingă că, indiferent din 
ce coşmar s-ar fi trezit, nimic n-a fost real. 

- Nu mai pot să dorm, spune el. Unul dintre 
voi ar trebui să se odihnească. Abia acum pare 
să ne observe expresiile chipurilor, felul în care 
suntem înlănțuiți unul în jurul altuia. Sau mai 
bine duceți-vă amandoi. Pot sta de pază singur. 

Însă Peeta nu vrea să-l lase. 

- E prea periculos. Eu nu sunt obosit. Întin- 
de-te tu, Katniss. 

Nu protestez, fiindcă am nevoie de somn dacă 
vreau să fiu de vreun folos în încercarea mea de 
a-l păstra în viaţă. Îl las să mă conducă alături 
de ceilalți. Îmi pune la gât lanțul cu medalionul, 
apoi își odihnește palma pe locul unde ar trebui 
să se afle copilul nostru. 

- Ştii, imi spune, o să fii o mamă excelentă. 

Mă sărută pentru o ultimă oară şi se intoarce 
lângă Finnick. 

Referirea la copil îmi dă de știre că timpul în 
care ne-am desprins de Jocurile Foamei s-a inche- 
iat. Că Peeta știe că publicul se va intreba de ce 


nu și-a folosit cel mai convingător argument din 
arsenal. Sponsorii trebuie manipulați. 

Dar când mă întind pe nisip mă întreb dacă 
n-ar putea insemna cumva mai mult. Un mod 
de a-mi reaminti că încă aș mai putea avea copii 
cu Gale? Ei bine, dacă asta a fost, atunci a fost 
o greșeală. În primul rând fiindcă nu s-a numă- 
rat niciodată printre planurile mele. Și apoi fi- 
indcă, dacă unul dintre noi poate deveni părinte, 
oricine își dă seama că acela ar trebui să fie Peeta. 

În timp ce mă fură somnul, încerc să-mi ima- 
ginez lumea aceea, undeva în viitor, fără Jocuri, 
fără Capitoliu. Un loc aidoma luncii despre care 
i-am cântat lui Rue înainte de a-și da sufletul. 
Unde copilul lui Peeta ar putea fi în siguranţă. 

Când mă trezesc, sunt cuprinsă de o scurtă 
și delicioasă fericire, cumva legată de Peeta. Bine- 
înţeles că fericirea e o absurditate desăvârşită în 
acest moment, ţinând cont de viteza cu care se 
desfășoară lucrurile. Peste încă o zi o să fiu moartă. 
Și ăsta e cel mai favorabil scenariu, în cazul în 
care reușesc să-i elimin pe toți ceilalți, inclusiv 
pe mine însămi, și să-i aduc lui Peeta coroana de 

învingător la Jubileul Pacificării. Senzaţia e totuși 
atât de neașteptată și de dulce încât mă agăț de 
ea, fie şi numai pentru câteva clipe. Înainte ca 
nisipul grunjos, soarele fierbinte și mâncărimea 
pielii să-mi impună revenirea la realitate. 

Toată lumea e deja în picioare şi priveşte co- 
borârea unei parașute către plajă. Mă alătur ce- 
lorlalți, asistând la o nouă livrare de pâine. Nu 
se deosebește cu nimic de cea primită azi-noapte. 
Douăzeci și patru de chifle din Districtul 3. Ceea 
ce înseamnă că avem, cu totul, treizeci și trei. 
Luăm fiecare câte cinci, lăsând opt de rezervă. 
N-o spune nimeni, dar celelalte opt se vor împărți 
in mod egal între cei rămași după următorul deces. 
La lumina zilei, gluma despre aceia dintre noi 
care vor mai fi pe-aici ca să mănânce chiflele și-a 
pierdut cumva tot hazul. 

Cat timp ne mai putem păstra alianța? Cred 
că nimeni nu se aștepta ca numărul tributurilor 
să scadă atat de repede. Dacă mă inșel inchipu- 
indu-mi că Peeta e protejat de ceilalți? Dacă toate 
cele petrecute n-au fost decat simple coincidențe 
sau dacă n-a fost vorba decât despre o strategie 
care să ne câştige încrederea şi să ne transforme 
intr-o pradă ușoară, sau dacă eu nu înţeleg ce se 
petrece de fapt? Ei, în privinţa asta nu e loc pen- 
tru nici un dacă şi chiar nu pricep ce se-ntâmplă. 

Și, dacă nu pricep, inseamnă că e timpul ca eu 
și Peeta să plecăm de-aici. 

Mă așez alături de el pe nisip și îmi mănânc 
chiflele. Dintr-un anume motiv, mi-e greu să-l pri- 
vesc. Poate din pricina sărutului de azi-noapte, deși 
sărutările noastre nu sunt o noutate. Și poate el 
nici măcar n-a simțut altceva decât de obicei. Poate 
fiindcă știu că ne-a mai rămas atat de puțin timp. 
Și fiindcă ştiu că, în privinţa supravieţuirii în 
aceste Jocuri, scopurile noastre se bat cap în cap. 

După ce mâncăm, îl iau de mână și îl trag 
către apă. 

- Vino. Te-nvăţ să-noţi. 

Trebuie să ne-ndepărtăm de ceilalți ca să putem 
vorbi despre plecarea noastră. O să fie compli- 
cat, fiindcă ne vom transforma instantaneu în 
ținte imediat ce își vor da seama că rupem alianţa. 

Dacă aș vrea cu adevărat să-l învăţ să inoate, 
l-aș pune să-şi scoată centura care îl ține la supra- 

. A, . 
fată, dar ce importanţă are asta acum? Îi arăt miş- 
Ș 
N a , | A 
cările de bază şi îl las să exerseze foindu-se încoace 
“A ° A v A w A A 
și incolo prin apa adâncă până la brau. La inceput 
o văd pe Johanna urmărindu-ne cu atenţie, dar 
in cele din urmă își pierde interesul și se duce 
să tragă un pui de somn. Finnick împletește o 
III , n- 
plasă nouă din liane, iar Beetee îşi face de lucru 
cu bobina lui. Ştiu c-a sosit momentul. 

În timp ce Peeta înoată descopăr ceva. Crus- 
tele care mi-au rămas incep să se jupoaie. Le curăț 
frecându-mă ușor cu o mână de nisip în susul și 
în josul brațului, dând la iveală pielea nouă și 
curată de dedesubt. 

Îi spun lui Peeta să-și înceteze exercițiile, cu 
pretextul că-i arăt cum să scape de crustele care 
dau mâncărimi, și în timp ce ne curățăm aduc 
vorba despre fuga noastră. 

- Uite, am rămas numai opt. Cred că e timpul 
să plecăm, îi spun pe şoptite, deși mă indoiesc că 
vreunul dintre celelalte tributuri ne poate auzi. 

El dă din cap şi realizez că se gândește la pro- 
punerea mea. Cântărește șansele, vrând să-și dea 
seama dacă vor fi in favoarea noastră. 

- Îşi spun eu cum facem, zice apoi. Mai ră- 
mânem până când mor Brutus și Enobaria. Cred 
că Beetee incearcă acum să pună la cale un soi de 
capcană pentru ei. Îţi promit că pe urmă plecăm. 

Nu sunt convinsă pe de-a-ntregul. Dar, dacă 
plecăm acum, o să fim urmăriți de două grupuri 
de adversari. Poate chiar de trei, căci cine poate 
ști ce pune Chaff la cale? Plus ceasul, de care tre- 
buie să ținem cont. Și apoi, mai este și Beetee. 
Johanna l-a adus pentru mine şi, dacă plecăm, o 
să-l ucidă cu siguranță. Dar brusc îmi dau seama 
că nu pot să-l apăr și pe Beetee. Nu poate exista 

decat un singur învingător, și acela trebuie să fie 
Peeta. Trebuie să accept asta. Trebuie să iau de- 
cizii gândindu-mă numai la supraviețuirea lui. 

- Bine, răspund. Stăm până când mor profesio- 
niștii. Dar cu asta punem capăt. Mă răsucesc și îi 
fac cu mâna lui Finnick. Hei, Finnick, hai în apă! 
Am descoperit cum să-ţi recapeți frumusețea! 

Ne curățăm toți trei crustele de pe trupuri, aju- 
tându-ne unul pe altul ca să scăpăm de cele de pe 
spate și ieşim pe plajă fiind tot atât de rozalu cum 
e cerul. Ne acoperim cu un alt strat de unguent, 
fiindcă părem prea delicați pentru razele soarelui, 
dar pe pielea netedă nu arată nici pe jumătate atât 
de rău și o să fie un camuflaj bun în junglă. 

Beetee ne strigă și se dovedește c-a făcut in- 
tr-adevăr un plan în timpul orelor când s-a jucat 
cu mosorul de sârmă. 

- Suntem, cred, cu toții de acord că urmă- 
toarea noastră treabă e să-i ucidem pe Brutus și 
Enobaria, spune el pe un ton bine temperat. Mă 
indoiesc că vor trece din nou la un atac deschis, 
acum, când sunt într-o asemenea inferioritate nu- 
merică. Presupun că am putea să le luăm urma, 
dar e o muncă istovitoare și periculoasă. 

- Crezi că și-au dat seama de povestea cu cea- 


sul? intreb eu. 

- Dacă n-au făcut-o, o vor descoperi destul de 
curând. Poate nu tot atât de explicit ca noi. Dar 
trebuie să știe că măcar o parte dintre zone sunt 
concepute pentru atacuri și că atacurile se repetă 
după o schemă circulară. Cred că nu le-a scăpat 
nici faptul că ultima noastră luptă a fost intre- 
ruptă de intervenția creatorilor-de-joc. No1 știm 
că a fost o incercare de a ne dezorienta, dar ei se 
întreabă probabil ce sens a avut, iar asta îi poate 
conduce, de asemenea, la descoperirea că arena 
e un ceas, zice Beetee. De-aia sunt de părere că 
avem cele mai mari șanse dacă ne instalăm pro- 
pria capcană. 

— Stai, lasă-mă s-o trezesc pe Johanna, spune 
Finnick. O să turbeze dacă scapă ceva atât de 
important. 

- Sau nu, murmur eu. De vreme ce ea e tur- 
bată mai tot timpul, adaug în gând. Dar nu-l 
opresc, fiindcă și pe mine m-ar cuprinde furia dacă, 
in momentul ăsta, aș fi exclusă când se face un plan. 

După ce ni se alătură și ea, Beetee ne cere să ne 
indepărtăm un pic ca să-i lăsăm loc să meșterească 
ceva în nisip. Desenează în grabă un cerc și îl 
imparte în douăsprezece sectoare. E arena, dar nu 
conturată cu trăsăturile precise ale lui Peeta, ci cu 
liniile nesigure schițate de un om a cărui minte e 
preocupată de alte probleme, mult mai complexe. 


- Dacă ați fi Brutus și Enobaria şi aţi şti ceea 
ce știți despre junglă, unde v-aţi simţi cel mai în 
siguranță? ne întreabă el. 

În vocea lui nu se simte nici o urmă de supe- 
rioritate Și toată scena mă duce cu gândul la un 
profesor pe punctul de a le explica elevilor o 
lecție nouă. Poate din cauza diferenţei de vârstă 
sau fiindcă Beetee e probabil de o mie de ori mai 
inteligent decât oricare dintre noi, ceilalți. 

- Aici, unde ne aflăm acum. Pe plajă, spune 
Peeta. E locul cel mai sigur. 

- Atunci de ce nu sunt pe plajă? zice Beetee. 

- Fiindcă aici suntem noi, se amestecă nerăb- 
dătoare Johanna. 

- Exact, noi suntem aici, revendicând plaja. 
Aşa că, unde v-aţi duce? întreabă Beetee. 

Mă gândesc la jungla fatală, la plaja ocupată. 

- M-aș ascunde chiar la marginea junglei. Ca 
să pot fugi în cazul unui atac. Și ca să-i pot spiona 
pe cei de pe plajă. 

- Și ca să mănânc, spune Finnick. Jungla e plină 
de creaturi și de plante stranii. Dar, urmărindu-i 
pe cei de pe plajă, aș știi că hrana oferită de mare 
e sigură. 

Beetee ne zâmbește ca și cum i-am fi depă- 


şit așteptările. 

- Da, perfect. V-aţi dat seama. Acum iată ce 
propun eu: o lovitură la ora douăsprezece. Ce 
se întâmplă exact la amiază și la miezul nopții? 

- Trăsnetul lovește copacul, răspund eu. 

- Da. De aceea propun ca, după trăsnetul de 
la amiază, dar inainte de cel de la miezul nopții, 
să intindem sârma mea de la copacul ăla până la 
apa sărată, care este, firește, un foarte bun condu- 
cător de electricitate. Când lovește trăsnetul, cu- 
rentul va călători prin sârmă, ajungând nu numai 
in apă, ci și pe plaja din jur, care va fi incă umedă 
după valul de la ora zece. Oricine se va afla in con- 
tact cu aceste suprafeţe în momentul respectiv 
va fi electrocutat, spune Beetee. 

Urmează o pauză lungă, timp în care ne gân- 
dim cu toţii la planul lui Beetee. Mie mi se pare 
oarecum fantastic, aproape imposibil. Dar de ce? 
Eu insămi: am pus mu de capcane. Nu e asta doar 
O capcană mai mare, dar cu elemente științifice? 
Cum de o putem pune la îndoială noi, tributu- 
rile deprinse doar să facă rost de pește, de lemn 
și de cărbune? Ce ştim noi despre utilizarea elec- 
tricității provenite din cer? 

Peeta tatonează terenul. 

- Beetee, sârma asta poate fi cu-adevărat un 
atat de bun conductor electric? Arată atât de fra- 
gilă, incât te temi să nu se topească instantaneu. 

- Oh, o să reziste. Dar nu înainte de a trece 
curentul prin ea. De fapt, o să acționeze ca un fel 
de siguranță. Cu excepția faptului că va fi străbă- 
tută de curent, răspunde Beetee. 

- De unde ştii? întreabă Johanna, evident nı- 
cidecum convinsă. 

- Pentru că eu am inventat-o, zice Beetee, 
părând uşor surprins. Nu e sârmă în adevăratul 
sens al cuvântului. Nici trăsnetul nu e natural, 
nici copacul nu e copac adevărat. Tu, Johanna, 
te pricepi la copaci mai bine decât noi toți. Ar 
fi fost distrus până acum, nu-i așa? 

- Da, spune ea, posomorâtă. 

- Nu fiți îngrijorați din cauza sârmei — o să 
facă exact ce spun eu, ne asigură Beetee. 

- Şi noi unde-o să fim când se-ntâmplă toate 
astea? întreabă Finnick. 

A 

- In junglă, destul de sus ca să ne punem la 
adăpost, răspunde Beetee. 

- Atunci nici profesioniștii nu vor fi in peri- 
col, dacă nu se vor afla În apropierea apei, su- 
bliniez eu. 

- E adevărat, zice Beetee. 

- Dar toate vieţuitoarele din mare se vor prăji, 
spune Peeta. 

- Probabil mai mult decât atât, răspunde Bee- 
tee. Presupun că vom distruge definitiv această 

sursă de hrană. Dar tu, Katniss, poți găsi alte lu- 
cruri comestibile in junglă, nu-i așa? 

- Da. Nuci și șobolani, spun eu. Și avem 
sponsori. 

- Bine, atunci. Nu văd o problemă în asta, 
declară Beetee. Dar suntem aliaţi şi va fi nevoie de 
toate eforturile noastre, așa că voi patru trebuie 
să hotărâți dacă facem sau nu incercarea. 

Suntem ca niște copii de școală. Cu desăvar- 
șire incapabili să-i contestăm teoria aducând alte 
argumente în afara celor mai elementare griji ale 
noastre, dintre care cele mai multe nici măcar n-au 
vreo legătură cu planul lui. Mă uit la chipurile 
derutate ale celorlalți. 

- De ce nu? spun eu. Dacă dă greş, nu se întâm- 
plă nimic rău. Dacă funcţionează, avem o șansă 
rezonabilă de a-i ucide pe cei doi. Și, chiar dacă 
nu omorâm decât vieţuitoarele din mare, nici cei 
doi nu le mai pot folosi drept sursă de hrană. 

- Eu zic să-ncercăm. Katniss are dreptate, mă 
susține Peeta. 

Finnick se uită la Johanna și înalță din sprân- 
cene. N-o să meargă mai departe fără ea. 

- Bine, spune ea în cele din urmă. E oricum 
mai bine decat să-i hăituim prin junglă. Și mă-ndo- 
iesc că ne-ar putea ghici planul, de vreme ce abia 
dacă-l înțelegem noi înșine. 

Beetee vrea să inspecteze copacul lovit de trăs- 
net inainte de a-l include în montaj. Judecând după 
soare, e în jur de nouă dimineaţa. Oricum trebuie 
să ne părăsim în curând plaja. Așa că ridicăm 
tabăra, traversăm nisipul care mărginește sectorul 
fulgerelor și ne indreptăm către junglă. Beetee e 
incă prea slăbit ca să urce singur răpa, așa că Fin- 
nick și Peeta îl cară cu rândul. O las pe Johanna 
în frunte fiindcă drumul către copac urcă aproape 
în linie dreaptă și îmi inchipui că nu se poate abate 
prea mult. În plus, eu pot face mai mult prăpăd 
cu o tolbă de săgeți decât ea cu două securi, așa că 
sunt cea mai potrivită ca să inchei coloana. 

Aerul dens şi înăbușitor mă apasă. De când 
au început Jocurile, ne-a învăluit în permanență. 
Aș vrea ca Haymitch să nu ne mai trimită pâinea 
aia din Districtul 3, ci tot pâine din Districtul 4, 
pentru că in ultimele două zile am transpirat găleți 
intregi și, cu toate că am mâncat pește, tânjesc 
după ceva sărat. O bucată de gheaţă ar fi o altă 
idee bună sau niște apă rece de băut. Sunt recu- 
noscătoare pentru lichidul din copaci, dar are 
aceeași temperatură ca apa mării ȘI ca aerul, tem- 
peratura celorlalte tributuri și a mea. Suntem cu 
toții O tocană imensă, călduță. 

Când ne apropiem de copac, Finnick propune 
să preiau conducerea. 

- Katniss poate auzi câmpul de forță, le ex- 
plică el lui Beetee și Johannei. 

- Îl aude? întreabă Beetee. 

- Numai cu urechea refăcută de Capitoliu, 
spun eu. 

Ghici pe cine nu pot păcăli cu povestea asta? 
Pe Beetee. Pentru că-și aduce cu siguranță aminte 
că mi-a arătat cum se poate observa un câmp de 
forță şi poate e oricum imposibil să auzi un ase- 
menea câmp. Dar, din indiferent de motiv, nu-mi 
pune vorbele la indoială. 

- Atunci să meargă neapărat Katniss înainte, 
spune el, întrerupându-se o clipă ca să-și șteargă 
o dâră de aburi de pe ochelari. Cu câmpurile de 
forță nu-i de glumit. 

Copacul lovit de trăsnet e de neconfundat, fı- 
indcă se înalță cu mult deasupra celorlalți. Găsesc 
o mână de nuci și le cer tuturor să aștepte în timp 
ce urc încet râpa, aruncându-le rând pe rând în 
faţa mea. Dar văd campul de forță aproape ime- 
diat, chiar inainte ca una dintre nuci să-l lovească, 
pentru că nu e la mai mult de cincisprezece metri 
distanță. Măturând cu privirea frunzișul dina- 
intea mea, întrezăresc pătratul unduitor sus, în 
dreapta. Arunc o nucă drept înainte şi o aud sfa- 


râind, ceea ce îmi oferă o confirmare. 

- Stați mai jos de copacul trăsnit, le spun 
celorlalți. 

Ne impărțim sarcinile. Finnick îl păzeşte pe 
Beetee, care studiază copacul, Johanna găurește 
un alt COpac, pentru apă, Peeta adună nuci, iar 
eu vânez prin apropiere. Șobolanii de copac par 
să nu se teamă de oameni, așa că dobor trei cu ușu- 
rință. Zgomotul valului de la ora zece îmi aduce 
aminte că trebuie să mă întorc, așa că mă alătur 
celorlalți și îmi curăț prada. Pe urmă trasez o linie 
in țărână, la vreo doi metri depărtare de câmpul 
de forță, pentru a ne aduce aminte să păstrăm 
distanța, iar eu și Peeta ne așezăm ca să prăjim 
nuci și să frigem bucățele din carne de șobolan. 

Beetee continuă să se foiască, făcând ceva ce 
doar el știe, măsurători sau altceva de genul ăsta. 
La un moment dat, rupe o fâșie din scoarță, ni 
se alătură și o aruncă în câmpul de forță. Bucata 
ricoșează și cade pe pământ, incandescentă. Peste 
câteva clipe își recapătă culoarea inițială. 

- Ei, așa se explică multe, zice Beetee. 

Mă uit la Peeta şi trebuie să-mi mușc buza ca 
să-mi inăbuş râsul, de vreme ce asta nu e o ex- 
plicație pentru nimeni, în afară de Beetee. 

E momentul când auzim păcăniturile inălțân- 
du-se din sectorul de alături. Înseamnă că e ora 
unsprezece. Zgomotul e mult mai puternic în 

junglă decât azi-noapte, pe plajă. Stăm toți cu ure- 
chile încordate la maximum. 

- Nu e de natură mecanică, spune hotărât 
Beetee. 

- Cred că sunt insecte, spun eu. Poate cărăbuși. 

- Ceva cu clești, adaugă Finnick. 

Sunetul devine mai puternic, parcă alertat de 
cuvintele noastre șoptite și de apropierea căr- 
nii vii. Pariez că, indiferent ce creatură ar scoate 
pocnetele alea, ne poate dezgoli până la os în 
câteva secunde. 

- Oricum ar trebui să plecăm de-aici, spune 
Johanna. A mai rămas mai puţin de o oră până 
când încep fulgerele. 

Însă nu mergem prea departe. Numai până la 
copacul identic din sectorul plou-de-sânge. Facem 
un soi de picnic, așezându-ne pe pământ, mâncând 
hrana oferită de junglă și așteptând trăsnetul care 
anunţă amiaza. La cererea lui Beetee, mă urc în 
bolta de frunze când păcăniturile încep să devină 
tot mai anemice. Când lovește fulgerul, lumina 
e orbitoare, chiar și aici, sub soarele strălucitor. 
Cuprinde în intregime copacul îndepărtat, in- 
văluindu-l într-o incandescenţă alb-albăstruie și 
făcând să trosnească aerul din jur, încărcat de elec- 
tricitate. Cobor și îi raportez lui Beetee ce am 

descoperit, iar el pare mulțumit, deși descrierea 
mea nu sună prea ştiinţific. 

Ne întoarcem pe plaja de la ora zece pe un 
drum ocolit. Nisipul e moale și umed, spălat de 
valul care l-a măturat de curând. În esență, Bee- 
tee ne lasă liberi toată după-amiaza, în timp ce 
el se ocupă de bobină. De vreme ce e arma lui, 
iar noi, ceilalți, nu putem decât să ne plecăm cu 
desăvârșire în faţa cunoștințelor sale, avem sen- 
timentul ciudat că am scăpat de la școală mai de- 
vreme. Mai întâi dormim cu schimbul în zona 
umbroasă de la marginea junglei, dar, către sfâr- 
șitul după-amiezii, toată lumea e trează şi agitată. 
Fiindcă asta ar putea fi ultima noastră ocazie de 
a mânca fructe de mare, hotărâm să facem un 
soi de ospăț. Sub indrumarea lui Finnick, vânăm 
peşti cu sulița și adunăm scoici, ba chiar ne scu- 
fundăm după stridii. Această ultimă parte imi 
place cel mai mult, nu fiindcă m-aș da în vânt 
după ele. Nu le-am gustat decât o singură dată, 
la Capitoliu, și atunci n-am putut să trec peste 
neplăcerea de a le simți atât de vascoase. Dar în 
adâncul mării e frumos, ca şi cum ai fi în altă 
lume. Apa e foarte limpede și fundul nisipos e 
impodobit de bancuri de pești strălucitor colorați 
și de plante de mare ciudate. 

Johanna stă de pază în timp ce eu, Finnick și 
Peeta curățăm și aranjăm roadele culese. Peeta 
tocmai a deschis cu greu una dintre scoici, când 
îl aud izbucnind în râs. 

- Hei, uitați-vă la asta! 

Ţine în mână o perlă lucioasă, fără cusur, de 
dimensiunea unui bob de mazăre. 

- Ştii, dacă supui cărbunele unei presiuni su- 
ficiente, se transformă în perle, îi spune lui Fin- 
nick, cu toată seriozitatea. 

- Nu, nu e așa, răspunde Finnick, fără interes. 

Dar eu simt o sfâşiere când imi amintesc că 
așa ne-a prezentat o Effie neinformată în faţa oa- 
menilor din Capitoliu, anul trecut, inainte de a 
ne fi cunoscut cineva. Drept cărbuni preschim- 
baţi în perle sub apăsarea unei vieți prea grele. 
Frumuseţe răsărită din durere. 

Peeta spală perla în apă și mi-o intinde. 

- Pentru tine. 

O țin în mână şi Îi studiez suprafața irizată 
în lumina soarelui. Da, o s-o păstrez. O să-mi fie 
alături în puținele ore de viață care mi-au mai 
rămas. Acest ultim dar primit de la Peeta. Sin- 
gurul pe care-l pot accepta cu adevărat. Poate c-o 
să-mi dea putere în cele din urmă clipe. 

- Mulţumesc, spun, închizându-mi pumnul 
in jurul ei. 

Privesc cu detaşare în ochii albaştri ai omului 
care e acum cel mai important dintre adversarii 
mei, cel care vrea să mă păstreze în viaţă cu prețul 
vieţii lui. Și imi promit că-i voi zădărnici planul. 

Ochii aceia care privesc intr-ai mei cu atâta 
intensitate își pierd treptat vioiciunea, de parcă 
mi-ar fi citit gândunile. 

- Medalionul n-a dat rezultate, nu-i așa? spune 
Peeta, deși Finnick e chiar lângă noi, deși îl poate 
auzi toată lumea. Katniss? 

- Ba da, îi răspund. 

- Dar nu așa cum doream eu, zice el, privind 
in altă parte. 

După care nu se mai uită decât la stridii. 

Când suntem gata să ne așezăm la masă, apare 
O parașută, cu două suplimente ale ospăţului. Un 
MIC Vas cu un sos roșu, picant, și un alt set de 
chifle din Districtul 3. Bineînţeles că Finnick se 
grăbeşte să le numere. 

- Tot douăzeci și patru, spune el. 

Prin urmare treizeci şi două. Aşa că luăm fie- 
care câte cinci, lăsând şapte, care nu se vor mai 
împărți niciodată egal intre mai multe persoane. 
Pâinea rămasă e pentru un singur om. 

Peştele sărat, scoicile suculente. Până și stri- 
diile par mai gustoase, inmuiate în sos. Ne ghif- 
tuim până când nimeni nu mai poate înghiți nici 

măcar o îmbucătură Și tot mai rămân resturi, însă 
nu vor rezista fără să se altereze, așa că aruncăm 
toată mâncarea de prisos inapoi, în apă, ca să n-o 
găsească profesioniștii după plecarea noastră. 
Nimeni nu se sinchisește de cochilii. O să le cu- 
reţe valul. 

Nu ne mai rămâne decât să aşteptăm. Eu şi 
Peeta stăm pe mal, mână în mână, fără cuvinte. 
El mi-a vorbit azi-noapte, dar nu m-a putut face 
să mă răzgândesc, iar orice aş spune eu n-o să-l 
facă pe el să se răzgândească. Vremea darurilor 
convingătoare a trecut. 

Însă eu am oricum perla, la loc sigur, alături 
de canea și de medicament, în parașuta legată de 
centura mea. Sper că va ajunge în Districtul 12. 

Mama și Prim i-o vor înapoia cu siguranță lui 
Peeta inainte de a-mi îngropa trupul. 

Începe imnul, dar în seara asta pe cer nu e nici 
un chip. Spectatorii se vor agita, însetaţi de sânge. 
Capcana lui Beetee e totuși suficient de promi- 
țătoare pentru ca de data asta creatorii-de-joc să 
nu apeleze la alte atacuri. Poate sunt pur și sım- 
plu curioși să vadă dacă o să funcționeze. 

Când Finnick și cu mine apreciem că e în jur 
de ora nouă, ne părăsim tabăra presărată de co- 
chilu, traversăm plaja de la ora douăsprezece și, 
sub lumina lunii, începem în tăcere urcușul către 
copacul trăsnit. Din cauza stomacurilor pline, 
ne simțim mai incomodaţi decât în timpul dru- 
mului de dimineață și ni se taie mai repede 
răsuflarea. Încep să am regrete pentru ultima 
duzină de stridii. 

Beetee îl roagă pe Finnick să-l ajute, iar noi, 
ceilalți, stăm de pază. Derulează metri după metri 
de sârmă chiar înainte de a o fixa de copac. Îl pune 
pe Finnick s-o lege strâns în jurul unei crengi rupte 
Și s-o lase înapoi pe pământ. Stau amândoi de o 
parte şi de alta a copacului, dând mosorul de la 
unul la altul în timp ce infășoară iarăși și iarăși 
sârma în jurul trunchiului. La început par s-o 
facă la voia întâmplării, apoi deslușesc un model, 
un soi de labirint complicat, vizibil în lumina 
lunii în partea lui Beetee. Mă intreb dacă modul 
in care e plasată sârma are vreo importanţă sau 
dacă e pur și simplu o metodă de a indemna pu- 
blicul să-şi fabrice propriile scenarii. Fac pariu 
că majoritatea spectatorilor nu ştiu cu nimic mai 
mult decat mine despre electricitate. 

Munca din jurul trunchiului se incheie exact 
când auzim că incepe să se prăvălească valul. Nu 

mi-am dat niciodată seama in ce moment din- 
tre zece și unsprezece țâșnește. Trebuie să existe 
un interval în care se acumulează apa, apoi apare 
valul în sine, după care urmează efectele dezas- 
trului. Dar cerul imi spune că e zece și jumătate. 

Asta e clipa în care ne dezvăluie Beetee restul 
planului. Pentru că noi ne mișcăm cel mai repede 
printre copaci, vrea ca eu și Johanna să ducem bo- 
bina prin junglă, desfășurând sârma pe măsură ce 
inaintăm. Trebuie s-o întindem de-a latul plajei 
de la ora douăsprezece, aruncând apoi mosorul 
metalic, cu oricâtă sârmă o să mai rămână, cât mai 
adânc în apă și asigurându-ne că se scufundă. Și 
apoi să fugim către junglă. Dacă plecăm acum, 
chiar acum, am putea-o face fără nici un risc. 

- Vreau să merg cu ele, să le protejez, spune 
mediat Peeta. 

După episodul cu perla, știu că își dorește mai 
mult decat oricând să nu mă scape din ochi. 

- Te mişti prea încet. În plus, am nevoie de 
tine În capătul ăsta. Protecția o s-o asigure Kat- 
niss, zice Beetee. N-avem timp pentru dezbateri. 
Îmi pare rău. Dacă fetele vor să ajungă acolo vii, 
trebuie să plece acum. 

Îi întinde mosorul Johannei. 

Nu-mi place planul mai mult decât lui Peeta. 
Cum îl pot apăra de la distanţă? Dar Beetee are 

dreptate. Cu piciorul lui, Peeta e prea lent ca 
s-ajungă la timp la baza pantei. Eu și Johanna 
suntem cele mai iuți și ne păstrăm cel mai bine 
echilibrul pe solul Junglei. Nu mă pot gândi la 
nici O altă variantă plauzibilă. $1, dacă mai am 
incredere în altcineva în afară de Peeta, atunci 
acela e Beetee. 

- E OK, ui spun lui Peeta. Aruncăm moso- 
rul și ne-ntoarcem imediat inapoi. 

- Nu în zona fulgerelor, imi reamintește 
Beetee. Îndreptaţi-vă către copacul din sectorul 
unu-două. Dacă sunteți în criză de timp, depla- 
saţi-vă cu un sector mai încolo, însă nici măcar 
să nu vă treacă prin cap să vă-ntoarceți pe plajă 
până ce nu evaluez eu rezultatele. 

Iau fața lui Peeta în mâini. 

- Nu-ţi face griji. Ne vedem la miezul nopții. 

Îl sărut şi, înainte de a avea timp să obiecteze, 
mă desprind de el și mă întorc spre Johanna. 

- Gata? 

- De ce nu? răspunde ea, ridicând din umeri. 

E clar că gândul de a forma amândouă o echipă 
n-o încântă mai mult decat pe mine, dar suntem 
prinși cu toții in capcana lui Beetee. 

- Tu stai cu ochi-n patru, eu derulez, pe urmă 


putem face cu schimbul. 

Fără să mai stăm la discuţii o pornim în josul 
râpei. De fapt, vorbim foarte puţin. Ne mișcăm 
destul de repede, una mânuind mosorul, cealaltă 
fiind cu ochii-n patru. Cam pe la jumătatea pan- 
tei, auzim păcăniturile răsunând tot mai puter- 
nic, semn că a trecut de ora unsprezece. 

- Am face bine să ne grăbim, zice Johanna. 
Vreau să pun o distanță cât mai mare intre mine 
ȘI apa aia înainte de a lovi fulgerul. Pentru cazul 
că Scurtcircuit a greșit cumva vreun calcul. 

- lau eu mosorul o vreme, spun. 

E mai greu să întinzi sârma decât să stai de 
veghe, şi ea a făcut asta mult timp. 

- Poftim, încuviinţează, întinzându-mi-l. 

Suntem incă amândouă cu mâinile pe cilindrul 
de metal când se simte o vibrație ușoară. Auriu 
și subțire, firul de deasupra coboară dintr-un salt 
către noi, adunându-se în bucle incâlcite și inco- 
lăcindu-ni-se în jurul incheieturilor. Pe urmă capă- 
tul retezat ne şerpuiește la picioare. 

Nu e nevoie decât de o secundă ca să ne dăm 
seama de intorsătura bruscă a evenimentelor. 
Schimb o privire cu Johanna, dar nici una din- 
tre noi nu trebuie s-o spună. Cineva aflat la o 
distanță destul de mică deasupra noastră a tăiat 


sarma. Şi poate ajunge la noi în orice clipă. 

Mâna mi se eliberează dintre sârme și abia s-a 
strâns în jurul penelor unei săgeți când cilindrul 
de metal mă :zbește în cap dintr-o parte. Urmă- 
torul lucru pe care il știu e că zac pe spate prin- 
tre lujeri, cu o durere cumplită în tâmpla stângă. 
Ceva nu e în regulă cu ochii mei. Vederea mi se 
incețoșează, când pierzându-și, când regăsindu-și 
focalizarea în timp ce mă încordez, străduin- 
du-mă să contopesc intr-una singură cele două 
luni care plutesc pe cer. Mi-e greu să respir și îmi 
dau seama că Johanna stă pe pieptul meu, ţintu- 
indu-mi umerii la pământ cu genunchii. 

Ceva mă înjunghie în antebraţul stâng. Încerc 
să mă smucesc, dar sunt incă atât de neputincioasă. 
Johanna îmi afundă ceva în carne, probabil vâr- 
ful cuțitului, răsucindu-l. Urmează o senzație chinu- 
itoare de sfașiere şi de căldură ce mi se prelinge în 
josul încheieturi, umplându-mi palma. Ea mă poc- 
nește peste braţ, măturându-l cu o lovitură, și imi 
acoperă jumătate din faţă cu propriul meu sânge. 

- Stai jos acolo! șuieră. 

Greutatea ei imi părăsește trupul și acum 
rămân singură. 

Stai jos acolo? mă gândesc. Ce e? Ce se-n- 
tâmplă? Închid ochii, excluzând realitatea con- 
tradictorie și incercând să dau sens situației în 
care mă aflu. 

Nu mă pot gândi decat la Johanna imbrân- 
cind-o pe Wiress pe plajă. Sta: Jos acolo și poto- 
leste-te, se poate? Dar n-a atacat-o pe Wiress. Nu 
aşa. Și, oricum, eu nu sunt Wiress. Nu sunt Ţăcă- 
neală. Sta: jos acolo si potolește-te, se poate? imi 
răsună in minte. 

Pași apropiindu-se. Două perechi de picioare. 
Călcând apăsat, neincercând să-și ascundă prezența. 

Vocea lui Brutus. 

- E ca şi moartă! Haide, Enobaria! 

Pași îndepărtându-se în noapte. 

Aşa e? Căutând un răspuns, imi pierd și imi 
regăsesc rând pe rând cunoștința. Sunt ca și moar- 
tă? Nu mă aflu în situația de a aduce argumente 
care să susțină contrariul. De fapt, gândirea rațio- 
nală e un efort. Știu un singur lucru. Johanna m-a 
atacat. M-a pocnit în cap cu cilindrul ăla. Mi-a 
tăiat braţul, probabil făcându-le venelor și arte- 
relor mele un rău ireparabil, apoi, inainte de a 
apuca să mă ucidă, au apărut Brutus și Enobaria. 

Alianța s-a incheiat. Probabil că Finnick și Jo- 
hanna s-au înțeles să se-ntoarcă impotriva noastră 
in noaptea asta. Știam că trebuia să fi plecat 
azi-dimineaţă. Nu știu de ce parte se află Beetee. 
Dar eu sunt o pradă ușoară, așa cum e și Peeta. 

Peeta! Deschid brusc ochii, cuprinsă de panică. 
Peeta aşteaptă în vârful dealului, lângă copac, 

nebănuind nimic și cu garda jos. Poate Finnick 
l-a omorat deja. 

- Nu, șoptesc. 

Profesioniştii au tăiat sârma de la o mică dis- 
tanță. Finnick, Beetee și Peeta... n-au de unde să 
ştie ce se petrece aici. Se pot doar intreba ce s-a 
întâmplat, de ce nu mai e tensionată sârma sau 
poate chiar a zvâcnit inapoi, către copac. lar ăsta, 
in sine, ar putea fi un semnal, indemnul de a 
ucide, nu-i așa? Cu siguranţă Johanna a fost cea 
care a decis că e momentul s-o rupă cu noi. Să 
mă omoare. Să fugă de profesioniști. Apoi să se 
lupte cu Finnick cât mai curând cu putință. 

Nu ştiu. Nu ştiu. Ştiu doar că trebuie să mă-n- 
torc la Peeta și să-l păstrez în viață. Am nevoie 
de fiecare dram de voinţă ca să mă salt în șezut 
și să mă ridic în picioare agățându-mă de un co- 
pac. Noroc că am de ce să mă țin, fiindcă jun- 
gla se inclină într-o parte și într-alta. Fără nici 
un avertisment, mă aplec şi vomit fructele de 
mare de la ospăț, fără să mă opresc inainte de a 
ieși din mine și ultima stridie. Lipicioasă de su- 
doare şi tremurând, imi evaluez starea fizică. 

Când îmi ridic braţul rănit, sângele imi im- 
proașcă faţa, și lumea se leagănă încă o dată alar- 
mant. Îmi strâng cu putere pleoapele şi mă agăț 
de copac până când totul pare să-și regăsească un 

oarecare echilibru. Fac câțiva pași prudenți către 
un alt copac de alături, smulg niște mușchi și 
îmi bandajez strâns braţul, fără să-mi mai exa- 
minez rana. E mai bine. E cu siguranță mai bine 
dacă n-o văd. Apoi îmi las mâna să-mi atingă cer- 
cetătoare lovitura de la cap. Dau de o umflătură 
uriașă, dar de foarte puţin sânge. Ceva din 1n- 
terior a avut evident de suferit, dar nu par 
în pericol să sângerez până la moarte. Cel puțin 
nu din rana aia. 

Îmi şterg palmele cu mușchi și strâng arcul 
intre degetele tremurătoare ale mâinii vătămate. 
Potrivesc crestătura unei săgeți pe coardă. Îmi 
silesc picioarele să urce râpa. 

Peeta. Ultima mea dorinţă. Promisiunea mea. 
Să-] ţin în viață. Îmi mai vine inima la loc când 
realizez că trăieşte încă, fiindcă nu s-a auzit nici O 
lovitură de tun. Poate Johanna acţionează de una 
singură, știind că Finnick o să treacă de partea ei 
odată ce îşi va dezvălui clar intențiile. Cu toate că 
mi-e greu să ghicesc ce se petrece între cei doi. Mă 
gândesc cum s-a uitat la ea, așteptând o confirmare 
inainte de a fi de acord să ajute la instalarea cap- 
canei lui Beetee. E vorba despre o alianță mult mai 
solidă, bazată pe ani de prietenie și cine știe pe mai 
ce. De aceea, dacă Johanna s-a intors impotriva 
mea, n-ar trebui să mai am incredere în Finnick. 

Ajung la concluzia asta inainte de a auzi pe 
cineva alergând în josul rapei, către mine. Nici 
Peeta, nici Beetee nu s-ar putea mișca în ritmul 
ăsta. Mă ghemuiesc în spatele perdelei de liane, 
ascunzându-mă exact la timp. Finnick imi zboară 
pe alături, cu pielea întunecată de alifie, sărind 
printre tufișuri ca un cerb. Locul unde am fost 
atacată intră curând în raza lui vizuală, proba- 
bil zărește sângele. 

- Johanna! Katniss! strigă el. 

Stau nemișcată până când dispare în direcția 
in care au luat-o Johanna și profesioniștii. 

Mă mişc cât de repede pot fără a trimite lumea 
intr-un vârtej. Capul îmi zvâcnește în ritmul gră- 
bit al bătăilor inimii. Probabil incitate de miro- 
sul sângelui, insectele păcănesc tot mai tare până 
când în urechi îmi răsună un vâjâit neintrerupt. 
Nu, stai. Poate îmi ţiuie urechile din cauza lo- 
viturii. O să fie imposibil să-mi dau seama înainte 
de a amuţi insectele, dar când vor amuţi vor în- 
cepe fulgerele. Trebuie să mă mişc mai repede. 
Trebuie să ajung la Peeta. 

Lovitura de tun mă oprește brusc. Cineva a 
murit. Știu că acum, când alergăm toți în toate 
părțile, înarmaţi și speriaţi, ar putea fi oricine. 
Și, indiferent cine, cred că moartea sa va declanșa 
un soi de încăierare generală în noapte. Toţi vor 

ucide mai întâi și apoi se vor intreba de ce-au 
făcut-o. Îmi silesc picioarele să alerge. 

Ceva mi se agaţă de glezne și cad lată la pământ. 
Mă simt înconjurată, incâlcită în fibre tăioase. 
O plasă! Probabil una dintre cele fanteziste, im- 
pletite de Finnick, plasată astfel incât să mă prindă 
in cursă, iar el trebuie să fie pe-aproape, cu triden- 
tul în mână. Mă zbat o vreme, nereușind decât 
să strâng plasa mai tare în jurul meu, apoi o în- 
trezăresc în lumina lunii. Îmi ridic derutată bra- 
tul și văd că e înfășurat în fire aurii, licăritoare. 
Nu e una dintre plasele lui Finnick, e sârma lui 
Beetee. Mă ridic cu grijă în picioare și descopăr 
că am fost înfășurată în firul care s-a agăţat de 
un trunchi pe traseul său de intoarcere către co- 
pacul trăsnit. Mă eliberez incet din strânsoarea 
sârmei, ies din zona în care mă poate atinge și 
imi continui urcușul. 

Partea bună e că n-am greșit drumul, că lovi- 
tura la cap nu m-a făcut să-mi pierd simţul orien- 
tării. Partea proastă e că sârma mi-a adus aminte 
de apropierea furtunii electrice. Încă mai aud in- 
sectele, dar oare nu cumva scot sunete din ce în 
ce mai firave? 

Am grijă ca buclele de sârmă să rămână la 
vreo doi metri în stânga mea, călăuzindu-mă in 
timp ce alerg, dar am mare grijă să nu le ating. 

Dacă insectele se aud din ce în ce mai slab și ur- 
mează să lovească primul fulger, atunci toată 
energia sa se va scurge in josul sârmei și oricine 
O va atinge va muri. 

Copacul imi apare în fața ochilor, cu trunchiul 
împodobit cu aur. Încetinesc, încerc să înaintez 
pe furiș, dar sunt pur și simplu norocoasă fiindcă 
mă țin pe picioare. Mă uit după vreo urmă lăsată 
de ceilalți. Nimic. Aici nu e nimeni. 

- Peeta? strig, cu voce scăzută. Peeta? 

Îmi răspunde un geamăt ușor și mă răsucesc, 
descoperind o siluetă care zace pe pământ, ceva 
mai sus de mine. 

— Beetee! exclam. 

Mă grăbesc să îngenunchez alături de el. Gea- 
mătul trebuie să fi fost involuntar. Nu e con- 
știent, deși nu văd nici o rană, cu excepția unei 
tăieturi adânci sub îndoitura cotului. Înșfac o mână 
de mușchi din apropiere și i-o bandajez cu stân- 
găcie, timp în care incerc să-l trezesc. 

- Beetee! Beetee, se ce se-ntâmplă? Cine te-a 
rănit? Beetee! 

ÎI zgâlțâi așa cum n-ar trebui zgâlțaâit niciodată 
un rănit, dar nu ştiu ce altceva să fac. El geme 
din nou și își ridică scurt o mână, ca să mă alunge. 

Atunci observ că ține în pumn un cuțit, cred 
că unul dintre cele pe care le avea mai devreme 

Peeta, iar cuțitul e înfășurat lejer în sârmă. Ulu- 
tă, mă salt în picioare și o ridic, confirmându-mi 
că e legată de copac. Am nevoie de o clipă ca 
să-mi aduc aminte de o a doua bucată de sârmă, 
mult mai scurtă, pe care Beetee a înfăşurat-o în 
jurul unei crengi și a lăsat-o să atârne pe pământ 
chiar înainte de a-și incepe impleuitura din jurul 
copacului. Mă gândisem că avea vreo semnificație 
din punct de vedere electric, că fusese lăsată deo- 
parte pentru a fi întrebuințată mai târziu. Dar 
n-a fost niciodată așa, fiindcă aici sunt vreo două- 
zeci sau chiar douăzeci şi cinci de metri. 

Îmi încordez privirea, uitându-mă în susul dea- 
lului și îmi dau seama că ne aflăm doar la câțiva 
pași distanță de câmpul de forță. Pătratul demas- 
cator e acolo, sus și în dreapta mea, exact cum 
era azi-dimineață. Ce-a făcut Beetee? A incercat 
realmente să înfigă cuțitul în câmpul de forță, 
așa cum a făcut Peeta dintr-o întâmplare? Și care 
e rostul sârmei? Oare ăsta era planul lui de re- 
zervă? Dacă nu reușea să conducă electricitatea 
in apă, avea de gând să trimită energia fulgeru- 
lui în câmpul de forță? Și, oricum, ce urmări ar 
fi avut asta? Niciunul? Foarte multe? Ne-ar fi 
prăjit pe toți? Cred că un câmp de forţă trebuie 
să fie alcătuit, de asemenea, mai ales din energie. 
Cel de la Centrul de Antrenament era invizibil. 

Ăsta pare să oglindească într-un anume fel jun- 
gla. Dar l-am văzut întrerupându-se când a fost 
lovit de cuțitul lui Peeta și de săgeata mea. Din- 
colo de el se află lumea reală. 

Urechile mele nu țiuie. La urma urmelor, 
n-au fost decât insectele. O ştiu, fiindcă acum ele 
amuțesc cu repeziciune, iar eu nu mai aud decat 
zgomotele junglei. Beetee nu-mi e de nici un fo- 
los. Nu-l pot face să-și recapete cunoștința. Nu-l 
pot salva. Nu știu ce avea de gând cu cuțitul și 
cu sârma, iar el nu-mi poate explica. Bandajul de 
mușchi de pe brațul meu e îmbibat de sânge și 
n-are rost să mă amăgesc singură. Mă simt atât 
de slăbită incât o să leșin peste nu mai mult de 
câteva minute. Trebuie să mă indepărtez de co- 
pacul ăsta și... 

- Katniss! 

Aud vocea lui Peeta, deși el e la mare distanță. 
Dar ce face? Până acum trebuie să-și fi dat seama 
că toată lumea ne vânează. 

- Katniss! 

Nu-l pot apăra. Nu mă pot mişca destul de 
repede și nu pot ajunge destul de departe, iar în- 
demânarea mea de ţintaș e în cel mai bun caz 
îndoielnică. Fac singurul lucru de care mă simt 
în stare ca să-i îndepărtez pe atacatori de el și să-i 
atrag spre mine. 

— Peeta! Strig. Peeta! Sunt aici! Peeta! 

Da, o să-i atrag aici, oriunde in apropierea mea, 
departe de Peeta, dar spre mine și spre copacul 
trăsnit, care va fi în curând el insuşi o armă. 

- Sunt aici! Sunt aici! 

El n-o să reușească. Nu cu piciorul ăla și nu 
noaptea. N-o să ajungă niciodată la timp. 

- Peeta! 

Dă rezultate. li aud venind. Sunt doi. Rupând 
zgomotos crengile. Încep să mi se inmoale ge- 
nunchii și mă prăbușesc alături de Beetee, spri- 
jinindu-mi greutatea pe călcâie. Cu arcul și săgeata 
în poziție de tragere. Dacă Îi ucid, Peeta le va su- 
praviețui celorlalți? 

Enobaria și Finnick ajung lângă copacul trăs- 
nit. Nu mă pot vedea, așa cum stau pe panta de 
deasupra lor, cu pielea camuflată de unsoare. lau 
la ochi gâtul Enobariei. Cu puțin noroc o s-o 
ucid. Finnick se va ghemui in dosul copacului, 
adăpostindu-se, exact când va lovi trăsnetul. Și 
asta se poate întâmpla oricând. Insectele nu se 
mai aud decât foarte slab, când şi când. Pot să-i 
ucid. Pot să-i ucid pe amândoi. 

O altă lovitură de tun. 

- Katniss! 

Peeta mă strigă urlând. Dar de data asta nu-i 
răspund. Beetee încă mai răsuflă ușor alături de 

mine. Amândoi vom muri în curând. Finnick 
și Enobaria vor muri, de asemenea. Peeta trăiește. 
S-au auzit două lovituri de tun. Brutus, Johanna, 
Chaff. Doi dintre ei sunt deja morți. Asta o să-i 
lase lu: Peeta un singur tribut de ucis. Este tot 
ce mai pot să fac. Un singur dușman. 

Dușman. Dușman. Cuvântul atrage după sine 
o amintire recentă. O aduce în prezent. Privirea 
de pe chipul lui Haymutch. 

- Katniss, când o să fii în arenă... 

Încruntarea, indoiala. 

- Ce să fac? 

Îmi aud propria voce sugrumându-se când mă 
zbârlesc din cauza vreunei acuzaţii nerostite. 

- Doar să nu uiţi cine e dușmanul, spune Hay- 
mitch. Asta-i tot. 

Ulumul lui sfat pentru mine. De ce ar trebui 
să-mi aduc aminte? Am știut intotdeauna cine e 
duşmanul. Cine ne înfometează, cine ne tortu- 
rează şi cine ne ucide în arenă. Cine îi va ucide 
în curând pe toţi cei care-mi sunt dragi. 

Arcul îmi cade când pătrund înțelesul spu- 
selor lui. Da, ştiu cine este dușmanul. Și cu si- 
guranţă nu e Enobaria. 

Văd în sfârşit cuțitul lui Beetee cu ochi lim- 
pezi. Mâinile mele tremurătoare fac să alunece 
sârma pe mâner, o răsucesc în jurul săgeții, chiar 

deasupra penelor, și o leg cu un nod învăţat la 
antrenament. 

Mă ridic și mă întorc câtre câmpul de forță, 
arătându-mă în întregime, dar fără să-mi mai 
pese. Făcându-mi griji doar în privinta locului 
spre care trebuie să-mi trimit săgeata, spre care 
și-ar îndrepta Beetee cuțitul dacă ar putea să 
decidă. Arcul mi se înclină spre pătratul undui- 
tor, spre defect, spre... cum i-a spus el în ziua 
aceea? Fisura din blindaj. Dau drumul săgeţii, o 
văd cum loveşte ținta și cum dispare, trăgând 
după ea firul de aur. 

Mi se face părul măciucă, și fulgerul lovește 
copacul. 

O străfulgerare albă alunecă în susul firului 
Și, preț de o singură clipă, domul erupe într-o 
lumină albastră, orbitoare. Sunt azvarlită înapoi 
și cad la pământ, cu trupul inert, paralizată, cu 
pleoapele încremenite și ochii larg deschişi în 
timp ce asupra mea plouă cu frânturi de mate- 
rie ușoară ca fulgul. Nu pot ajunge la Peeta. Nu 
pot nici măcar să-mi ating perla. Ochii mi se 
incordează, dornici să prindă o ultimă imagine 
a frumuseţii, pe care s-o iau cu mine. 

Chiar înainte de răbufnirea exploziei, des- 
copăr o stea. 

Totul pare să erupă în același timp. Pământul 
explodează intr-o ploaie de noroi și resturi de 
plante. Copacii izbucnesc în flăcări. Pană și ceru] 
se umple de flori de lumină în culori străluci- 
toare. Nu pot pricepe de ce e bombardat până 
când îmi dau seama că acolo, sus, creatorii-de-joc 
trag focuri de artificii, în timp ce adevărata dis- 
trugere are loc pe pământ. Pentru cazul că nu e 
destul de distractiv să priveşti distrugerea arenei 
și a tributurilor încă în viaţă. Sau poate pentru 
a ne scălda în lumină sfârșiturile glorioase. 

Vor lăsa pe cineva să supravieţuiască? Va 
exista un câștigător al celei de-a Șaptezeci și cin- 
cea Ediţii a Jocurilor Foamei? Poate că nu. La 
urma urmelor, ce este acest Jubileu al Pacificării 
dacă nu... ce a citit președintele Snow de pe filă? 

- „pentru a li se reaminti rebelilor că nici cei 
mai puternici dintre ei nu pot infrange vreodată 
puterea Capitoliului... 

Nici măcar cel mai puternic dintre cei mai pu- 
ternici nu va triumfa. Poate că nu s-a intenționat 
niciodată ca această ediție a Jocurilor să aibă un 
invingător. Sau poate ultimul meu act de revoltă 
le-a forţat mâna. 


513 


Îmi pare rău, Peeta, mă gândesc. Îmi pare rău 
că n-am reuşit să te salvez. Să-l salvez? Mai de- 
grabă i-am răpit ultima șansă de supravieţuire, 
l-am condamnat la moarte când am distrus cam- 
pul de forță. Dacă am fi respectat cu toții regu- 
lile, poate ar fi fost lăsat să trăiască. 

Aeronava se materializează deasupra mea fără 
nici o avertizare. Dacă ar fi fost linişte și dacă 
în apropiere s-ar fi aflat o gaiță-zeflemitoare, aș 
fi auzit mai întâi jungla amuţind și apoi acel tril 
al păsării care precede apariția unei aeronave a 
Capitoliului. Dar, în tot acest bombardament, 
urechile mele n-ar izbuti niciodată să perceapă 
ceva atât de discret. 

Cleştele i se desprinde din pântece și coboară 
până când e exact deasupra capului meu. Ghea- 
rele metalice se strecoară sub mine. Vreau să ţip, 
să fug, să le distrug, să scap printre ele, dar sunt 
paralizată, nu pot decat să sper cu ardoare c-o 
să mor înainte de a da ochii cu personajele sinis- 
tre care mă aşteptă sus. Nu mi-au cruțat viața 
pentru a mă incorona ca învingătoare, ci ca să-mi 
ofere o moarte cât mai lentă şi mai în văzul între- 
gii lumi cu putinţă. 

Cele mai cumplite temeri mi se confirmă 
când realizez că figura care mă întâmpină în 
aeronavă e a lui Plutarch Heavensbee, şeful 

creatorilor-de-joc. În ce harababură am transfor- 
mat frumoasele lui Jocuri, cu ceasul ingenios 
ticăind și cu colecția de învingători. Va avea de su- 
ferit pentru eșecul său, probabil își va pierde 
viaţa, dar nu inainte de a mă vedea pedepsită. 
Mâna i se întinde spre mine și mă gândesc că vrea 
să mă lovească, dar se întâmplă ceva mai rău. Îmi 
inchide pleoapele cu degetul mare și cu arătă- 
torul, condamnându-mă la vulnerabilitatea intu- 
nericului. Acum îmi pot face orice şi nici măcar 
n-o să văd ce se apropie. 

Inima Îmi bate atât de tare încât sângele incepe 
să-mi șiroiască din bandajul din mușchi, deja îmbi- 
bat. Gândurile mi se înceţoşează. La urma urme- 
lor, e posibil să sângerez până la moarte înainte 
de a apuca să mă resusciteze. În timp ce leșin, îi 
adresez în gând o șoaptă de mulțumire Johan- 
nei, pentru rana excelentă pe care mi-a făcut-o. 

Când plutesc înapoi, spre starea de semicon- 
știență, simt că sunt întinsă pe o masă capitonată. 
Simt pișcături, senzaţie dată de furtunașele din 
braţul meu stâng. Încearcă să mă mențină în viață, 
fiindcă, dacă m-aș stinge în tăcere și în intimitate, 
aş obține o victorie. Nu sunt încă în stare să-mi 
mişc tot trupul, să-mi ridic pleoapele sau să-mi salt 
capul. Dar braţul meu drept şi-a recăpătat pu- 
terea de a se urni încet. Încerc să mi-l apropii de 

trup, îl simt ca pe o înotătoare de pește, ba nu, 
ca pe ceva mai puţin mobil, un soi de bâtă. Nu 
îmi coordonez cu adevărat mişcările, nimic nu-mi 
dovedește că încă mai am degete. Reuşesc totuși 
să-l foiesc încoace și încolo până când smulg fur- 
tunașele. Ceva începe să piuie, dar nu sunt în 
stare să rămân trează ca să aflu pe cine va aduce 
aici zgomotul. 

Când îmi revin în simțiri, am mâinile legate 
de masă, și tuburile sunt din nou înfipte în braț, 
însă pot să deschid ochii și să-mi salt ușor capul. 
Sunt într-o încăpere mare, cu tavanul Jos, scăldată 
într-o lumină argintie. Există două rânduri de pa- 
turi, față în față. Aud respirația altora și presupun 
că sunt ceilalți învingători. Chiar vizavi de mine 
îl văd pe Beetee, conectat la zece aparate diferite. 
Lăsaţi-ne să murim! urlu în gând. Capul imi re- 
cade, izbindu-se cu putere de masă, şi leșin iarăși. 

Când mă trezesc în sfârșit cu adevărat, legă- 
turile au dispărut. Îmi ridic mâna și descopăr că 
am degete și le pot mișca din nou, la comandă. 
Mă imping, săltându-mă în capul oaselor, şi mă 
țin de suprafaţa capitonată până când încăperea 
mi se conturează clar în faţa ochilor. Am braţul 
stâng bandajat, dar furtunașele atârnă de supor- 
turile de lângă pat. 

Sunt singură, cu excepția lui Beetee, care con- 
tinuă să zacă în faţa mea, susținut de armata lui 
de mașinării. Dar unde sunt ceilalți? Peeta, Fin- 
nick, Enobaria și... şi... încă unul, corect? Când 
au început detunăturile, mai era în viață fie Jo- 
hanna, fie Chaff, fie Brutus. Sunt sigură că vor 
să dea un exemplu folosindu-se de noi toți. Dar 
unde i-au dus? l-au mutat de la spital la închisoare? 

— Peeta..., şoptesc. 

Îmi doream atât de mult să-l protejez și sunt 
incă hotărâtă s-o fac. Fiindcă n-am reușit să-l păs- 
trez în Viaţă și în Siguranţă, trebuie să-l găsesc și 
să-l ucid înainte de a alege Capitoliul tortura prin 
care să-i ia viaţa. Îmi las picioarele să alunece în 
jos şi mă uit în jur după o armă. Pe măsuţa de 
lângă patul lui Beetee sunt câteva seringi sigilate 
în plastic steril. Perfect. N-am nevoie decât de aer 
și de o impunsătură într-una dintre venele lui. 

Mă opresc pentru o clipă, intrebându-mă dacă 
să-l omor pe Beetee. Dar, dacă o fac, monitoa- 
rele vor începe să piuie și voi fi prinsă înainte 
de a ajunge la Peeta. Făgăduiesc, în tăcere, că mă 
voi întoarce să-i pun capăt vieţii. 

Nu port decat o cămașă subțire de noapte, așa 
că strecor seringa sub bandajul care-mi acoperă 
rana din braț. La ușă nu e nici un paznic. Fără 
îndoială că mă aflu la o adâncime de kilometri 

sub Centrul de Antrenament sau în vreo for- 
tăreață a Capitoliului și posibilitatea evadării e 
inexistentă. N-are importanță. Nu evadez, doar 
termin ce-am început. 

Mă furişez de-a lungul unui coridor îngust, 
către o ușă metalică, ușor intredeschisă. Dincolo 
de ea e cineva. Scot seringa și o strâng in mână. 
Mă lipesc de perete şi ascult vocile dinăuntru. 

- Comunicaţiile au căzut în Șapte, Zece și Doi- 
sprezece, dar Unsprezece deţine acum contro- 
lul mijloacelor de transport, așa că putem cel 
puţin spera că vor trimite mâncare în afară. 

Plutarch Heavensbee. Aşa cred. Deşi nu am 
vorbit cu el decât o singură dată. O voce răgușită 
întreabă ceva. 

- Nu, îmi pare rău. Nu există nici o cale de 
a te duce în Patru. Dar am dat ordine speciale 
pentru a fi găsită, dacă e posibil. E tot ce pot 
face, Finnick. 

Finnick. Mintea mea se străduieşte să dea un 
sens conversaţiei, faptului că e purtată între Plu- 
tarch Heavensbee și Finnick. Îi e atât de apropiat 
și de drag Capitoliului încât i se vor ierta infracțiu- 
nile? Sau într-adevăr n-a știut ce avea de gând Bee- 
tee? El murmură altceva. Ceva plin de disperare. 

- Nu fi idiot. E cel mai rău lucru pe care l-ai 
putea face. Ar fi ucisă cu siguranță. Atâta vreme 

cât ești tu în viaţă, O vor păstra în viață și pe ea, 
ca momeală, zice Haymitch. 

Haymitch! Mă imping în ușă și intru imple- 
ucindu-mă. Haymitch, Plutarch și un Finnick 
cumplit de stors de vlagă stau un jurul unei mese 
imbelșugate, dar de care nu se atinge nimeni. Lu- 
mina zilei pătrunde prin ferestre curbate și văd 
în depărtare vârfurile copacilor dintr-o pădure. 
Suntem în zbor. 

- Ţi-ai adunat toate puterile, iubito? spune 
Haymitch cu iritare în glas. 

Dar, când mă înclin în faţă, gata să cad, se ridică 
și mă prinde de încheieturile mâinilor, ajutându-mă 
să-mi recapăt echilibrul. Îmi priveşte pumnul. 

- Tu şi o seringă impotriva Capitoliului? Vezi, 
de-asta nu te lasă nimeni pe tine să faci planurile. 

Mă holbez la el fără să înţeleg nimic. 

- Arunc-o! 

Simt cum i se mărește apăsarea asupra inche- 
eturii mâinii mele drepte până când palma e silită 
să mi se deschidă și dau drumul seringi. El mă 
așază pe un scaun de lângă Finnick. 

Plutarch imi pune înainte un castron cu supă 
de carne. O chiflă. Îmi strecoară în mână o lingură. 

- Mănâncă, îmi spune, cu o voce mult mai 
blândă decât a lui Haymirch. 

Acesta ia loc chiar în fața mea. 

- Katniss, o să-ți explic ce s-a-ntâmplat. Vreau 
să nu-ntrebi nimic până nu termin. Înţelegi? 

Dau din cap, amorțută. Și iată ce-mi spune: 

Încă din momentul când s-a anunţat Jubileul 
a existat un plan pentru a ne scoate din arenă. 
Tributurile învingătoare din Districtele 3, 4, 6, 
7, 8 şi 11 îl cunoşteau într-o mai mare sau mai 
mică măsură. Plutarch Heavensbee face de mai 
mulți ani parte dintr-o grupare secretă care urmă- 
reşte răsturnarea Capitoliului. El a avut grijă ca 
bobina să se afle printre arme. Beetee trebuia să 
facă o gaură în câmpul de forță. Pâinea primită 
in arenă era un cod, folosit pentru a anunţa mo- 
mentul salvării. Districtul de unde provenea 
pâinea indica ziua. Trei. Numărul chiflelor comu- 
nica ora. Douăzeci și patru. Aeronava îi aparține 
Districtului 13. Bonnie și Twill, femeile din Opt 
pe care le-am întâlnit în pădure, au avut dreptate 
in privința existenţei sale și a puterii de apărare. 
Acum ne îndreptăm, pe o rută ocolitoare, către 
Districtul 13. Între timp, majoritatea districte- 
lor din Panem sunt în plină revoltă. 

Haymitch se oprește ca să vadă dacă-l urmă- 
resc. Sau poate, pe moment, asta-i tot ce-a avut 
de spus. 

Sunt ingrozitor de multe de priceput, tot acest 
plan complicat în care am fost un pion, așa cum 

trebuia să fiu și în Jocurile Foamei. Folosită fără 
să mi se ceară aprobarea, fără să am habar. Măcar 
in Jocuri ştiam că sunt una dintre jucării. 

Presupușii mei prieteni au fost mai secretoşi. 

- Nu mi-a: spus nimic. 

Vocea îmi e la fel de aspră ca a lui Finnick. 

- Nici ție, nici lui Peeta nu vi s-a spus nimic. 
Nu puteam risca asta, se amestecă Plutarch. Mi-a 
fost chiar teamă să nu pomeneşti cumva în tim- 
pul Jocurilor despre indiscreția mea cu ceasul. 

Îşi scoate ceasul de buzunar și îşi trece de- 
getul mare peste geamul de cristal, aprinzând 
gaița-zeflemitoare. 

- Bineînţeles că, atunci când ți l-am arătat, 
nu făceam altceva decât să te avertizez în pri- 
vinţa arenei. În calitate de mentor. Credeam 
că putea fi un prim pas ca să-ți câștig încrede- 
rea. Nu-mi trecea nici măcar prin vis că ai putea 
ajunge iarăși tribut. 

- Tot nu înțeleg de ce mie și lui Peeta nu ni 
s-a dezvăluit planul, spun eu. 

- Pentru că, după aruncarea în aer a câmpu- 
lui de forță, pe voi doi ar fi încercat să vă cap- 
tureze în primul rând și era cu atât mai bine cu 
cât știați mai puţin, imi explică Haymitch. 

- În primul rând? De ce? întreb, încercând să 
prind firul rațiunii. 

- Din același motiv pentru care noi, ceilalți, 
am fost de acord să murim ca să vă ţinem pe voi 
in viaţă, spune Finnick. 

- Nu, zic eu, Johanna a-ncercat să mă omoare. 

- Johanna te-a pocnit ca să-ți scoată cipul de 
urmărire din braț şi ca să-i îndepărteze de tine 
pe Brutus și Enobaria, spune Haymitch. 

- Cum? Mă doare capul atât de tare și aș vrea 
să nu-mi mai vorbească fără să ajungă nicăieri. 
Nu ştiu ce tot... 

- Trebuia să te salvăm pentru că tu ești ga- 
ița-zeflemitoare, Katniss, spune Plutarch. Cat timp 
trăieşti tu, trăiește și revoluția. 

Pasărea, broșa, cântecul, fructele de pădure, 
ceasul, biscuitul, rochia care a izbucnit în flăcări. 
Eu sunt gaița-zeflemitoare. Cea care a supravie- 
țuit în ciuda planurilor Capitoliului. Simbolul 
rebeliunii. 

E așa cum am bănuit în pădure - când le-am 
găsit pe evadatele Bonnie și Twill -, deși n-am 
ințeles niciodată cât de mare era amploarea. Pe 
de altă parte, nici nu trebuia să înțeleg. Mă gån- 
desc la Haymitch, luându-mă în râs când i-am 
vorbit despre planul meu de fugă din Districtul 
12, despre stârnirea propriei mele revolte, ba 
chiar și despre însăși ideea existenței Districtu- 
lu: 13. Subterfugii și amăgiri. Și, dacă sub masca 

sarcasmului și a beției a fost în stare să facă asta, 
atât de convingător și atât de multă vreme, în 
ce altă privință m-a mai mințit? Știu. 

- Peeta, șoptesc, cu o impunsătură în inimă. 

- Ceilalți l-au ţinut pe Peeta în viață fiindcă 
știam că n-ai mai fi rămas în nici un caz în alianță 
după moartea lui, spune Haymitch. Și nu pu- 
team risca să te lăsăm neprotejată. 

Cuvintele sună prozaic, expresia feţei îi e ne- 
schimbată, dar nu poate ascunde tenta cenușie 
care îi acoperă obrajii. 

- Unde e Peeta? șuier către el. 

- A fost luat de Capitoliu, impreună cu Jo- 
hanna și Enobaria, îmi răspunde. 

Și are în sfârșit decenţa de a-și cobori privirea. 

Sunt practic dezarmată. Dar nimeni n-ar tre- 
bui să subestimeze vreodată răul pe care-l pot 
face unghiile, mai ales când ținta atacului e luată 
prin surprindere. Mă întind peste masă și gre- 
blez cu ale mele fața lui Haymitch, umplându-l 
de sânge și vătămându-i un ochi. Și apoi urlăm 
amândoi, spunându-ne unul altuia lucruri cum- 
plite, ingrozitoare. Finnick incearcă să mă tragă 
deoparte și știu că Haymitch face tot ce poate ca 
să nu mă sfâșie, pentru că eu sunt gaița-zeflemi- 
toare. Sunt gaița-zeflemitoare şi, așa cum stau lu- 
crurile, e greu să fiu ținută în viaţă. 

Alte mâini îl ajută pe Finnick și sunt din nou 
pe patul meu de spital, cu trupul imobilizat, cu 
încheieturile mâinilor legate, așa că îmi izbesc 
furioasă capul de tăblie, iarăși și iarăși. Un ac mi 
se înfige în braţ și capul mă doare atât de tare 
încât renunţ la luptă și urlu pur și simplu, înfi- 
orător, ca un animal în pragul morții, până când 
nu mai am glas. 

Medicamentul mă sedează, nu mă adoarme, 
și sunt așadar captivă într-o nefericire confuză, 
monotonă și dureroasă, pentru o vreme care pare 
să fi existat dintotdeauna. Îmi reintroduc fur- 
tunaşele şi îmi vorbesc cu voci liniștitoare, dar 
care nu își ating ținta. Nu mă pot gândi decât la 
Peeta, întins undeva, pe o masă similară, pentru 
a i se smulge informații pe care nu le are. 

- Katniss. Katniss, îmi pare rău. 

Vocea lui Finnick vine din patul de alături și 
pătrunde în conștiința mea. Poate fiindcă avem 
aceeaşi durere. 

- Am vrut să mă întorc după el și după Jo- 
hanna, dar nu mă puteam mișca. 

Nu-i răspund. Bunele intenții ale lu: Finnick 
Odair nu înseamnă pentru mine nici cât negru 
sub unghie. 

- E mai bine pentru el decât pentru Johanna. 
Se vor convinge repede că nu știe nimic. Şi nu-l 

vor ucide dacă se vor gândi că-l pot folosi împo- 
triva ta, zice Finnick. 

- Ca momeală? spun eu, către tavan. Așa cum 
o vor folosi pe Annie, Finnick? 

Îl aud plângând, dar nu-mi pasă. Probabil că 
pe ea nici măcar nu se vor obosi s-o interogheze, 
mintea ei e atât de departe. Dusă cu ani în urmă, 
în adâncul Jocurilor ei. Sunt foarte multe șanse 
să mă îndrept în aceeași direcție. Poate am și în- 
ceput să-nnebunesc și nimeni n-are inima să-mi 
spună asta. Mă simt suficient de nebună. 

- Aș vrea să fie moartă, spune el. Aș vrea să fie 
morți cu toții și noi alături de ei. Ar fi cel mai bine. 

Ei bine, pentru asta nu am nici un răspuns 
potrivit. Mi-e greu să-l contrazic, de vreme ce eu 
insămi am plecat cu o seringă, cu intenția de a-l 
ucide pe Peeta dacă i-aș fi dat de urmă. Aș vrea 
cu adevărat să fie mort? Ceea ce vreau... ceea ce 
vreau e să-l am inapoi, dar acum n-o să-l mai re- 
capăt niciodată. Chiar dacă forțele rebele vor 
reuși cumva să răstoarne Capitoliul, oricine poate 
fi sigur că ultimul gest al preşedintelui Snow va 
fi să taie beregata lui Peeta. Nu. N-o să-l mai am 
niciodată inapoi. Așa că moartea e soluția cea 
mai bună. 

Dar el îşi va da seama de asta sau va continua 
să lupte? E atât de puternic şi e un mincinos atât 


525 


de bun. Oare crede că are vreo șansă de supra- 
vieţuire? Oare Îi pasă măcar de şansa asta? Ori- 
cum nu conta pe ea. Renunţase deja la viață. Dacă 
știe că eu am fost salvată, poate e chiar fericit. 
Simte că și-a indeplinit misiunea de a mă menține 
in viață. 

Mă gândesc că-l urăsc chiar mai mult decât pe 
Haymitch. 

Mă dau bătută. Nu mai vorbesc, nu mai răs- 
pund, refuz mâncarea și apa. Pot să-mi pompeze 
tot ce vor în braţ, dar e nevoie de mai mult decât 
atât pentru ca un om să meargă mai departe odată 
ce și-a pierdut dorinţa de trăi. Am până și ideea 
stranie că, dacă eu mor, Peeta ar putea fi lăsat 
să trăiască. Nu ca om liber, dar ca un soi de avox, 
așteptând viitoarele tributuri din Districtul 12. 
Și poate o să găsească o cale de evadare. De fapt, 
moartea mea încă ar mai putea să-l salveze. 

lar dacă n-o să se poată, nu contează. Va fi su- 
ficientă ca să moară alții de ciudă. Ca pedeapsă 
pentru Haymitch, care, din toată lumea asta 
plină de putreziciune, ne-a transformat tocmai 
pe mine și pe Peeta în pioni ai Jocurilor lui. Am 
avut încredere în el. Am pus în mâinile lui tot 
ce-aveam mai de preţ. Și el m-a trădat. 

- Vezi, de-asta nu te lasă nimeni pe tine să faci 
planurile, a spus. 

E adevărat. Oricine are mintea-ntreagă nu m-ar 
lăsa pe mine să fac planuri. Fiindcă e evident că nu 
sunt în stare să deosebesc un prieten de un dușman. 

O mulțime de oameni: vin să-mi vorbească, dar 
cuvintele imi sună aidoma păcănitului insectelor 
din junglă. Lipsite de sens şi îndepărtate. Per- 
culoase, dar numai de aproape. Ori de câte ori 
devin distincte, gem până când mi se dau mai 
multe calmante, ceea ce readuce imediat lucru- 
rile la locul lor. 

Până când se întâmplă să deschid ochii și să 
văd pe cineva de a cărui privire nu mă pot feri. 
Cineva care n-o să mă roage, n-o să-mi dea expli- 
caţii, n-o să-și inchipuie că-mi poate schimba pla- 
nurile ispitindu-mă, pentru că e singurul om care 
mă cunoaște cu adevărat. 

- Gale, șoptesc. 

- Salut, Catnip! 

Întinde mâna și îmi dă la o parte o șuvită de 
păr din ochi. O parte a feței i-a fost arsă de cu- 
rând. Are un braț într-o eșarfă şi îi zăresc ban- 
dajele de sub cămașa de miner. Ce-a pățit? Și cum 
de e aici? Acasă s-a-ntâmplat ceva foarte grav. 

Nu e vorba atât despre a-l da uitării pe Peeta, 
cât despre a-mi aduce aminte de ceilalți. Nu e ne- 
voie decât de o singură privire spre Gale și dau cu 
toții buzna în prezent, cerând să fie recunoscuți. 

- Prim? întreb, cu răsuflarea tăiată. 

- Trăieşte. Ca şi mama ta. Le-am scos de-a- 
colo la timp, răspunde el. 

- Nu sunt în Districtul 12? 

- După Jocuri, au trimis avioane. Au arun- 
cat bombe incendiare. Ezită. Ei, ştii ce s-a-ntâm- 
piat cu Vatra. 

Ştiu. Am văzut-o explodând. Vechiul depo- 
zit cufundat în praf de cărbune. Întregul district 
acoperit cu așa ceva. Un nou soi de spaimă în- 
cepe să crească în mine când îmi imaginez bom- 
bele incendiare lovind Filonul. 

- Nu sunt în Districtul 12? repet. 

Ca și cum aș putea respinge cumva adevărul. 

- Katniss, spune bland Gale. 

Recunosc vocea asta. Vorbește așa când se apro- 
pie de animalele rănite, să le dea lovitura de grație. 
Radic instinctiv mâna, vrând să-i opresc cuvintele, 
dar el mi-o prinde și mi-o strânge cu putere. 

- Nu, șoptesc eu. 

Dar Gale nu poate păstra un secret față de mine. 

- Katniss, Districtul 12 nu mai există. 

